
PENTRU LINDA KRUGER, AGENTUL MEU LITERAR 
Eşti un susfinător fantastic al operelor mele, 
aliatul meu în afaceri şi cea pe care pot conta să primesc 
un feedback înțelept pentru fiecare roman în parte. 
Multumesc! Sunt norocoasă să te am în echipa mea 
și chiar şi mai norocoasă să te am ca prietenă. 


Multumiri speciale lui Kari, Aaron, Lily şi Claire 
pentru că mi-au împărtășit povestea familiei lor. 
Familia voastră a fost o sursă de inspirație pentru cea a 
lui Lyndie. lar povestea voastră m-a inspirat pe mine 
personal. Dumnezeu să vă binecuvânteze! 


Scurtă phezentahe a Schei 


amilia Porter, de Becky Wade, este o serie de patru romane 
contemporane de dragoste, care se constituie ca un adevărat 
testament al iubirii. Fiecare volum se concentrează în 
jurul unui membru al familiei Porter, fiecare cu propria sa poveste 
tulburătoare de viață. Când vine vorba despre povești de dragoste 
complicate, alegeri dificile între „rațiune și simțire“, nimic nu e ușor. 
Nici în viață și nici în poveștile din paginile scrise. Becky Wade ne 
propune o serie de patru cărți ale căror povești de dragoste aparent 
imposibile te vor purta pe un drum în care călătoriile personajelor 
prin propriile emoții și confruntări sunt cât se poate de reale și de 
vil. 
Toate titlurile seriei au obținut premii literare importante, aprecieri 
din partea criticilor literari și mai ales aprecierea cititorilor. 


pa: 


[NIMA MEA ÎȚI APARȚINE 
Megan Cole şi Bo Porter nu aveau cum fi mai diferiți unul de 
celălalt. Ea este moștenitoarea unei mari averi, el este un simplu 

manager de fermă și angajatul ei. Și totuși, de îndată ce se întâlnesc, 
între cei doi se aprinde o scânteie. 

De la moartea tatălui ei, Meg a devenit acţionarul majoritar al 
companiei petroliere și venirea ei la conducere a survenit cu o serie 
de concedieri, deoarece nu putea să gestioneze atât de mulți angajați. 
Cu toate acestea, lucrurile stau puțin diferit cu Bo, astfel că Meg îi dă 
un termen de șase luni înainte de închiderea fermei. Va fi acest timp 
suficient pentru a-i dovedi valoarea fermei și că el merită încrederea 
ei? 


pa: 


ÎNIMA MEA TE CAUTĂ 

Celia avusese încă din vremea liceului o atracţie specială față de 
Ty, apoi, în facultate, până ce povestea lor nebună de iubire i-a dus în 
faţa celei mai apropiate capele de nunți din Las Vegas. În dimineaţa 
zilei următoare însă s-au trezit cu un certificat de căsătorie și o doză 
rece de realitate. Celia era pregătită să fie soția lui Ty, dar el nu era 
pregătit să devină soțul nimănui. 

Vreme de cinci ani, Celia a încercat să-și înăbușe orice vis cu 
privire la ea însăși pentru a reuși să-și crească fetița. Ty, în schimb, a 
căutat să-și împlinească toate țelurile, sau cel puțin așa crezuse până 
ce a ajuns să privească din nou în ochii femeii pe care n-a putut s-o 
uite niciodată și a copilei de existența căreia nu știuse până acum. 

Cât de mult va fi dispus Ty să sacrifice de această dată pentru ca 
visurile Celiei să devină realitate și pentru a-i demonstra că noaptea 
aceea în care şi-au unit destinele poate deveni o poveste de iubire 
„până când moartea îi va despărți“? 


ÎNIMA MEA PERECHE 


Fostul ofițer de Marină Jake Porter are cicatrici mult mai adânci 
decât cea care îi marchează chipul. Se luptă cu sindromul de stres 
posttraumatic, trăiește o viață solitară și evită orice relaţie pe cât 
posibil. Asta până când o reîntâlnește pe Lyndie James, prietena lui 

din copilărie, care se întoarce acasă în Holley, Texas. Lyndie ajunge 
să lucreze la fermă, iar Jake îi încredințează în grijă unul dintre caii în 
care el își pusese mari speranțe, dar fără prea mult succes. 

Jake și Lyndie au personalități total diferite, dar legătura dintre ei 
este evidentă. Împotriva voinţei lui, Jake este cucerit de personalitatea 
sclipitoare și optimistă a lui Lyndie, iar zidurile pe care el le-a construit 
în jurul inimii încep încet-încet să se surpe. O sclipire de speranță se 
ivise în inima lui, dar temerile și regretele nu-i dau pace. Va putea 
vreodată Jake să o iubească pe Lyndie așa cum merită sau inima lui 
este prea zdrobită pentru a mai putea fi alinată? 


pa: 


ÎNIMA MEA LUPTĂ PENTRU TINE 

Gray Fowler, star al NFL, este urmărit de un hărțuitor, astfel că 
echipa sa angajează o agenţie de pază și protecție, pentru ca Gray 
să fie mereu sub atenția unui bodyguard. Când Gray o întâlnește 
pe Dru Porter, agentul desemnat pentru paza lui, este de-a dreptul 
indignat. Cum l-ar putea proteja o femeie care avea doar jumătate din 
dimensiunea lui, deși foarte tânără și frumoasă? 

Dar Dru este fost luptător în Marină, o trăgătoare de elită și 
posesoare de centură neagră. Și este foarte hotărâtă să descopere 
identitatea celui care îl urmărește pe Gray. Și, la fel de hotărâtă, să 
evite orice fel de atașament romantic între ea și acest jucător de fotbal 
cu trecut misterios. Dar, cu cât se apropie mai mult de identificarea 
urmăritorului, cu atât Gray și Dru se apropie tot mai mult unul de 
celălalt. Pe măsură ce pericolul crește, Dru și Gray își pot încredința 
inimile — și viaţa — unul altuia? 

e când avea doisprezece ani, Jake Porter nu se simțea 
niciodată sută la sută sigur pe el dacă Lyndie James nu-i era 
alături. 

Ea era partenera lui. Sau poate că el era partenerul ei. Ea avea fler 
și imaginație. El avea un temperament potolit și simțul răspunderii. 

Erau o pereche. 

Jake stătea pe marginea iazului, privind-o pe Lyndie cum încearcă 
să arunce o piatră. Fără să se rotească deloc, piatra căzu drept printre 
razele soarelui de după-masă, ce luceau pe suprafața apei. Încă un 
pleoscăit. Cinci ratări la rând. 

— Bine aruncat! murmură Lyndie. Stând în apă până la genunchi, 
se aplecă să caute o altă piatră. 

— Stai nemișcată. Îți caut eu una. Voia să o protejeze de tăișul 
unor pietre ascuțite sau alte lucruri ce ar fi putut-o răni în apă. Jake 
încălta cizmele de îndată ce se trezea dimineața. Lyndie însă abia 
dacă purta pantofiori, și atunci doar dacă o silea mama ei. Jake și-ar fi 
dorit ca mama ei să o constrângă mai des la asta. 

Îi întinse două dintre cele mai netede și plate pietre pe care reuși 
să le găsească. Lyndie avea zece ani. Pentru o fată care era în stare 

de aproape orice, era deja prea mare să nu se descurce la azvârlitul 
pietrelor în apă. 

Ty, fratele lui Jake, se apropie de ei. 

— Tot nu poţi să arunci una, Lyndie? Luă o piatră și îi arătă cum 
să își miște încheietura mâinii. Uite, așa. Vezi? 

Jake se încruntă iritat, privindu-și fratele. Ty era mai mare cu 
numai cincisprezece luni decât Jake, dar se purta ca și când le-ar fi 
știut pe toate. Jake se simţea stânjenit uneori să fie mezinul din cei 
trei frați Porter. Era mai mare doar decât sora lui, Dru, care nici nu se 
punea la socoteală. Ea avea doar doi ani. 

Ty azvârli piatra și aceasta începu să salte pe suprafața apei de 
patru ori, formând un lanţ de cercuri în urmă. Lui Ty îi plăcuse 
dintotdeauna să fie în centrul atenţiei, așa că luă încă o piatră și o 
aruncă din nou. 

— Ai văzut? 

— Lyndie nu are nevoie de ajutorul tău. Jake îi arătase deja de 
multe ori cum să arunce o piatră. Are nevoie doar să exerseze. 

Ty o privi pe Lyndie și ridică o sprânceană. 

— Odată am reușit să fac o piatră să sară de douăzeci de ori. 

Lyndie făcu ochii mari. 

Jake se simți cuprins de furie. 

— Nu, nu-i adevărat! Ai reușit să o faci să sară de cel mult șase ori. 

— Atunci când am fost la familia Miller? 

— Nu. 

Ty ridică din umeri și își șterse sudoarea de pe frunte cu încheietura 
mâinii. 

— Mi se face cald. 

Acum că primăvara sosi și vremea începu să se încălzească, 
frații Porter și Lyndie își petreceau sfârșitul de săptămână călărind, 
explorând și descoperind noi buclucuri în care puteau intra atunci 
când părinții lor nu erau atenți. 

— O să sar în apă, spuse Ty. 

— N-ai voie! îl avertiză Jake. 

— Cine zice? 

— Tata. 

— Ba nu! Nu-mi amintesc. 

Ty își aducea bine aminte. Tatăl lor le spusese, nu doar o dată, că 
nu aveau voie să înoate în iaz fără permisiune sau fără să aibă un adult 
în preajmă. 

Jake privi spre fratele lor mai mare, Bo, care şedea rezemat de 
trunchiul unui copac din preajmă și citea o carte despre cai. Bo avea 
șaisprezece ani. Mama lor îl pusese să îi însoţească și să stea cu ochii 
pe ei. 

Jake își drese vocea. Când Bo își ridică fruntea auzindu-l, Jake 
arătă înspre Ty. Acesta începuse deja să urce dealul ce înconjura iazul. 

Bo se ridică încet, lăsând cartea să îi cadă într-o parte. 

— Ce faci? 

— Mă duc să înot. Ty își scoase tricoul. 

Bo porni în direcţia lui. 

— Ba nu te duci! 

Jake îi oferi lui Lyndie un zâmbet abia schițat. Muștruluiala lui Ty 
făcea din acesta un frate tare distractiv. 

Drept răspuns, Lyndie îi zâmbi, iar ochii ei căprui păreau că 
dansează. Câteva șuviţe din părul blond, foarte deschis, îi veneau pe 
ochi. Se întinse în spate, își strânse tot părul ondulat și răvășit de vânt 
și-l aduse pe umăr. Purta un tricou cu imaginea ștearsă a unui câine și 
o pereche de blugi pe care îi tăiase singură pentru a-i face pantaloni 
scurți. Amândoi genunchii ei subțiri purtau câte un plasture. 

— Ty! Bo începu să alerge. Să nu te prind că sari în apă! 

Ty îşi scoase cizmele cu repeziciune. 

— Sigur că o să sar, Bo! Mi-ar lua prea mult să mă târăsc sau să 
mă rostogolesc în apă. 

Bo nu avu nicio șansă să îl ajungă pe Ty la timp pentru a-l opri. 
Jake prinse mâna lui Lyndie și o conduse cu grijă afară din apă. 

Două secunde mai târziu, Iy cobori în fugă dealul și se aruncă 
precum un proiectil în apă. Lovi suprafața apei cu un pleoscăit 
zgomotos. 

Bo gemu și își împlântă mâinile în șolduri. 

Ty ieși la suprafață râzând cu poftă. Chiui și începu să arunce apa 
în aer, folosindu-se de ambele braţe. 

Lyndie strâmbă din buze. 

— Cum să mai învăţ acum să arunc cu piatra? 

— Poţi să încerci să i-o arunci drept în cap, îi sugeră Jake. 

Lyndie râse. 

Sunetul produs îi făcu inima lui Jake să crească și să se umple de 
căldură. 

Bo și Ty începură să se certe dacă Ty trebuia să iasă chiar acum 
din apă sau mai târziu. Lyndie îi privea cu braţele încrucișate, iar Jake 
o privea pe Lyndie. 

O ştia dintotdeauna. Mamele lor erau cele mai bune prietene. 
Lyndie avea o soră mai mică, Mollie, cu paralizie cerebrală și, de 
vreme ce Mollie nu se putea juca cu Lyndie, aceasta își petrecea o 
bună parte din timp la ei acasă, jucându-se cu ei. Jucându-se cu ef, 
de fapt. 

O auzise pe mama lui Lyndie spunând că Lyndie este umbra 
fraţilor Porter. Însă Jake nu o lăsa niciodată să rămână în urma lor. 
Rămânea întotdeauna alături de ea. Și nu-l deranţase niciodată 
această postură. 

La școală avea prieteni de vârsta lui, dar nu îi agrea la fel de tare ca 
pe Lyndie. El era un copil obișnuit, dar Lyndie? Era mai mult de-atât. 
Făcea niște desene uimitoare. lubea animalele chiar mai mult decât 
el. Era cea mai curajoasă fată din Holley, Texas. Și avea o imaginaţie 
foarte bogată. Aproape în fiecare zi îl convingea să o însoțească în 
cine ştie ce aventură inventată de ea. 

Era preferata lui. 

— Ai auzit, Jake? Ea se opri și își ciuli urechea. 

— Ce? 

Fa ochi un loc de sub un pâlc de copaci. 

— Sună ca un ciripit. Ca... un pui de pasăre. 

Porniră în direcţia acelui sunet. Într-o parte, o tufă se mișcă, 
iar sub ea, o pisică neagră se opri să îi privească. Avea ceva în gură. 
Înainte să apuce Jake să facă un pas în direcţia ei, ea se făcu nevăzută, 
ca o dâră de cretă neagră. 

Lyndie se ghidă după ciripit și descoperi un pui de pasăre acoperit 
cu puf cenușiu și pene galbene. O dâră de sânge îi brăzda pieptul. 

— O, nu! şopti Lyndie și îngenunche lângă pui. Hei, micuţule! 
Nu te teme! A reușit pisica aia să ajungă la cuibul tău? Hei! 

Jake se lăsă în genunchi. Mama puiului făcuse un cuib din pământ, 

iarbă și beţigașe, însă puiul căzuse din el în praf. Dacă ar fi fost și 
restul familiei de păsări aici mai devreme, acum nu ar mai fi rămas 
nici urmă de ei. 

Lyndie și Jake erau niște exploratori ai naturii. Amândoi știau că 
un pui de pasăre trebuie lăsat în pace. Însă puiul acesta părea slab și 
rănit, iar Jake știa deja ce gândea Lyndie. Irecuseră ani de când cei 
doi se înțelegeau fără cuvinte, ca două jumătăți ale unui cerc. 

— E rănit, spuse ea. 

— Mda. 

— O să îl iau și o să îl duc în casă. Dacă nu, pisica se va întoarce 
după el. 

— Și ce vei face cu el când ajungi acasă? 

— Mollie îl va ajuta să se întremeze. 

Jake nu își putea imagina cum. 

— Și apoi mama o să îl ducă la centrul pentru salvarea animalelor 
sălbatice, spuse ea. 

— Tu crezi că mama ta va mai duce încă un animal la centru? 
Pentru că nu era nici de departe prima ispravă de acest fel a lui 
Lyndie. 

— O să-l ducă atunci când o să-l vadă. Ascunse puiul în căușul 
palmei ei. O, micuţule, nu-ți fie frică! Am eu grijă de tine! Apoi își 
ridică marginea tricoului și îl folosi pe post de hamac pentru a purta 
puiul de pasăre. Alergă înspre cai, iar picioarele i se mișcau rapid. 

Lyndie era cea mai năstrușnică ființă pe care o întâlnise până 
atunci. Unele idei ale ei erau de-a dreptul nebunești, dar când își 
punea ceva în cap, nimic nu-i mai putea sta în cale. Învăţase că ar fi 
o pierdere de timp să o contrazică. Era mai bine să își țină părerile 
pentru el și să o ajute cum putea mai bine. 

— Hei! Bo îi strigă înainte să apuce să încalece. Jake și Lyndie 
îl așteptară în timp ce se apropia de ei. Eu nu pot pleca încă, Jake. 
Trebuie să rămân cu Ty până reușesc să îl scot din apă. 

Jake privi spre iaz. Ty înota acum pe spate. 

— Am găsit un pui de pasăre, spuse Lyndie. Pentru că Bo era de 
două ori cât ea, trebui să își lase capul mult pe spate pentru a vorbi cu 
el. Trebuie să îl duc la mama și la sora mea. 

— Nu poţi merge singură, îi spuse Bo. 

Atenţia lui Lyndie se îndreptă spre Jake. Pe faţa ei se vedea 
loialitate și încredere. 

— Vine Jake cu mine. 

— Mă duc eu cu ea, confirmă și Jake. 

Bo îi privi pe amândoi. 

După tatăl lor, Jake îl respecta cel mai mult pe Bo. Toți spuneau 
că el și Bo semănau mult, amândoi aveau un temperament liniștit și 
erau responsabili. 

— Te rog, Bo, spuse Lyndie. 

— Bine, bine. Du-o direct acasă și ai grijă de ea. Ne-am înțeles, 
Jake? 

— Da. 

Jake își prinse palmele între ele. Cum o făcuseră de alte o mie 
de dăți, Lyndie își puse piciorul în mâinile lui, iar el o ridică în șaua 
calului ei. Apoi sări și el în șaua calului său și porniră la trap. Lyndie 
își ținea marginea tricoului protector cu o mână. 

Când pomii se răriră și făcură loc pășunii, calul lui Lyndie porni în 
galop. Jake își înghionti calul, îmboldindu-l, călărind aproape de ea, 
într-o parte și ceva mai în urmă. 

Părul auriu al lui Lyndie se răsfira în urma ei ca niște panglici. 
Faţa i se ascuți de concentrare în timp ce se apleca mai aproape de 
spatele iepei sale. Picioarele desculțe o țineau în echilibru în scările 
seii. Nu mai văzuse niciodată pe cineva să călărească așa ca Lyndie. 
Își îndruma caii mai mult cu puterea minţii, decât cu picioarele sau 
cu hățurile. 

Tatăl lui îi spusese că Lyndie avea un talent nativ, ca și când 
Dumnezeu ar fi creat-o anume să călărească; era ca și când nu s-ar 
fi temut de nimic, deși calul ei gonea spre casă cât îl ţineau puterile. 

Jake nu avea să înţeleagă niciodată cum putea o fetiță atât de mică 
să facă un cal să gonească atât de rapid. Îl impresiona. Îl și îngrijora. 

Ai grijă de ea, ne-am înțeles, Jake? 

Asta era responsabilitatea lui, să aibă grijă de ea. Și avea să se 
onoreze de sarcina lui. 

Fa era feblețea lui. 


Puiul supravieţuise. 

Însă nu după mult timp, familia lui Lyndie se mută în partea 
cealaltă de ţară și o duse departe de Texas, departe de familia Porter, 
departe de Jake. Cei din familia Porter își văzuseră mai departe de 
viețile lor. Toți, mai puţin Jake, căruia îi lipsea Lyndie teribil. 

Plecarea ei frânse cercul prieteniei lor în două și îl lăsase pe Jake 
cu doar o jumătate de inimă. 

Lyndie avea să se întoarcă într-o zi. 

Iar atunci, Jake va fi cel rănit şi va avea nevoie de salvarea ei. 

recuseră douăzeci de ani de când Lyndie James îl văzuse pe 

Jake Porter. Douăzeci de ani! Cea mai mare parte a vieţii ei. La 

o adică, Jake nu ar fi trebuit să mai conteze atât de mult pentru 
ea. Amintirile pe care le avea cu el nu ar fi trebuit să persiste atât de 
vii. Și totuși, nu se estompaseră deloc. Curând avea să îl revadă, față 
în față. După douăzeci de ani. 

Lyndie viră cu Jeep-ul ei într-o curbă ce-i deschidea o priveliște 
splendidă asupra fermei de cai pursânge de la Whispering Creek. 

Porţile maiestuoase și paznicul de la intrarea în fermă o 
impresionaseră profund. Reședința în stil victorian pe care o întrezări 
o lăsă gură-cască. Dar spiritul ei de călăreț se bucura mai mult decât 
orice altceva de priveliște. 

Dealuri verzi și domoale împrejmuiau o structură pitorească din 
cărămidă roșie. Dincolo de ea, garduri albe mărgineau padocurile și 
pășunile unde pășteau cai de diferite culori. 

Fra mijlocul lui martie, o perioadă în care în Texas era vremea 
purtării tricourilor lejere, eventual cu un jerseu pe deasupra. 
Aceasta era una dintre zilele înţesate cu nori joși și cenușii și vânt 
de primăvară. 

Peisajul îi produse furnicături în degetele mâinii care râvneau 
pensula de pictură. O, cât și-ar fi dorit să poată imortaliza pe pânză 
nuanța rarisimă de verde pal din coroana copacului de deasupra 
capului ei! Un verde proaspăt, atât de strălucitor - culoarea primelor 
frunze de primăvară... 

Ups! Trase de volan pentru a îndrepta traiectoria mașinii care 
deraiase ușor în afara drumului. 

Paznicul îi dăduse o hartă a fermei de cai, pe care o ţinea cu 
degetele pe volan. Își aminti că-i spusese să treacă de primul grajd, 
parcă? Verifică pentru a doua oară ruta pe care i-o trasase acesta. Era 
pe drumul cel bun! O apucase pe drumul din pavaj. 

Bo, fratele mai mare al lui Jake, se ocupa de caii de la Whispering 
Creek. El îi spusese că avea să îl găsească pe Jake în grajdul folosit 
pentru antrenarea cailor de curse. Bo fusese cel care o încurajase să 
aplice pentru jobul disponibil în personalul lui Jake și cel care îi ceruse 
paznicului să o lase să intre. 

Jake însă habar nu avea de venirea ei. 

Dintr-odată, nu i se mai părea cel mai bun plan din lume. Bună, 
Jake! Nu te-am mai văzut de douăzeci de ani. Mă mai tii minte? Nu? 
N-ai vrea să mă angajezi, te rog, să antrenez caii pursânge de la fermă? 
Îmi Place jobul acesta chiar foarte, foarte mult! 

Intenţionat venise la fermă înainte de ora amiezii, știind că până 
acum Jake avea să fi încheiat antrenamentele cailor pursânge. Și 
venise neanunțată, pentru că Bo o asigurase că aceasta era cea mai 
bună strategie. Deși el nu-i dezvălui motivul, ea îl bănuia. Probabil că 
dacă ar fi fost posibil, Jake ar fi evitat întâlnirea lor. 

Gândul acesta o tulbură. 

Jake. 

Lyndie își amintea și acum ultima dimineață în Holley, Texas. Ea 
și Jake fuseseră atât de abătuţi. Iristeţea lor era prea adâncă pentru 
a se revărsa în lacrimi. În ultima clipă, înainte să urce în mașina 
părinților ei, stătuseră unul în fața celuilalt, spunându-și lucruri care 
în alte condiţii nu le-ar fi spus niciodată. 

Apoi, săptămâni la rând înainte de culcare își înăbușise plânsul în 
perna ei. Îl implorase pe Dumnezeu în rugăciuni. Îi scrisese scrisori 
lui Jake, cu scrisul ei de copil, pe hârtie de caiet dictando. Luni de zile 

îi scrisese și el. Apoi scrisorile ei și răspunsurile lui se răriseră. Lyndie 
era aproape sigură că ea fusese cea care scrisese ultima. 

Urmărise fiecare detaliu al carierei lui ca antrenor de cai de rasă 
pursânge. S-ar fi putut spune că l-a urmărit aproape obsesiv. Lyndie 
știa tot ce era de știut despre succesul lui profesional, însă prea puţin 
despre viaţa lui personală, cu excepția amănuntelor pe care reușea să 
le deducă din noutăţile ocazionale pe care le transmitea mama lui 
Jake mamei ei și din fotografia de Crăciun a familiei Porter. 

În fiecare an, de când părinţii ei se mutaseră cu întreaga familie în 
California de Sud, familia ei primea de Crăciun o fotografie cu familia 
Porter, iar privirea ei fugea imediat la Jake. Băiatul de doisprezece 
ani brunet, cu ochii de culoarea alunei, devenise un jucător de fotbal 
renumit ca adolescent, apoi soldat în Infanteria Marină, apoi un adult 
distant, cu o cicatrice care îi brăzda un obraz. De la mama ei știa că 
Jake se alesese cu cicatricea aceea în Irak, când Humvee*-ul în care se 
aflase fusese lovit de un proiectil IED."* 

De fiecare dată, în decembrie, privea îndelung la fotografia aceea 
de familie ca și când ar fi avut puterea de a prezice starea sufletească a 
lui Jake de pe hârtia fotografică. Dar nu avea asemenea puteri. 

De când se întorsese în Texas, familia lui Jake o avertizase că 
starea lui sufletească varia, din cauza tulburării de stres posttraumatic 
de care suferea, de la stări de proastă dispoziţie la unele de-a dreptul 
îngrijorătoare. 

Maşina ei trecu peste o ridicătură de teren și ajunse în zona 
destinată antrenamentelor. Practic acum avea ocazia de a evalua 
personal starea sufletului lui Jake, ceea ce-i făcea stomacul să i se 
strângă de emoții. 

Grajdurile păreau identice. Cărămidă roșie, finisaje albe, acoperiș 
ondulat metalic. Panseluţe albastre luminau baza clădirii și câțiva cai 
o priveau prin jumătatea superioară deschisă a ușilor de la boxele lor. 


High Mobility Multipurpose Vehicle, cunoscut sub denumirea de 
Humvee, este un vehicul militar 4x4, creat de AM General, variantă care 
a inspirat Hummerul civil. 

Dispozitiv explozibil improvizat — Improvised Explosible Device 


In.trad.]. 


kk 

Totul avea bungust, ceea ce îi plăcea. Jake, vechiul ei prieten, lucra 
într-un loc fermecător. 

Găsi un loc de parcare. Oglinda retrovizoare îi confirmă că 
machiajul arăta încă onorabil. Părul era altă poveste. Rebel, ca de 
obicei. Porni spre hambar. 

În mod obișnuit, nu era genul emotiv. Dar apoi, nici nu avea prea 
des ocazia să se întâlnească față în față cu cineva care, chiar și după 
două decenii de când nu s-au văzut, încă însemna ceva pentru ea. Era 
la fel de sentimentală pe cât era de independentă, prima trăsătură 
fiind cauza acestor fluturi pe care îi simţea acum în stomac. 

Încrede-te în Dumnezeu, Lyndie! El e în control chiar şi în această 
situatie. 

Intră pe culoarul central al clădirii. Un bărbat de vârstă mijlocie 
ieși dintr-una din boxe cu o furcă în mână. 

— Bună ziua, o salută el, zâmbindu-i amabil. 

— Bună ziua! ÎI caut pe Jake Porter. 

— Sigur. Își rezemă furca de perete și își șterse palmele de blugi 
în timp ce privea în lungul culoarului. Acum o secundă era chiar aici. 
Trebuie să fi ieșit la vreunul dintre padocuri sau pe pășune. Luaţi-o 
într-acolo. Arătă spre ușile din capătul culoarului. Doriţi să vă conduc 
eu până afară? 

— Nu, mulțumesc! Dau eu de el. 

Întâlnirea aceasta i se părea oricum destul de dificilă și fără martori. 

Și Lyndie, și mama ei așteptaseră câțiva ani să se mute înapoi 
în Texas. Însă slujba stabilă și bine plătită a tatălui ei îi ținuse în 
California. 

Mollie avea nevoie de multă îngrijire. De când își amintea, Lyndie 
înțelesese că Mollie depindea de ea și că părinţii aveau nevoie de 
ajutorul ei cu Mollie. Lyndie nu se îndepărtase de sora sa — și nici nu 
avea să o facă vreodată — atâta timp cât Mollie era în viață. 

Când firma tatălui ei îl transferase în Texas, în urmă cu o lună, 
întreaga familie James întreprinseră multașteptata călătorie ce-i 
aducea în cealaltă parte a țării, înapoi în regiunea Lone Star. Lyndie 
se așteptase să îl întâlnească pe Jake la scurt timp după sosirea lor, și se 
pregătise mental și emoţional pentru întâlnirea aceasta încă de atunci. 

Părinţii ei și Mollie se stabiliseră într-o casă, iar Lyndie se mutase 

într-un apartament. Ceilalți membri ai familiei Porter trecuseră pe 
la ei. Nu și Jake. Când, în urmă cu trei săptămâni, într-o duminică, 
Nancy invitase familia James la prânz, cei trei fraţi ai lui Jake veniseră 
și ei. Nu și Jake. Când familia James luase din nou prânzul cu familia 
Porter, în urmă cu două zile, nici urmă de Jake, nici de această dată. 
Lui Lyndie îi devenise clar că Jake era fie singuratic, fie făcea eforturi 
susținute să o evite. 

Respingerea lui o durea, și i-ar fi prins bine să mai poată amâna 
câteva săptămâni înainte să spargă gheaţa dintre ei. Însă duminica 
trecută, când Bo o informase cu privire la locul de muncă ce se 
eliberase în echipa de lucru a lui Jake, momentul potrivit pentru 
spargerea gheții devansase vertiginos. 

Nu mai locuia în Altadena, California. Acolo, putea ajunge cu 
mașina în Santa Anita în douăzeci de minute și în Hollywood Park 
în patruzeci. Antrenorii de cai erau la fel de mulți ca patinatorii. 
În Holley, Texas, Whispering Creek Horses era singurul de acest 
fel în oraș. lar Jake era singurul dresor. Dacă își dorea slujba de 
instructor de călărie, ceea ce categoric își dorea, știa că trebuie să 
îl abordeze pe Jake pentru locul acesta de muncă, înainte să o facă 
altcineva. 

Deschise ușa din capătul hambarului. 

Ajunsese la Ferma Whispering Creek pentru a-l întâlni pe cel mai 
bun prieten din copilărie, pe care-l pierduse demult. 

Și venise pentru un loc de muncă. 


pa: 


Jake își ridică gulerul jachetei sale de vânătoare din catifea maro, 
apoi se rezemă cu antebraţele de bârna de sus a gardului de lemn 
ce împrejmuia pășunea de treizeci de acri. Analiza cu multă atenţie 
mânjii de pe pășune, dintre care doar o parte intrau în raza lui vizuală. 
Avea un simţ înnăscut pentru cai; un instinct. Reușea să le deslușească 
comportamentul, așa cum alții nu puteau să o facă. 

Cu câteva zile în urmă, se hotărâse să renunțe la antrenarea unui 
mânz, Desert Willow, pentru a-i lăsa timp să se refacă complet după 
artroscopia de genunchi. Mânzul acuza încă dureri în zona inflamată 

a genunchiului și Jake trebuia să-l mai menajeze până când acesta va 
fi în stare să reînceapă antrenamentul. Poate încă cinci zile. 

Jake auzi trosnetul unei crengi care se frânse și tresări, apoi se 
dojeni pentru că tresărise dintr-atât. Era aproape sigur că sunetul 
fusese produs de nimic altceva decât de pașii cuiva. 

Se întoarse și își miji ochii pe sub borul pălăriei lui negre marca 
Stetson și încercă să își dea seama cine se apropia de el. O femeie 
scundă cu părul lung, blond, cu bucle lejere. Nu făcea parte din 
personalul de la fermă; de asta era sigur. O privi vădit preocupat. 

Apoi, încet, amintirea ei începu să-l copleșească. I se zburli părul 
de pe brațe. 

Nu avea cum să fie ea! Nu după atâta timp. Deși își dădea seama 
foarte clar că n-ar fi exclus să existe această posibilitate. Aflase că ea 
se întorsese în Holley. Mama lui îl tot îmboldise să o caute, dar el nici 
nu voia să audă de ea. 

Și totuși, iat-o aici! 

Se împietri, la propriu și la figurat. Doar inima continua să-i 
bubuie în lăuntrul pieptului. Și-ar fi dorit ca ea să nu-l privească. 

El era urât. lar ea, atât de frumoasă! 

El își trăise deja viața și trecuse prin moartea băiatului pe care ea 
îl cunoscuse. Nu avea să îl mai recunoască acum, la fel cum el însuși 
nu se mai recunoștea. 

Fa purta o pereche de blugi vârâți în cizmele înalte și negre de 
călărie. O cămașă albă sub un jerseu neîncheiat de un verde pal ce îi 
ajungea până pe șolduri. Cercei mari, rotunzi. O eșarfă cu verde, roz, 
alb și cenușiu, căreia nu i se vedeau capetele, îi stătea ca un colac lejer 
în jurul gâtului. 

Nu mai arăta ca o texană. În acest moment arăta mai mult ca o 
fată din California. 

Lyndie se opri la doar câțiva pași de el și își îndesă mâinile în 
buzunarele de la spatele blugilor. 

El nu putea vorbi, iar ea avu bunul simț să nu spună nimic banal. 
ÎI privi doar, îndelung, cu capul ușor înclinat, un zâmbet abia schiţat 
și ochii blânzi. 

Nu mai simţise o emoție atât de puternică de la accident încoace. 
Văzând-o, însă, un sentiment de amărăciune îl cuprinse din cap și 

până în picioare. M-ai părăsit, ar fi vrut să o acuze. Tu. M-ai părăsit. 
Pe mine. 

ÎI luă prin surprindere furia ce i se transformă într-un pumnal, în 
abdomen. Pe-atunci, ea nu fusese decât o copilă. Tatăl ei primise o 
ofertă de lucru mai bună în California, așa că se mutaseră. Nu fusese 
vina lui Lyndie. Însă, așa cum stătea acum, aici, după atâţia ani simţea 
o trădare atât de intensă, încât aproape că îl lăsă fără suflare. 

— Jake, spuse ea într-un târziu, iar zâmbetul i se făcu mai larg. 

El își cobori bărbia. 

— Lyndie. 

— Ai auzit că ne-am întors cu familia? 

— Da. Se căscă o pauză. El nu se simţi obligat să o umple cumva. 
Se obișnuise între timp cu orice tăcere inconfortabilă. 

Trăsăturile ei erau regulate și delicate, era ea, fără urmă de îndoială, 
și totuși diferită. Probabil că nu era mai înaltă de un metru șaizeci. Și 
pe vremea când ea avea zece ani, o privea de sus, dar acum se înălța ca 
un munte deasupra ei. 

Pielea lui Lyndie avea un bronz ușor, specific locuitorilor de pe 
Coasta de Vest. Și acum mai avea pistrui pe nas, atât de palizi, încât 
Jake abia îi putea distinge. Ochii ei căprui erau la fel de curioși cum 
fuseseră și pe atunci, iar părul nu i se schimbase, doar puţin în ce 
privește culoarea. Din blond deschis devenise acum un blond închis. 

Părea sigură pe ea, strălucitoare și fericită, iar el își dorea din 
adâncul sufletului ca ea să nu fi venit. 

— Mă bucur așa de mult să te revăd, spuse ea. Eram prieteni 
foarte buni cândva. 

— Acum multă vreme. 

— Așa e. 

Oricât de mult ar fi fost timpul care trecuse de atunci, lui Jake i se 
părea acum de trei ori mai mult. 

— Am auzit despre ce ţi s-a întâmplat în Irak. Îmi pare rău! 

El se chirci. Întotdeauna fusese directă. Dar nu ar fi crezut că ea 
avea să aducă vorba de Irak. Toţi cei care îl cunoșteau știau că refuza 
să vorbească despre război, darămite să se gândească la asta. Însă ea de 
unde avea să știe despre asta? Nu fusese de zeci de ani prin preajmă 
ca să știe ceva despre el. 

— Ti-am urmărit cariera ca dresor, spuse ea. Felicitări pentru tot 
ce ai realizat! 

— Mulţumesc! 

— Pot să-mi închipui câtă muncă ai investit în asta. 

— Poţi? Nu își dădea seama cum era posibil ca ea să își închipuie 
ceva, orice, despre el. 

Fa ridică sprâncenele la auzul tonului său aspru, nu a jignire, cât 
a mirare. 

— Am o idee destul de clară despre cât a fost nevoie să trudești 
pentru a obţine ceea ce ai obținut tu. Câteva șuvițe i se desprinseră de 
la tâmple, purtate de vânt. Le prinse și le ascunse după ureche. Am 
lucrat cu cai încă de când aveam șaisprezece ani pentru dresorii din 
California de Sud. 

— Dresorii din California nu ar putea deosebi un măgar de un 
pursânge. 

Fa ezită o fracțiune de secundă, apoi pufni în râs. 

— Zenyatta a fost un cal californian. 

— Născut în Kentucky. 

— Antrenat de un californian. 

— Născut în Kansas. 

— California Chrome s-a născut în California, sublinie ea. 

— Antrenat de cineva născut în New York. 

Buzele ei se arcuiră amuzate. 

— Presupun că tu crezi că doar caii pursânge texani și dresorii 
locali pot fi creditați cu merite. 

— Totul e mai bine în Texas. 

— Și eu care credeam că zicala e că „Totul e mai mare în Texas.“ 

— Și asta. 

Fa-și încrucișă braţele relaxat. 

— S-ar putea să cred că îți place să glumesti! 

— N-aș vrea să crezi una ca asta. 

— Nu, răspunse ea veselă. Îmi dau seama că nu. 

El își amintea cât de multă plăcere îi făcea cândva să o facă să 
râdă, pe vremea când erau copii. Acum, îl durea la propriu să o vadă 
zâmbind. Îi amintea de tot ce pierduse. 

— Îmi cer scuze, dar trebuie să mă întorc la lucru. 

Fa-l privi gânditoare o clipă. 

— Sigur. Nu vreau să te rețin. Am venit azi pentru că Bo mi-a 
spus că ai un loc de muncă liber pentru un instructor de călărie. 

El se încruntă, iar mintea i se umplu de cuvinte răutăcioase. 

— Dacă vrei să îmi dai o șansă, chiar mă interesează acest loc de 
muncă. 

Inima lui începu din nou să bubuie, ca un ciocan ce lovea în oasele 
toracelui său. 

— Nu cred că e o idee bună. 

Fa nu făcu niciun pas îndărăt și nici nu-și dezlipi ochii din ochii 
lui. 

— De ce nu? 

De când începuseră să vorbească, ea reușise să stârnească mai 
multă ostilitate în el decât simţise în toți acei ani în care nu o mai 
văzuse. Nu era cu putință să treacă prin asta zi de zi. Nu putea sta în 
preajma ei ceasuri la rând, așa cum stătea cu toți ceilalți călăreți ai săi. 

Fa se întinse și își adună tot părul cu o mână, îl răsuci și îl aduse 
peste umăr. Mișcarea aceea îl agasă, pentru că de când era mică 
obișnuia să își strângă părul în felul acesta. 

— Jake? 

— Ne știm de când eram copii și mamele noastre sunt prietene, 
începu el. 

— Și? 

— Nu e destul. Nu angajez călăreţi pentru niciunul dintre motivele 
astea. 

Fa își ridică bărbia. 

— Nici nu mă aştept să mă angajezi din motivele astea. Mi-ar 
plăcea să mă angajezi pentru că mă calific. Am un CV serios. Ti-l pot 
trimite pe e-mail. 

El nu dădea doi bani pe CV-ul ei. 

— Bo mi-a spus că există un teren de antrenament aici. 

— Este. 

— Pot veni într-o dimineață săptămâna asta să vezi cum călăresc? 

Nu voia să o vadă prin preajma terenului său. 

— Nu are rost. Ceea ce era adevărat. Am deja pe cineva în gând 
pentru locul ăsta de muncă. Ceea ce era o minciună. 


28 


— Te rog? 


Ce se petrecea cu el? Ce era așa de special la ea de simţea 
permanent nevoia de a o ajuta, la fel cum își dorea să o ajute pe când 
avea doisprezece ani? 

— O să mă gândesc la asta. Dar, cum spuneam, am pe altcineva 
în gând. 

— Bine. Ea rămase studiindu-l, apoi făcu câțiva pași îndărăt. Ne 
vedem mai târziu. 

El se strădui să rămână liniștit în timp ce ea se întoarse. 

— Oh! După doar câțiva pași, ea se întoarse cu fața spre el. Părul 
nu îi rămăsese peste umăr. La fel ca pe vremea când era copilă. Mânzul 
tău? Arătă spre Desert Willow. A fost operat la genunchi, nu? 

Jake își înclină creștetul. 

— La ce te gândești? Poate mai are nevoie de cinci zile să se 
recupereze? 

El se încruntă. Cum de știuse să diagnosticheze un cal dintr-o 
singură privire? 

— Cam așa ceva. 

Buzele ei se arcuiră. 

— La revedere, Jake! 


pa: 


Fi bine, își spuse Lyndie în timp ce se îndrepta spre mașină, n-a 
mers prea bine. Şi nu din cauza ei. Cel Înalt, Întunecat și Furios nu e 
o persoană prea prietenoasă. Chiar deloc. 

De îndată ce ajunsese faţă în față cu Jake, îngrijorarea pe care 
o simțise până atunci se spulberă. Fusese prea fascinată de el, prea 
ocupată să înțeleagă faptul că prietenul ei din copilărie devenise 
străinul înalt cu privirea tăioasă. 

Jake era uriaș. Mult peste un metru și optzeci. Dintre cei trei frați 
Porter, el era cel mai musculos. Arăta de parcă trăsese din greu la 
sala de forță. Era croit din mușchi, fără nicio părticică moale nicăieri. 
Faţa, mai dură decât orice altceva. 

Ochii aceia! Lyndie pufni. Ochii lui minunati de culoarea alunei 
erau de-a dreptul hăituiți. Torturaţi, chiar. Sub pălăria lui Stetson, 

culoarea lor cenușiu-maronie scăpăra. Avea un nas drept, buze 
masculine și frumoase și o linie a feței încordată, serioasă, care 
conducea la o bărbie pătrată. Toate acestea contribuiau, fiecare, la 
o față de o frumuseţe aproape incredibilă, faţa pe care mai că ar fi 
atribuit-o unuia dintre prinții din cărțile ei de povești ilustrate. O față 
perfectă, cu excepţia cicatricii. Netedă și palidă, cicatricea îi brăzda 
tot obrazul, dintr-o parte a nasului la ureche. 

Și totuși, cicatricea, ochii, înălțimea și atitudinea lui tăioasă nu 
reușiseră să o intimideze. În orice caz, nu prea mult. Își petrecuse 
toată viața cu teama că sora ei ar fi putut să moară. Nu putea fi 
intimidată cu ușurință. 

Pașii i se măriră când trecu prin dreptul padocurilor înspre parcare. 
Un singur sentiment se cristalizase în timpul conversaţiei ei cu Jake: 
hotărâre. 

Lyndie nu fusese niciodată capabilă să stea în prezența suferinței 
fără să simtă nevoia interioară, aproape insuportabilă, de a o alina. 
În unele situații, cum era cazul lui Mollie, nu putea face nimic în 
privința ei. Însă simţea că în privinţa lui Jake putea face ceva. 

Doar că încă nu ştia ce anume. Doamne? El e o chestiune mare de 
fot. Stii asta, nu? 

Lyndie își scoase telefonul din buzunarul de la spate și formă un 
număr. 

— Bo? 

— Salut, Lyndie. L-ai întâlnit pe Jake? 

— Da, și mi-a spus că se gândește la altcineva pentru locul acela 
de muncă. 

— Baliverne. E încăpățânat. 

— Foarte încăpățânat. L-am întrebat dacă cel puţin pot să vin să 
călăresc o dată. Mi-a spus că nu vede niciun rost pentru a face asta. 

— Hmm. Urmă o scurtă pauză. Păi, Jake nu este singurul care 
poate lua această decizie. Când ai vrea să vii? 

— Joi dimineața? Între timp va avea două zile să se mai liniștească. 

Bo chicoti. 

— Nu prea sunt șanse ca el să se liniștească, dar joi e bine. Ne 
vedem la șapte. 

— Nu vreau să-ţi creez necazuri. 

— Glumești? N-aş rata întâlnirea asta pentru nimic în lume. 

— Mersi, Bo! 

Își dorea locul acesta de muncă, să antreneze caii lui Jake, și avea 
să facă tot ce îi stătea în puteri să îl obțină. De dragul ei și de dragul 
a tot ceea ce Dumnezeu dorea să lucreze prin ea la modelarea lui 
Jake. Se simţea datoare să îl ajute pe băiatul pe care îl cunoscuse în 
copilărie. Nu uitase cât de bun fusese atunci cu ea. Sau cât de mult îl 
iubise. 


31 


Capitolul 2 


i? Cum a fost întâlnirea ta de ieri cu Jake? 

Amber Richardson, vecina de la parter a lui Lyndie și noua 

ei prietenă, își sprijini coatele de insula care separa bucătăria 
lui Amber de sufragerie. 

— Rău. De fapt, rău s-ar putea să fie un cuvânt prea optimist. 

Lyndie adăugă o portie sănătoasă de sos de ciocolată în cele două 
căni aburinde de cafea ce stăteau pe blatul din fața ei. După conversaţia 
cu Jake, se gândise tot restul zilei la el, adormise rugându-se pentru 
el, iar dimineață se trezise cu amintirea feței lui, apoi își petrecuse 
aproape toată ziua gândindu-se obsesiv la el. 

— E greu să vorbeşti cu el. Amber își îndepărtă o șuviţă de păr 
castaniu din față. Ochii ei strălucitor de albaștri se potriveau cu 
uniforma de aceeași culoare. Sunt convinsă că te-ai descurcat mai 
bine cu el decât mine. Mă tulbură, și în final mă trezesc că bolborosesc 
câteva cuvinte doar pentru a umple tăcerea. Presupun că nu ţi-a oferit 
jobul acela? 

— Nu, dar nu o să mă împiedic în atâta lucru. 

Amber fluieră admirativ. 


— Te felicit! 

— Sper să călăresc în faţa lui mâine dimineaţă și să îl conving să 
mă angajeze. 

— Eşti o femeie mai curajoasă decât mine. 

— De când îl știi pe Jake? 

— De când m-am mutat în Holley. 

Lyndie adăugă în ambele căni arome, apoi completă cu câte o 
porție generoasă de frişcă cele două căni de cafea și puse la fel de 
multă și într-o ceșcuță de copil, plină cu ciocolată caldă. 

Amber își făcuse apariţia lângă camionul cu lucrurile lui Lyndie 
în ziua când ea se mutase aici. Bruneta cea drăguță înșfăcă o cutie 
de carton și reușise să îi cucerească definitiv pe Lyndie și pe părinţii 
acesteia în doar câteva clipe. 

De atunci, Lyndie și Amber petreceau mult timp împreună în 
curte — Lyndie cu căţeii ei, Amber cu fiul ei. Lyndie o servise pe 
Amber cu o porție din cafeaua ei specială, ceea ce devenise deja un fel 
de ritual. Pentru că în fiecare miercuri Amber avea zi scurtă la lucru şi 
pentru că Lyndie lucra de acasă la cărțile de copii pe care le scria și le 
ilustra, în după-amiezile de miercuri obișnuiau să bea cafea împreună. 

Amber veni lângă Lyndie și presără zahăr mentolat în băuturile 
lor. 

— E greu de crezut cât de repede a trecut timpul, dar eu și Jayden 
locuiam la Whispering Creek de patru ani. [i-am povestit că Meg, 
soția lui Bo, a transformat casa de la Whispering Creek într-un 
adăpost temporar pentru familiile cu un singur părinte? 

— Mi-ai povestit. 

— Jayden și cu mine am fost primii lor clienți. C/ienzi e corect? 
Scutură uşor din cap. Musafiri? Beneficiari? Cazuri sociale? Cred 
că asta am fost, cazuri sociale. Scoase o tavă mai mică și aranjă pe 
ea băuturile, câteva șerveţele și un recipient din plastic cu fursecuri 
cu bucățele de ciocolată, cumpărate din magazin. Meg e atât de 
generoasă. E un înger, să știi! Dacă este cineva care să merite să fie 
mamă, atunci ea e aceea. 

— Am întâlnit-o de fiecare dată când am fost în vizită la familia 
Porter la prânz și am apucat să stăm de vorbă. Pare o femeie minunată. 

— Chiar este. Dar, din păcate, ea și Bo nu pot să aibă copii. 

— Mi-a spus mama ceva despre asta. 

— Încearcă să rămână însărcinată de peste doi ani și jumătate. 
Meg a pierdut o sarcină acum șase luni. 

— Nu am ştiut despre asta. Lyndie se simţi cuprinsă de compasiune. 
Îmi pare rău! 

— Dar dacă Bo şi Meg vor avea în cele din urmă un copilaș, voi 
fi cea mai fericită pentru ei. Meg e uimitoare. Datorită ei am reușit 
să îmi finalizez studiile și să îmi găsesc un loc de muncă la cabinetul 
dr. Dean. 

Amber lucra ca asistentă la unul dintre cei mai apreciați medici 
de familie din Holley. Chiar și Lyndie fusese pacienta lui pe vremuri. 

— Jayden și cu mine ne-am mutat de la Whispering Creek acum 
trei luni. Amber arătă spre sufragerie. Dacă locul acesta arată ca un 
apartament de început, este pentru că așa și este — un apartament 
pentru cupluri tinere. 

— În cazul acesta, este un apartament de început fantastic! 

— De acord. 

Amber duse tava pe masa din bucătărie. 

Vechea clădire impunătoare din cărămidă găzduise cândva 
magazinul de dulciuri din Holley. Era situată în cartierul victorian 
al orașului, la jumătate de stradă distanță de piața istorică a orașului. 
Amber închiriase primul nivel, care cândva servise drept bucătărie 
și magazin de dulciuri. Lyndie închiriase etajul, care inițial fusese 
apartamentul proprietarului. 

În ciuda faptului că apartamentul lui Amber era unul de început 
și era clar că majoritatea lucrurilor erau primite, lui Lyndie îi plăcea 
locuința. Apartamentul reflecta personalitatea celei pe care o găzduia: 
autentic, relaxat, fără pretenții. 

Prin bovindoul* ce înconjura masa îl putea zări pe fiul de cinci ani 
al lui Amber, care se dădea într-un leagăn suspendat de creanga unui 
copac. Spaţiul verde întins pe aproape o jumătate de hectar de teren, 
situat aproape în întregime în spatele casei, era parcul de distracții 
personal al lui Jayden. 

Amber se întinse să-l strige pe copil prin ușa din spate. 


leșitură din fațada unei clădiri, un fel de balcon închis, cu una sau mai 
multe ferestre; din engl. bay window [n.trad.]. 

— Jayden! Ciocolata caldă e gata! 

Îndată, copilul sări din leagăn, când era încă foarte sus, râzând 
cu poftă în timp ce zbura prin aer. Surprinzător, reuși să aterizeze 
în picioare fără să își frângă fluierele picioarelor. Mireasma aerului 
proaspăt și răcoros de amiază îl urmă după ce intră în casă. 

— Salutare, Jayden! 

— Bună ziua, domnișoară James! Dădu palma cu Lyndie înainte 
să se așeze cu toții în jurul mesei. În ciuda temperaturii destul de 
scăzute a zilei, fața îi era îmbujorată de la mișcare şi părul maroniu 
deschis îi era umed la tâmple. 

— Îţi place să te joci pe-afară? îl întrebă Lyndie. 

— Da, domnişoară. 

Fra convinsă că Jayden folosea termenii aceștia de politețe 
cu oricine vorbea, știind că avea nevoie de ceva care să atenueze 
năzbâtiile și energia sa debordantă. Jayden era o tornadă în haine de 
puști. O tornadă adorabilă, căruia îi lipseau doi dinţi din față și avea 
părul zburlit pe frunte, mulțumită gelului pe care îl folosea Amber în 
fiecare dimineață. 

— l-aţi adus și pe căţei? întrebă el. 

— Au rămas sus azi. 

— Îmi mai spuneți încă o dată cum se numește pisica 
dumneavoastră? 

— Doamna Mapleton. Doarme pe pervazul meu. 

— Întotdeauna doarme. 

— E foarte adevărat. 

Amber își ridică ceașca: 

— Vă mulțumesc, domnule dr. Dean, pentru că închideţi cabinetul 
la ora trei miercurea. 

— Tie i mulțumesc pentru că m-ai invitat să beau cafeaua 
împreună cu tine, îi spuse Lyndie lui Amber. 

— [ar eu îfi mulţumesc ţie că ai adus cafeaua și toate bunătățile. 

Jayden își suflecă mânecile bluzei. 

— Putem să bem acum? 

— Oare v-am spus azi cât de mult îmi place locul meu de muncă? 
întrebă Amber. 


— Da, mamă. 

— Bine, poţi să bei. 

Sorbiră fiecare din cana lui, apoi se lăsară toți pe spate, ștergându-și 
cu toții mustățile de frişcă spumoasă. Cafeaua caldă și lăptoasă îi 
alunecă lui Lyndie pe gât, încălzind-o. 

Jayden zâmbi larg în direcţia ei. 

— Aţi mai desenat ceva? 

— Lucrez încă la niște schiţe și caut idei pentru povestea pe care 
ţi-am spus-o. 

— Cea cu zâne? 

— Exact, cea cu zâne. 

Jayden făcu o grimasă și începu să îi înșire toate motivele pentru 
care el prefera supereroii în locul zânelor. 

În urmă cu cinci ani, Lyndie lansase Starring Me Productions, 
propria ei linie de cărți pentru copii, pentru a-și suplimenta veniturile. 
De la bun început și-a propus ca fiecare carte să poată fi personalizată 
pentru fiecare cititor. 

Părintele putea pune numele copilului său în povestire. Și nu doar 
atât, datorită lui Mollie, se asigurase că părinții puteau alege tipul 
și mărimea literelor pentru a ușura citirea pentru copiii care aveau 
dificultăți de învăţare, cât şi o varietate de formate pentru copiii cu 
nevoi speciale. Până acum, Lyndie realizase mai multe cărți ilustrate 
pe site-ul Szarring Me, folosind teme variate: de la pirați la pompieri, 
de la prințese la sirene. 

Cititorii ei i-au scris mesaje pe e-mail și pe Facebook, sugerându-i 
să adauge la colecţia ei și o carte cu zâne. Pentru că aceasta era dorința 
multor fetițe — Lyndie plănuia să le poată pune la dispoziție cartea 
cu zâne înainte de Crăciun. Dar cum pentru fiecare carte trebuia să 
lucreze susținut câteva luni, era important să se țină de treabă. 

Doar că de data aceasta, pentru prima oară, avea mari dificultăți să 
găsească sursa de inspirație, care să îi dea dispoziţia entuziastă. Ceea 
ce începea s-o îngrijoreze. 

Astăzi, de pildă, cu Cel Înalt, Întunecat și Furios în minte, 
eforturile ei artistice se soldaseră cu un eșec răsunător. Unul dintre 
nenumăratele motive pentru care e ideal să fii propriul tău șef este 
și acela că te poți răsfăța cu o pauză de cafea, chiar și atunci când nu 
prea meriţi să fii răsfățat. 

— Ai găsit o intrigă potrivită? o întrebă Amber. Pentru cartea cu 
zâne? 

— Nu. Nici acum nu m-am hotărât. Ridică din umeri. 

— Bate-l din greu, făcu Jayden, pe cel, ăă, care se dă bătut. 

Amber pufni în râs. 

— Nu, scumpule: „E greu să-l baţi pe cel care nu se dă bătut“, 
spunea Babe Ruth.” 

— Ce ușurare! Lyndie continuă să soarbă din cafeaua ei. Nu prea 
mă dau în vânt după o bătaie bună. 

Jayden își termină ultima îmbucătură dintr-un fursec și sări de 
pe scaun. Atenţia sa, care nu putea zăbovi niciodată prea mult la un 
lucru, fusese distrasă de două veverițe care săreau prin curte. 

— Scumpule, stai! Amber se întinse peste masă cu un șerveţel: stai 
să-ți şterg gurita... 

Prea târziu. Jayden o zbughise deja afară. 

— Nu uita să închizi ușa! murmură Amber în urma lui, ușor 
amuzată. 

Cele două femei îl priveau pe Jayden fugărind veverițele care până 
la urmă se refugiară într-un copac. El rămase privind în urma lor 
preț de câteva secunde, apoi se puse cu burta pe leagăn și se folosi 
de picioare pentru a se învârti în cerc, răsucind tot mai tare funiile ce 
țineau leagănul. 

— Deci... Amber o privi blând pe Lyndie. Ea era genul de femeie 
care, în comparație cu Lyndie, putea purta ojă argintie, fard de ochi 
turcoaz, o tonă de rimel și toate astea să îi stea și bine. Haide să ne 
întoarcem la povestea cu Jake Porter! Nu mi-ai povestit tot. 

— Ce altceva ai mai vrea să știi? 

— Își mai aduce aminte ceva din vremea când eraţi copii, așa cum 
îți amintești tu? 

— Da şi nu. Lyndie își cuprinse cana cu ambele mâini. Unele 
trăsături ale feţei lui îmi erau ciudat de familiare. 


Celebru jucător de baseball american, pe numele său George Herman 
Ruth, a fost poreclit Babe, deoarece pe când avea doar 19 ani Jack Dunn, 
deținătorul echipei Baltimore Orioles, i-a devenit tutore legal pentru a-i 
facilita semnarea contractului cu echipa sa. Astfel, Ruth a fost numit “cel 
mai nou copil (babe) al lui Dunn“ [n. tr.]. 

— De exemplu? 

— Felul în care își mișcă buzele când vorbește, culoarea ochilor... 
În tot timpul cât am stat de vorbă, am încercat să împac amintirile pe 
care le aveam cu el cândva, cu persoana care este el acum. 

— Cum era atunci, mai demult? 

— Nu a fost niciodată vorbăreț. Era sensibil, mult mai sensibil 
decât mine. Răbdător și de încredere. Calm. 

— Calmul este o calitate minunată, nu-i așa? Nu e chiar punctul 
forte al lui Jayden. Amber își ridică fruntea în direcția băiatului care 
se rotea acum pe leagăn, cu mâinile și picioarele în aer. Ce zici de 
cicatricea lui Jake? întrebă Amber. Ai putut să-l priveşti în faţă? 
Sunt persoane care atunci când stau de vorbă cu el își întorc privirea, 
pentru că se simt inconfortabil sau încearcă să lase impresia că nu au 
observat-o. 

— Cicatricea nu mă deranjează deloc. Sora mea suferă de paralizie 
cerebrală, așa că sunt obișnuită cu trăsături fizice care nu sunt prea 
atrăgătoare. 

Amber împinse fursecurile spre Lyndie. Fiecare luă câte unul. 

— Cred că Jake e atrăgător. Amber rămase cu fursecul suspendat 
în aer. Se vorbește prin oraș că înainte de accident era cel mai arătos 
dintre fraţii Porter, ceea ce înseamnă ceva. Mușcă din fursec. Toți 
sunt arătoși. Dacă Jake nu m-ar speria de moarte cu felul lui de-a fi, 
serios că aș ieși cu el. 

— Jake a mai ieșit cu vreo fată de la accident încoace? 

— Cu nimeni. Cam la fel ca mine. Nu am mai ieșit cu nimeni de 
câțiva ani. Mă gândeam în ultima vreme că ar fi bine să încep să ies și 
eu, să mă mai întâlnesc cu cineva. 

Amber era cu aproape zece centimetri mai înaltă decât Lyndie, cu 
o siluetă voluptuoasă după care bărbaţii își întorceau uneori privirile. 
Părul neted și castaniu îl purta tuns în linie dreaptă la înălțimea 
umerilor. Întotdeauna arăta îngrijit și aranjat, chiar dacă își aranja 
singură părul. 

— Eşti frumoasă, Amber! Nu vei avea nicio problemă să găsești 
un bărbat cu care să te întâlnești, dacă asta îți dorești. 

— Ce spui tu? Amber se trase înapoi, surprinsă. Tu ești cea 
frumoasă, Lyndie! 

— Nu! 


— Te-ai uitat în oglindă de curând? 

— Sunt scundă, iar părul meu o ia razna tot timpul. 

— Felul în care o ia razna părul tău e adorabil! Amber o privi 
pe Lyndie într-un fel care nu mai lăsa loc comentariilor. Singura 
problemă cu care o să ne confruntăm sunt bărbaţii disponibili din 
zonă. 

Felul în care folosi Amber cuvintele o să ne confruntăm o tulbură 
pe Lyndie. 

— Ai fost la biserică și pe la Deep in the Heart, localul acela 
western? o întrebă Amber. 

— Am fost. 

— Atunci știi care sunt bărbaţii disponibili din regiune. Visez să 
găsesc pe cineva drăguţ și creştin. Dar știu deja că dacă hotărăsc să 
ies în lume, va trebui să îmi lărgesc orizontul. Sunt mamă singură și 
am acces la secretele medicale ale aproape tuturor bărbaților din oraș. 
Astea sunt două lucruri care îmi stau împotrivă. Se lăsă pe spate în 
scaunul ei și zâmbi. Dacă vom reuși să găsim undeva un burlac pe 
cinste, oricine-ar fi el, te va alege pe tine, Lyndie. 

— Pe tine te va alege, Amber. Eu oricum nu sunt genul care merge 
la întâlniri. Lyndie își termină fursecul și își scutură fărâmiturile din 
palme. Aroma de zahăr și ciocolată îi rămăsese ca un ecou în gură. 

Amber își înclină creștetul. 

— Nu ești genul care merge la întâlniri? 

— Părul ăsta chiar mă enervează. Lyndie își răsuci tot părul 
într-un coc în vârful capului, își scoase un creion din poșetă și îl trecu 
prin părul adunat, pentru a-l ţine în loc. 

— Aştept, spuse Amber, să îmi explici ce vrea să însemne că nu 
ești genul care merge la întâlniri. 

— Niciodată nu m-au interesat întâlnirile, recunoscu Lyndie. De 
când mă știu, am fost mult mai preocupată de călărit și de ilustrațiile 
mele. 

— Și? sări Amber, neimpresionată. 

— Mă simt confortabil între oameni. Mă bucur, de exemplu, să 
petrec timp cu tine acum... 

— Mulţumesc. 

— ... dar sunt o introvertită. Îmi place să fiu singură, doar eu cu 
animalele mele și cu pensulele. 

— Nu te cred. Niciodată nu ţi-ai dorit să ai alături de tine un 
bărbat? 

— Uneori. Lyndie avea și ea zile când se simţea singură. Avea 
clipe în care stătea întinsă în pat și nu putea dormi, când își dorea să 
aibă pe cineva pe care să îl iubească și care să o iubească la rândul lui. 
Dar în cea mai mare parte a timpului, învățase să trăiască cu aceste 
clipe de tristețe. 

— Nu vrei să te căsătoreşti într-o bună zi? o întrebă Amber. 

— Sigur. Dar nu știu dacă un soţ este parte a planului lui 
Dumnezeu pentru mine sau nu. 

— Te simţi ușor atrasă de bărbaţii pe care îi întâlnești? 

— Nu. Din când în când, era invitată în oraș și uneori accepta. 
Câteodată, mai rar, simțea o scăpărare, ceva. Însă atunci când simţea 
asta, lucrurile se răceau după a patra sau a cincea întâlnire. Se simţea 
întotdeauna ușurată când îi convingea pe bărbaţii aceia să își vadă de 
viața lor. 

— Ai avut mulți pretendenți? 

— Nu. Tu? 

— Povestea mea e exact opusul poveștii tale. Amber își trase cutia 
cu fursecuri în fața ei și îi puse capacul din plastic. Am fost la întâlniri 
în serie. Ştii genul acela de fată care în gimnaziu și în liceu a schimbat 
un iubit după altul? 

Lyndie încuviință din cap. Fetele care se întâlneau cu orice băiat 
care le ieșea în cale o uluiau. 

— Aceea sunt eu. Toate astea m-au lăsat în final cu inima frântă, 
fără nicio leţcaie și mama necăsătorită a unui copil al cărui tată e un 
sociopat. 

— Sociopat? 

— Mi-aş dori să nu fie adevărat, dar așa e. Acum e la 
închisoare. Amândouă priviră în direcţia lui Jayden. Mingea lui 
de fotbal american se oprise între niște crengi, la înălțime. În 
mod repetat aruncase cu o altă minge în direcţia ei, încercând să 
o elibereze. Degetele lui Amber se plimbară în jurul capacului 
de pe recipientul cu fursecuri, închizându-l. Când ne-a luat Meg, 

eram conștientă că primeam o a doua șansă pe care nu o meritam. 
Atunci m-am apropiat de Dumnezeu și am renunțat la întâlnirile 
cu tot felul de bărbaţi. Cu trecutul meu jenant, știam că până 
și un singur bărbat atrăgător ar fi putut să îmi dea peste cap 
prioritățile. 

— Dar acum ai reușit să îți atingi obiectivele. 

— Da. Am douăzeci și șapte de ani și mă întreb dacă am destulă 
încredere în mine ca să încerc din nou să întâlnesc pe cineva. Cred că 
da. Cred că sunt pregătită. 

Douăzeci și șapte, vârsta lui Mollie. Amber cea plină de viață și 
sănătoasă era cât se poate de diferită de sora ei. 

— Atunci, nu mai aștepta, îi spuse Lyndie. 

— Dacă e să fac asta, atunci vom merge împreună în această 
aventură. Nu o să-mi las vecina mea frumoasă să stea singură acasă 
cu pensulele ei vinerea și sâmbăta seara. Amber zâmbi larg. Ia uită-te 
la tine ce figură faci. E comic! 

— Sunt fericită să stau acasă cu pensulele mele. 

— Nu ţi-e frică de Jake Porter. Nu ţi-e frică să călărești caii 
pursânge. Eşti curajoasă, ai uitat? 

— Nu și atunci când vine vorba de celibatari. Nu mă simt 
confortabil în zona aceea. 

Lyndie prefera să rămână necăsătorită decât să intre în jocul 
căutărilor după cineva care să o placă, cum de altfel o dovedea și 
statutul ei de femeie de treizeci de ani nemăritată. 

Amber se rezemă cu coatele de masă și o ţinti cu privirea pe 
Lyndie. 

— Ce-ai zice să facem o înţelegere? În următoarele trei luni, o să 
ieşim fiecare la trei întâlniri. 

— Cu cine? 

— Aici avem un pic de lucru. Dar o să reușim. O să ne ajutăm una 
pe cealaltă să găsim persoanele potrivite cu care să putem ieși. Doar 
trei întâlniri, Lyndie. O să ne facă bine amândurora... 

— Glumești? Ar fi grozav să găsim un singur bărbat potrivit. 
Sincer, ar fi un miracol să găsim fiecare pe cineva cu care să fim 
dispuse să ieşim la trei întâlniri. 

Lyndie venise la Amber pentru a bea împreună o cafea și o discuţie 

între prietene, nu pentru a fi silită să meargă la întâlnire pe nevăzute 
cu bărbați lipsiți de şarm. 

— Gândește-te! zise Amber. O să avem ocazia să ne îmbrăcăm 
frumos — să purtăm tocuri! 

— Nu mă interesează. Nu înţelesese niciodată de ce femeile făceau 
atâta caz în ce-i privea pe bărbați. 

— Bine. Să văd cu ce te pot mitui. Amber stătu un pic pe gânduri. 
Dacă la un moment dat vei avea nevoie de cineva care să aibă grijă de 
cățelușii tăi, mă ofer eu. 

Lyndie se îndreptă de spate. Dacă trebuia să se ducă la spital cu 
Mollie — de fapt când, nu dacă, din păcate — atunci chiar ar avea nevoie 
de ajutor, și chiar nu-i făcea plăcere să-i ducă la un adăpost. 

— Mi-ar prinde tare bine... 

— Nu așa repede, Domnișoară Ilustrator. Mai întâi trebuie să fii 
de acord cu trei întâlniri. Amber întinse mâna spre Lyndie pentru a 
încheia înțelegerea. 

Lyndie se uită la mâna întinsă, apoi la prietena ei, pe a cărei față 
vedea încântarea provocării. 

— Nu eşti atât de drăguță pe cât credeam, o acuză Lyndie. 

Amber pufni în râs. 

— Sunt foarte drăguță. Doar că am trăit suficient de mult pentru 
a dobândi puţină înțelepciune, atâta tot. 

— Presimt că o să regret promisiunea asta, spuse Lyndie în timp 
ce dădea mâna cu Amber. 

is-de-dimineaţă, ceața și întunericul zăboveau peste pista 

de antrenament de la Whispering Creek Horses. Lyndie 

luă loc în tribune, simțind șezutul din metal dur, rece și 
ușor vălurit sub ea. 

Precum tot ce avea legătură cu Whispering Creek Horses, pista 
din fața ei arăta ca scoasă din revistă. Fusese echipată cu un sistem de 
irigații, o poartă de start și sistem de iluminat modern. Doi călăreți 
erau deja afară, unul pregătind un cal, celălalt antrenându-şi armăsarul 
la galop. 

Mai jos de Lyndie, într-o parte, Jake stătea rezemat de grilajul 
interior, chiar lângă intrarea pe pistă. Când termină de vorbit cu unul 
dintre angajaţii săi, se întoarse în direcţia ei și îi aruncă o privire fioroasă. 

Părea atât de amenințător, încât aproape că o pufni râsul. Cum aflase 
deja că ea se așezase acolo? Ar fi putut jura că își ocupase locul în tăcere. 

El se întoarse și continuă să o ignore. 

Studie profilul lui Jake, dorindu-și să fi aflat mai multe despre ce i 
se întâmplase în Irak și cum îl afectase. Nu putea să-și dea seama cât 
de adânci îi erau rănile fizice. Mai avea și alte cicatrici? Dureri care 
persistau? 

Purta aceeași jachetă maronie de vânătoare și aceeași pălărie 
Stetson pe care le purtase cu două zile în urmă. Părea să aibă o relaţie 
destul de profesională cu angajaţii săi. Însă, din câte își dădea seama 
Lyndie, toţi îl tratau cu respect. Unul dintre călăreți se apropie de el, 
ascultă cu atenție instrucțiunile lui Jake, apoi porni din nou la trap. 
Lyndie îi urmări lung cu privirea și le analiza cunoscătoare fiecare 
mișcare. 

Trecuse mai bine de o lună de când călărise ultima oară. Mult prea 
mult. Niciodată nu se simțea mai în largul ei ca atunci când călărea. 

Pe vremea copilăriei, își petrecuse timpul liber diferit de celelalte 
fete de vârsta ei — jucând fotbal, înotând sau participând la petreceri 
organizate cu ocazia diferitelor zile de naștere. În timpul sezonului 
de curse din California, își petrecuse sâmbetele și duminicile șezând 
alături de tatăl ei în apropierea pistelor pentru cai. În afara sezonului, 
desena cai sau ședea întinsă pe podea în camera de zi, urmărind 
competiţiile la televizor. 

Când fusese suficient de mare ca să fie acceptată ca voluntară la 
grajdurile antrenorilor locali, curăţase boxele, plimbase caii, îndeplinise 
tot felul de sarcini. La vârsta de șaisprezece ani, își câștigase primul 
loc de muncă în calitate de călăreț de antrenamente. Pe parcursul 
colegiului și în anii următori, multe lucruri se schimbaseră, dar 
pasiunea ei pentru călărie a rămas aceeași. 

Pentru Lyndie, călăritul era o terapie. Îi antrena mușchii și, în 
același timp, îi reducea la tăcere zarva din creier, concentrându-și 
toată atenţia la un singur obiectiv: calul. Ori de câte ori încheia o 
dimineață de exerciţii cu cai pursânge, se simţea ca după un curs de 
Pilates* — energizată și relaxată. Echilibrată mintal. 

Dacă ar fi făcut doar artă, i-ar fi lipsit terapia cu cai. lar dacă ar 
fi călărit doar, i-ar fi lipsit manifestările artistice. Faptul că le îmbina 
era modul ei de a scoate tot ce putea mai bun din ambele lumi. Unde 
mai pui că venitul ei din realizarea de cărți și de pe urma călăriei îi era 
suficient pentru a-și plăti dările. 


* Cursurile Pilates au la bază o metodă inedită de antrenament minte-corp. 


Poartă numele inventatorului Joseph Hubertus Pilates (n.9 dec.1883-d.9 
oct.1967). 

Astăzi, adoptase o abordare optimistă și se îmbrăcase cu ceea 
ce purta de obicei la antrenamentul cailor: colanți, cizme și o bluză 
tricotată pe sub o jachetă ușoară. Casca și vesta le lăsase în Jeep, 
pentru orice eventualitate. 

Trupurile suple și musculoase ale cailor se conturau din ce în 
ce mai bine pe măsură ce ieșeau din ceață, cu coamele și cozile ce 
săltau în vânt. Apoi Lyndie îi pierdu din vedere odată ce se depărtară. 
Priveliștea plină de mister și frumusețe a cailor îi stârnea imaginaţia 
lui Lyndie. 

Deja finalizase o carte cu cai și cowboy și o alta despre o împărăție 
a poneilor roz și mov. Dar pe fetiţele care iubeau zânele probabil nu 
avea să le deranjeze să descopere și un cal pe-acolo — nu, un unicorn — în 
cartea lor. O zână și un unicorn puteau porni într-o călătorie... 

Până acum, strădaniile ei de-a avansa cu povestirea cu zâne 
semănau mai degrabă cu bâjbâitul printr-o încăpere goală și cufundată 
în întuneric. Dar dintr-odată, ideile începură să i se rotească prin 
minte ca într-un caleidoscop, noi modele surprinzătoare. 

— Bună dimineaţa! 

Lyndie își ridică privirea și-l văzu pe Bo apropiindu-se. 

— Bună dimineaţa! 

Radia bunătate din ochii lui cenușii și încadrați de riduri fine la 
colțuri. Bo avea stilul lui de-a te face să te simți relaxat în prezenţa sa. 
Era îmbrăcat asemănător cu Jake, dar nu avea pălărie. Deși ambii frați 
aveau părul brunet, Bo îl tundea pe-al lui foarte scurt. 

— Jake a văzut că ești aici? întrebă el. 

— Da. N-a părut prea bucuros. 

— Interesant. Bo o măsură din priviri, zâmbind abia perceptibil. 
Îmi amintesc de tine și de Jake pe vremea când erați copii. 

— Și eu. 

— Dacă îl putem convinge să te angajeze, cred că-i vei putea fi 
de folos. 

— Mi-ar plăcea tare mult, îi răspunse ea cu bucurie. 

— Să văd ce pot face. Haide! O conduse de la tribună, dincolo de 
zona îngrădită, aproape de locul unde stătea Jake. 

— Salutare! făcu Bo în direcţia lui Jake. 

— Salutare! 

— Aș vrea să o văd pe Lyndie cum se descurcă la călărie. Ar fi 
posibil acest lucru acum? 

Bo era, într-adevăr, managerul fermei de cai, însă Lyndie ştia că în 
ce priveşte antrenamentul, acesta intra în atribuţiile lui Jake. Angajaţii 
și acești cai pursânge deosebit de valoroși erau responsabilitatea lui. 

Jake îi întâlni privirea când o privi peste umăr cu sprâncenele 
încruntate sub borul pălăriei. 

Fa îi răspunse privirii, profund conştientă de diferența de înălțime 
dintre ei. Probabil că el uitase că statura ei scundă și expresia plăcută 
a feței ascundeau o coloană vertebrală de fier. Spune da, îl îmboldea 
ea în sinea ei. Dă-mi o șansă, Cel Înalt, Întunecat și Furios. Spune da. 

El nu spuse nimic. Își îndreptă atenția spre pistă. 

Fa trase cu ochiul la Bo. 

Bo nu părea deloc tulburat de îmbufnarea lui Jake. Părea chiar 
amuzat. Îi făcu semn unui om însărcinat cu însoţirea cailor. 

— Juan? 

Bărbatul se apropie. 

— Te rog să aduci un cal. 

Juan încuviință din cap. 

— Pe care anume, domnule? 

— Jake? făcu Bo. 

În continuare, Jake ezita. 

Lyndie se surprinse mușcându-și buza. 

— Haide să îi aducem un cal, îl îmboldi Bo. Măcar atât putem 
face pentru fiica celei mai bune prietene a mamei. Nu? 

Jake expiră pufnind, scoțând aburi în aerul rece al dimineții. 

— Gold Tide, îi spuse lui Juan. 

Lyndie nu putea decât să presupună că Gold Tide era numele 
unui cal. Se simți încântată de victoria obţinută. 

— Mă duc să îmi iau echipamentul. 

Fugi înainte ca Jake să apuce să se răzgândească. Tot drumul până 
la Jeep-ul ei și înapoi nu-și putu reține zâmbetul. 

Își luă vesta de siguranță și își fixă bereta din piele a căștii sub 
bărbie când Juan o întâlni la intrarea pe pistă cu Gold Tide. Iapa 
neagră stătea liniștită, încercând să surprindă miresmele dimineţii cu 
nările fremătând. 

Jake verifică harnașamentul calului, apoi își cuprinse palmele 
pentru a o ajuta pe Lyndie să încalece. Cu un intens sentiment de 
dejă-vu, Lyndie se sprijini cu piciorul în scara făcută de mâinile lui și 
se aşeză în șa. 

— [a-o cât poţi de ușor, îi spuse Jake. O să profite la maximum de 
tot ce îi oferi. Tine-o într-un galop ușor. 

— Am înțeles. Entuziasmul și acel sentiment indiscutabil de bine 
că se afla acasă o străbătu pe Lyndie în timp ce o luă din loc împreună 


cu Gold Tide. 


Jake nu era sigur cum să procedeze cu fratele său. Să îl împuște cu 
un revolver era mai rapid, dar să îl sugrume cu mâinile goale ar fi fost 
mai satisfăcător. 

— Ce îţi închipui că faci? mormăi el, cu atenţia îndreptată spre 
Lyndie, în timp ce negura dimineții reușea să o ascundă mereu vederii. 

— Te ajut, îi răspunse Bo. 

— Categoric nu mă ajuţi. 

— Ba eu cred că te ajut. Doar că tu nu-ţi dai seama încă. 

Bo, care de obicei știa despre ce vorbea, nu avea nicio idee cum se 
simţea el acum. Cum avea să îl ajute? Fratele său se înșela profund 
închipuindu-și că, aducând-o pe Lyndie acolo, l-ar ajuta în vreun fel. 

Jake se bucurase că reușise să scape cu bine de prima ei vizită. 
Cum familiile lor aveau legături apropiate, era conştient că avea să 
o vadă din când în când. Prima lor întâlnire ar fi trebuit să îl ajute să 
facă mai bine față unor următoare întâlniri. 

Dimpotrivă. Prezenţa ei neașteptată în dimineaţa aceea îl supărase 
la fel de mult ca prima ei apariţie, dacă nu chiar mai mult. Poate că 
asta se datora faptului că năvălise nepoftită în sesiunea lui privată de 
antrenament. Poate pentru că nu reușise să și-o scoată din minte de 
marți încoace. 

I se părea de-a dreptul ridicol. În ultimii ani, doar rareori se mai 
gândise la Lyndie James. Și atunci, doar dacă ceva anume îl făcea să 
își aducă aminte de primii doisprezece ani din viața lui. 

Când vedea un lac, își amintea că ea îi întinsese întâia oară 

funia înnodată când își făcuse vânt deasupra Lacului Holley și 
sărise din zbor în apă. Când vorbea Dru despre trasul cu pușca, 
el își aducea aminte cum reușise să nimerească ţinta pe care o 
montaseră acasă, iar Lyndie îl apreciase și bătuse din palme. Când 
o cunoștință și-a scrântit o încheietură, Jake şi-a adus aminte 
cum căzuse și el din copac și își fracturase braţul. În ziua aceea, 
aterizase pe spate, iar faţa lui Lyndie se interpuse între faţa lui și 
razele orbitoare ale soarelui. 

Dar nimic din toate astea nu explica de ce ea avea încă puterea de 
a-l zdruncina așa. Nu o mai văzuse de mult timp și ar fi trebuit să se 
simtă un străin lângă ea. Își dorea să se simtă ca un străin lângă ea. În 
schimb, ea reușea să îl cutremure, apropierea ei îl deruta, inundându-i 
inima și mintea cu resentimente și dorință de a ocroti. 

Bo intră şi el pe pistă şi se rezemă de îngrăditură, lângă Jake, 
lovind din când în când cu călcâiul într-una din bârne. 

— Ei? 

— Îmi vine să te strâng de gât. 

Lui Bo îi veni să râdă. 

Jake o alesese pe Gold Tide pentru Lyndie pentru că se putea 
încrede că iapa avea să fie ascultătoare și să facă tot ceea ce îi cerea 
Lyndie. Chiar și așa, îngrijorarea îl chinuia într-o asemenea măsură, 
încât trebui să se opună cu toate puterile să nu se lase copleșit de 
ea. Instructorii de călărie și jocheii sufereau accidente și mureau în 
fiecare an, căzând de pe cai şi frângându-și gâtul sau fiind striviți sub 
copitele cailor ori rămânând atârnaţi în scările șeii și erau târâți în 
urma calului. 

În timp ce ea trecu în galop, el observă fiecare detaliu al posturii și 
al echilibrului ei. După toţi aceşti ani, părul ei blond era tot cârlionțat, 
țopăind în urma ei. Chiar și acum reușea să se miște intuitiv în ritmul 
calului, ceea ce din cine știe ce motiv prostesc îi producea o durere 
surdă în piept. Experienţa i se citea de departe în postura ei. Călărea 
sigură pe ea, urmând cu profesionalism fiecare instrucțiune pe care 
i-o dăduse. 

— Suspansul ăsta mă omoară, spuse Bo. 

— Sper. 


— Cum ţi se pare? 

— E bună, recunoscu Jake. 

— Stiai că a lucrat ani de zile cu caii lui Mark Osten la Santa 
Anita? 

— Nu. 

Osten avea o reputaţie excelentă la nivel național. 

— L-am sunat ieri. Nu a avut decât vorbe de laudă la adresa ei. 
Mi-a spus că e o fată muncitoare și de încredere. I-a încredințat cai 
pe care nu s-a încumetat să îi lase pe mâna nimănui altcuiva. L-a 
antrenat chiar și pe Unhindered | Nestăvilitul]. 

Unhindered, un cal tânăr și plin de forță nativă, câștigase multe 
curse cu obstacole. Jake nu ar fi îndrăznit niciodată să o pună pe 
Lyndie pe un cal cu o personalitate ca a lui Unhindered. 

— Ar fi o alegere foarte bună pentru noi, spuse Bo. 

Jake își miji ochii. Lyndie călărea doar de vreo zece minute pe 
unul dintre caii săi și deja îl făcea să fie îngrijorat pentru ea și înfuriat 
că simţea astfel. Nouăzeci la sută din ființa lui își dorea ca ea să plece. 
Dar zece la sută o luase cu totul razna. Partea aceea își dorea ca ea 
să rămână, lucru care îl îngrozea chiar mai mult decât teama că ar fi 
putut cădea de pe Gold Tide. 

— Nu mă interesează să o angajez. 

— De ce? 

— Prea multe amintiri comune. 

— Creează-ţi alte amintiri! Ai timp. Bo făcu un pas înainte, 
ceea ce îi aduse umăr la umăr în timp ce continuau să o privească 
pe Lyndie. A încercat câţiva ani să fie jocheu, pe când avea douăzeci 
și trei, douăzeci și patru de ani. Nu a reușit să găsească suficienți 
antrenori care să își asume o şansă cu ea, așa că a renunțat. Osten 
mi-a spus că dacă ar fi știut pe atunci ceea ce ştia acum despre ea, ar 
fi lăsat-o cu toată inima. 

Jake mormăi. 

— Tu n-ai nimic de făcut, Bo? 

Fratele său râse. 

— Nimic mai important decât ceea ce fac. Știm amândoi că nu 
găsești ușor prin zonă călăreți buni pentru antrenament. lar ea e cea 
mai bună variantă pe care ai putea-o avea. 

Jake își mușcă limba. 

— Aproape că am impresia că Dumnezeu a sincronizat foarte 
bine lucrurile, spuse Bo. 

— Sau eu sunt subiectul unei glume proaste. 

Cea mai mare parte a personalului său angajat era cu el de opt ani, 
de când antrena pentru Whispering Creek. Rareori se ivea un post 
disponibil de instructor de călărie. 

— Ce-ar fi să o iei pentru un sezon la Lone Star? îi sugeră Bo. 

Jake simți cum se împotrivește imediat. 

— Lyndie ar putea începe să lucreze acum și să continue când ne 
mutăm caii la hambarul de la Lone Star în aprilie, spuse Bo. Când 
începe sezonul la Lone Star, în iulie, ea nu te va însoţi la New York, 
pentru că asta ar însemna să își părăsească familia. Veţi fi împreună 
doar patru luni. 

În fiecare primăvară, Jake ducea o parte din cai la pista de la Lone 
Star Park, localizată la patruzeci și cinci de minute de Holley, pe alții 
îi lăsa în Florida, în grija unui antrenor asistent. La începutul verii, 
Jake participa cu câţiva dintre caii săi la curse în New York. Toamna, 
în Kentucky. Însă Lyndie, care trebuia să rămână aproape de sora ei, 
avea să fie legată de Texas. 

— Sezonul de la Lone Star Park e pe cale să înceapă, spuse Bo. 
Dacă nu o angajezi, o să ţi-o sufle un alt antrenor de sub nas. Ne 
tratăm caii mai bine decât o fac ei, Jake. Când caii noștri ajung la 
Lone Star, sunt pregătiți. Alt antrenor ar putea să o pună să lucreze 
cu un cal nepregătit. 

Cum știa Bo ce să spună ca să îi răsucească cuțitul în cele mai 
dureroase părți? Nu își dorea ca Lyndie să lucreze pentru el, dar cu 
atât mai puţin își dorea să o știe lucrând pentru un alt antrenor. 

Patru luni. 

Munca era o terapie pentru el, de multă vreme. Antrenarea cailor 
pursânge pentru a-i aduce la potenţialul lor maxim fusese singurul 
lui scop. Dacă Lyndie îl putea ajuta în atingerea acelui scop, oare vor 
reuși să muncească împreună vreme de patru luni? 

Ce se putea întâmpla rău în doar patru luni? 

— Am venit, strigă Lyndie când intră în casa părinţilor ei. 

— Îi citesc lui Mollie, se auzi vocea mamei ei prin coridorul ce 
ducea spre dormitoare. 

— Vin şi eu într-o clipă. Lyndie intră în sufragerie. Salutare, 
bunicule! ÎI strânse ușor de umăr pe bătrân. Cum te mai simți astăzi? 

Încurcat de afecțiunea ei, o bătu ușor și nesigur pe mână. 

— Bine, cred. Cel puţin, mă străduiesc. 

Bunicul ei era o fire aparte: un bărbat de optzeci și cinci de ani 
care trăise mai mult decât soţia sa. Când devenise văduv, în urmă 
cu doi ani, toți cei din familie au încercat să-l convingă să locuiască 
singur. Dar bunica îl răsfățase pe bunicul Harold. Să-i ceri acum să 
gătească, să facă curat, să facă cumpărături sau să calce rufe era ca și 
când ai lăsa un copilaș să se descurce de unul singur în pădure. 

Părinţii lui Lyndie îl luaseră la ei, așa că acum erau doi adulți în 
grija familiei. 

— Postul de televiziune pentru golf rulează doar reclame, se 
plânse el. Asta e tot ce am văzut azi. Reclame. 

Bunicul își petrecea aproape douăsprezece ceasuri pe zi urmărind 
canalul tv de golf. Când tatăl lui Lyndie ajungea seara acasă de la 
serviciu, schimba postul TV pe cel de curse de cai sau pe orice alt 
sport se difuza pe ESPN. Cei doi bărbați, două versiuni de vârste 
diferite ale antrenorului de fotbal Jimmy Johnson, şedeau unul 
lângă altul, într-o pereche asortată de fotolii în carouri albastru 
cu verde. Amândurora le plăcea să poarte cămăși lucitoare kaki de 
golf — a bunicului vârâtă în pantalonii cu talie înaltă — și verighete 
din aur. 

Ori de câte ori mama lui Lyndie îl silea pe bunicul Harold să iasă 
din casă pentru a vizita centrul de zi pentru seniori sau să se plimbe, 
bunicul bombănea fără oprire. 

— Dacă aș şti cum se folosește prostia asta de telecomandă, spuse 
el, aș schimba canalul. 

— Unde este telecomanda? 

Arătă spre ea dezgustat. 

Lyndie o luă. 

— Ce canal ţi-ar plăcea să urmărești? 


— Cred că O Network ar fi bine. 

Lyndie își înclină capul. Când vorbeai cu bunicul Harold, te 
simţeai de parcă ai fi avut de dezlegat o ghicitoare. 

— Canalul lui Oprah? 

El se lăsă pe spate, privind-o ca și când l-ar fi jignit profund. Ups! 
O dăduse în bară. 

— Doamne, fetiţo, nu! Canalul de divertisment Oprah!? Emisiunea 
lui Oprah nu e divertisment. 

— Divertisment? 

— Asta am spus. 

Lyndie îi găsi canalul dorit. Era un nou episod din Jhe Soup. 
Rămase câteva minute lângă el, pentru că erau doar două posibilități 
de a petrece timp cu bunicul — urmărind emisiuni la televizor 
împreună cu el sau aducându-i mâncarea pe o tavă. 

Înapoia televizorului, un perete triunghiular cu ferestre dădea spre 
un pâlc de stejari masivi. Casa cu etaj pe structură ușoară cumpărată 
de părinții ei fusese construită pe un teren păduros de zece acri în 
anii '80 de către o familie din Dallas, ca o cabană de weekend. Din 
cauza cheltuielilor cu îngrijirea lui Mollie, banii fuseseră întotdeauna 
drămuiți cu grijă de mama și de tatăl lui Lyndie. Dar mulțumită 
prețurilor pe care le aveau locuinţele în California de Sud, când 
părinții ei își vânduseră casa din Altadena, reușiseră cu banii obținuți 
să cumpere această casă și să acopere o parte din costurile medicale 
la spital. 

— Knickerbockers, spuse bunicul. 

— Hmm? 

O nouă ghicitoare de dezlegat. 

— Echipa Knicks, adică echipa de baschet de la New York? Așa 
se numeau pe vremuri. Knickerbockers”. Înţelegi ce vreau să spun? 

— Aăă... 


— Du-te acum și salut-o pe sora ta! 


xX 


O emisiune de divertisment, cu peste 3000 de episoade, moderată în 
prezent de actrița și comedianta braziliană Jade Catta-Preta. 
„Knickerbockers“ ar proveni de la coloniștii olandezi ajunși în Noua 
Lume — în special în New York — prin 1600 și care purtau pantaloni 
bufanți până sub genunchi. Termenul a intrat în lumea sportivă în 1845, 
rămânând legat de echipa de baseball cu același nume din New York. 

Lyndie îi puse telecomanda lângă el, apoi se opri scurt în bucătărie 
pentru a se spăla pe mâini. Microbii erau dușmanii lui Mollie. 

Când întră în camera surorii ei, Karen James lăsă jos cartea din 
care îi citise cu voce tare, una din seria Forsythia Castle. 

— Bine ai venit, draga mea! Sedea în pat, cu pernele proptite la 
spate și cu Mollie lângă ea. 

— Bine te-am găsit, mamă! Lyndie o îmbrățișă scurt. 

— Tocmai am ajuns la partea unde Prinţesa Adelaide și armata ei 
de uriași îi înving pe goblini, spuse Karen. 

— Excelent! Lyndie înconjură patul dublu și se așeză pe cealaltă 
margine. O luă de mână pe sora ei. Sunt aici, Mollie. Ea-și întoarse 
capul spre Lyndie. N-ar fi fantastic să avem noi două o armată? 
Ne-am îmbrăca în armuri aurite și am lupta cu săbii din cristal. 

Mollie o asculta cu atenție, cu sprâncenele ridicate. Lyndie continuă 
să vorbească, în așa fel încât Mollie să îi poată simți apropierea. 

O tragedie la naștere se soldase cu o paralizie cerebrală atât 
de severă, încât Mollie orbise și nu putea vorbi. Avea foarte puţin 
control asupra mușchilor ei și era zilnic victima multor convulsii 
multifocale. Pentru a supraviețui unei zile, Mollie avea nevoie de 
terapie respiratorie, alimentaţie pe tub şi o vestă vibratorie pentru a-i 
stimula plămânii să elimine secrețiile bronșice, deoarece suferea de o 
boală pulmonară cronică. 

În ciuda suferinţei fizice, Lyndie putea desluși un zâmbet în ochii 
surorii ei. Ochii lui Mollie erau principala fereastră de comunicare a 
ei, iar blândețea afectuoasă pe care o citi acum în ei îi aduse un nod în 
gât lui Lyndie. Însă ea continuă să îi vorbească. 

Familia James socotea o minune faptul că Mollie ajunsese până 
la vârsta de douăzeci şi șapte de ani. Dumnezeu îi susținuse cumva 
trupul ei fragil. Lucrul pe care Lyndie îl știa cu siguranță era că, 
pentru asta, El o folosea în mare măsură pe mama ei. Dragostea și 
optimismul uluitor al lui Karen refuzase să renunţe la a lupta pentru 
Mollie, la fel cum refuzase să-și lase soțul și pe Lyndie să fie frânţi 
sub povara cauzată de starea de sănătate a lui Mollie. Însă pentru ea 
însăși, prețul fusese enorm. 

La un moment dat, în ultimii ani de liceu, Lyndie începu să își dea 
seama că mama ei avea nevoie de o oarecare menajare. Dacă Lyndie 

nu era cu ochii pe ea, mama ei avea tendința de a se epuiza complet. 
Dacă s-ar fi întâmplat una ca asta, întreaga familie s-ar fi dezintegrat. 
Astfel, Lyndie făcea cea mai mare parte din cumpărăturile pentru 
gospodăria părinților ei şi curăţenia. Mama ei reușea să facă restul, 
în afară de gătit, la care renunțase definitiv într-o zi intrată în istorie, 
din 1997. Din ziua aceea încoace, familia James trăise din sandviciuri, 
alimente semipreparate sau supe la conservă servite la cină. 

— Mai ţii minte câți ani aveai când ţi-am citit seria Forsythia 
Castle? o întrebă Karen. Erai într-a patra? 

— Da, a patra. Mi-ai citit și cărțile Sugar Spun și Raven's 
Flight. 

— Exact! 

— Numai tu ești de vină că în cele din urmă am ajuns să desenez 
doar dragoni și cavaleri! Lyndie se întinse în pat, aranjându-și două 
perne sub umeri, cu fața spre mama ei, cu Mollie între ele. Îţi dai 
seama că niciuna dintre creațiile mele nu vor atârna vreodată în vreun 
muzeu?! 

— Termină cu văicărelile! Te-a angajat Jake Porter? Mama ei 
tocmai își tunsese părul într-un nou stil. Șuviţe lungi și blonde stăteau 
aranjate, cuminţi, tunse la nivelul urechii și la ceafă. O privi pe Lyndie 
pe deasupra ramelor roz ale ochelarilor de citit. La cincizeci și șase 
de ani, pielea își pierduse fermitatea, însă nimic nu i-ar fi putut lua 
frumuseţea structurii osoase sau strălucirea din ochii ei căprui. Mă 
străduiesc să fiu subtilă, dar nu mă mai pot abţine. 

Lyndie zâmbi. 

— M-a angajat. 

— Da?! Mama ei se întinse și ridică entuziasmată un pumn înspre 
tavan. 

Mollie simţise entuziasmul din jur şi începuse să își miște capul 
într-o parte și-n alta. 

— Lyndie are o slujbă nouă, Mols! O să antreneze caii lui Jake de 
la Whispering Creek. Karen o privi încântată pe Lyndie. Spune-mi 
cum a fost. 

Lyndie îi relată în amănunt toate evenimentele dimineții. 

— Când am terminat cursa, mi-a spus pur și simplu că, dacă îmi 
doresc slujba pentru acest sezon la Lone Star, sunt angajată. 

— l-ai mulțumit și i-ai spus că accepți slujba, nu-i așa? 

— Și mi-a spus că ne vedem luni dimineaţă. 

Mama se aplecă ușor peste Mollie şi o sărută pe Lyndie pe frunte. 

— Ce vești bune! Felicitări, scumpo! 

— Mulţumesc! 

— Ştiam că te va angaja. 

— Eu nu. Când mi-a oferit postul, ai fi spus că resimte dureri 
reale în trup. Și poate chiar le avea. 

Karen pufni în râs. Probabil că mama ei nu ar mai fi gândit că 
lucrurile ar fi fost hazlii dacă i-ar fi văzut privirea întunecată a lui 
Jake. 

— Poate că nu-și dă seama încă, spuse Karen, dar prezența ta 
acolo îi va face mult bine. 

— Ciudat. Exact același lucru l-a spus și Bo. 

— Mă bucur că ţi-a dat locul ăsta de muncă. Dumnezeu este bun. 

— Așa e. Dumnezeu esze bun devenise mottoul familiei lor. În 
cele mai fericite momente ale familiei lor, îl rosteau, la fel ca acum, 
sărbătorind. Dumnezeu este bun! Dar îl rosteau și în cele mai grele 
momente, când credința lor părea să se agaţe de aceste trei cuvinte 
asemenea unei persoane aflate pe marginea prăpastiei care se mai ține 
doar cu vârfurile degetelor de marginea abruptă. Dumnezeu ese bun, 
se încurajau mereu între ei, în multele ocazii când viaţa lui Mollie nu 
mai atârna decât de un fir subțire. 

Lyndie arătă spre cartea părăsită deoparte. 

— Ai terminat capitolul? 

— Mai avem câteva pagini. 

Mama găsi locul unde se oprise și își reluă lectura. Lyndie se cuibări 
lângă Mollie. Toate cele trei femei care stăteau pe pat erau scunde. 
Niciuna nu depășea un metru și șaizeci. Mollie purta o pijama din 
bumbac și șosete. Karen purta hainele ei de casă obișnuite: pantaloni 
uzaţi de trening și un jerseu colorat de la Nike. Își făcuse pedichiura 
cu mov. 

Cuvintele povestirii Forsythe Castle se împleteau, unduindu-se, în 
aer. Sunetul vocii mamei ei îi aducea aceeași mângâiere lui Lyndie ca 
întotdeauna. 

Karen James era genul de persoană căreia, în cinci minute după 

ce o cunosti, te trezești că îi povesteşti toată viața ta. Fusese cândva 
învățătoare la școala primară, dar în ultimii douăzeci de ani lucrase cu 
jumătate de normă în calitate de consilier creștin. Se întâmplă că unii 
oameni au locuri de muncă ce nu li se potrivesc deloc. Nu la fel stăteau 
lucrurile cu mama lui Lyndie. Combinația de calm, capacitatea de a 
face haz de necaz, vulnerabilitate, abilitatea de a asculta când cineva 
îi vorbește și entuziasmul ei aveau efect de balsam asupra oricui: 
prieteni și clienți deopotrivă. 

De fapt... mama ei putea avea fără îndoială o influență pozitivă 
asupra lui Jake Porter. Pozitivă cu adevărat. La fel și Mollie. Gândul 
acesta se înfiripă încet în mintea ei. Dacă era posibil, omenește 
vorbind, Lyndie trebuia să găsească o cale să îl aducă aici pe Cel Înalt, 
Întunecat și Furios. 

Dincolo de pereţii acestei camere vopsiți într-un galben vesel, 
două recipiente cu seminţe pentru păsări atârnau de o creangă. Mollie 
nu putea vedea dulapul în care se găseau medicamentele și aparatele 
de care ea era dependentă. Nu putea vedea nici veiozele cu lumină 
caldă, draperiile sau chiar păsările de dincolo de geam. Însă Lyndie și 
mama ei credeau că Mollie se bucura de căldura razelor de soare ce 
se revărsau în încăpere, precum și de ciripitul păsărilor. Astfel că în 
viața grea a lui Mollie, întotdeauna existaseră razele de soare, păsările, 
o mamă, un tată și o soră care o iubeau. 

ake survolă cu atenție interiorul cortului. Un grup de soldati 
din Infanteria Marină jucau domino într-un colt, alții răsfoiau 
reviste, motătau sau scriau. 

— Panzetti] strigă Jake. Caporalul brunet, cu ochi negri, din New 
Jersey, era mai mic decât el în rang şi avea mai puțină experiență, dar 
diferența nu era atât de mare. Participaseră împreună la alte două misiuni 
înainte. 

Rob Panzerti își croi drum spre locul unde se afla Jake, aproape de 
intrarea în cort. 

— Unde mergem? întrebă el rânjind. La clubul de noapte? 

— Asta avem mâine în program. 

— În cazul acesta, ce-ar fi să dăm o raită pe terenul de golf? Mă pricep 
să joc golf, omule. Să mă vezi cum lovesc mingea! 

Toti cei din pluton ştiau că jumătate din lucrurile pe care le scotea 
Panzetti pe gură erau baliverne. Dar două lucruri erau adevărate despre 
Rob: întotdeauna era binedispus şi îşi iubea sotia ȘI pe cei doi copii. 

— Prea bine! Ne ducem la golf. 

— Pun pariu că esti catastrofă. Toti ştiu atâta lucru — că un cowboy 

— Un cowboy se pricepe la toate. 

Panzetti râse, lovindu-l pe Jake uşor cu pumnul în brat. 

Jake îl privi cu atenție pe Justin Scott. Afro-americanul de douăzeci şi 
unu de ani din Atlanta se întinsese pe sacul său de dormit, cu capul şi umerii 
rezemați mai sus. Citea dintr-o carte groasă şi prăfuită de psihologie. 

— Scott. 

Scott îi răspunse la fel de repede ca Panzetti, aruncându-și cartea cât 
colo şi apropiindu-se de el. Jake ajunsese să se bucure de personalitatea 
calmă şi de încrederea lui Scott. 

— Du-te şi ia-l pe Barnes! Jake arătă cu bărbia în direcția băiatului 
de optsprezece ani. 

Bărbaţii din plutonul lui Jake îl porecliseră „Boots“ pe Dan 
Barnes, pentru că se afla în prima lui misiune. Boots îşi îndesase o pereche 
de căşti în urechi. Bătea cu capul ritmul muzicii pe care doar el o auzea şi 
cu vârfurile degetelor băteau darabana pe coapsă. Scott îl prinse pe Barnes 
de umăr, iar băiatul îşi scoase imediat căstile şi veni la el. 

— Sergent Porter. 

Copilăria pe care Barnes şi-o petrecuse în Corsicana îi conferise un 
accent texan la fel de inconfundabil ca al lui Jake. 

— Pune-ti iPod-ul deoparte! trebui să îi amintească Jake. 

Pustiul era încă un copil. Uneori îndrăznet, uneori plin de râvnă, 
alteori îngrijorat. Jake fusese permanent cu ochii pe el, şi continua să fie. 

— Voi trei, veniti cu mine! Îşi ridică vocea, ca să se facă auzit de toți. 
E timpul pentru patrulare. 

Soldatii intrară imediat în actiune. Se pregătiseră să părăsească tabăra, 
dar înainte încărcaseră aproape cincizeci de kilograme de echipamente şi 
munitie. 

— Mergem la golf, băieți! anunță Panzetti plutonul de opt oameni al 
lui Jake, în timp ce ieșeau din cort. După aceea, o să încerc să-l conving 
pe sergent să luăm prânzul într-un local drăgut, cu veselă din portelan şi 
cristal, cu tot tacâmul. Toti în afară de tine, Boots. Nu sunt sigur dacă te 
descurci în societate. 

Jake nu trebui să le spună soldaţilor săi că nu aveau să joace nouă găuri 


* Termen folosit în armată pentru cineva proaspăt ieșit din instrucția 


inițială, boot camp, sau din școala militară, răcan În. trad.]. 

și nici să servească masa din veselă de porțelan. Toti ştiau că urmau să 
pătrundă adânc în peisajul pustiu al Irakului. 

— Abia aştept să văd pe una din fetitele alea venind să-mi servească 
o bere rece ca gheaţa. 

Ochii lui Panzetti străluceau plini de umor. 

Trecură pe lângă popotă, de dușuri şi de şirul de toalete portabile 
albastre. Bocancii lor de desert ridicau norișori de praf în arşița amiezii ce 
se apropia de 40 de grade. 

Copilăria petrecută în Texas îl ajuta pe Jake să ştie ce înseamnă 40 de 
grade. 

Jake îi conduse pe ceilalti spre vehiculele militare HMMWV-uri*. 
Erau caii de bătaie ai soldaților din Marină. Serveau în fiecare parte a 
câmpului de luptă drept centre de comandă, mijloace de transport pentru 
soldați, turnuri de control, depozite de arme şi chiar ambulante. 

— Eu dau startul la foc, spuse Panzetti. 

— Startul e al meu, îi răspunse Jake, după cum Panzetti ştia prea 
bine. În calitate de comandant al vebicului, Jake şedea în fată, pe locul 
copilotului. Scott fusese instruit ca trăgător automat, aşa că luase locul la 
turela ce se înălța în mijlocul plafonului maşinii. Panzetti era întotdeauna 
la volan. Boots se cătără în spate. 

Jake își pozitionă arma sa automată M249 între coapse şi trânti 
portiera, având impresia că s-a încuiat într-o cutie de metal. Doar că 
era mai putin spatios. Scott, în turela lui, şedea într-o poziție înălțată. 
Gambele şi bocancii săi ieseau în evidentă între Jake şi Panzetti. 

Pe geamul din dreapta lui Jake se derula imaginea taberei, în timp 
ce Panzetti conducea pe drumul neasfaltat. În după-amiaza aceasta, 
convoiul lor cuprindea patru Hummvee-uri, toate aliniate în urma 
lor. 

Se apropiau de o bernă pe care fusese întinsă sârmă ghimpată, marcând 
limitele taberei. În interiorul unui turn - santinelă, doi soldaţi îi opriră 
și cerură permisiunea telefonică a comandamentului pentru ieşirea 
convoiului. Odată depășită partea asta, li se făcură semn cu mâna să treacă. 

Un sentiment inconfundabil de anticipare îl cuprinse pe Jake, acelaşi 


* Din engl. bigh mobility multipurpose wheeled vehicle — Hummer, cunoscute 


drept Humvee-uri |n. trad.]. 

ca de fiecare dată când părăsea baza. Sentimentul îi reamintea, de fiecare 
dată, că se afla acolo unde trebuia să fie, acolo unde îl chemase Dumnezeu. 
Se pregătea să facă lucrul pentru care se născuse. 

Crescuse cu poveștile din Infanteria Marină ale tatălui şi ale bunicului 
său. Amândoi îl educaseră pentru a ajunge soldat în Infanterie, aşa cum 
unii părinții îi cresteau pe copii pentru a deveni crescători de vite texane 
Longhorn sau fermieri. În Texas, până și bebeluşii purtau culoarea 
portocalie a Universităţii din Texas sau culoarea maronie a celor de la 
ASM*. Nu şi Jake. El avusese postere cu pușcașii marinei prin cameră. 
De Halloween îşi vopsea fata cu modele de camuflaj. Citea cărți despre 
Infanteria Marină. Viziona filme cu pușcași marini. Când îşi închidea 
ochii noaptea, îi visa. 

La vârsta adolescenței, abilitățile lui atletice îl ajutaseră să ajungă 
fundaş în echipa de fotbal a liceului, iar abilitățile dezvoltate la călărie îi 
aduseră recunoaşterea în toate statele din sud. Totuși, planul său de a urma 
o carieră în Infanteria Marină nu se clătinase niciodată. 

După cum se dovedise, drumul pe care şi-l alesese încă din copilărie i 
se potrivea. Îi plăceau toate lucrurile care însoțeau acest drum: provocarea, 
structura, chiar şi pericolul. Armata îi oferise şansa de a-și sluji tara şi îi 
arătase ceva important: propria capacitate. 

Era în armată de şase ani şi fusese promovat constant. Plănuia să facă 
asta o perioadă îndelungată. Se vedea ajuns la bătrânețe, şezând în spatele 
unui birou la Pendleton””. 

Drumul neasfaltat şerpuia printr-un teren presărat cu stânci şi 
vegetație săracă. Jake se familiarizase cu portiunea aceasta, la fel ca ei 
toti. Cercetă terenul cu privirea, căutând orice ar fi ieșit din comun sau 
nelalocul lui, indiferent cât de nesemnificativ părea. Principala sa misiune 
azi, şi în fiecare zi în Irak, era să îşi ducă plutonul în siguranță acasă. 

În depărtare, desluși doi beduini cu turbane şi veşminte albe, lungi. 
Valurile de căldură ce radiau din pământ le distorsionau siluetele... 

Jake se trezi ţipând, însă strigătul nu fusese vocal. Ci sfâșie spațiul 


x 


În engl. Agricultural and Mechanical College of Texas, în prezent Texas 
AM University [n.trad.]. 
Principala bază militară a Infanteriei Marine americane de pe coasta 


vestică a SUA [n. trad.]. 

cenușiu dintre coșmar și realitate. Lăcere. Tocmai tăcerea aceea surdă 
îl făcea și mai îngrozitor. 

Gâfâia; respiraţiile îi erau sacadate și ample. Sudoarea i se prelingea 
pe față și pe pieptul dezvelit. 

Frenetic, încercă să se agaţe cumva de obiectele familiare din 
dormitorul său, pentru a se ancora în prezent. Lumina pe care o lăsa 
întotdeauna aprinsă în baie cădea pe pereţii albi, simpli. Un scaun. 
Bolul de pe măsuța unde își păstra mărunțișul. Evita cu grijă să 
privească în direcţia sertarului pe care nu îl deschidea niciodată. 

Era acasă. În Holley. Nu mai pusese piciorul în Irak de opt ani. 
Aceasta era realitatea. Acesta era prezentul. 

Își lipi palmele de saltea, de o parte și de alta a picioarelor și 
se aplecă înainte. Degetele i se adunară strâns, agăţându-se de 
aşternuturi și de o pătură. 

Rămase în poziția aceea minute chinuitoare, minute care îl făcură 
să se blesteme și să se îndoiască de propria sănătate mintală. Minute 
încărcate de o vinovăţie atât de apăsătoare, încât plămânii săi aproape 
că nu mai puteau inhala aer. 

Jake strânse din dinți, luptându-se să supravieţuiască. Poate că de 
data asta avea să își piardă minţile. Dacă se întâmpla una ca asta, știa 
că era posibil să nu-și mai revină niciodată, ceea ce nu făcea decât să 
îi întețească spaima... 

O amintire îi scăpără în minte, amintirea unei femei blonde 
ce se îndrepta spre el la Whispering Creek. Se agăță de imaginea 
aceea, precum s-ar agăța cineva aflat în pericol de înec de un colac 
de salvare. Femeia purta un jerseu de un verde pal și o eșarfă. Faţa îi 
trăda compasiunea și sugera faptul că îl cunoștea. Era cea mai veche 
prietenă a lui, cea pe care o protejase încă de când fusese în stare de 
așa ceva. Trupul mărunţel avea o forță în unduirile-i grațioase. Ochii 
ei căprui îi găsea frumoși. 

Am auzit ce ţi s-a întâmplat în Irak, spusese ea. Îmi pare răul 

Amintirea ei se luptă să își facă loc în întunericul din mintea lui 
și, treptat, cea mai cruntă asprime a durerii începu să se domolească. 

Jake se ridică din pat și se îndreptă spre duș. În timp ce aștepta ca 
apa să se încălzească, își lipi palma de ușa de la duș pentru a-și potoli 
trupul ce-i tremura. 

Ceasul arăta 4:02 dimineaţa, iar asta era o ușoară consolare. Știa 
din experiență că după un coșmar nu mai putea adormi. Dacă ar fi 
fost miezul nopții, ar fi făcut noapte albă. 

Păși în cada de duș, iar jetul fierbinte de apă îl lovi pe ceafă și pe 
umeri. 

O altă amintire cu Lyndie, de data aceasta călare pe Gold Tide, 
încercă să i se strecoare în minte. Refuză să se gândească la ea mai 
mult decât era neapărată nevoie. 

În ceo privea pe Lyndie, avea doar două obiective: să interacționeze 
cu ea cât mai puţin posibil și să o protejeze cât de mult posibil. 

La Whispering Creek Horses, managerii luau toate măsurile de 
precauţie pentru călăreți lor. În trecut, unii suferiseră răni minore, dar 
nimeni nu fusese rănit grav. Nu avea niciun motiv să se îngrijoreze 
pentru Lyndie. 

Trebuia să își facă mai multe griji pentru sine însuși. Nu își putea 
permite ca o blondă drăguță să îi sucească mințile. 

Doar că ea nu ţi-a sucit minţile numai acum, nu-i aşa, Jake? Faptul 
că te-ai gândit la ea ti-a fost de folos. 

Opri apa de la duș. După ce se îmbrăcă în pantaloni scurți și 
adidași, intră în camera din apartamentul său, pe care o dotase cu 
echipamente sportive. Îl așteptau un aparat pentru vâslit, o bandă de 
alergat, funii, gantere, o bară pentru flotări și un banc pentru ridicare 
de greutăți. Regimul chinuitor la care se supunea zi de zi îl ajuta să 
creadă că încă avea un oarecare control asupra trupului său. Asupra 
vieții sale. 

După ce avea să-și antreneze mușchii, urma să se simtă mai bine. 
Poate. 

Pufni înfuriat. 

Avea să tragă tare. Apoi se va simţi mai bine. 

Nu își putea permite să îngăduie unei blonde drăguțe să îi sucească 
minţile. 


pai 


Luni, dis-de-dimineaţă, Lyndie intră în ţarcul de antrenamente 
pentru prima ei zi de lucru și îl găsi pe Jake așteptând-o. Cu pălăria 

lui neagră, o pereche de blugi și o bluză gri, simplă, cu mânecile 
suflecate, care îi descoperea antebraţele musculoase. 

O străfulgeră din nou gândul că băiatul pe care-l știuse devenise 
un bărbat cu inima închisă și trupul bine lucrat. Nicio urmă de 
băiețandrul de altădată nu mai rămăsese în el. 

— Bună dimineaţa! 

— Bună dimineaţa! 

— Ai venit să îmi arăţi ce am de făcut? 

Jake își plecă bărbia, un gest pe care ea observă că îl făcea adesea, 
în loc de cuvinte. Mai întâi o conduse la avizier, unde îi explică faptul 
că urma să afişeze zilnic planurile pentru cei cinci cai pe care ea avea 
să îi antreneze în fiecare dimineaţă. Apoi îi prezentă încăperea cu 
harnașamentele și o instrui în ce privește modul de funcţionare al 
hambarului. Lyndie îl ascultă cu atenţie, reţinând indicaţiile lui. 

Înaintau încet de-a lungul șirului de clădiri, oprindu-se adesea 
pentru ca Jake să o prezinte pe Lyndie administratorului hambarului, 
celor care țesălau și îngrijeau caii la boxe şi să-i arate caii pe care urma 
să îi antreneze. 

Băgă de seamă că ordinea domnea peste tot. Hambarul și 
animalele erau ţinute într-o curățenie impecabilă. Găleţile atârnau la 
intrarea în fiecare boxă a grajdului. Mireasma de fân și ovăz proaspăt 
umplea aerul. Nu se auzea muzică ori vreun televizor în fundal. Totul 
era cufundat într-o atmosferă de linişte şi calm. 

De fiecare dată când ajungeau în fața unei boxe cu unul dintre 
caii pe care avea să îi antreneze Lyndie, Jake îl prezenta în amănunt, 
spunându-i din ce rasă făcea parte, care-i erau punctele slabe şi cele 
tari, apoi îi descria istoricul curselor la care participase. Cât timp 
vorbea, privirea grijulie îi era ațintită asupra calului avut în discuţie. 

Cum şansele ca el să se uite la Lyndie în timpul acestor monologuri 
erau foarte mici, ea îl privea când și când cu colțul ochiului. Tot ce avea 
legătură cu el îi stârnea interesul: vocea, mirosul puternic masculin 
al parfumului său, înălțimea, forța lui ținută în frâu. Mai mult ca 
orice altceva, era fascinată, cu totul fascinată, de faptul că încă simțea 
o legătură între ei doi. Ca și când ar fi fost conectaţi cu firele subțiri, 
mătăsoase, ale unei pânze de păianjen. 

— Acesta este ultimul dintre cei cinci cai cu care vei lucra. Jake 

traversă curtea spre o boxă ce era mai ferită de curtea din față a fermei 
și de drum. 

Până în acest moment, îi încredinţase două iepe și doi mânji. Toți 
erau încântători, având o conformație de excepţie; Lyndie și-a putut 
da seama de asta imediat. Însă când dădu cu ochii de ultimul cal, se 
blocă. 

Era înalt; avea cel puţin un metru și șaizeci. Părul îi strălucea 
într-o culoare cenușiu spre alb, întunecându-se ușor spre picioare. 
Coama și coada i se revărsau într-o cascadă de alb imaculat. 

— El e Silver Leaf. Jake se rezemă cu umărul de deschiderea ce 
ducea spre boxa calului. 

Silver Leaf își întoarse capul în direcţia lui Lyndie și o privi liniştit. 

Era ceva cu animalul acela, ceva dincolo de cuvinte — un factor 
X indefinibil — ce îi făcu pielea de găină lui Lyndie. Cunoscuse și 
călărise mulți, foarte mulți cai buni de curse. Unii dintre ei fuseseră 
chiar câștigători. Însă calul acesta... 

Uau! Se rezemă cu palmele de partea de sus a boxei. Calul acesta 
avea ceva magic, ceva ce trezea visătorul din ea și îi făcea inima să îi 
bată mai repede. 

— Care e povestea lui? 

— Are cinci ani. 

Un armăsar, deci. Prea bătrân ca să îi mai spună mânz. 

— Și-a început cariera la curse la doi ani? 

Majoritatea cailor atunci începeau. 

— Situaţia lui este unică. A fost imatur la doi ani. 

— Deci ai început să participi cu el la curse când a împlinit trei 
ani? 

— Am încercat să îl antrenez la trei și apoi când a avut patru ani, 
dar fără succes. L-am retras din competiție de fiecare dată. 

Lyndie se încruntă ușor și îl privi pe Jake din profil. 

— Are toate caracteristicile pe care le caut la un cal, spuse el. S-a 
născut la Whispering Creek, iar soiul lui reprezintă tot ce am reușit 
să obținem mai bun eu și Bo. E sănătos. Sistemul său imunitar e 
puternic. 

— Dar? 

— Nu vrea să alerge. Pentru un om învăluit în întuneric, ochii lui 

Jake o priviră acum cu o strălucire neobișnuită. În timpul curselor, își 
reduce tempo-ul și nimeni nu reuşeşte să îl facă să fugă în alt ritm 
decât cel pe care îl vrea el. 

Lyndie îl studie pe Silver Leaf. Toate grajdurile din America 
aveau cai care nu doreau sau nu puteau să alerge. Chiar dacă un cal 
fusese cumpărat cu sute de mii de dolari, dacă îi lipsea ingredientul 
pe care Lyndie îl numea inimă, atunci calul acela nu avea să atingă 
niciodată gloria pe pistă. Un cal trebuia să își dorească, la rândul lui, 
să câștige. 

— Când era un mânz, eu și Bo l-am considerat cât se poate de 
promițător. 

— Îmi dau seama de ce. 

Silver Leaf își întoarse capul spre ei și își plecă gâtlejul regal 
suficient cât Lyndie să îi poată pune palma pe frunte. Rămase așa o 
vreme, conectându-se cu calul prin atingere. 

— Până acum, aș fi renunţat la oricare alt cal ca el, spuse Jake. 

— De ce nu ai renunțat la el? 

— Nu am vrut să renunt la el după sezonul pe care l-a avut la 
categoria lui, la 3 ani. Era ceva la el care m-a atras. 

— Dar după sezonul de la categoria de 4 ani? 

— Aș fi renunțat la el, dacă nu ar fi fost Meg. 

Lyndie așteptă ca el să continue. 

— Meg împarte tot ce are cu Bo, spuse el. Dar, tehnic vorbind, ea 
deține toată această proprietate. Ferma, grajdurile, toți caii. 

— Presupun că e un proprietar bun pentru care să lucrezi. 

— Aşa e. În toţi anii de când lucrez pentru ea, o singură dată mi-a 
adresat o rugăminte cu privire la cai. M-a rugat să nu renunţ la Silver 
Leaf. 

Armăsarul făcu câţiva pași înapoi și rămase privindu-i, de parcă ar 
fi ştiut că vorbeau despre el. 

— Meg îl iubește pe Silver Leaf, intui Lyndie. 

— Da. Silver Leaf avea un an atunci când a murit tatăl ei. A fost 
preferatul tatălui ei. 

— Înţeleg. Așa că Silver Leaf creează o punte între Meg şi tatăl ei. 

Jake încuviință din cap. 

— Dar nu va alerga. 

— Nu. Meg continuă să spere sau își dorește să spere că are 
potenţial. Dar slujba mea este să gândesc pragmatic. 

Lyndie se trezi că își dorea să spere și ea în potenţialul lui Silver 
Leaf. 

— l-am promis lui Meg, continuă Jake, că îl voi introduce din nou 
în programul de antrenament și că îl voi înscrie la încă două curse. E 
ultima lui șansă. 

Viaţa alături de Mollie crease în Lyndie o inimă blândă. 
Întotdeauna fusese sensibilă față de cei care erau apăsaţi de greutăţi, 
cum era Jake. Sau față de cei care erau socotiți o dezamăgire, cum era 
Silver Leaf. 

— O! spuse ea în șoaptă. 

— O, ce? 

— Nimic. Însă momentul acela nu fusese nicidecum unul 
neînsemnat. Realiză, dintr-odată, că antrenorul și calul său erau 
conectaţi între ei. Dacă putea reuși să îmbunătățească starea unuia, 
poate că ar fi putut să o îmbunătăţească și pe a celuilalt. O să fac tot 
ce pot pentru Silver Leaf, promise ea. 

Ochii negri ai calului o măsurau. 

Jake și Bo erau călăreți de excepţie, care își construiseră cariere de 
succes în lumea curselor de cai pursânge. Dacă secretul pentru refuzul 
de a alerga al lui Silver Leaf ar fi fost ușor de diagnosticat, cei doi frați 
ar fi remediat deja situația. 

— După terminarea programului, pot să mai zăbovesc puţin prin 
zonă și să petrec puţin timp cu Silver Leaf? 

O linie se ivi, a încruntare, pe fruntea lui. Oamenilor li se părea 
ciudată uneori. Era o artistă, la urma urmei. 

— Poţi, dacă vrei. 

— Vreau. Pentru a reuși să dezlege misterul lui Silver Leaf, trebuia să 
încerce să studieze cu de-amănuntul acest armăsar cenușiu sculptural. 
Și avea să înceapă cu cel mai bun mod pe care îl știa: observându-l. 


pai 


Silver Leaf se comporta de parcă ar fi avut mai mult sânge regesc 
în vene decât prințul William însuși. Maiestuosul și impozantul 

pursânge se purta cu Lyndie la fel cum ar fi făcut-o un rege cu un 
musafir care l-ar fi vizitat. Adică formal și politicos. 

Când îl încăleca, de dimineață, stătea complet nemișcat, cu gâtul 
arcuit elegant. Niciodată nu dansa nervos și nu dădea vreun semn 
de neliniște. De fapt, atunci când erau alți cai pe pistă sau pe aleea 
din fața șirului de clădiri, care manifestau acel gen de comportament, 
Silver îi privea de sus, aproape cu un soi de dispreţ. O lăsa pe Lyndie 
să îl conducă prin tot circuitul său de exerciţii cu un simț indulgent 
al umorului, de parcă, dacă ar fi fost în stare să grăiască, i-ar fi spus: 
Desigur, domnişoară James, mă învoiesc să merg la galop. 

Comportamentul său ar fi ispitit pe oricine să creadă că era potrivit 
pentru a face față tensiunilor de pe pistele de curse. Ceea ce făcea cu 
atât mai ciudat eșecul lui. 

Sâmbăta, în ultima zi a primei ei săptămâni de lucru, Lyndie îl 
ajută pe Silver să se răcorească, alergând la trap ușor în jurul pistei 
de antrenamente. Ca de obicei, Jake stătea în interiorul îngrăditurii, 
cu braţele încrucișate la piept. Câţiva alți călăreți lucrau cu caii lor 
în jurul pistei ovale, în timp ce ea își îndeplinea sarcinile. Cu toate 
acestea, privirea lui Jake nu se dezlipea nicio clipă de Lyndie. Nici una 
măcar! De fiecare dată când reuși să îi arunce o privire lui Jake în timp 
ce călărea, șase dimineți la rând, ea îl surprinse privind-o cu atenţie. 
Zi după zi, cal după cal. Nu putea decât să presupună că motivul lui 
era acela că ea, fiind nouă, trebuia să fie observată pentru a nu supune 
vreunul din caii lui la vreun exercițiu periculos. 

ÎI privi din nou când trecu prin dreptul său. Și da. Atenţia lui era 
iarăşi îndreptată spre ea, și, pentru o fracțiune de secundă, privirile 
lor s-au întâlnit. 

În acel moment, Lyndie simţi un fior fierbinte în stomac. Nu 
era pentru prima dată, în ultimele zile, când se întâmplase asta. 
Amestecul de senzaţii — atracţia fizică şi conştientizarea fiorilor — 
îi crease lui Lyndie o stare nemaiîntâlnită până atunci, dar care o 
încânta şi o intriga, deopotrivă. Fata, căreia cu greu bărbaţii reuşeau 
să îi stârnească o fărâmă de interes, se pare că începuse să simtă ceva 
pentru un bărbat anume. 

Cel Înalt, Întunecat şi Furios? Bună alegere, Lyndie! E şeful tău. Se 
controlează cu atâta solemnitate încât nu mai are nicio urmă de blândere. 

Nu își mai permite nicio vulnerabilitate. Și, dacă ai uitat cumva, nu pare 
să te placă deloc. 

Nu ştia dacă să dea vina pentru toate senzațiile ei pe conexiunea 
fragilă care mai rămăsese între ei sau pe faptul că Jake era... ei bine... 
era superb. 

Fra. Fără niciun dubiu. Era superb în felul lui dur, ferm, asemenea 
piraţilor plini de cicatrici... Dacă îți plăceau genul acesta de lucruri. 

Buza ei se arcui într-un zâmbet trist. Astfel de trăsături nu o 
atrăgeau în trecut. Dar în mod surprinzător, acum nu o lasă indiferentă. 

Cât timp trecuse de când simţise o umbră de dorință pentru 
cineva? Secole. Cel puţin câţiva ani buni. Fra distractiv și inofensiv 
să simtă... futuri în stomac... cu privire la un bărbat anume. Nu că 
ar fi existat vreun pericol ca Jake să îi răspundă într-un anume fel 
sentimentelor ei. Sau ca acest lucru să îi schimbe intențiile în ceea ce 
îl privea. 

Fra hotărâtă să îl ajute pe el și caii lui. Ajutorul pe care ea și-l 
propuse față de Jake nu ţinea de partea romantică, ci de puterea de 
răscumpărare a lui Dumnezeu. 

Când termină exercițiul de relaxare al lui Silver, îl opri lângă 
bârnele ce împrejmuiau pista. Jake păstra o tăcere care, la orice alt 
bărbat, ar fi trecut drept liniștitoare. La el, însă, tăcerea era încărcată 
cu o tensiune. Faţa îi părea întunecată de oboseală azi, iar cicatricea 
era mai evidentă. O privi cu capul ușor înclinat, pe sub borul pălăriei 
Stetson. 

— Aleargă bine! Lyndie zâmbi și își trecu o șuviță rebelă de păr 
pe după ureche. 

— Da. 

Eşti vorbărer rău, nu-i aşa, Jake? 

— Ce dimineață frumoasă! Îmi place vremea aceasta senină, 
seamănă cu cea din California. Răcoroasă și strălucitoare. 

— Ajunge pentru azi. 

— Bine. 

Abilităţile de comunicare nu fuseseră niciodată punctul forte al lui 
Jake. Ea îl duse pe Silver la grajduri. 

Încercase să folosească fiecare oportunitate pentru a purta o 
conversație degajată cu Jake. Până acum însă el nu se arătase interesat. 

După câte se părea, nu îi plăcea să comunice cu oamenii, în general. 
Cu caii, da. Cu oamenii, nu. 

Zoe, îngrijitoarea lui Silver, îi aștepta lângă alee. Zoe avea o siluetă 
subțire, de aproape un metru și optzeci, și purta hainele ei obișnuite 
de lucru: o pereche de blugi mulați și un tricou cu însemnele unui 
eveniment universitar. Cizmele ei verzi de cauciuc aveau o căptușeală 
din pâslă înflorată, ce se răsfrângea peste marginea cizmelor. Cu 
mâinile și picioarele ei foarte lungi și subțiri, fata de douăzeci și doi 
de ani nu ar fi trecut niciodată drept atrăgătoare, ţinând cont de orice 
norme. Însă întâmplarea făcea ca Zoe să aibă ceva mult mai atrăgător: 
îți era simpatică pe loc. 

Zoe o salută în treacăt pe Lyndie, luă hăţurile cu blândețe și îl 
conduse pe Silver spre grajd. Ca de obicei, Zoe își împletise părul de 
un roșu strălucitor într-o coadă ce-i ajungea până la mijlocul spatelui. 

— Aţi încercat din nou să îi vorbiți domnului Porter? 

— Mda. 

Ochii lui Zoe erau jucăuși, iar fața-i părea de porțelan. 

— Sunt impresionată! 

— De ce tu nu îi vorbeşti şi tu mai mult? Eşti vorbăreață cu alții. 

— Într-adevăr, dar domnul Porter nu e. Răspund când îmi pune 
vreo întrebare și mă duc la el când am ceva de rezolvat. Asta-i tot. 
Vreau să spun că îl respect, însă mă intimidează! 

— Ei bine, eu voi continua să-i vorbesc. E un bun exercițiu 
pentru... viață. Nu crezi? 

— Ba da. Dacă voi reuși vreodată să obțin postul de antrenor 
asistent, domnul Porter va trebui să se obișnuiască mai mult cu 
vorbăria mea. Zâmbi. Nu sunt sigură că i-ar face plăcere. Probabil 
n-o să mă promoveze niciodată. 

— Poate oricând să te trimită la grajdurile lui din Florida. Nu te- 
ar mai auzi vorbind de acolo. 

Zoe râse jovial. 

Ajunseseră la magazie. Lyndie sări din șa și începu să desfacă 
curelele, în timp ce Zoe dădu jos hățurile lui Silver și-i puse căpăstrul. 

— Domnul Porter vrea să îl plimb încă douăzeci de minute. Vii să 
mă ajuţi când îi fac baie azi? 

— Sigur, ne vedem acolo! 

De luni încoace, Lyndie petrecuse zilnic câteva ore în plus cu 
Silver. 

Fa termină de curățat echipamentul de dimineaţă, luă un baton de 
cereale, apoi se întâlni din nou cu Zoe. Boxa pentru îmbăierea cailor 
fusese pusă afară, în colțul îndepărtat al grajdului. Aici era montat un 
robinet la care era atașat un furtun prins în perete, asemenea unui cap 
de duș montat pe o ţeavă lungă de aproape un metru. În două găleți se 
aflau periile și alte echipamente. A treia găleată stătea goală deoparte, 
pentru a fi folosită la îmbăiere. 

Lyndie îl ţinea de căpăstru pe Silver și își savura batonul. Zoe îl 
freca pe spate cu o perie moale, concentrându-se pe zona transpirată, 
unde fusese fixată şaua. 

Zoe era o fată după inima lui Lyndie. În ultimele zile, aflase 
că amândouă fuseseră în tinereţe înnebunite după cai. Amândouă 
începuseră în adolescență ca voluntare pentru antrenorii de cai 
pursânge. Amândouă ajunseseră în final să lucreze pentru Jake. 

În momentul acela, Whispering Breek Horses îi avea ca angajaţi 
atât pe Zoe, cât şi pe fratele ei, Zach. Cei doi lucrau de dimineaţă, 
pentru a putea participa după-masă și seara la cursurile de la colegiu. 

— Ştiai că îmi doream slujba ta când eram mai tânără? întrebă 
Zoe. 

— Serios? 

— Da. Dar cum eu nu am decât cinzeci de kilograme și doar un 
metru și șaizeci, meseria asta nu mi s-a potrivit. 

— Pentru mine a fost mai ușor datorită moștenirii mele genetice, 
pentru că tata e de înălțime medie, iar mama e mărunțică. 

— Îmi doresc să fi avut și eu un tată de înălțime medie și o mamă 
mărunţică. În schimb, mulţumită părinţilor mei, în clasa a șaptea 
aveam deja peste un metru și șaptezeci. 

Lyndie se făcu mică. 

— O, nu! 

— O, da! Zoe luă o perie mai aspră pe care o prinse în capătul 
unui băț. Cu mișcări pricepute continuă să perie tot corpul lui Silver. 
Fram mai înaltă chiar și decât profesorii mei de la gimnaziu. Fram 
probabil cea mai înaltă persoană din toată clădirea. Am început să 
umblu peste tot cam așa — își curbă spatele în forma literei C, cu 

umerii aduși înainte — sperând că nimeni nu avea să mă observe. Ceea 
ce nu mi-a fost de folos pentru încrederea în mine. Caii m-au salvat. 

Lyndie înţelegea. Fiinţele acestea o ajutaseră și pe ea într-o 
mulțime de situații dificile. 

— Ai avut vreodată caii tăi? 

— Familia noastră a avut odată o iapă mare și bătrână. Numele ei 
era Sweetie, și avea spre douăzeci de ani. Vorbeam cu ea, îi purtam de 
grijă și o călăream în fiecare zi. Cel puţin de câteva ori pe săptămână 
plângeam până mă linișteam, cu capul îngropat în coama ei, și mă 
simţeam mai bine. Presupun că știi despre ce vorbesc. 

Zoe, plină de speranţă, ridică o sprânceană arămie. 

— Știu exact despre ce vorbeşti! 

— Vezi? De asta îmi place de tine, că pot să îți povestesc niște 
lucruri, iar tu mă înţelegi. 

Lyndie aruncă la gunoi ambalajul batonului. 

— Îmi place înălțimea ta! 

— Mie nu. Știi cât de greu găsești un băiat înalt pentru a ieși la o 
întâlnire? 

— Ai fi un personaj strașnic într-una din cărțile mele ilustrate, 
Zoe. 

— Serios? Ar fi extraordinar! 

O imagine i se creionă în minte. O zână suplă, precum o salcie, 
care se pricepea la unicorni. Ar desena-o pe Zoe cu pielea ei palidă, 
cizmele verzi și un păr lung și înflăcărat. Şi ar desena-o într-un 
context similar celui în care tocmai se găseau. Un teren întrerupt doar 
de garduri din lemn. Floricele sălbatice răsărind în pâlcuri. Umbre de 
culoare, de la măsliniu la nuanța smaraldului. 

În săptămâna care trecuse, entuziasmul pentru povestea ei cu zâne 
i se înteţise cu fiecare nouă zi, în timp ce făcea schițe și se juca cu 
ideile ce îi roiau în minte. În sfârșit! Whispering Creek reușise să îi 
alimenteze imaginaţia în același fel în care copiii cu mâinile pline de 
resturi de pâine hrăneau rațele. Astăzi, după ce va ajunge acasă, în 
apartamentul ei, avea să schițeze o zână așa cum o inspirase Zoe. 

Aceasta porni din nou apa, așteptă să se încălzească, apoi îndreptă 
jetul de apă spre copitele lui Silver. 

Calul se supunea ritualului îmbăierii ca un monarh obișnuit să fie 

curăţit de slugile lui. Până acum, aruncase doar de câteva ori cu capul 
înapoi și bătuse pasul pe loc. În rest, abia dacă se mișcă, în afară de 
ciulitul urechilor la glasul lui Zoe. 

— Nu-i așa că ești un băiat frumos? murmură Zoe în direcţia 
armăsarului. Un cal superb! 

— Bun, spuse Lyndie. Am povestit toată săptămâna despre 
istoricul lui Silver. 

Zoe fusese îngrijitoarea lui Silver de când sosise la ferma lor. 

— Da. 

— Şi am discutat cam tot ce se poate discuta despre personalitatea 
lui. 

— Cam da. 

Zoe începu să îl șamponeze pe Silver. 

— Tu de ce crezi că nu are succes pe pistă? Care crezi că e problema 
lui, de fapt? 

Zoe se opri și o privi în ochi pe Lyndie. 

— Chiar nu știu, spuse ridicând unul dintre umerii ei subțiri. A 
avut aceleași șanse precum cei mai buni cai de curse ai domnului 
Porter. Îmi pare rău, Lyndie, mi-aş dori să te pot ajuta mai mult! 

— Nu-ţi face probleme. 

— Știu că suntem aici pentru a pregăti cai de curse. Dar el îmi 
pare perfect în toate privințele. Eşti un armăsar perfect, nu-i așa? 
întrebă ea calul negru. Își ridică fata spre el, iar Silver Leaf îi răspunse 
lipindu-și capul de al ei și nechezând în culcușul pe care îl făceau 
umărul și gâtul fetei. Zoe îl bătu încântată pe gâtul umed. 

— Poate că e menit să își petreacă întreaga viață în grajdul unde 
lucrează Zach, să fie călărit pentru agrement și să facă vieţile tuturor 
celor de la Whispering Creek mai fericite. Dacă va pleca de aici, îl voi 
regreta nespus. Ar trebui să... 

Nu își termină propoziţia. De fapt, Zoe își lăsa adesea propoziţiile 
deschise. lar Lyndie nu se putea abține niciodată să nu încerce să 
îi ghicească continuarea. Zoe trebuia să... alerge pe plajă? Să facă o 
călătorie în Vermont pentru a prepara sirop de arțar? Să organizeze o 
licitație pentru a-și cumpăra un nou armăsar cenușiu? 

După ce Zoe termină îmbăierea lui Silver, cele două femei îl 
însoţiră în boxa lui. Când se apropiară, Blackberry, vecina lui Silver 

Leaf din boxa alăturată, își scoase capul și necheză a bun-venit. Silver 
îi răspunse asemenea. 

Zoe îi oferi lui Silver Leaf apă și îl hrăni exact așa cum i-o ceruse 
Jake. Porni apoi să se ocupe de un alt cal dintre cei pe care îi avea în 
îngrijire, Lyndie rămase. La fel cum făcuse tot restul săptămânii, se 
strecură în boxa lui Silver Leaf și se așeză în paie, rezemându-se cu 
spatele de perete. 

Oare Silver avea să își petreacă tot restul vieții ca un cal pentru 
agrement, așa cum îi zisese Zoe și cum ajunsese să creadă și Jake? Nu 
cumva măreţia acestui cal de curse este ferecată undeva, în el, și cineva 
pur și simplu trebuia să găsească cheia pentru a o elibera? 

Dacă da, nu existau psihoterapeuţi pentru cai și nici oameni 
care să poată citi gândurile unui cal, între cei angajați la fermă. Acel 
„cineva“ care trebuia să găsească cheia pentru a elibera măreția lui 
Silver Leaf... era ea. 

Trecuse deja o bună bucată de vreme de când observa cu atenţie 
calul acesta. Dar, din nefericire pentru ea — pentru cal și categoric 
pentru Jake — nu făcuse niciun progres în dezlegarea misterului său. 

mber își dorea să iasă la o întâlnire — dar nu știa cum s-o 
facă. Avea nevoie de ajutor. 
Astfel că, luni, Amber intră în cofetăria ei preferată, 
Cream or Sugar, cu scopul bine stabilit de a obține un sfat cu privire 
la întâlniri. Şi nici deserturile după care te lingeai pe degete nu erau 
de lepădat. 

Cabinetul doctorului Dean se afla într-o clădire de birouri, 
situată la trei străzi depărtare de piaţa centrală din Holley. Pentru a 
economisi bani, Amber își aducea de obicei prânzul de acasă și mânca 
în bucătăria micuță din spatele cabinetului. Totuși, de câteva ori pe 
săptămână, își înfuleca prânzul plictisitor cu repeziciune, după care, 
în timpul scurt ce-i rămânea, făcea o plimbare până la Cream or Sugar 
pentru a se răsfăța cu ceva dulce. 

La fel ca toate celelalte magazine aflate la drum, brutăria dădea 
spre judecătoria centrală. Cuvintele Cream or Sugar rulau pe un 
panou în vitrină. 

— Bună, Amber. Celia Porter, proprietara brutăriei, o salută cu 
un zâmbet. Celia era scundă, avea părul șaten și ondulat, trăsături 
delicate și un talent extraordinar în ale cofetăriei. 

— Bună, Celia. Cum merge treaba? 

— Bine. Celia se aplecă spre scoica pentru bebeluşi din spatele 
tejghelei și se ridică ținând în braţe un copilaș agitat. Și ar putea 
merge și mai bine, desigur, dacă l-aș putea convinge pe Hudson, aici 
de față, să stea cuminte și să se joace cu jucăriile lui. 

— Ooo! Amber se aplecă imediat spre copilaș. E atât de drăguţ, 
Celia! 

— Mulţumesc. 

Hudson avea șase luni, un păr blond, asemenea pufului de piersică, 
o față demnă de pus pe un borcan cu mâncare pentru sugari și ochi de 
un albastru strălucitor. Celia îl îmbrăcase cu o pereche de blugi moi 
şi un tricou inscripționat cu un mesaj sugestiv Keep Calm and Give 
Me to Mom. 

De la nașterea lui Hudson, Celia își redusese programul de lucru. 
Cu toate astea, Amber o întâlnea destul de des, pentru că Celia 
obișnuia acum să lucreze în intervalul orar în care Amber trecea pe 
acolo — pe la miezul zilei. 

Acum, că mama lui îl luase în braţe, Hudson era cât se poate de 
încântat. Sclipirea din ochii lui îi dovedea lui Amber că băiatul acesta, 
fiul lui Ty Porter, venise pe lume plin de aceeași încredere ca tatăl lui 
și era la fel de pus pe șotii ca el. 

Amber cântărea din priviri produsele expuse în vitrină. 

— Ce oferte aveți azi? 

— Cele obișnuite, plus niște fursecuri cu glazură în formă de 
trifoi cu patru foi, pentru Ziua Sf. Patrick, o prăjitură de ciocolată 
fără gluten și fursecuri cu fulgi de ovăz și caise. 

— Celia, dragă, mor de poftă. 

Mulțumită celor patru ani de când era prietenă cu Meg Porter, 
Amber ajunsese să-i cunoască pe toţi cei din familia Porter. Și pe 
Bo, și pe Jake, evident. Dar și pe sora lor, Dru, de douăzeci și doi 
de ani, care de curând își încheiase serviciul militar la Infanteria 
Marină. Și fratele lor, Ty, fusese călăreț profesionist de tauri. El 
și Celia își reînnoiseră jurămintele de căsătorie în urmă cu un an 
și jumătate, în cadrul unei ceremonii de proporții. Pe lângă micul 

Hudson, Ty și Celia mai aveau o fetiță de șase ani și jumătate, pe 
nume Addie. 

Amber comandă niște fursecuri în formă de trifoi cu patru foi, 
pentru a le duce acasă la Jayden, și o cafea. Celia se apropie de Amber, 
ținându-l pe șold pe micuțul Hudson. 

— Speram să vorbesc cu unchiul tău, spuse Amber. Crezi că trece 
pe-aici? 

Danny, unchiul Celiei, un surfer de excepţie, rareori rata latte-ul 
de la ora doisprezece și jumătate de la cofetăria Celiei. 

— Trebuie să apară dintr-o clipă într-alta. 

Amber se așeză pe unul dintre scaunele tapisate aliniate de-a 
lungul tejghelei. 

— Aş vrea să îi cer un sfat legat de întâlniri. 

Celia îi aruncă o privire amuzată în timp ce așeza o felie de 
prăjitură pe farfurie. 

— Te va sfătui cu plăcere. 

— Foarte bine. Ai întâlnit-o pe Lyndie James? 

— Da. Familia ei a luat prânzul de câtva ori cu noi, la familia 
Porter. 

— E vecina mea de deasupra, de la Old Candy Shoppe. 

— Ce noroc pe tine! Lyndie este o vecină de treabă, cred că vă 
înțelegeți bine. 

Celia lăsă în fața lui Amber felia de prăjitură și ceașca din porțelan 
fin cu cafea. 

— Eu și Lyndie am căzut de acord ca, în următoarele trei luni, 
fiecare din noi două să avem câte trei întâlniri. 

— Interesant. 

Amber simțea că, dacă aceste clipe în care savura prăjitura de 
ciocolată fără gluten, ar fi fost ultimele din viața ei, ar fi murit fericită. 
Mesteca prelung și înghițea încet, pentru a se putea bucura cât mai 
mult timp de răsfățul ei delicios. 

Câteva fete intrară în magazin, iar Celia se îndreptă spre ele 
pentru a le servi. Amber îl privi pe micuțul Hudson care își strecură 
mânuța cu încrederea unui copil pe după gulerul hainei mamei sale. 

De fiecare dată când îl vedea pe Hudson, Amber își amintea de 
Jayden ca bebeluș. Din păcate, amintirile pe care le avea cu Jayden 

din acea perioadă erau întotdeauna însoţite de regrete. Fusese tânără, 
imatură și singură când îl născuse pe Jayden. Primele optsprezece luni 
din viaţa lui fuseseră pentru ea un coșmar. 

Când celelalte fete de vârsta ei se pregăteau pentru ultimul an la 
colegiu, ea se chinuia să câștige suficienți bani pentru a-l hrăni pe 
Jayden și pentru a plăti cheltuielile cu apartamentul unde locuiau. Ori 
de câte ori se gândea la acele vremuri își simțea inima grea, dorindu-și 
să îi fi putut oferi lui Jayden un început mai bun. 

Fetele se așezaseră la o masă, așa că Celia se întoarse și se postă de 
cealaltă parte a tejghelei, în fața lui Amber. 

— Prăjitura aceasta este delicioasă, îi spuse Amber. 

— Mulţumesc. 

Amber își aminti de vorba lui Charles M. Schulz: Dragostea este 
tot ce îți trebuie. Dar puţină ciocolată din când în când nu strică. 

— Hai, povesteşte-mi mai multe despre socoteala voastră cu 
întâlnirile, spuse Celia. 

— În principiu, Lyndie și cu mine avem nevoie de ajutor. Nu prea 
știu cum am putea să cunoaștem niște bărbați care să fie dispuși să 
lasă în oraș cu nol. 

— Hmm... să mă gândesc la cineva cunoscut. Celia îl privi 
zâmbind pe copilaș, îi zâmbi, apoi îl sărută sub bărbie. El chicoti. Ce 
bărbaţi eligibili cunoaștem noi, Hudson? ÎI îndepărtă de ea, apoi îl 
apropie din nou. O! Cred că știu. Celia își ridică fruntea și o privi pe 
Amber. Mi-a venit cineva în gând. 

— Pentru mine sau pentru Lyndie? 

— Pentru tine, mă gândesc. 

Amber își lăsă furculița din mână. 

— Cine? 

— Will McGrath. L-ai cunoscut? 

— Nu. 

— E mai în vârstă decât tine. Care ar fi limita ta de vârstă? 

— Ăă, nu ştiu. Poate treizeci și șapte? Cu zece ani mai mult decât 
mine? 

Celia plescăi ușor din limbă, dusă pe gânduri. 

— Nu sunt sigură, dar s-ar putea să aibă ceva mai mult de treizeci 
ȘI șapte. 

— E măcar cât de cât arătos? 

— E pompier. De fapt, e căpitan la pompieri. E înalt și chiar arată 
bine. 

— Dintr-odată nu mă mai interesează așa de tare ce vârstă are. 

Ty Porter apăru de după colț, din bucătăria cofetăriei. 

— Despre cine vorbește soția mea că e înalt și chiar arată bine? 

— Will McGrath, spuse Celia. 

Amber simți cum se îmbujorează până în vârful urechilor. Ty 
Porter arăta întotdeauna atât de bine, încât întotdeauna o făcea să se 
făstâcească. Îi era greu să îl privească direct în ochi. 

Ty o salută pe Amber, apoi se întoarse spre soţia și fiul său. Micul 
Hudson chiui fericit și își întinse ambele braţe spre tatăl său, care îl 
luă la pieptul său. 

— Will nu e cu mult mai înalt și mai arătos decât mine, scumpo. 
Îi oferi cel mai irezistibil zâmbet cu putință. 

— E de două ori mai înalt și mai arătos decât tine, lăudărosule! 

Ty ridică o sprânceană. 

— De două ori mai înalt? 

— De două ori. 

— Cum spui tu. Îi dădu Celiei o sărutare pe tâmplă. Ai auzit, 
Amber? Am învăţat care sunt cele trei cuvinte pe care orice soţ trebuie 
să le cunoască pentru a avea o căsnicie fericită: Cum. Spui. Tu. 

Amber râse. Ty era atât de îndrăgostit de Celia, încât îi cumpărase 
această cofetărie, apoi achiziționă și etajul superior, unde înființase 
biroul „lui și al ei“ pentru ei doi, doar pentru a fi cât mai aproape unul 
de celălalt. 

— Ty, spuse Amber, străduindu-se să articuleze o propoziție 
coerentă în fața lui. Jeannie a avut o programare la dr. Dean 
săptămâna trecută. S-a lăudat cu ce treabă bună ai făcut cu portofoliul 
financiar al mamei ei. Sfaturile de investiţie ale lui Ty deveniseră un 
subiect de mândrie pentru întregul oraș. 

— Fugi de-aici, Amber. Nu sunt sigur dacă ar trebui să-i dai 
crezare lui Jeannie. Nu aș ști să recunosc un portofoliu financiar de 
unul de modeling. 

— Câtă falsă modestie pe el, îi spuse Celia lui Amber, râzând. 
Aproape că i-o poţi socoti ca vanitate. 

Chiar în momentul acela, ușa cofetăriei Cream or Sugar se deschise 
și-și făcu apariția Danny, unchiul Celiei. 

— Salutare, tuturor! Ridică o mână, iar cei ce-l cunoscuseră îl 
salutară la rândul lor. Bronzat, cu părul grizonat, un bărbat la aproape 
șaizeci de ani, Danny era iubit de toţi în Holley. 

— Huddie Potuddie! se adresă Danny copilului, aplecându-se 
peste tejghea pentru a-și întinde pumnul în direcţia lui. Eşti de 
treabă? 

Ty îl ajută pe Hudson să își facă degetele pumn, apoi”, cu ajutorul 
lui, cel mic lovi pumnul de cel al lui Danny. 

— Este, răspunse Ty în locul lui. 

— Mă bucur că ești aici, îi spuse Celia lui Danny. Amber spera să 
îți ceară niște sfaturi despre întâlniri. 

— Ce drăguţ. Danny se așeză la două scaune distanță de Amber 
și se întoarse acum cu fața spre ea, acordându-i toată atenţia. Bucuros 
să te ajut, Amber. 

— Dă-mi voie să îți aduc niște prăjitură, Danny, spuse Celia, apoi 
eu și Ty vă lăsăm să vorbiti. 

— Bine, îi spuse Ty Celiei, pentru că aș vrea să te întreb ceva în... 
cămară, și-i făcu semn cu capul într-acolo. 

Amber se gândi că poate Ty avea de gând să o sărute pe Celia 
odată ajunși în cămară. Dar ce știa ea? Irecuseră deja ani de zile de 
când vorbea codat legat de o sărutare, deci, poate că nu. 

Ty se făcu nevăzut cu cel mic. Celia îi aduse lui Danny o felie de 
prăjitură și un /aźte. 

— Numai ca să știi, Celia, categoric sunt interesată de pompierul 
acela, spuse Amber, dorind să clarifice lucrurile înainte ca Celia să se 
facă nevăzută. 

— Will trece pe-aici o dată pe săptămână să bea o cafea și uneori 
ia și câte o gogoașă, imediat după ce lasă fetele la școală. 

— Are fete? 

— Două. Sunt la liceu. Te încurcă asta? 

Era un pompier înalt și arătos. 

— Nu. 

— Data viitoare când trece pe-aici, îți trimit un mesaj. Îi împinse 
un carnețel lui Amber. Lasă-mi numărul tău de telefon. 

Amber îl notă pe una dintre pagini. 

— O să fac tot ce pot să ajung aici când îmi dai de veste. 

— Perfect. Iar lui Will i se va părea o coincidență fericită. O să vă 
fac prezentările și, după ce pleacă, îmi poți spune ce părere ai despre el. 

— Sunt în cămară și am de pus niște întrebări! strigă Ty din 
bucătărie. 

Celia le făcu amândurora cu ochiul și se duse în spate. 

Cu prăjitura în față, Amber îi explică lui Danny despre înţelegerea 
celor trei întâlniri pe care o făcuse ea și Lyndie. 

Danny o ascultă, încuviinţând din cap cu seriozitate, de parcă ar 
fi fost un negociator de pace al Naţiunilor Unite. Ca întotdeauna, 
era îmbrăcat în hainele obișnuite ale unui surfer, pantaloni scurți și 
șlapi. Azi, își pusese și un tricou uzat cu însemnele firmei de burgeri 
In-N-Out. 

— Cred că e minunat ce faceţi voi, fetele, spuse el. E întotdeauna 
bine să pregătești lucrurile dinainte, știi? Să te inspiri înainte de a ieși 
afară în târg și a întâlni oameni noi. Ai auzit că am o prietenă acum? 
Pe Oksana Șevcenko? 

— Da, am auzit. În Holley, bârfele circulau cu viteza vântului. 
Felicitări! 

— E văduvă, cu copii mari, căsătoriți. Nu prea e genul care practică 
surf sau mountain biking, dar îmi acceptă hobby-urile, știi? 

— Asta e minunat. 

— Ce încerc să spun este că există câte cineva pentru fiecare, chiar 
și într-un oraș mic cum e Holley. 

— Auzi, auzi! Amber își ridică ceașca din porțelan și o ciocni de 
a lui. 

— Biserica Fellowship va avea în curând o întâlnire specială 
pentru persoane singure. Făcu o pauză pentru a sorbi din /azfe-ul său, 
apoi o puse la loc pe farfurioară. Eu vă sugerez să intrați pe website-ul 
bisericii și să vă înscrieţi amândouă, și tu, și Lyndie. 

— Așa o să facem. 

— Mulţumesc. Chiar mulțumesc pentru tot ajutorul. 

— Există câte cineva pentru fiecare, Amber. Faţa i se încreţi toată 
când zâmbi. 

Pentru prima oară după multă vreme, Amber se simţi plină de 

speranță cu privire la viaţa ei amoroasă, precum o floare ce își croia 
drumul prin pământ. 

— Există câte cineva pentru fiecare. 

Poate, cu voia lui Dumnezeu, chiar și pentru ea. 


pa: 


A doua zi după-masă, Jake pășea îngrijorat pe aleea ce ducea 
spre grajdurile cailor de antrenament. Tocmai trecea cu mașina prin 
dreptul grajdului, pregătindu-se de ora de exerciții cu caii de un an, 
când zări Jeep-ul lui Lyndie parcat în față. Iritat, viră cu camioneta 
în parcare. 

Trecuseră mai bine de două ore de când își terminase orele de 
exerciții cu caii ei. Ar fi trebuit să fie deja acasă, la căldură, departe de 
umezeala de afară. În schimb, ea era aici, într-un grajd rece, într-o zi 
ploioasă, petrecând ore suplimentare cu Silver Leaf. 

Era destul acum. Dacă ea nu știa când era timpul să plece, atunci 
avea să o trimită el acasă. 

Când îl rugase să o lase să rămână cu Silver Leaf după exerciții, se 
gândise că avea să fie o chestiune pe termen scurt. În schimb, ea ÎȘI 
demonstrase hotărârea și încăpăţânarea, stând zi de zi peste program, 
de mai bine de o săptămână. Martie era pe sfârșite, iar luna aprilie se 
pregătea să-și intre în drepturi. Iar Lyndie continua să petreacă ore în 
șir în boxa lui Silver. 

Jake era atât de îngrijorat cu privire la ea în fiecare dimineață când 
o vedea pe pistă. Și adânc, sub îngrijorarea aceasta, clocotea furia. 

Și pentru că nu își putea înțelege sau explica furia nici măcar lui 
însuși, căuta să-și impună să renunţe la îngrijorarea aceea ridicolă. Ea 
era unul dintre cei mai calificați călăreți pe care îi angajase vreodată. 
Caii erau bine antrenați. 

Pe de altă parte, caii pursânge alergau cu o viteză de peste 60 de 
kilometri pe oră. Cu doar trei luni în urmă, un călăreț de antrenament 
fusese ucis la Saratoga când căzuse de pe cal, iar piciorul îi rămase 
înțepenit în scărița șeii. Calul îl târâse în urma sa pe călăreț, lovindu-l 
cu copitele în cap și în piept. Se temea ca nu cumva ceea ce se petrecuse 
în Saratoga să i se întâmple și lui Lyndie. 

Jake se opri la boxa lui Silver Leaf. Calul stătea cu creștetul plecat, 
mestecând fân. Lui Jake îi luă o clipă pentru a zări statura măruntă 
a lui Lyndie în spațiul ascuns în semiumbră. Sedea undeva în lateral, 
cu spatele rezemat de perete, genunchii ridicați la piept și cu brațele 
cuprinzându-și picioarele. Probabil că îl auzise venind, pentru că își 
îndreptase privirea în sus. Buzele ei se arcuiră într-un zâmbet blând. 

Pentru câteva clipe, Jake o privi prelung. Femeia asta ședea zile 
întregi în fiecare zi în boxa unui cal. Chiar și mai frustrant era 
faptul că îl privea ca și când l-ar fi plăcut și ar fi avut încredere în el. 
Privindu-l ca și când ar fi crezut că îi merita prietenia și încrederea. O 
durere cumplită i se concentră în piept. 

— Ti-am văzut mașina, spuse el. 

— Încă încerc să îl cunosc pe Silver Leaf. Învăţ multe, dar tot nu 
am reușit să îl înțeleg. 

— Niciodată nu am spus că e datoria ta să faci un cal de curse din 
el. Cuvintele îi ieșiră mai aspre decât intenționase. Nu cred că poate 
cineva asta. 

— Eu cred că pot, rosti ea cuvintele încet, dar sigură pe sine. Sper 
că pot. 

— Te-am angajat să îl antrenezi, atâta tot. 

— Știu. 

— Du-te acasă, Lyndie. E prea frig să stai aici. 

Un front de aer rece se abătuse peste regiunea lor de dimineață 
încoace. Ploaia se înteţise de când intrase în grajd, răpăind acum cu 
putere în acoperiș. 

— Sunt bine. Arătă spre vesta albastru deschis pe care o purta 
peste o cămașă cu mânecă lungă și colanţii ei de călărie. 

Încerca să îi demonstreze că se îmbrăcase suficient de gros? N-o 
credea. Mâinile ei îi păreau palide și înghețate. 

— O să mai stau doar încă puţin cu el, Jake. Își înnodase părul 
într-un fel de coc în vârful capului. Dacă nu te deranjează. 

Ar fi trebuit să îi impună să plece, așa cum intenționase. Sigur că 
avea tot dreptul să i-o ceară. Dar, din motive pe care nu le înțelegea, se 
trezi că-i vine greu să îi spună...mai ales când o privea în felul acela. 

Se duse în oficiu și îi pregăti o cană de cafea folosind espressorul 
cu capsule Keurig. Nu își dorise să afle lucruri despre Lyndie, dar 

între timp știa o mulțime de lucruri de când începuseră să lucreze 
împreună, fără voia lui. 

Aflase că îi place cafeaua. Știa că i se îmbujorau obrajii când călărea. 
Nuanţa maroniu gălbuie a ochilor ei o avea întipărită în memorie. 
Munca pe care o făcea ea necesita forță fizică, și știa că Lyndie este 
destul de puternică. Avea mereu câteva șuviţe care i se desprindeau 
din părul pe care-l lega într-o coadă la spate, iar de sub pălăria ei de 
călărie se ițea o fermecătoare față angelică. Lyndie muncea greu și nu 
se plângea niciodată. 

Din dulapul de pe colț, Jake scoase o pătură pe care Meg o 
pusese acolo. Jake se îndreptă apoi spre Blackberry, care stătea cu 
capul aplecat peste ușa ei deschisă, iar Silver Leaf peste ușa lui. Cei 
doi cai învecinați își atingeau boturile a salut. 

Jake îi întinse lui Lyndie cana cu cafeaua aburindă. 

Expresia de pe faţa ei se îmblânzi, surprinsă. 

— Mulţumesc. 

Profilul feței sale avea o linie perfectă, atât de dulce și de blândă, 
încât se simți cuprins de un dor înfiorător. 

Dor? Nu. Dar era totuși un fel de dor. Conștientizarea îi trezi 
un sentiment de frică. Nu era întreg, nu era în regulă. Nu mai era 
suficient de bun nici pentru ea, nici pentru altcineva. Faptul că îi păsa 
de Lyndie, că și-ar fi dorit să o aibă alături, nu avea să îi aducă decât 
necazuri. 

Desfăcu pătura cu un gest oarecum brutal și i-o aruncă pe 
genunchi. 

— Îţi mai dau voie să stai treizeci de minute. Simți că trebuie să 
iasă imediat și să se ducă departe de ea. Niciun minut mai mult! 

— Treizeci de minute, se învoi ea. 

În timp ce se îndrepta spre ieșire, cizmele lui se auzeau troncănind 
pardoseala. Făcuse o greșeală când o angajase. Ar fi mai bine pentru 
amândoi dacă ea s-ar duce să lucreze pentru unul dintre ceilalți 
antrenori de la Lone Star. 

— Mulţumesc încă o dată, strigă ea în urma lui. 

El nu-i răspunse. Avea nevoie disperată să ajungă afară, în ploaie, 
pentru a fi spălat și golit de dorința pe care începuse să o simtă pentru 
ea. 

ake mi-a adus azi o cafea și o pătură. Lyndie împinse scaunul 

cu rotile al lui Mollie pe cărarea pietruită ce șerpuia prin 

pădurea din spatele casei părinților ei. Mi-a adus-o cu un 
mormăit fioros, să știi. Fioros de-a dreptul. Mols, mă bucur că nu 
ai fost acolo să-l vezi, pentru că te-ar fi speriat îngrozitor. Totuşi. 
Drăguţ din partea lui. Și poate că înseamnă că fac ceva progrese. Sau 
poate că nu. 

Poate că un începător s-ar fi simțit stânjenit să stea de vorbă cu 
cineva care nu îi răspundea niciodată. Lyndie însă avea un exercițiu 
de-o viaţă. 

Ajunsese la casa părinţilor ei mai devreme, cu un portbagaj plin 
de cumpărături. Mama ei era ocupată azi cu slujba ei de consilier, 
ceea ce însemna că nimeni nu-l bătuse la cap pe bunicul cu ieșitul din 
casă. Lyndie îi găsi pe Mollie şi pe bunicul, care fusese însărcinat cu 
supravegherea ei, șezând în camera de zi, uitându-se la televizor, la 
canalul de golf. 

De îndată ce norii de ploaie se refugiară spre răsărit și soarele reuși 
să își facă loc printre ei, Lyndie o scoase pe Mollie la plimbare. Sora ei 
nu putea vedea pământul și frunzele uscate ce musteau de apă, dar se 


84 


bucura din plin de căldura soarelui și de vântul ce bătea ușor. În plus, 
fără doar şi poate Mollie tânjise să scape de golf. 

— Jake e un mister pentru mine. Își aduse aminte momentul când 
el intrase în grajd cu cana într-o mână și cu pătura într-alta. Îi adusese 
cafea! Și o acoperise cu o pătură! Ceea ce cu siguranță însemna că ar 
putea să o placă câz de cât. Însă atitudinea lui fusese destul de aprigă. 
Poate că totuși nu o plăcea chiar deloc. Nu reușea să intuiască ce se 
petrece în mintea lui. E atât de închis și cu garda atât de sus, încât nu 
sunt sigură cât de mare e bătălia pe care o dă cu PISD*-ul. Mi-ar 
plăcea să fie mai prietenos, dar nu am nici cea mai mică idee cum să îl 
determin să se deschidă în fața mea. Aleea le purta într-o curbă largă, 
generoasă. Mi-aş dori să îl pot aduce aici, pentru că știu că tu l-ai 
putea ajuta. O să văd ce pot face. 

Prima oară, Lyndie observase magia vindecătoare pe care o 
manifesta Mollie când ea era de opt ani, iar Mollie, cinci ani. Câinele 
lor fusese bolnav, nu putea nici mânca, nici umbla, nici măcar să își 
ridice capul. Veterinarii făcuseră tot ce le stătuse în putință, dar până 
și ei începuseră să se dea bătuți. 

Lyndie îl adora pe câinele acela. Era primul ei câine. Părinții 
lor i-l cumpăraseră, după ce Mollie făcuse o criză de pneumonie și 
împreună cu mama ei fuseseră nevoite să plece din cabana pe care o 
rezervaseră pentru o săptămână în timpul verii. 

Situaţia aceea o traumatizase pe Lyndie. Fusese îngrozită de 
posibilitatea ca Mollie să moară și era dezamăgită că mama ei nu mai 
era alături de ea. În următoarele șase luni nu vorbise nimic. Umbla 
în urma lui Jake fără să scoată o vorbă. Acasă și la școală, își vedea 
în tăcere de toate câte le avea de făcut. Un terapeut le recomandase 
părinților ei să îi ia un câine, iar câinele se dovedise un medicament 
mult mai eficient decât orice altceva ar fi ales să îi administreze. 
Treptat, i-a revenit și vocea. 

Mai târziu, când câinele se îmbolnăvise destul de grav, Lyndie îl 
dusese la Mollie, plângând cu sughițuri tot drumul până la ea, și îl 
întinsese între ele, în patul lui Mollie. Lyndie își amintea și acum cum 
se rugase pentru căţel, cu degetele îngropate în blana lui moale. 


*  Tulburare de stres posttraumatic. 

Două ore mai târziu, câinele sări din pat și se duse la castronul 
lui de mâncare. Două zile mai târziu, era ca nou. De atunci încoace, 
nimeni nu reușise să o convingă pe Lyndie că Mollie nu ar fi avut o 
super putere secretă. 

Viaţa lui Mollie era marcată de o mulțime de niciodată. Nu avea 
să umble sau să vorbească niciodată. Nu avea să cunoască niciodată 
cum era să trăiești într-un corp sănătos. Nu avea să vadă niciodată 
fețele familiei ei sau soarele apunând în ocean, sau în spatele crucii. 
Nu avea să aibă niciodată vreuna dintre realizările ce păreau meritorii 
în ochii lumii. Însă Lyndie era convinsă că Dumnezeu privise cu milă 
și compasiune la Mollie, și o binecuvântase cu o abilitate specială. 

Cărarea le conduse până într-o poiană unde se întindea o vale 
plină de ferigi înaintea lor. Copacii de deasupra formau un acoperiș 
de crengi, iar pământul întunecat de sub picioare mirosea reavăn și 
bogat după ploaia ce căzuse de curând. 

— O, cât e de frumos! Tata și bunicul au făcut o treabă grozavă 
când au aranjat cărarea asta pentru tine. Îi descrise scena lui Mollie, 
gândindu-se în tot acest timp cum ar putea recrea acea imagine în 
acuarele. 

Își imagină o familie întreagă de omuleţi trăind pe sub ferigi. 
Poate că aveau chiar un sat făcut din crenguţe. Cu o moară din 
aceea drăguță, de stil vechi. Un castel impozant din pietre. Băieţelul 
care moștenea acel castel avea să călărească prin regat pe o râmă 
special dresată pentru aceasta. Sau putea călări în spinarea unei 
păsări care proteja satul întreg de atacul ratonilor, al oamenilor și 
al apelor. 

Lyndie își tastă ideile în telefon, iar când va ajunge la computerul 
ei, avea să și le salveze în fișierul unde își aduna ideile pentru viitoarele 
cărți. 

Când își încheiară plimbarea, Lyndie împinse scaunul lui Mollie 
pe rampa ce tatăl ei o adăugase la veranda ce înconjura casa. Se așeză 
pe o treaptă și trase scaunul cu rotile aproape, așa că acum genunchii 
ei și ai lui Mollie se atingeau. Se aplecă înainte, strânse pătura mai 
bine în jurul umerilor lui Mollie și îi îndreptă căciulița tricotată. 

— Îmi place atât de mult cum îţi stă căciulița asta, scumpo. E mov. 
Arăţi răpitor. 

Mollie îi răspunse cu un soi de zâmbet. Deși ochii ei nu priveau în 
direcția lui Lyndie, astăzi erau alerți și strălucitori. 

— Foarte răpitoare. Lyndie sărută mâna lui Mollie, o mână ce 
mirosea dulceag a piersică de la săpunul pe care îl folosea mama lor 
când o îmbăia pe Mollie. 

Lyndie se trase înapoi și observă că Mollie își adunase buzele a 
sărut. 

O dragoste fără margini o copleși pe Lyndie. 

Nu fuseseră întotdeauna doar roze în relația dintre cele două 
surori din ziua în care Mollie vindecase cățelul lui Lyndie. In prezent, 
Lyndie își dorea să fi fost mai bine, dar, în realitate, viața ei ca soră 
mai mare fusese dificilă. Din multe puncte de vedere. Lyndie fusese 
un copil singur, lipsindu-i aproape în totalitate atenția părinților ei. 
Nevoile lui Mollie fuseseră întotdeauna mai urgente decât ale lui 
Lyndie și consumaseră mare parte din energiile părinților ei. 

Lyndie își aminti faze din copilărie și adolescență când nu 
fusese dispusă să îi dea lui Mollie îmbrăţișarea pe care i-o impunea 
mama ei. Era chinuită de anxietate de fiecare dată când Mollie era 
internată la spital și de resentimente, pentru că, la fiecare internare, 
Mollie îi luase cu totul pe părinții lor. Au fost și zile când Lyndie 
nu voise să o hrănească pe Mollie pe sondă sau să aibă grijă de ea 
în timpul unei convulsii, sau să o supravegheze în timp ce mama lor 
spăla vasele. 

De la bun început, Karen o învățase pe Lyndie că Dumnezeu o 
alesese să fie sora mai mare a unei surori cu o viață provocatoare. 
Ajunsă la adolescență, lecţia aceasta se imprimase adânc în sufletul 
ei. Nu fusese cea mai bună soră mai mare pentru Mollie. Însă Mollie 
fusese cea mai bună surioară pentru ea. Fără doar și poate. 


pa: 


O oră mai târziu, Lyndie parcă mașina în fața apartamentului ei, 
o clădire cunoscută în oraș drept Old Candy Shoppe. Ușa din față, 
vopsită în culoarea ciocolatei amărui, era amplasată chiar în mijlocul 
unei fațade dreptunghiulare a zidului de cărămidă bej. Geamuri mari 
flancau ușa de ambele părți și o marchiză metalică despărțea parterul 

de etajul superior. Toate geamurile apartamentului de la etaj, unde 
locuia Lindey, erau rotunjite în partea de sus. 

O cărare pavată cu piatră înconjura casa îmbrăcată pe alocuri de 
iederă. De obicei se folosea de scările exterioare ce duceau la ușa ei, 
dar de data asta se duse în curtea din spate și îngenunche la baza 
unei buturugi găunoase. Ea și Jayden o transformaseră într-o căsuţă 
miniaturală pentru zâne, cu o pâlnie roşie întoarsă pe post de acoperiș, 
geamuri false și o ușă ce se deschidea în afară, dând la iveală golul 
din buturugă, unde se putea strecura toată armata lui de figurine și 
dinozauri din plastic. Și pentru că numele de casă a zânelor nu suna 
destul de bărbătește pentru flăcăul Jayden, hotărâră de comun acord 
să-i spună casa eroilor. 

Lyndie luă săculeţul cu fasole boabe pe care-l luase de la părinții 
ei și le presără pe jos, în forma unei cărări ce se îndepărta de intrarea 
casei eroilor. Aleea o străjui de-o parte și de alta cu semne metalice 
pentru mingile de golf, și acelea șterpelite de undeva. 

Așa. Acum mai trebuia doar să-și ducă muza în interior și să vadă 
dacă era dispusă să coopereze, pentru a putea transfera totul pe hârtie, 
în artă. 

Sui treptele scăldate în razele soarelui până la etaj. În clipa când 
deschise ușa de la intrare, Împărăteasa Felicity și Domnul Tobias 
năvăliră afară, dând din coadă. 

Lyndie se lăsă jos, zâmbind. 

— Ce căţei cuminţi! Sunteţi niște scumpi, nu-i așa? Bucuroși 
nevoie mare, cei doi cocker spanioli în trei culori se rostogoliră pe 
spate pentru a fi mângâliați. 

— Aţi fost cuminţi? Ia să vă aud? De ce nu mă mir? Cât de dragi 
îmi sunteți. Dacă ați fi mai frumoși de atât, v-aţi face nevăzuți, pentru 
că Dumnezeu v-ar lua direct la El. 

Le oferi fiecăruia câte o delicatesă, să se bucure și ei un pic! Le 
oferi și a doua porţie, apoi aruncă mingea de tenis departe în curte. 
Se năpustiră amândoi pe trepte în jos, fascinaţi de vreme, delicatese 
și mingi de tenis. 

Lăsă ușa deschisă, pentru ca ei să se poată întoarce în casă când 
doreau, iar Lyndie traversă încăperea până la pisica ei leneșă care 
dormita. 

— Ce mai faci, doamnă M? Își trecu palma de-a lungul spinării 
pisicii. 

Doamna Mapleton clipi cu ochii ei de un albastru electrizant, 
apoi își ascunse botul sub lăbuță și se culcă la loc. 

Lyndie se aplecă pentru a ridica nişte perne ce fuseseră probabil 
aruncate pe jos de căţei. Când plecase dimineață din apartament, 
totul fusese în ordine. Ce bine! Căci nu-i mai rămăsese multă energie 
pentru a mai face și curățenie. 

Atmosfera caldă din sufragerie, pe care o aranjase într-o paletă 
de nuanțe de bej deschis și crem, accentuate ici și colo de un albastru 
azur, îi dădea o stare de liniște. Îi plăcea că apartamentul ei era ca o 
pânză de tablou, poate pentru că întotdeauna tablourile și imaginația 
ei erau pline de culoare... 

Sună telefonul. 

Îl scoase din buzunarul vestei. Era un număr necunoscut. 

— Alo? 

Tăcere o clipă. 

— Lyndie? 

O voce masculină serioasă. O voce pe care o cunoștea. 

Inima ei făcu un salt și păru că se bâlbâie. 

— Bună, Jake. 

El o suna pe ea? Asta chiar era ceva neobișnuit. 

— Am vrut să mă asigur că nu mai ești în boxa lui Silver Leaf. 

Piratul o sunase pentru a o verifica. Poate că totuși nu îi era chiar 
cu totul indiferentă. 

— Nu. Sunt acasă. Nu am mai stat decât treizeci de minute 
după ce ai plecat, așa (cum ai poruncit) cum am convenit. Sunt super 
ascultătoare din fire. 

O scurtă pauză. 

— Ascultătoare? 

— Din fire. 

— Am întâlnit mânji neîmblânziți mai ascultători decât tine. 

Fa râse. Aproape că făcea glume cu ea! 

— Bine. Poate că ascultarea nu e punctul meu forte. În cazul 
acesta, însă, am făcut exact ce mi-ai cerut. 

La celălalt capăt se lăsase tăcerea. 

— De fapt, continuă ea, de când am început să lucrez pentru tine, 
am urmat instrucţiunile tale cu strictețe. 

— Ceea ce nu ţi-a venit chiar natural. 

— M-am schimbat de când am fost copii. 

— Nu chiar atât de mult, replică el. 

Nu o flata, nici nu flirta cu ea, însă o căldură plăcută o cuprinse 
ca un fior. S-ar putea obişnui cu asta, adică să povestească la telefon 
cu el. 

Tăcerea se lăsă în continuare, mai des decât se întâmpla într-o 
conversație obișnuită. Obișnuia să aibă o vază cu flori proaspete pe 
masa ei rustică. Parfumul lor ajungea până la ea în timp ce aștepta. 
Crini și trandafiri. 

— Te-ai gândit să accepti o slujbă la Lone Star Park? întrebă el 
dintr-odată. 

Toată bucuria pe care o simţise în conversaţia cu el se spulberă. 

— Cred că te-ai potrivi mai bine la ei, să lucrezi pentru unul dintre 
antrenorii lor, spuse el. 

Încerca să — să o concedieze, cu toate că nu îi dăduse niciun motiv 
în acest sens? 

— Nu vreau o slujbă acolo, nu vreau să lucrez pentru un alt 
antrenor. Nu o sunase pentru a o verifica. Sunase ca să o concedieze. 
Un șoc electric dureros străbătu tot trupul ei. Vreau să rămân la 
Whispering Creek. Numai ce am început. 

Niciun răspuns. 

— Eşti cel mai bun antrenor din sud-vest. 

Ceea ce era adevărat. Nemernicul! Ticălos orb și insensibil! 

— Nu vreau să lucrez pentru niciunul dintre antrenorii de la Lone 
Star. Vreau să lucrez pentru tine în continuare. 

Niciun răspuns. Parcă ar fi vorbit unei bucăţi de lemn. Inima ei 
începu să bată cu putere, emoțiile puneau stăpânire pe ea. Cu mare 
efort, Lyndie reuși să își păstreze tonul vocii calm și la fel de detașat 
ca el. 

— Felul în care îmi îndeplinesc atribuţiile lasă în vreun fel de 
dorit? 

— Nu. 


— Și atunci de ce vrei să îmi caut de lucru în altă parte? 

— Cum spuneam, cred că un alt loc de muncă ţi s-ar potrivi mai 
bine. 

— Niciun alt loc de muncă nu mi s-ar potrivi mai bine decât 
acesta de acum, sunt convinsă de asta. Îmi place slujba mea. Aș vrea 
să îmi păstrez postul. Strânse cu putere telefonul în mână și își închise 
ochii strâns, rugându-se furioasă în timp ce aștepta. 

— Ne vedem mâine dimineață la Whispering Creek, spuse el, sec. 
Apoi, clic. 

Lyndie își îndepărtă telefonul de față și mormăi la el. Dezgustată, 
îl aruncă pe un scaun și năvăli spre partea din spate a apartamentului. 

Contase pe Bo să o ajute în obținerea postului de la Whispering 
Creek. Însă de când Jake o angajase, fusese nevoită să conteze doar 
pe ea însăși pentru a-și păstra jobul. Căuta să lucreze cât mai bine 
pentru Jake. Antrena cu multă abilitate caii. El însuși o urmărise clipă 
de clipă. Nu putea să-i impute ceva cu privire la performanţele ei și, 
cu toate acestea, ar fi dorit să o ştie plecată. Ceea ce, sincer, o insulta 
profesional și o jignea personal. Muncea de paisprezece ani cu cai 
pursânge. Pe când el, doar de opt. N-avea el de unde să știe ce slujbă 
i s-ar potrivi ei mai bine! 

Doar că... doar că simţul corectitudinii nu îi permitea să meargă 
atât de departe. Și la doisprezece ani Jake fusese maestru în lucrul cu 
caii. Știa tot ce se putea ști despre caii pursânge. 

Despre femei, în schimb, nu știa nimic. 

Apartamentul ei avea două dormitoare. Intră în cel pe care îl 
transformase în atelier de lucru și se așeză pe scaun. Nu, nu suporta 
să stea așezată acum. Sări înapoi în picioare, își încrucișă brațele la 
piept și simţi cum scoate fum pe urechi în timp ce privea pe geam la 
căţeii din curte. 

Apelul lui o înfuriase, dar în același timp îi întărise intenţiile. 
Indiferent ce gândea despre ea și cât de mult avea să încerce să o 
convingă să plece, era ferm hotărâtă să lucreze în continuare pentru el. 

Indiferent dacă el simţea aceeași atracţie față de ea cum simțea 
ea pentru el — ceea ce, după toate aparențele, nu era cazul — avea să 
presteze servicii excelente pentru el. Nu făcuse încă nimic în privința 
lui Silver Leaf care să-l impresioneze pe Jake până acum, dar credea 
cu fermitate că ar putea face ceva. 

Putea și va face. 
Atunci de ce, în ciuda hotărârii ei dârze, i se umpluseră ochii de 


lacrimi? 


Lyndie își petrecu seara de vineri exact așa cum îi plăcea ei: cu o 
pensulă în mână. 

Din fericire, întâlnirea de la biserica Fellowship, la care Amber 
o convinsese să participe, avea loc abia peste o săptămână. Ceea ce 
însemna că mai avea câteva zile în care își putea vedea de viața ei 
nu prea socială. Își făcuse un program în care alocă timp pentru cei 
din familie, călărit, artă și animalele ei de companie. Se simțea, în 
mare parte, împlinită și mulțumită cu toate aceste lucruri și cu ritmul 
netulburat în care se desfășurau lucrurile. 

Se dezbrăcă de hainele de călărie şi îmbrăcase haine mai comode: 
colanți, șosete și un hanorac lejer cu glugă. Se cocoță pe scaunul 
ei și folosi vârful pensulei pentru a adăuga un accent roz în partea 
superioară a aripii unei zâne. 

Da, într-adevăr. Ritmul netulburat era minunat! Și probabil că ar 
fi și mai grozav dacă Jake Porter nu i s-ar tot strecura în gânduri. 

Trecuseră trei zile de când încercase să o concedieze, dar el se 
purtase exact ca și în toate celelalte dimineţi de lucru. Iar ea își propuse 
să se poarte la fel cu el. Jake o să o păstreze, cel puţin deocamdată, 
în echipa lui de lucru, așa că ea era politicoasă și prietenoasă cu el. 
Încerca să îl atragă la fel de des în câte o conversație. 

În inima ei, însă, sentimentele ei față de el se schimbaseră. Înainte 
să încerce să o concedieze, Lyndie avusese sentimente pline de 
compasiune pentru Jake; cam ceea ce simțise pentru un leu rănit care 
șchiopăta, făcând tot ce putea pentru a trăi mai departe. Săptămâna 
aceasta, însă, leul îi arătase că încă avea colți. Și de atunci încoace, 
era tulburată constant de un amestec de frustrare, empatie, jignire și 
precauție. 

Dacă și-ar putea impune să treacă peste faptul că se simțea destul 
de atrasă de el, atunci tot restul avea să fie mult mai ușor. 

Se trase ușor înapoi, își înclină capul pentru a-și studia desenul. 

După apelul lui telefonic, Lyndie se ruga pentru Jake de două ori mai 
mult decât până atunci. Îl ruga pe Dumnezeu să intervină în viața lui 
Jake, Îi spunea mereu că era gata să facă orice i-ar fi cerut El să facă 
în ce-l privea pe Jake. Așa că nu trebuia decât să îi arate ce anume 
avea de făcut. 

Își aruncă pensula în apă, luă un liner și îngroșă puţin coada unui 
unicorn. După ce îi puse capacul și-l îndesă în coc. Aproape de fiecare 
dată când picta, își aduna tot părul într-un coc în vârful capului. Îi 
ținea astfel șuvițele răzvrătite departe de vopsea și în același timp își 
creă un loc accesibil pentru a-și ține creionul și linerul la îndemână. 

Pictura în acuarelă din fața ei revela o scenă pe care o schițase 
inițial în tuș. Un unicorn maiestuos și cenușiu, inspirat de Silver 
Leaf, domina partea centrală a desenului. Lângă el, și puţin mai în 
spate, era un unicorn castaniu mai mic, inspirat de Blackberry. O zână 
scundă cu păr blond și ondulat, ce i se revărsa pe spate până la nivelul 
coapselor, privea cu drag la cei doi unicorni, cu mâinile împreunate 
la spate. Zoe, ilustrată ca zână, zăbovea în aer, deasupra unicornilor, 
cu genunchii îndoiți și picioarele încrucișate, zâmbetul larg și mâna 
întinsă spre creaturile dinaintea ei. 

Muzica o ajuta pe Lyndie să fie creativă, și întotdeauna alegea 
melodii care să reflecte atmosfera desenului la care lucra. Uneori 
veselă, alteori dramatică sau dinamică. În momentul acela, melodia 
care se auzea în fundal era contemplativă. 

În timp ce Lyndie își analiza desenul, căuta posibile intrigi pe care 
le putea crea pentru aceste patru personaje. Își dorea să scrie o carte 
despre prietenie, curaj şi bunătate... 

Respiră ușor, ca și când tocmai avusese parte de o revelație. 

Încet, își lipi palmele de obraji. Privi pe rând fiecare dintre 
personajele pe care le pictase, iar pulsul i se mări a entuziasm. 


Fa... 


Fa credea că tocmai descoperise secretul lui Silver Leaf. 

doua zi de dimineață, după ce finaliză cu antrenamentul 

cailor și cu întreg protocolul de curățenie, se duse să îl 

caute pe Jake. Îl găsi într-unul din padocurile din zona 
de antrenament, lucrând cu o iapă neagră, pe care o ţinea de o funie 
lungă. 

Și-a dat seama exact de momentul când îi remarcase apropierea, 
pentru că umerii lui laţi căzură înainte, sub bluza neagră pe care o 
purta. Rezemându-se cu antebrațele de gard, îl urmări cum aducea 
iapa de la trap la galop ușor și înapoi la trap. În felul acesta puteai 
să-ţi dai seama dacă un cal începea să aibă eventuale probleme la 
vreunul dintre picioare. Trecerea de la trap la galop putea să scoată 
la iveală îndată acea problemă, iar un antrenor cu experiență observa 
orice modificare de cadență. 

Jake lăsă calul să își tragă sufletul, se întoarse spre Lyndie cu o 
privire indescifrabilă. 

— Ce zici? 

— Arată bine. Tu ce zici? 

— Sunt de acord. Îi desfăcu funia de căpăstru. Azi-dimineaţă mi 
s-a părut că ceva nu ar fi în regulă, dar acum nu am sesizat nimic. Se 

apropie de gard, adunând funia într-un colac. Mai devreme, avusese 
pălăria pe cap, dar se pare că între timp o abandonase pe undeva, 
împreună cu jacheta. 

Nu era obișnuită să îl vadă fără pălăria lui de cowboy. Soarele îi 
strălucea în părul negru și îi lumina sfârșeala din ochi. Riduri adânci 
îi încrețeau fruntea, deasupra sprâncenelor drepte. Fără pălărie părea 
mai vulnerabil, pentru că nu putea face nimic pentru a-și ascunde 
cicatricea ce-i brăzda fața și se oprea în unghiul drept și aspru al 
maxilarului. 

— Cu ce te pot ajuta? 

Frumusețea lui feroce îi învălmăși gândurile preț de o clipă. 4 face 
bine să fii atentă, Lyndie. Leul acesta are colti. 

— Mi-a venit o idee azi-noapte. Cu privire la Silver Leaf. 

El aşteptă ca ea să continue. 

— Ar fi trebuit numit Casanova, spuse Lyndie. 

— Casanova? 

— Pentru că eu personal cred că e un mascul al femelelor. Ea 
zâmbi, încântată de teoria pe care o formulase. 

— Nu înţeleg. 

Ieși din padoc. 

Fa făcu un pas îndărăt de la gard și se opri în fața lui. 

—  Îngrijitoarea lui, Zoe, e femeie. Blackberry, singurul cal din 
grajd cu care pare să aibă o legătură profundă, e femelă. Iar acum, 
călărețul lui la antrenamente e tot o femeie. Imaginea desenului ei din 
seara precedentă îi deschise ochii. Totul începea să aibă sens acum. 

Jake însă o privea ca și când nimic nu ar fi avut vreun sens. Limbajul 
corpului său îi spunea că ea depășise cu mult limitele capacității lui 
de imaginație. 

Presupunerea ei cu privire la Silver Leaf nu era nimic mai mult 
decât... o presupunere. Însă, uneori în viață și în cursele de cai, viitorul 
se putea schimba pe muchia de cuțit a unei presupuneri. 

— La pistele de curse, atunci când l-ai mutat pe Silver Leaf de la 
Whispering Creek, Zoe a fost și ea alături de el? îl întrebă ea. 

— Nu. Unii angajați rămân aici cu caii care se antrenează, alții 
merg în Florida, alții vin cu mine la Lone Star Park. Zoe a rămas 
întotdeauna aici. 

— Dar călăreţii de antrenament pe care i-a avut Silver Leaf în 
trecut? Erau bărbaţi sau femei? 

— Bărbaţi. 

— Jocheul lui? 

— Bărbat. 

Nu era surprinzător. Deși femeile făcuseră mari progrese în 
lumea curselor de cai pursânge, majoritatea îngrijitorilor, ajutoarelor, 
călăreților de antrenament, jocheilor și antrenorilor erau bărbați. 

— Crezi că Silver Leaf va alerga mai bine cu o femeie în șa decât 
cu un bărbat, concluzionă Jake. 

— Pe scurt, da! 

— Nu am mai auzit niciodată până acum de vreun cal cu asemenea 
preferințe. 

— Nici eu. Dar amândoi ştim că fiecare cal e unic. Mulţi dintre 
marii cai pursânge aveau câte o ciudățenie care îi făcea speciali. 
Presupun că lui Silver Leaf îi plac doamnele. 

Sunetul unui nechezat se făcu auzit între ei, adus de vântul 
ce mirosea a iarbă proaspăt tunsă, și purta cu sine un mister. O 
conștientizare grea se strecură între ei, aproape tangibilă. 

— Chiar nu te-ai schimbat mult, spuse el. 

Oare se referea la toate planurile nebunești pe care le urmase în 
copilărie sau îi repeta aceleași bazaconii din timpul acelei conversații 
stupide la telefon? 

— Şi? Își proțăpi mâinile în șolduri și intenționat își păstră tonul vocii 
ușor și relaxat. O să încerci azi din nou să mă livrezi unui alt antrenor? 

— Să te livrez? Serios? 

— Da. Asta o să faci? O să mă livrezi? 

— Nu. 

— Bun. 

— Încă nu, în orice caz. E abia zece și jumătate dimineața. Mai 
am timp. 

Încerca să facă o... glumă? 

El se îndepărta deja în direcţia grajdurilor. 

Lyndie intră în pas cu el. Era profund conștientă de masivitatea 
lui alături de trupul ei mult mai fragil — greutatea lui, înălțimea și 
forța mușchilor lui. 

Încă de pe vremea când fuseseră copii și mergeau așa, unul pe 
lângă celălalt, fusese marcată de această diferență dintre ei. Zi după 
zi. An după an. Ea se străduise întotdeauna să țină pasul, aproape 
alergând, alături de el, sporovăind fără încetare despre următoarea 
lor aventură. Reușise să îl convingă că trebuiau să găsească împreună 
pisica pierdută a familiei Dunham. Altădată, insistase să dea o fugă 
cu bicicletele până la leagănul dintr-un cauciuc de mașină suspendat 
în nucul cel bătrân, doar ca să se asigure că nu puseseră stăpânire pe 
el trolii. 

Jake o ascultase întotdeauna respectuos, făcuse întotdeauna tot ce 
îi stătuse în puteri să o susțină în planurile ei ciudate. Plăcerea de 
a putea să pășească din nou alături de el, la fel ca altădată, îi trezi 
amintiri plăcute și i se puse un nod în gât. 

— Şi care e răspunsul lung? o întrebă el, privind drept înainte. 
Mi-ai spus răspunsul scurt. Vreau să îl știu și pe cel lung. 

Fa trase adânc aer în piept, străduindu-se să găsească locul de 
unde să înceapă. 

— Silver Leaf mă impresionează, îmi pare asemenea unui armăsar 
regal. Sunt cai care în urma unei munci susținute ajung să capete un 
aer regal și să câștige o mulțime de curse. În cazul lui Silver Leaf, ai 
zice că s-a născut așa, regal. Dacă este tratat în felul acesta înainte de 
toate, s-ar putea să ajungă să câștige cursele. 

Trăsăturile lui aspre se încordară, trădându-i scepticismul. 

— Are demnitatea lui, spuse ea. Lratează pe toată lumea cu 
politețe. 

— E bine crescut. 

— Dar nu-și manifestă afecțiunea decât față de Blackberry și de 
Zoe. Zoe mi-a spus că e îngrijitoarea lui de când a venit aici. 

— Așa e. 

— El o iubește. Dragostea e dragoste, rară și minunată în toate 
formele ei. Dar Blackberry? De cât timp locuiește lângă Silver Leaf? 

— De mai bine de doi ani. Însă Blackberry nu mai aleargă cum 
o făcea cândva. Are o carieră solidă. Sunt pe punctul să o trimit la 
grajdul iepelor de prăsilă. 

— Există vreo posibilitate să ne poată însoți când mutăm caii 
la Lone Star Park? Îi putem rezerva boxa de lângă boxa lui Silver, 

și ea poate fi calul lui de companie. Astfel, Blackberry ar putea să-l 
escorteze pe Silver la poarta de start înainte de curse. 

El se încruntă. 

— ÎL mutăm pe Silver Leaf și câţiva dintre ceilalți cai la piste 
săptămâna viitoare, nu-i așa? 

— Da. 

— Va trebui să o aducem și pe Blackberry și pe Zoe când mergem. 

— Asta-i tot? o întrebă el sec. 

— Nu. Va trebui să îi asigurăm lui Silver Leaf tot confortul de 
acasă. Fânul lui preferat, păturile lui etc. 

— Lyndie. i-ar fi mai bine cu un alt... 

— Nu îmi va fi mai bine cu un alt antrenor. Rămân aici. 

El se opri și se întoarse spre ea. Se apropiaseră de intrarea de la 
grajduri. 

— Nu cred că Silver Leaf își dăruiește loialitatea cu ușurință. Ea 
își adună toate puterile și se strădui să sune rațional, în efortul de 
a-și tempera sugestiile cutezătoare. Cu Silver Leaf, loialitatea trebuie 
câștigată. 

— Mie mi-a dăruit loialitatea lui. 

— Nu prea cred. E doar politicos cu tine, la fel cum e cu toți. 

El își înălță capul, insultat. 

— Am fost acolo în noaptea când s-a născut. 

— Fără supărare, însă pentru Silver Leaf tu ești tipul care stă la 
gard. Nu ești cel care îi face baie în fiecare zi, care îl hrănește și îi 
vorbește constant în felul în care o face Zoe. Și în plus, ești bărbat. 
Nu îl poţi motiva să alerge. 

Ochii lui de culoarea alunei scăpărară cu o ferocitate care o făcu 
să râdă. 

— Nu fi ofensat, Jake. Nici mie nu îmi este loial încă, și am 
petrecut zile în șir cu el în boxă. Sper să ajung acolo cu el, dar încă nu 
sunt acolo. 

El își încrucișă braţele pe pieptul său musculos, cu funia de exerciții 
aninată întruna din mâini. 

— Calul tău face performanţă în mijlocul rutinei și amănuntelor 
familiare, continuă ea. Presupun că nu va fi niciodată un cal prea 
bun pentru călărie de agrement, așa că va trebui să încercăm să 

compensăm partea asta păstrând lucrurile care sunt importante pentru 
el neschimbate atunci când îl mutăm pe pistă. Și să îl înconţurăm de 
femele și femei. 

— Ce jocheu ar trebui să folosesc cu el? 

Pe mine, îi veni să spună. Speranța începu din nou să prindă aripi 
în mintea ei. Își dorea să fie jocheu pentru Silver Leaf. Însă dacă 
i-ar fi pomenit lui Jake despre dorința ei, după ce îi prezentase toate 
celelalte pretenţii ciudate, știa că l-ar fi făcut să explodeze. 

— Un jocheu femeie. 

— ÎI folosesc pe Hank Stephens. 

— Hank e un jocheu excelent. Și poți să îl păstrezi pentru toți 
ceilalți cai din curse. Dar pentru Silver Leaf nu e potrivit. 

Ușa de la grajd sări în lături. La zgomotul brusc, Jake ridică un 
braţ înaintea ei, instinctiv, de parcă ar fi încercat să o protejeze. 

Unul dintre îngrijitori ieși din grajd, îi salută cu capul, ușor derutat. 

Lyndie își ridică privirea la Jake. Ochii li se întâlniră pentru o 
clipă scurtă, tulburătoare, înainte ca faţa lui să pălească. Se îndepărtă 
imediat de ea și își încordă cealaltă mână. 

Își dorea să îl fi putut întreba despre Irak. Însă trauma care îl 
schimbase era în același timp trauma care îi separa. Îl vedea prea bine 
cum se retrăgea în izolarea lui, ascunzându-se în ea precum într-o 
mantie. 

— Ideile astea pe care le ai despre Silver Leaf? începu el. 

— Da? 


[i întoarse spatele și începu să se îndepărteze. 


— O să mă gândesc la ele. 
— Will? 


Will McGrath își ridică privirea din locul unde ședea la masa sa 
obișnuită de la Cream or Sugar. Celia Porter, proprietara cofetăriei, 
stătea lângă el, însoţită de o brunetă drăguță. 

Se ridică în picioare. 

— Aş vrea să ţi-o prezint pe Amber Richardson, spuse Celia. 


Amber, acesta este Will McGrath. 

El îi întinse mâna, iar Amber i-o dădu pe-a ei. 

— Îmi pare bine să te cunosc, spuse el. 

— Și mie îmi pare bine. 

Ochii mari și albaștri ai lui Amber aveau cele mai lungi gene pe 
care le văzuse el vreodată. 

Mâinile li se desprinseră, și se îndepărtară unul de celălalt. 

— Amber locuiește în clădirea Old Candy Shoppe, îi spuse Celia. 
Îmi pomenea deunăzi că și-ar dori la un moment dat să adauge 
o terasă la casă. Îi spuneam că în zilele când nu ești de serviciu la 
pompieri construieşti terase. 

— Exact. Îşi scoase portmoneul din buzunarul de la spate și îi 
întinse o carte de vizită lui Amber. M-aș bucura să trec într-o zi să 
văd despre ce este vorba și să îţi fac o ofertă de preț, oricând. 

— Excelent. Mulţumesc. 

— Mai vrei cafea, Will? îl întrebă Celia. 

— Aș mai vrea. 

— Rămâi și așază-te, o îmbie Celia pe Amber să ia loc la masa 
alăturată lui. Vă aduc cafea la amândoi. Se așezară amândoi. Mesele 
alăturate îi ajutau să poată purta cu ușurință o conversaţie. Cum 
Will îi oferise deja cartea sa de vizită, nu prea ştia despre ce să mai 
vorbească acum cu ea. Era ora opt și jumătate luni dimineața și, deși 
Amber era atrăgătoare și părea destul de drăguță, lui îi plăcea să stea 
singur și să se bucure de liniște. Conversaţiile superficiale nu fuseseră 
niciodată punctul său forte. 

— Vreau una dintre acelea, mami. Un băieţel se întoarse în direcția 
lui Amber, cu degetul lipit de vitrina de prezentare, arătând spre o 
gogoaşă cu glazură de ciocolată. 

— Când se întoarce doamna Porter, îi răspunse Amber, roag-o 
frumos să îți dea o gogoașă cu ciocolată. 

— Și cu bombonele. 

— Bine. 

— E fiul tău? o întrebă Will. Părea prea tânără să aibă un copil de 
vârsta lui. 

— Da, el e Jayden. Are cinci ani și jumătate. Jayden, dânsul e 
domnul McGrath. 


— Bună, domnule. 

— Salut. 


Celia se apropie în grabă de ei cu o cafetieră, apoi reveni cu o 
gogoașă glazurată cu ciocolată și bombonele pentru Jayden, și o felie 
de chec cu banane și nuci pentru Amber. Jayden se așeză lângă mama 
lui, începând să își bălăngănească picioarele și sorbind lapte cu paiul 
dintr-un recipient mic din carton. 

Amber întâlni privirea prietenoasă a lui Will. 

— Spune-mi despre terasele la care ai lucrat în ultima vreme. 

Și el făcu întocmai. Și înainte să-și dea seama, ea conduse 
conversaţia spre locul lui de muncă de la departamentul de pompieri 
și ajunseră la prietenii comuni pe care îi aveau în Holley. 

Fra surprinzător cât de ușor îi era să stea de vorbă cu ea. Era 
sociabilă. Cu un zâmbet care părea să lumineze toată încăperea. 

— Tu cu ce te ocupi? o întrebă el. 

Îi venea greu să își ia ochii de la ea în timp ce îi povestea despre 
munca ei ca asistentă a dr. Dean. Era ceva foarte interesant la ea, era 
caldă în abordare și foarte naturală. Și zâmbetul acela... serios, chiar 
reușea să lumineze întreaga încăpere. Pe de altă parte, nu dorea să o 
privească prea insistent, să nu-i lase impresia că e un bătrân ciudat, și 
să-și facă o părere greșită despre el. 

Doamne, Dumnezeule. Îşi privi preţ de câteva secunde ceasul de 
pe mână, cel pe care i-l dăruiseră fetele lui. Lângă Amber, își simțea 
fiecare din cei patruzeci de ani pe care îi avea. 

Amber era cu cel puţin zece ani mai tânără decât el, și din calculele 
lui, îl născuse pe Jayden când avea douăzeci și ceva de ani. Fosta lui 
soție, Michelle, avusese douăzeci și unu când se născuse cea mai 
mare dintre fetele lor, Madison. El avusese douăzeci și patru de ani 
pe atunci. Michelle îl părăsise pe când avea douăzeci și cinci de ani, 
pentru a trăi din plin viaţa pe care o putea avea o femeie de vârsta ei, 
necăsătorită și fără copii. Îl lăsase cu două fete: una de patru și cealaltă 
de doi anișori. 

Faptul că devenise mamă atât de tânără oare îi priise mai mult 
lui Amber decât lui din postura de tată? Se întrebă dacă tatăl lui 
Jayden mai era prin preajmă, dacă Amber era îndrăgostită de el, dacă 
era fericită. Nu purta verighetă, dar poate că era căsătorită. Nu toate 
femeile căsătorite purtau verighetă în orice moment al zilei. 

Jayden se ridică în picioare, evident sătul până peste cap de 
discuţiile lor de oameni mari. 

— Mami? interveni el. N-ar fi timpul să plecăm? 

— Te rog să nu mă întrerupi, Jayden, spuse ea răbdătoare. Dacă 
vrei să îmi spui ceva, uite, vii și îți pui mâna aici — și îi puse palma lui 
pe antebraţul ei — și voi ști că vrei să îmi spui ceva. 

— Da, mamă. 

— În orice caz, spuse ea adresându-se din nou lui Will, eu... 

— Trebuie să îți spun că eu sunt gata de plecare, spuse Jayden în 
grabă. 

— Chiar îmi place să lucrez în cabinetul domnului doctor, 
continuă Amber în timp ce se ridica și își împinse ușor scaunul în 
spate. Poate că într-o zi, curând, îmi voi permite o terasă. 

Will se ridică la rândul său. 

— Trebuie să o iau din loc, să apuc să îl duc pe Jayden la grădiniță 
și să ajung la serviciu la timp. 

— Desigur. 

Jayden începu din nou să o tragă pe Amber de mână. 

— Mi-a părut bine de cunoștință, Will. 

— Şi mie. 

— Să ai o zi bună. Își debarasă masa înainte ca Jayden să o tragă 
după el pe ușă și se făcură nevăzuţi amândoi. 

Will rămase acolo, holbându-se la locul în care șezuse ea până 
mai înainte. Își regretă reacția morocănoasă pe care o afișă la început, 
când își dăduse seama că trebuie să facă conversaţie cu ea. Uitase cât 
de plăcut poate fi să te întâlnești cu cineva, fără niciun alt scop decât 
acela — de a fi împreună cu o altă persoană. Poate că nu era cu totul 
nepriceput în ale conversaţiei. Sau poate că Amber era chiar foarte 
pricepută. 

Băieţii de la secţie îl tachinau cu privire la eșecurile lui în relaţie cu 
alte femei, și pe bună dreptate. Își scoase cheile în timp ce se îndrepta 
spre mașina lui destul de veche, marca Chevy Tahoe. 

Plecarea lui Michelle îi furase aproape tot ce avea, în materie de 
timp, atenţie și bani, pe care le aloca pentru creșterea fetelor. Ori 
de câte ori făcea efortul de a ieși în oraș cu cineva, era permanent 
conştient de cât de plictisitor părea. Era un tată pentru care credința 

era o prioritate. Nu-i ardea de petreceri, cluburi, beţii sau să intre în 
vreo relație amoroasă doar de dragul de a o face. Femeile necreștine 
pe care le întâlnise își doriseră cel puţin unul dintre acele lucruri; 
iar cele creștine își doriseră să se căsătorească cu el pe loc, ceea ce îl 
speriase de două ori mai mult. 

Simţea că ruginise în sfera relaţiilor. Chiar și așa, dacă Amber ar 
fi fost mai în vârstă și necăsătorită, s-ar fi simțit ispitit să o invite în 
oraș. 

Își frecă fruntea, încercând să înțeleagă ceea ce tocmai i se 
întâmplase. Venise la Cream or Sugar pentru o cafea. Dar ochii aceia 
albaștri și zâmbetul lui Amber îl amețiseră puţin, îl făcuseră să se 
gândească la lucruri de felul acesta — întâlniri — la care nu se mai 


gândise de ani de zile. 


— Will e atrăgător, Lyndie. E blond cu ochii de un albastru 
cenușiu, genul acela cu colțurile ușor căzute în exterior. Știi? Genul 
acela de ochi visători? 

— Sincer, îmi plac tare mult ochii visători, spuse Lyndie. 

— Și mie. Ochii lui Will îl fac să pară un pic trist sau vulnerabil, 
sau cam așa. 

Amber îi trimisese un mesaj lui Lyndie mai devreme în cursul 
zilei, solicitându-i o întâlnire la cafea, în ciuda faptului că era luni și 
ele se obișnuiseră să-și bea cafeaua împreună miercurea. Un vânt ușor 
și cald dezmorțea aerul după-amiezii târzii, aşa că Amber scosese 
scaunele din bucătăria ei în curtea mică pavată cu lespezi de piatră 
din spatele Old Candy Shoppe. Jayden era cu prietenul lui Bryce, care 
venise să se joace cu el. Amândoi erau întinși pe burtă în fața casei 
eroilor, jucându-se cu soldăței din plastic. 

— Presupun că vârsta lui Will nu te-a deranjat? o întrebă Lyndie. 

— Nu. Adică dacă are patruzeci, seamănă cu Ewan McGregor 
când avea aceeași vârstă. Amber continuă cu complimente la adresa 
manierelor lui Will, a condiţiei lui fizice, a înălțimii lui, a activității 
sale ca și căpitan la secția de pompieri, și a faptului că el construia 
terase. 

Lyndie sorbea din cana ei. Degustă mai întâi frișca, urmată de 
cafeaua fierbinte, lăptoasă, cu aromă de ciocolată. 

O urmă de frişcă rămase pe colţul buzei lui Amber când își 
îndepărtă cana de la gură. 

— Ţi-a rămas puţină frişcă... Lyndie îi indică locul. 

Amber se șterse folosind unul dintre șerveţelele pe care le adusese 
afară și care îi rămăseseră de la Ziua Sf. Valentin. 

— Mulţumesc. Oficial am devenit cele mai bune prietene, Lyndie, 
dacă ești dispusă să îmi spui că am resturi de mâncare pe față. 

— Oficial. Poţi conta pe mine să îți spun urgent când observ că 
ti-a rămas ceva pe față în prezența lui Will. 

— Nu sunt sigură că îl voi revedea. Amber oftă. Sunt rezervată, 
deși îmi surâde ideea de a-l reîntâlni, pentru că nu sunt sigură că și el 
simte la fel. Și chiar dacă ar fi și el interesat de mine, nu știu când ni 
se vor mai intersecta drumurile. 

— Bine, hai să ne gândim practic. Lyndie o privi pe Împărăteasa 
Felicity și pe Domnul Tobias aruncându-se în iarbă, lângă Jayden și 
prietenul lui. Ambii câini păreau să zâmbească așa cum stăteau cu 
gurile deschise. Cel mai important: Will știe că ai rămas singură? 
Înainte să ajungeţi undeva cu povestea asta, el trebuie să afle asta 
despre tine. 

— Nu port verighetă. 

— Dar asta nu înseamnă neapărat că ești necăsătorită. În plus, l-ai 
avut pe Jayden cu tine. 

— Ceea ce mă face să arăt ca o mamă căsătorită. 

— Exact. 

— Dar...Amber se întoarse pentru a o privi în față pe Lyndie, 
cu părul negru săltându-i în jurul umerilor. Cred că i-am dat 
suficiente semnale că sunt disponibilă. Nu sunt prea sigură. A 
trecut mult timp de când n-am mai făcut asta. Poate că mi-am 
pierdut îndemânarea. 

— Nu cred că ai pierdut-o. Dar dă-mi voie să-și spun doar atât: 
uneori bărbații nu răspund la semnale subtile. Mama stă uneori 
minute bune în faţa televizorului cu mâinile în șolduri, iar tata și 
bunicul urmăresc emisiunea în continuare ca și când ea nici nu ar fi 
acolo. 

Un oftat abia perceptibil se auzi din curtea din spate. Apoi câteva 
mormăieli. 

Amber și Lyndie priviră în direcţia băieţilor care erau acum prinși 
într-un episod de lupte spontane. 

— E... în regulă? întrebă Lyndie. 

Amber dădu din mână. 

— Sunt bine. Jayden și Bryce își petrec jumătate din timpul de 
joacă luptându-se. Deci. Ce crezi că ar trebui să fac în continuare? 

Situaţia părea întoarsă pe dos. Cea mai experimentată în domeniul 
întâlnirilor cerea părerea unei novice în ce-i privea pe bărbați. Lyndie 
nu era în măsură să dea sfaturi. Bărbatul de care se simțea atrasă părea 
dornic să o împingă în brațele unui alt angajator. 

— Nu ai putea-o ruga pe Celia să îi pomenească în treacăt lui 
Will că ești singură? Pun pariu că ar putea strecura informația asta 
într-o conversație, fără să îi dea de bănuit. 

— Evident că ar putea. 

— Sunt sigură că s-ar bucura să îți mai scrie câte un mesaj când el 
s-ar afla la Cream or Sugar. Dacă mai treci pe la cofetărie când e și el 
pe-acolo, i se va părea o coincidență. 

— Adevărat. 

— Sau dacă l-ai invita să vină aici să îți facă o ofertă de preț pentru 
o terasă? 

— Nu am banii necesari pentru o terasă, dar presupun că i-aș 
putea spune că terasa este proiectul meu pe termen lung și să-mi spun 
mie că proiectul meu pe termen lung este de fapt să mă mărit cu el. 
Amber îi aruncă lui Lyndie o privire amuzată. 

— Nu am idee de ce te ajut. O să fiu foarte tristă dacă tu vei merge 
la toate trei întâlnirile tale cu pompierul acesta în timp ce eu va trebui 
să mă mulțumesc să iau cina cu indivizi care sunt amatori de filme de 
animație sau de jocuri video, şi care nu au mai văzut lumina soarelui 
de luni de zile. 

Amber începu să râdă. 

— Sper că nu ai uitat că ne-am programat că mergem la întâlnirea 
pentru persoane singure organizată de biserica Fellowship sâmbătă 
seara. [i-ai notat asta în agendă? 

— Mmm-hmm. 

— Va fi ca și cum amândouă am ieși la câte o întâlnire. 

Poate că Amber avea să uite de eveniment, sau să își mai tempereze 
entuziasmul până sâmbătă seara. Mai erau cinci zile până atunci. 
Amber avea timp să uite. Chiar se putea întâmpla ca Amber să își 
piardă interesul. 

În timp ce Lyndie își spunea toate aceste minciuni jalnice, simți 
cum asupra ei se lasă o greutate. Nu avea cum să scape de obligaţia 
de a merge la eveniment. Își pierduse orice șansă în clipa când se 
încătușase de promisiunea de a-și lăsa uneori căţeii în grija lui Amber, 
și fusese de acord să accepte trei întâlniri în decurs de trei luni. Nu 


avea scăpare. 


În cealaltă parte a orașului, Jake se întâlnea cu Bo, cum făceau 
adesea, în oficiul cald din grajdul cailor tineri, care n-aveau mai mult 
de doi ani, pentru a discuta despre problemele fermei. 

— Deci. Bo se lăsă pe spătarul scaunului său. Te-ai hotărât ce vei 
face cu Silver Leaf? Îi dai o șansă teoriei lui Lyndie? 

În clipa în care fu pomenit numele lui Lyndie, Jake simţi cum 
toate simţurile i se treziră la viață. Pentru numele lui Dumnezeu. 
Putea avea o conversaţie cu fratele său fără să fie Lyndie în centrul 
gândurilor lui? Ar vrea s-o alunge măcar cinci minute, cinci minute 
întregi, fără să se gândească la ea. 

— În primul rând, cred că probabil greșește. 

Un cal alerga pentru omul din șa, bărbat sau femeie. Îi era 
indiferent genul. 

— Ai spus „probabil greșește“. 

Buzele lui Jake se crispară. 

— S-ar putea să aibă dreptate. 

— O să îi verifici teoria. 

— Aș vrea să încerc. Nu mă va costa nimic în plus, doar timpul 
de care am nevoie pentru a o pregăti pe Blackberry să fie lead pony. 

Bo încuviință din cap. 

— Eşti de acord, conchise Jake, pentru că își dădea seama din 
privirea lui Bo că era. 

— O ultimă încercare este tot ce ne-a mai rămas. Nu avem nimic 
de pierdut dacă punem în practică ideile lui Lyndie. Sunetul unui 
nechezat îi atrase atenţia lui Jake la geam. Un cal de un an alerga de-a 
lungul padocului, cu capul ridicat. 

[i spusese lui Lyndie... mai bine zis, încercase să îi spună. Nimeni 
nu îl putea ajuta pe Silver Leaf, la fel cum nimeni nu îl putea ajuta pe 
el. Ea îi răspunse „Cred că pot.“ ÎL privise calmă şi sigură pe ea. „Sper 
că pot.“ 

Speranță. 

Speranţa lui Jake fusese spulberată cu mult timp în urmă. Uitase 
cum era să spere. Din câte își amintea, era jalnic. Era ca și când 
aşteptai să fii dezamăgit. 

Nu îi dăduse lui Lyndie permisiunea de a-i înfiripa speranţa că 
l-ar putea face pe Silver Leaf să alerge. Și cu toate acestea, ea reușise 
să sufle în cenușa speranţei lui și să aprindă la viață un tăciune mic și 
înroșit. 

doua zi, Silver Leaf ajunse la Lone Star Park așa cum ar fi 

sosit P. Diddy” noaptea într-un club. Dacă am face o astfel 

de comparaţie, am putea spune că era înconjurat de lux și 
de o companie exclusiv feminină. 

Lyndie stătea în fața grajdului pe care Whispering Creek îl 
închiriase în partea din spate a fermei de la Lone Star. Străjuindu-și 
ochii cu o mână, Lyndie urmări mașina care îl transportase pe Silver 
oprind. Nici acum nu-i venea să creadă că Jake hotărâse să o susțină 
în teoria ei gen Casanova. 

Când Jake o informase că hotărâse să pună în aplicare ideile ei 
cu privire la Silver, o făcuse într-un fel foarte inteligent. Nu devenise 
complicele ei. Ci optase să tolereze planurile ei, continuând să îl 
trateze pe Silver Leaf în același fel în care îi trata pe toți ceilalți cai ai 
săi, cu grijă și cu o atenție vigilentă. 

Zoe sări din camionetă și veni în spate, pentru a da o mână de 
ajutor la descărcat. 


x 


Născut cu numele de Sean John Combs, Puff Daddy este în topul celor 
mai cotați rapperi din lume, folosind mai multe nume de scenă ca 
P. Diddy, folosit aici în text. 

— Ai văzut vreun tip înalt de când ai ajuns aici? o întrebă Zoe, 
privind plină de speranță în jur. 

— Încă nu. 

— Ce păcat. Zoe o conduse pe Blackberry pe rampă, ajutând-o să 
coboare din camionetă, întinzându-i apoi funia lui Lyndie, pentru a 
se întoarce în camionetă. Drumul până aici a fost... 

Anevoios? se întrebă Lyndie. Plăcut cu aerul condiționat? 
Fermecat de bagheta vreunui magician? 

Zoe reapăru împreună cu Silver. 

— Uit-te la el, ce băiat strașnic. Am ajuns. Și te-ai purtat exemplar 
pe drum. Nu ești tu un adevărat star? Sigur că ești. Eşti un star. Apoi, 
se adresă lui Lyndie, în timp ce porniră împreună cu caii spre grajduri. 
Nu e minunat? Un loc nou. În curând vor începe cursele. Și am șansa 
de a întâlni un bărbat înalt. 

Își conduseră caii dincolo de ţarcul rotund mecanizat folosit 
pentru temperarea cailor, în tăcerea calmă a grajdului. Lone Star Park 
se afla situat în Grand Prairie, o suburbie ce se găsea între Dallas și 
Fort Worth. Avea o pistă de curse de o milă și mai multe grajduri în 
partea din spate ce puteau găzdui până la o mie de cai. 

Mai puţin pus la punct decât Whispering Creek, grajdul de la 
Lone Star fusese vopsit în verde în exterior și cu un alb gălbui șters în 
interior. Aleea dintre boxe era acoperită cu pământ bătătorit. 

Pe durata sezonului care ţinea trei luni, Zoe, împreună cu alți doi 
îngrijitori, toți călăreții de antrenament ai lui Jake, administratorul 
grajdurilor, supraveghetorul de noapte și doi băieți însărcinați 
cu manevratul cailor se mutaseră aici. Unii dintre acești angajați 
hotărâseră să-și închirieze camere disponibile în vecinătatea pistei. 
Alţii, precum Lyndie și Zoe, optaseră să facă zilnic drumul de 
patruzeci și cinci de minute din Holley până aici. 

— Chiar aici, Silver. Zoe dezlipi bilețelul ce fusese prins de ușa 
boxei lui Silver, apoi îl conduse înăuntru. Nu-i așa că e drăguţ? Uite, 
Lyndie ţi-a adus fânul tău, te așteaptă chiar aici. Ai așternut curat și 
găleata ta pentru apă de acasă. 

Lyndie și Zoe conduseră ambii cai în boxe alăturate, apoi îi hrăniră 
cu felii de măr, ca dar de casă nouă. 

La sunetul unei conversații înăbușite, Lyndie își întoarse privirea 

spre celălalt capăt al grajdului. Jake apăru de după colț, însoțit de 
administratorul grajdurilor lui și de un îngrijitor. Era aproape cu o 
jumătate de creștet mai înalt decât ceilalți bărbaţi, care îl ascultau 
cu atenţie în timp ce vorbea. Își ridicase gulerul jachetei sale de 
vânătoare, și din câte vedea ea, pe sub borurile pălăriei lui, nu părea că 
se bărbierise de dimineaţă. Umbra sa dată de ora cinci a după-amiezii 
îl făcea mai pirat decât de obicei. 

Dacă găseai o asociere în acest fel de abordare. 

Atenţia lui Jake era concentrată asupra lui Lyndie. Continua să 
se apropie, conștientizându-i prezența doar prin faptul că o privea 
intens. Chiar și așa, trupul ei răspunse din nou cu un soi de furnicături 
fierbinți, în zona mijlocului. 

Își întoarse privirea în direcția lui Silver. Nu îi place de tine, Lyndie. 
Gaza cu reacțiile astea fizice legate de el. Ar fi mai fericit dacă ai lucra în 
grajdul altui antrenor. 

Când ajunse în dreptul lor, Jake le ceru însoțitorilor săi să meargă 
înainte și să îl aștepte în oficiul grajdului. 

— Bună, domnule Porter, zise Zoe. 

— Zoe. Totul a decurs bine pe drum încoace? 

— Da, domnule. 

Își luă timp să le observe pe Lyndie și pe Zoe cu feliile lor de măr 
și pe Silver Leaf, răsfăţat regeşte. Ea știa că el o considera deplasată 
pentru că se purta cu armăsarul său de cinci ani, care încă nu câștigase 
nicio singură cursă, de parcă ar fi fost campionul multimilionar al 
Cupei Crescătorilor de cai. 

Jake se prinse cu o mână de intrarea în boxa lui Silver. 

— Cum evaluaţi până acum serviciile pe care le oferim clienţilor? 
îl întrebă el pe Silver Leaf, cu un ton plin de ironie. 

Lyndie chicoti. 

— Serviciul pentru clienţi crede că-i îndeplinește așteptările. 

Zoe făcu ochii mari, de parcă nu i-ar fi venit să creadă că îl auzise 
pe Jake făcând o ușoară glumă. 

— [Ia arată-le acestor doamne că îți place de mine, Silver Leaf. 
Aceasta — Jake arătă cu capul în direcţia lui Lyndie — crede că ești 
doar politicos. 

Silver ronțăia câteva fire de fân. 

— Hm, spuse Lyndie, nu e prea convingător. 

Jake îi aruncă o privire provocatoare și superioară totodată. 

— Nici teoria ta. Apoi se desprinse de boxă și își continuă drumul 
spre oficiul grajdului. 

— I-ai spus domnului Porter că Silver Leaf nu îl place? o întrebă 
Zoe în şoaptă. 

— Mda. 

— De ce? 

— Pentru că cred că așa e. 

— Doamne, Dumnezeule! Ce mai urmează? Porci zburători? 

— Nu. Dar s-ar putea să vedem un armăsar cenușiu alergând. 
Dacă suntem foarte, foarte norocoși. 

— Mă rog pentru asta. Zoe îl mângâie pe Silver pe gât. Ai auzit? 
Mă rog pentru asta. Îl bătu ușor de două ori pe gât, apoi continuă. 
Trebuie să mă duc să văd de ceilalți cai. Tu ce ai de gând? 

— O să mai rămân puţin cu el. 

— Ne vedem mai încolo. 

Lyndie se lăsă în poziţia obișnuită, așezându-se cu spatele rezemat 
de peretele interior al boxei lui Silver. Un grajd nou. Aceeași poziţie. 
Timp de câteva minute îl urmări cum se obișnuia și el la sunetele din 
Lone Star Park. 

Blackberry și Silver își nechezară unul altuia de câteva ori. 
O dată, Silver își scoase capul pe ușă și se întinse spre boxa lui 
Blackberry. Iapa îi răspunse imediat, întinzându-se spre Silver. 
Nasurile li se atinseră scurt, în modul lor obișnuit de a-și exprima 
afecțiunea. 

Lyndie nu descoperi niciun semn de agitație exterior la Silver 
Leaf. Dar, desigur, asta era partea care complica lucrurile. Își ascundea 
neplăcerea. 

Când hotărî că era timp să plece, se ridică în tăcere. Silver Leaf 
o studie. Ea-l privi la rândul ei, încercând să îi comunice afecțiunea 
și acceptarea ei fără vreo urmă de mișcare sau prin intermediul 
cuvintelor. 

După o clipă, își cuibări faţa în părul ei, parcă adulmecându-i 
parfumul. Apoi își odihni capul în locul unde gâtul îi întâlnea umărul, 
la fel cum îl văzuse făcând cu Zoe, apoi oftă prelung. 

Lyndie simţi că i se topește inima. Silver tocmai îi transmitea că 
o plăcea și o accepta și pe ea. În sfârșit reușise să îi câștige încrederea! 
Genele i se umeziră, încețoșându-i vederea. 

Toată viaţa ei, Lyndie nutrise o dragoste profundă pentru animale. 
Erau creaturile lui Dumnezeu, inocente, loiale. Multe dintre ele și-au 
dedicat viața în slujba stăpânilor lor. Indiferent dacă Silver avea să 
câștige vreodată o cursă sau nu, avea o valoare în el însuși, la fel ca 
fiecare alt cal din acest grajd. La fel ca animalele ei de acasă. Cât de 
norocoasă era că avea locul acesta muncă? 

— O să fac tot ce pot pentru tine, îi făgădui ea. 

Programul de antrenament al lui Jake îl transformase pe Silver 
Leaf într-un armăsar capabil să sprinteze cu o viteză răpitoare. Putea 
vedea dovada condiţiei fizice a lui Silver din constituţia lui. Însă nu 
știa un lucru: dacă acest cal avea vreo intenţie să își pună potențialul 
la lucru. 

— Tu vei face tot ce poţi pentru mine? 


pa: 


Silver Leaf avea să răspundă întrebării lui Lyndie trei zile mai 
târziu. 

Conștienți că armăsarul avea nevoie de timp pentru a se adapta în 
noul său mediu, Jake și Lyndie optară pentru un circuit de exerciții 
ușoare pentru Silver în primele două dimineți după ce sosise la Lone 
Star. A treia zi, vineri, cu mai puţin de două săptămâni înainte de 
cursa programată pentru el, sosi și momentul adevărului. 

Jake dorea să îl vadă alergând. 

Lyndie simţi cum o cuprinde agitația în timp ce şedea în șa, 
pe Silver, pe pista exterioară a terenului de la Lone Star. Încheiase 
exerciţiile de încălzire. Nu-i mai rămase timp de amânat sau pentru 
a se ruga. Evenimentele acestei zile aveau să dovedească adevărul 
teoriilor ei despre Silver, sau să le spulbere cu totul. 

Își trecu mâna de-a lungul hăţurilor, simțind asprimea pielii. 
Zorii luminaseră între timp tot orizontul, botezând caii și călăreții de 
antrenamente de pe pistă cu o lumină trandafirie. Norii din dimineața 
aceasta, aflați la înălțime mare și pierduţi în depărtare, semănau cu 


112 


norișorii din desenul unui copil, plați la bază și pufoși, cu ghemotoace 
rotunjite deasupra. 

Jake se apropie, însoțit de alți doi cai și de călăreţi lor. 

— Vreau să îi ofer lui Silver Leaf o companie provocatoare, le 
spuse Jake celor trei, incluzând-o și pe Lyndie. Ceilalţi doi călăreți, 
ambii bărbaţi, şedeau pe cei mai buni armăsari de trei ani pe care îi 
avea Jake. 

O informase dinainte de intenţiile lui în privat. Spera să trezească 
la viață spiritul de competiţie în Silver, oferindu-i doi adversari pe 
măsură. Dacă, printr-o minune, îl vor motiva pe Silver să alerge, 
ceilalți cai aveau să servească și drept reper la măsurători. Aveau să îl 
ajute pe Jake să evalueze corect care este viteza de alergare a lui Silver. 

— Începeţi în galop, îi instrui Jake, apoi lăsaţi-i să alerge liber 
după ce luaţi curba din capăt, și parcurgeți o jumătate de milă în 
viteză. Privirea îi alunecă spre Lyndie. 

Fa încuviință cu un semn al capului, încercând să pară mai sigură 
decât se simţea. Dintr-odată ideea avută i se părea trasă de păr și 
nefondată până şi ei. La fel ca Jake, nici ea nu mai auzise vreodată de 
un cal care să aibă complexul Casanova. 

— Ai înţeles? o întrebă el. Pe sub pălărie, o seriozitate de neclintit 
i se citea în ochi. Două cute adânci îi însoțeau buzele de-o parte și de 
alta a colțurilor gurii. 

— Da. 

Avea să facă asta. Chiar acum. Concentrându-și toată atenția, 
Lyndie se întoarse spre Silver, şi cei trei călăreți porniră la trap. Cu 
grijă, fără probleme, începură să crească viteza. 

Asta e ultima ta șansă, Silver. Ok? Eşti pregătit şi în formă. Dacă ai 
de gând să străluceşti, ăsta e momentul să i-o arăti şi lui. Eu cred că eşti 
extraordinar. Acum trebuie să o crezi şi tu. Nu se poate să nu ai o inimă 
de campion. 

E important. Pentru Jake, e important... 

Asta era prea mult. Nedrept. Nu putea lega toate speranțele ei 
pentru Jake de situaţia acestui cal care nu avea nicio legătură cu Irakul, 
cu Infanteria Marină sau cu PISD-ul. Silver nu avea nicio legătură 
cu cicatricea care marca fața lui Jake, și nici cu cicatricile îngrozitoare 
ce îi brăzdau psihicul. 

După ce luară curba, ceilalți călăreți dădură pinteni cailor și îi 
lăsară să alerge liberi, în viteză. Lyndie îi dădu lui Silver libertatea 
de a face la fel. ÎI călărea în poziţia clasică a jocheilor, cizmele fixate 
în scările înalte, cu genunchii îndoiți așa încât gambele și coapsele 
formau un unghi drept între ele. 

Ceilalți călăreți începeau să se îndepărteze. Silver îi urmărea cu 
privirea, fremătându-și urechile înainte și înapoi. Fa îl îmboldi blând 
cu pintenii în pântec, încurajându-l. 

— Aleargă, îi șopti ea. 

Abia dacă se putea numi galop. Ceilalţi cai se îndepărtau serios. 
Unul dintre călăreți îi aruncă o privire peste umăr. 

Lyndie simți că i se îneacă corăbiile. 

— Silver Leaf, haide. Aleargă! 

Ritmul lui rămase același. Ea se înșelase. Ideile ei nebunești nu se 
confirmau. Calul își adeverea trecutul. 

Și totuși, ceva din ea refuza cu încăpățânare să se dea bătută. Putea 
simti potenţialul care zăcea în el. Putea alerga ca vântul, intuiţia i-o 
spunea. 

— Te implor, îl îndemnă ea. Se lipi de el, și făcu tot ce îi stătea în 
putere să îl propulseze, prin forța voinței ei. 4/eargă! 

Și dintr-odată... 

El îi răspunse. 

Picioarele lui Silver se întinseră în pași tot mai lungi și mai lungi, 
lovind pământul cu copitele într-o cadență tot mai rapidă în timp ce 
începu să devoreze pista. Fra personificarea coordonării, o mișcare 
uluitoare, armonioasă și cursivă. 

— Da! Lyndie își mișca brațele în tandem cu ritmul lui, lăsându-l 
să alerge și mai repede. Se contopiră într-o unitate perfectă, complet 
sincronizați. 

Se apropiară de ceilalți doi cai pursânge. Pista părea să dispară de 
sub copitele lui. Silver mări încă puţin ritmul, alergând și mai repede, 
în efortul de a-i ajunge și a-i depăși pe ceilalți doi. Știuse asta! Avea 
inimă. 

Forţa lui brută o luă cu frisoane pe Lyndie. Călărise mulți cai 
rapizi, dar genul acesta de viteză era rară precum diamantul. Mai 
mult, simţea că nu-și eliberase toată energia de care era capabil. 


114 


Dacă i-ar fi cerut să alerge mai repede, ar fi fost dispus să-i urmeze 
îndemnul. 

Îi ajunseră din urmă pe ceilalți doi, strecurându-se prin spaţiul 
dintre ei. Silver ar fi țâșnit înainte, doar că parcurseseră deja jumătatea 
de milă, și toți cei trei călăreți domoliră viteza cailor. 

Trecură prin faţa lui Jake în galop. Stătea drept, ca și când s-ar fi 
desprins complet de gardul de care se rezemase, atunci când Silver 
Leaf își începuse alergarea. Mâinile îi atârnau de-o parte și de 
alta, într-una ţinând un cronometru. O uluire neașteptată îi marca 
expresia feței. Lyndie râse cuprinsă de o bucurie sinceră. Silver Leaf! 
Silver Leaf tocmai alergase pentru ea așa cum nu mai alergase pentru 
nimeni înainte. Era femeie, și îi câștigase încrederea — așa că atunci 
când avea să îi ceară să alerge, avea să alerge. Și ce cursă! În timp ce 
încetineau, ea chiui și își îndreptă faţa spre cer, de unde veneau toate 
darurile bune. Multumesc, Doamne! Încântarea îi străbătea tot corpul. 

Îl ajută pe Silver să se relaxeze, apoi îl conduse spre Jake. Acum 
că apucase să își revină, Jake își reluase controlul încordat asupra 
posturii sale. Cu excepția unei arcuiri — aproape un zâmbet? — care îi 
înălța colțurile gurii. 

Arcuirea acea discretă, subtilă, reuși să îi transforme sentimentele 
într-un torent de încântare mult prea dulce. Un răspuns mult prea 
intens pentru un semnal atât de mic. Doar că... Reușise. Rezolvase 
misterul lui Silver, și nu ar fi putut fi mai mândră și mai bucuroasă 
de atât. Pentru tine, Jake, ar fi vrut să exclame cu un mare „la-da!“ 
exclamat cu brațele larg deschise. Își prezint un adevărat cal de curse. 

Jake prinse hăţurile lui Silver. Privi calul de parcă nu-i venea să 
creadă că văzuse aievea tot ce se petrecuse acolo, scuturând încet din 
cap. 

Poate că Jake nu era prea obișnuit cu miracolele. 

Silver Leaf își ţinea gâtul într-o poziţie regală și stătea încremenit, 
cu o postură arogantă. Era ca şi când i-ar fi spus lui Jake: Ce ești așa 
surprins? Normal că sunt rapid, necioplitule. 

Jake își întoarse atenţia spre Lyndie. 

— Silver Leaf este preferatul doamnelor. 

— Da. Radia de încântare. Îi luă ceva efort să se abțină să nu 
descalece și să nu îl îmbrăţișeze sărbătorește. Nu numai că poate 

alerga, dar nici nu a dat tot ce putea, când s-a pornit. Ai văzut cum a 
crescut viteza la final? 

— Am văzut. 

— Ai făcut o treabă extraordinară antrenându-l și pregătindu-l, 
Jake. 

— Nimic din tot ce am făcut nu a contat înainte să vii tu. 

Lyndie îi zâmbi, ridicând din umeri. 

— Am vrut să ajut. Dacă am reușit, mă bucur. De fapt, își dorise 
cu ardoare să răzbească. Poate chiar și mai abitir de când Jake o 
încurajase să caute de lucru în altă parte. Însemna enorm pentru ea să 
știe că izbutise să-i arate atât valoarea calului, cât și propria ei valoare. 

— Foarte bine, Lyndie. 

— Asemenea și ție, Jake. 

O sută de cuvinte nerostite se îngrămădiră în spaţiul dintre ei. Ea 
se pierdu în privirea ochilor lui de culoarea alunei. Înghiţi cu greu în 
sec, simțind cum îi accelerează pulsul. 

— Domnule Porter? Unul dintre călăreţii lui Jake se apropie de ei. 

Jake se îndepărtă de Silver Leaf. Contactul lui cu Lyndie se frânse, 
iar fața lui se împietri, din nou. 


Pentru tot restul zilei, Jake rememoră imaginea lui Lyndie cu 
Silver Leaf, împreună, alergând spre el pe pistă. Stătea în poziţia lui 
obișnuită, suferind aceeași durere chinuitoare de stomac provocată de 
îngrijorare pe care o simţea ori de câte ori Lyndie urca în șaua unui 
cal. Și apoi îi văzuse pe amândoi făcând... ceea ce făcuseră. 

Silver Leaf începu să alerge cu pași mari și uniformi, fără niciun 
efort, așa ca în visele lui. Iar Lyndie părea să fi devenit una cu el. Era 
micuță, dar vânjoasă, cu instincte excelente și cu un simț înnăscut al 
Sincronizării. 

Lăsă deoparte recipientul din aluminiu care conținea resturile cinei 
sale. Un meci de baschet ocupa ecranul televizorului din sufrageria 
lui. Nu fusese atent la imagini, nici nu înregistrase sunetele produse. 
Nu vedea și nu auzea nimic, în afară de cursa lui Silver. 

Se lăsă pe spate pe canapeaua lui din piele, cu mâinile împreunate 

la ceafă și privi tavanul alb al apartamentului său, presărat la intervale 
egale cu spoturi încastrate. 

Îl antrenase pe Silver Leaf în țarcul mânjilor, până împlinise un 
an. Îl formase în nenumărate sesiuni de antrenament practicate în 
dimineți mohorâte și reci. Îl pusese să alerge pe pistă adesea. Niciodată 
însă nu-l văzuse alergând așa. Sau măcar pe aproape. 

Ce văzuse azi, i se păruse aproape supranatural. Îl cronometrase 
pe Silver Leaf cu un timp atât de mic încât îi oferea o mulțime de 
posibilități, și chiar mai mult de atât împlinea din plin speranțele pe 
care Lyndie i le stârnise. 

Antrenase cai puternici și de multă vreme, însă Silver Leaf s-ar 
putea să fie cel pe care atât el, cât și Bo și Meg îl așteptaseră. Un 
campion. Dacă era așa, Silver Leaf avea să pună Whispering Creek 
în centrul atenţiei. 

Și ştia cine era responsabilă de reușita asta. 

Când erau copii, o văzuse pe Lyndie călărind fiecare cal dintre cei 
pe care îi avuseseră. Își amintea exact cum arăta pe atunci, și era foarte 
asemănător cu ceea ce văzuse în dimineaţa aceasta. Era o libertate în 
mișcările ei, ca și când ar fi fost creată de-a dreptul pentru a călări pe 
aripile vântului. 

Văzând-o astăzi pe Silver Leaf îl atinse profund, precum lovitura 
crăvaşei peste piele. Frumusețea ei... 

Își îngropă faţa în mâini. Vârfurile degetelor se înfipseră în scalpul 
său. Știa că nu Zoe sau Blackberry îl transformaseră pe Silver Leaf. 
Ci Lyndie. Ceva din felul ei de a fi făcea un om să dorească să-i ofere 
ce avea mai bun. Asta îl văzuse azi Jake pe Silver Leaf făcând. 

Calul alergase. 


Calul alergase pentru ea. 

mber se dovedi a fi deopotrivă cea mai bună și cea mai 

cumplită însoțitoare la un eveniment dedicat persoanelor 

singure. Cea mai bună pentru că era sociabilă, prietenoasă 
şi-i cunoştea aproape pe toți. Cea mai cumplită pentru că, fiind atât 
de populară, oamenii tindeau să o priveze de compania ei. 

Amber tocmai fusese atrasă într-o conversație cu două fete brunete, 
aşa că Lyndie se apropie de masa încărcată cu deserturi. Se puse să 
aranjeze fursecurile și prăjiturile pe platouri, de parcă lumea întreagă 
ar fi depins de abilitatea ei de a organiza produsele de patiserie. 

Will McGrath, pompierul de care Amber era interesată, nu era 
prezent în seara aceasta la evenimentul de la biserica Fellowship. Nici 
Jake, evident. Dacă ar fi venit, s-ar fi simţit la fel de deplasat ca un 
avion militar de luptă printre triciclete. 

Pentru că vremea era bună, organizatorii hotărâseră să găzduiască 
întregul eveniment în curtea interioară a bisericii. Festivitățile 
începuseră la masa de bun venit, unde invitații primiseră să-și prindă 
în piept o etichetă cu numele fiecăruia. Avuseră parte de un bufet 
suedez, iar de băut, limonadă și ceai cu gheață. Feţele de masă în 
carouri roșii și albe confereau întregii atmosfere o notă luminoasă 

și veselă, la fel și ghirlandele luminoase de culoare albă ce atârnau 
delimitând perimetrul. Deasupra lor, panglici întunecate de nori 
decorau cerul purpuriu al înserării. 

Ce superb asfințit! Lyndie ronțăia un fursec cu unt de arahide și 
încerca să își imprime paleta de culori în memorie. I-ar fi plăcut să 
deseneze un dragon dezlănțuit împotriva unui astfel de cer... 

— Lyndie! 

Lyndie își îndreptă atenţia în direcția vocii, ușurată să o vadă pe 
îngrijitoarea lui Silver Leaf, pe Zoe, traversând curtea spre ea. Fata cu 
picioare lungi și păr arămiu care i se revărsa pe spate în seara asta, cu 
o ţinută - tricou multicolor, blugi și balerini galbeni - nu putea arăta 
mai drăguţ de atât. 

— Cât de bine arăţi. Lyndie o îmbrăţișă cu căldură. 

— La fel și tu! Nu sunt obișnuită să te văd în altceva decât în 
haine de călărie. Porţi o cămașă-rochie? 

— Mda. Lyndie își netezi partea din față a rochiei. Amber se 
pronunțase cu privire la prima tentativă de ţinută aleasă de ea că 
era prea casual, și o convinsese să îmbrace această cămașă-rochie cu 
curea, cu colanți maro și cizme cu toc. Tot Amber o sfătuise să își lase 
părul desfăcut pe umeri și să folosească un luciu de buze roz. Ai fost 
aici de la început? o întrebă pe Zoe. 

— Da. Tu? 

— Da, dar nu m-am prea uitat în jur decât în ultimele minute. Nu 
am vrut să am vreun contact vizual cu cineva. 

Zoe începu să râdă și alese o felie de negresă. 

— Ţi-e teamă să ai contact vizual cu oamenii? 

— Toți avem ciudăţeniile noastre. În ce mă priveşte, prefer să fiu 
singură. 

Prietenii lui Amber, deopotrivă bărbați și femei, au întreţinut-o 
pe Lyndie cu conversațiile lor în timpul cinei. Fuseseră prietenoși și 
îi urară bun venit în mijlocul lor. Întâlnirea o impresionase pe Lyndie 
cu organizarea fastuoasă și cu atmosfera relaxată, presupuse că tipul 
acesta de eveniment li se potrivea majorității femeilor invitate. 

Însă nu ȘI €l. 

Problema ei cu întâlnirea din această seară era legată de propriile ei 
slăbiciuni: manifesta o oarecare repulsie pentru genul acesta de cadru 

creat pentru persoanele singure din pricina modului în care o făceau 
să se simtă. Ieşirea din această seară ar fi trebuit să o facă să se simtă ca 
într-o zi de sărbătoare. În schimb, îmbrăcatul și zâmbitul permanent 
o făcură să se simtă ca o bucată de carne de vită ce începuse să își 
schimbe culoarea pentru că toţi cumpărătorii o Lăsaseră baltă pe raft. 

Vedeţi? Propriile ei slăbiciuni. Nu era o bucată de carne, iar dacă 
se simțea așa era pentru că ea însăși se făcea să se simtă astfel. Nimeni 
altcineva. 

— Cu cine ai venit? întrebă Zoe. 

— Cu vecina mea, Amber. l-am promis că voi merge la trei 
întâlniri în următoarele trei luni. Tu? 

— Sunt aici în căutarea bărbaților mai înalți de un metru nouăzeci. 
Ai văzut vreunul? 

— Câțiva. 

— Doamne, ajută. Cred că mie... Propoziția începută de Zoe 
rămase în aer în timp ce se duse să își aleagă o altă felie de negresă. 

Cum şi-ar fi continuat oare Zoe gândul? Cred că mie... îmi plac 
doar negresele în formă de trapez? Cred că mie... mi-ar plăcea să 
aranjez un stand cu pepeni verzi pe marginea drumului? 

Lyndie se întoarse să privească acţiunea frenetică ce se desfășura 
în mijlocul curții. 

— De ce strâng mesele? 

Zoe își strâmbă buzele amuzată. 

— Nu știi? Pregătește-te pentru mai multe ciudăţenii. 

O blondă urcă pe o platformă ridicată și bătu de câteva ori într-un 
microfon. 

— Bună seara tuturor! Vă mulțumesc că ați venit. Sper că vă 
simţiți bine. Mă gândeam să înălțăm o rugăciune și apoi să începem. 

Să începem? Și Lyndie care se gândea că era pe punctul de a 
încheia seara. 

— Doamne, începu fata blondă, Îţi mulțumim pentru părtășia 
pe care o avem în seara aceasta. Îţi mulțumim pentru mâncarea pe 
care tocmai am mâncat-o și pentru mâinile care au pregătit-o. Și 
binecuvântează square dance*-ul. Amin! 


* Un dans country în care 4 cupluri, adică 8 dansatori, sunt așezați unul cu 

Square dance? 


Lyndie îi aruncă o privire întrebătoare lui Amber. 

O să fie distractiv, îi mimă Amber, privind-o provocator. 

— Am mituit-o. Zoe arătă spre fata blondă de la microfon. Vom 
dansa două runde de square dance. N-am idee cum ne va găsi o 
pereche în prima rundă. Dar pentru a doua rundă, i-am dat o cutie de 
ciocolată Godiva să mă asigur că ne potrivește după înălțime. 

Fra din ce în ce mai rău. 

— M-am săturat ca voi astea mărunţele să ne furați toți bărbaţii 
înalți. Dumnezeu fără doar şi poate i-a trimis pe pământ anume 
pentru femeile înalte. Zoe își lăsă ușor capul pe spate pentru a înfuleca 
ultimele fărâmituri de negresă. 

— Nu ţi-am furat niciun bărbat înalt. 

Ochii lui Zoe sclipiră. 

— Încă nu. 

— Pentru a ne amesteca puțin... sistemul de sunet scoase un țiuit 
strident. O să vă cer pentru prima rundă ca fiecare să își găsească un 
partener al cărui nume începe cu aceeași inițială ca numele propriu. 
Aveţi cinci minute. Start! 

Lyndie nu se temea să călărească un cal pursânge, dar ideea de a 
căuta un partener de dans al cărui nume să înceapă cu L o îngrozea. 

Zoe gemu. 

— Ce șanse am să găsesc în grupul acesta un bărbat înalt al cărui 
nume începe cu litera Z? 

— Sunt mai multe femei decât bărbaţi. Eu rămân mai în spate cu 
tine, și atunci poate că am putea dansa împreună. 

Amber veni la ele, râzând. Le luă pe după braţe pe o parte pe 
Lyndie, pe de alta pe Zoe, și le trase în mulțime. 

— De fapt, Amber, interveni Lyndie, cred că eu și Zoe am dori să 
dansăm împreună... 

Amber fu imediat aleasă de un bărbat simpatic pe nume Andy. 

— Zoe, repede, să ne ascundem în baie... 


fața spre celălalt pe laturile unui pătrat. Ei imită mișcările uneia dintre 
aceste perechi, cu rol de apelant, în funcţie de muzică sau pot executa 
mișcările cerute de o persoană din afara grupului lor. 

— Hei. Un tânăr de douăzeci și ceva de ani cu părul blond și 
lung până la bărbie și cu cărare pe mijloc, veni înaintea lor și verifică 
eticheta cu numele lui Lyndie. Eu sunt Luke. 

Fra pierdută! Planul ei de evadare la baie se spulberase. 

— Eu sunt Lyndie. 

— Se pare că amândoi avem nume care încep cu L. Ai vrea să 
dansezi cu mine? În ciuda frezei în stil Sir Lancelot, Luke era de 
fapt foarte atrăgător, îmbrăcat cu haine care păreau să fie Banana 
Republic“ și o pereche de încălțări Vans bej. 

— Voi doi dansaţi împreună, insistă Zoe. O văd pe prietena mea 
Vera. Nu are cum să găsească vreun băiat cu inițiala V, așa că voi 
dansa cu ea. 

Zoe o ciupi uşor pe Lyndie de antebraţ și se îndepărtă. 

— Eşti nouă în oraș? o întrebă Luke. 

Fa-i spuse că da și, când el continuă să îi pună întrebări, îi explică 
profesiile ei duale ca și călăreț de antrenament și autor/ilustrator. 

În timp ce vorbea, Luke o luă prin surprindere când își lăsă capul 
pe spate și începu să scoată un sunet gălăgios, genul acela de sunet pe 
care îl fac oamenii când au o congestie nazală, și încearcă să își sufle 
nasul înfundat. Acum că îl privea cu mai mare atenție, Lyndie observă 
că avea ochii roșii și că îi curgea nasul, iar fața îi era mai palidă. 

— Tu cu ce te ocupi? îl întrebă Lyndie. 

Un alt fornăit. 

— Lucrez pentru un medic alergolog. 

Se pare că nu unul foarte competent. 

— Se pare că sunt gata să înceapă, spuse el. 

Un băiat care semăna cu Orville Redenbacher”” urcă pe platformă 
și luă microfonul. Se prezentă ca fiind apelantul dansului. Asistentul 
său se plimba prin mulțime, grupându-i pe toți cei de acolo în pătrate 
formate de câte patru cupluri. 

— Ne aranjează în grupuri de câte opt. Luke strănută în rafală de 
trei ori la rând. 


Retailer american de îmbrăcăminte și accesorii deținut de compania 
multinațională Gap Inc. 

Orville Clarence Redenbacher, om de afaceri, cunoscut pentru marca de 
popcorn care-i poartă numele. 

Lyndie se îndepărtă ușor de el. 

— Nu au adus o trupă live, comentă Luke. Doar un CD şi un 
sistem de amplificare. 

Lyndie începu să suspecteze că toată conversaţia cu Luke va fi o 
subliniere a lucrurilor evidente la care erau martori. 

Apelantul îi învăţă câteva mișcări de bază ale square dance-ului: 
promenada“, steaua”* și do-si-do”*. Luke o apucă cu amabilitate de 
mâini pe Lyndie și îi arătă mișcările. Ceilalți din pătratul lor — un 
cuplu cu inițiala M, altul cu litera C și celălalt cu J— exersară și ei pașii. 

— Sunt puţin mai înalt decât tine, remarcă Luke. 

— Da. 

— Porţi o rochie. 

— Da. 

Se opriră. Începu o piesă country. 

— A început muzica, observă Luke, și fornăi din nou. 

Lyndie simţi o dorință aprinsă, dureroasă, chiar fizică după 
singurătatea apartamentului ei, după animalele ei, după arta ei, și 
după părul prins într-un coc. 

Toţi ceilalți din pătrat făceau tot ce puteau pentru a urma 
instrucțiunile apelantului. Unii dintre ei erau nepricepuţi în ale 
dansului, restul erau groaznici. Odată, reușiră să se încurce atât de rău, 
încât nu le mai rămăsese nimic altceva de făcut decât să se oprească 
și să pufnească în râs. 

— Ne-am încurcat, îi informă Luke pe toți. 

Lyndie începu să râdă cu poftă. 

Luke strănută. 

Când reușiră în cele din urmă să ducă totul la bun sfârșit, Lyndie 
și Luke încheiară dansul. 

— A fost super, spuse el și se scărpină la ceafă. 


Promenada se referă la o mișcare în care dansatorii își dau mâna, formând 
un lanț închis și se învârt în cerc în sensul acelor de ceas până ajung în 
poziția iniţială de start. 

Steaua este un dans pentru patru cupluri poziționate în stea. 

Do-si-do sau dos-a-dos este tot o mișcare de dans în care dansatorii 
poziționați față către faţă, înaintează unul spre celălalt și se ocolesc prin 
spate, prin partea dreaptă și revin în poziţia de început. 

Fa știa un lucru cu siguranță: Luke nu era o opţiune pentru ea. 
Nu o atrăgea ideea de a trece prin viață cu un comentator alături. Vize 
un câine, Lyndie. Conduci cu cinzeci la oră, Lyndie. Te-ai trezit, Lyndie. 

— Ai vrea să ne mai întâlnim? 

Interesul pe care îl trezise în el se datora cu siguranță în totalitate 
luciului roz de buze pe care i-l recomandase Amber, era convinsă de 
asta. 

— Așa, de distracţie, continuă el. Cu un grup de prieteni. 

— Sigur, poate. 

El îi întinse telefonul său. 

— Ăsta e telefonul meu, îi arătă el. 

Luke era un om amabil. Lyndie nu dorea să-i rănească sentimentele, 
aşa că se conformă și salvă în telefonul lui datele ei. 

Blonda, organizatoarea evenimentului, reluă microfonul. 

— Înainte să înceapă al doilea dans, aș dori ca toţi bărbaţii să se 
alinieze de-o parte a curţii, iar femeile, de cealaltă parte. Cel mai înalt 
aici, şi apoi restul după el în ordine descrescătoare. Își mișcă mâna 
sugerând vizual coborârea în trepte. 

Lyndie se gândi din nou la strategia ei de mai înainte de a se 
ascunde în baie. 

Amber veni grăbită lângă ea. 

— Nu-i așa că e distractiv? 

—Ă... 

— Îmi place dansul. 

— Nu voi mai folosi luciul ăsta de buze niciodată. 

Amber o privi atotștiutor, amuzându-se de stângăcia ei. 

— Bărbaţilor le place, nu-i așa? Nu mă miră. 

O trase pe Lyndie de-a lungul unui șir de femei. 

— Uite, Lyndie, cred că locul tău e aici. O strecură între două 
femei care aveau cam aceeași înălțime cu a ei. 

— Da! Ne vedem după dans. 

De îndată ce și-au găsit fiecare locul, șirul bărbaţilor și cel 
al femeilor se apropiară unul de altul. Perechea lui Lyndie avea 
aproximativ 1,70 m. Avea fața și corpul unui contabil, dar sufletul 
unui rocker, pentru că așa cum se ițeau de sub tricoul și jeanșii negri, 
braţele și gâtul îi erau tatuate în întregime. Găuri mari cât un bănuţ 

îi marcau ambele urechi. Ochelarii mici de tocilar îi conturau capul 
rotund, acoperit de un păr șaten, tuns scurt. 

— Eu sunt Teddy. Vorbea pe un ton liniștit, gânditor. 

— Eu sunt Lyndie. 

— Am făcut un legământ de castitate, spuse el. Cred că e bine să știi. 

— O. Lyndie era întru totul de acord cu păstrarea purității în 
relaţiile de prietenie. Dar până acum, ea și Teddy nu făcuseră altceva 
decât să-și spună unul altuia numele. Prin asta, castitatea nimănui nu 
ar fi periclitată în vreun fel. 

— Am jurat că voi rămâne curat din punct de vedere moral, în așa 
fel încât atunci când voi încheia legământul de căsătorie într-o bună 
zi, să-l pot face cu conștiința curată. 

— E minunat. 

El încuviință din cap, cât se poate de serios. 

— Aș dori să o ţin pe soţia mea de mână pentru prima oară în 
noaptea nunții noastre. 

— Înţeleg. 

— Nu sunt sigur că se cade să dansez. 

— Sincer, cred că nu ar trebui să o faci, de vreme ce va trebui să ne 
ținem de mâini în timpul dansului. 

— E în regulă. 

— Nu, probabil că nu ar trebui... 

— E bine. Dacă noi doi ne vom căsători, vom putea rememora 
această seară și să râdem cu poftă. 

Sau să plângem. 

— Pentru acest dans, îi informă apelantul, avem o surpriză pentru 
fiecare dintre voi. Veţi dansa pe ritmul muzicii pop! O piesă adorată 
de tineri. 

Who let the dogs out începu să răbufnească din boxe. 

— Pun pariu că nu credeați că puteți dansa square dance-ul pe 
genul acesta de muzică, nu-i așa? Ei bine, sigur că puteţi. Veţi parcurge 
pașii pe care i-ați învăţat deja. Doar că de data asta, aveţi grijă să faceţi 
o pauză ori de câte ori se aude lătratul, puneți-vă mâinile pâlnie la 
gură și strigați: Flam-bam-ham-bam-ham! 

Lyndie nu se mai simțea doar ca o bucată maronie de carne de 
vită. Nu, culoarea începuse să bată spre negru. 

La o oarecare depărtare, Zoe părea pe deplin mulțumită cu un om 
de afaceri foarte înalt cu care se nimerise. În cealaltă parte a curţii, 
prietena lui Zoe, Vera, avea o față plouată. Vera avea o inițială fără 
pereche și era în același timp cea mai scundă fată din grup, ceea ce 
însemna că nu nimerise niciun partener în niciuna dintre cele două 
dansuri. Dacă i-ar fi stat în putință, Lyndie l-ar fi donat pe Teddy 
pentru cauza Verei, în același mod în care fetele-cercetaș donau 
fursecuri soldaţilor. 

Teddy îi luă mâinile în palmele lui moi și începură cu Who let the 
dogs out. După care, dansară pe melodia U can’t touch this și Macarena. 

Când dansul luă sfârșit, Teddy o privi. 

— Ai putea să îmi dai numărul tău? Mi-ar plăcea să te sun într-o 
ZI. 

Blestemat să fie luciul de buze! 


— Deci? făcu Amber, când urcară amândouă în Jeep-ul lui Lyndie 
și porniră pe drumul spre Candy Shoppe. Cum a fost seara ta? 

— Am întâlnit o mulțime de oameni minunati, și mi-am dat 
numărul de telefon la doi bărbați, care sper să nu mă sune niciodată. 

— Ambii sunt necăsătoriți, Lyndie. 

— Da. 

— Și creştini. 

— Da. 

— Atunci poate că în timp va ieși ceva din întâlnirea asta. 

— Nu prea cred, Amber. 

— Ei bine, Dumnezeu este plin de surprize. Amber zâmbi, evident 
marcată de entuziasmul serii petrecute într-o companie diferită decât 
cea a mașinuțelor Flor Wheels sau a figurinelor cu super eroi. Am bifat 
o întâlnire. 

— Eu cred că o să te rog să mă scutești de celelalte două. Am 
foarte mult de lucru... 

— Nici să nu te gândești, Lyndie. Am bifat o întâlnire. Mai avem 


fiecare câte două. 

— Ce faci aici, omule? Bo se pori în ușa biroului lui Jake de la 
etajul unu, din conacul de la Whispering Creek. 

Jake își roti scaunul de birou dinspre calculator, întorcându-se cu 
fața spre fratele lui. 

— Lucrez. 

— Ai observat că e duminică după-masă? Bo arătă înspre geam și 
implicit spre petrecerea organizată de Meg pentru toate familiile care 
locuiau pe domeniul fermei. O mulțime de oameni și baloane. De ce 
nu cobori să ni te alături? 

— Mersi, dar mă simt mai bine muncind. 

— Și dacă îţi ordon, în calitate de șef, să îți iei o zi liberă? 

— Nu vin. 

— Mă gândeam eu. Oftând, Bo se așeză pe unul dintre scaunele 
din faţa biroului lui Jake. Luă o agrafă de birou și începu să se joace 
cu ea. Ai auzit de ieșirea de aseară a lui Lyndie și Amber? 

Întrebarea lui Bo reuși să-i capteze atenţia lui Jake. 

— Nu. 

— Amber i-a povestit lui Meg că au fost împreună la o întâlnire 
organizată pentru persoanele singure la biserica Fellowship. 

Un sentiment ucigător îl cuprinse pe Jake. O întâlnire pentru 
persoane singure? Lyndie încerca să agaţe vreun bărbat? 

— Se pare că au și dansat square dance. Bo își înclină capul, 
studiindu-l pe Jake cu interes. De ce mă priveşti de parcă ai fi gata să 
mă omori? 

— Ce fel de bărbaţi se duc să danseze și să întâlnească femei? 

— În orice caz bărbaţi mai norocoși în dragoste decât tine. Lyndie 
și Amber au căzut de acord să aibă trei întâlniri în următoarele luni. 
Asta a fost prima. 

Jake simți cum tensiunea din interior i se întețește. 

— Ăsta a fost doar începutul, spuse Bo. Le-au mai rămas încă 
două întâlniri. 

De când se întorsese din Irak, starea lui psihică îl ferise de 
interacțiunea umană. Se baricadase în spatele unui scut care îl 
protejase de emoţii și de relații cărora nu le putea face față. Nu-i 
plăcuse, dar nici nu-și urâse scutul acesta. Învăţase să convieţuiască 
cu el. 

Însă Lyndie. Ce era cu ea? Simțul umorului, hotărârea ei, 
bunătatea ei? Lyndie reușise cumva să-l frângă. lar acum, trezindu-se 
lipsit de el, și-l dorea înapoi. 

Însă se temea că deja era prea târziu pentru asta. 

O parte îngrozitoare din ființa lui manifesta o oarecare sensibilitate 
față de ea. 

Nu, îşi spuse el. Nu era cu putință să îi pese de ea. Refuza să îi pese. 
Nu gândea limpede. Nu știa prea multe lucruri despre viaţa ei, dar 
știa un singur lucru că era mult prea dat peste cap pentru a se implica 
într-o relație. 

O angajase pe Lyndie până la sfârșitul sezonului de la Lone Star, 
apoi ea avea să plece, lucrurile aveau să revină la normal și totul avea 
să fie în regulă. 


128 


Capitolul /O 


neori,când te lovește dezastrul, totul se întâmplă fulgerător. 

Într-o dimineaţă de luni, Lyndie porni în galop pe Desert 

Willow, trecând prin dreptul tribunei de la Lone Star. 
Ca întotdeauna, pista era aglomerată, cai pursânge, alergau fiecare în 
ritmul lui. Fiecare antrenor avea la dispoziţie doar patru ore în care să 
lucreze cu caii săi. 

Cerul plumburiu atârna greu, reușind efectiv să atenueze culorile 
pomilor și ale clădirilor care împrejmuiau terenul oval. Deși dimineaţa 
rămăsese uscată, rafale de vânt o loveau pe Lyndie, șfichiunindu-i 
obrajii. Doar câteva ture și era gata cu Willow, ultimul exercițiu 
pentru dimineaţa aceea. Probabil o aștepta deja cafeaua și o cutie de 
gogosi în oficiu. 

Lyndie ajunse din urmă un mânz aflat în fața ei, pe pista 
interioară. Chiar când era pe punctul de a-l depăși, mânzul se sperie 
fără motiv și se îndreptă spre ei. Willow reacționă instantaneu, 
cabrându-se pentru a evita celălalt cal. Centrul de greutate al lui 
Lyndie se deplasă într-o parte, și înainte să apuce să își recâștige 
echilibrul, mânzul se ciocni de Willow, scoțându-le pe amândouă 


de pe pistă. 

Frâiele îi alunecară din mâini. Cerul și pământul se învârteau ca 
un carusel în timp ce se prăbuși. 


pai 


Jake se îndepărtă de cel cu care stătea de vorbă. Aruncându-și 
clipbordul și cronometrul din mână, o luă la fugă. Nu/! Frica îl năpădi 
în timp ce o privi pe Lyndie aterizând pe o parte, în praf, cu o bufnitură 
puternică. Tresări odată cu impactul ei, ca și când el însuși ar fi căzut. 
In mod straniu, chiar își dorea să fi fost el. Alergă mai repede. 

Privi trupul lui Lyndie adunându-se ghem, ca și când ar fi fost 
în dureri, o fracțiune de secundă înainte să îl vadă pe călăreţul ce 
se îndrepta în galop spre ea. Timpul păru să se oprească în loc, 
încetinind. Lyndie zăcea pe culoarul călărețului, iar Jake văzu că 
nu îi mai rămăsese suficient spațiu pentru a-o evita. Cu o siguranță 
îngrozitoare, Jake știu ce avea să se întâmple — ce tocmai se întâmpla - și 
nu putea face nimic. Era prea departe pentru a bloca inevitabilul, prea 
departe pentru a o putea salva. 

Mâinile i se întinseră înainte, spre ea. 

— Nuuu! urlă el în timp ce calul trecu peste ea. O groază rece ca 
gheața îl pătrunse. 

Tâşni înainte, apoi se aruncă în genunchi lângă ea. Era conștientă, 
luptându-se să respire. 

— Lyndie, spuse el sugrumat. 

Fa-și întoarse ochii spre el, ochii ei căprui și mari, și îl prinse de 
mână. 

Ar fi vrut să o întrebe unde era lovită, dar nu reușea să mai scoată 
nicio vorbă. Privirea lui antrenată în luptă îi examină trupul. Își folosi 
mâna rămasă liberă pentru a-i verifica mădularele, căutând oase 
frânte, sânge. 

Avea să moară, o știa. Văzuse calul trecând în forță peste ea, și nu 
îl putuse opri. Cunoscuse pericolele, fusese conştient în fiecare zi că 
i se putea întâmpla întocmai asta. Dar o lăsase să călărească, fusese 
rănită, și era numai vina lui. lar acum nimic nu avea să mai fie la fel. 

Sunetul ei îngrozitor, luptându-se să tragă aer în piept, îi sfâșia 
inima. Nu îl putea suporta. și ridică fruntea, căutând ajutor... 

Unul dintre călăreții de pe pistă pornise după Desert Willow. 
Ambulanţa, care aștepta ca întotdeauna lângă pistă, intră acum pe 
teren și se apropia de ei. 

— Eu... spuse hârâind Lyndie. Strângându-i mâna cu putere. Jake. 

El o privi în faţă. 

— Eu... sunt bine. 

Nu-i putu răspunde. Ochii i se umplură de lacrimi. Inima îi bubuia 
dureros în piept. Ultimele resentimente pe care le nutrise față de ea i 
se spulberară acum, în faţa panicii care-l invadase. 

— Aerul... spuse ea gâfâind. Am... rămas... un pic... fără... aer. 

Asigurările ei nu-l ajutau. Văzuse clar cum trecuse calul peste ea. 
Privindu-și ceasul, începu să îi numere respirațiile pe minut. 

Ambulanţa opri și ușile fură date în lături. 

— Repede, urlă Jake, furios că le lua atât de mult. Respiraţiile ei 
începuseră să se rărească și deveniră mai superficiale. 

Lyndie dădu să se ridice. 

El o opri cu o privire fioroasă. 

— Nu te mișca până nu îţi spun ei că e în regulă. 

Doi paramedici, un bărbat și o femeie, veniră spre ei și se lăsară în 
genunchi lângă ea. Începură să îi pună întrebări și îi desfăcură cu grijă 
vesta de protecție. 

— Sunt bine. Deși slăbită, vocea lui Lyndie suna mai ferm decât o 
făcuse câteva clipe în urmă. Mâna îi rămăsese într-a lui, ținându-se cu 
putere de el. Doar că am rămas un pic fără aer când am căzut. 

— Un cala trecut peste ea, le spuse Jake. 

— E adevărat? o întrebă femeia pe Lyndie. 

— Da. Adică, cred că da. Când am văzut calul care se apropia, 
mi-am închis ochii și m-am ghemuit. Pot să mă ridic în șezut? 

— Dacă nu vă doare nimic, da. 

Jake îi dădu drumul mâinii, pentru a o putea sprijini de umeri și să 
îi permită să se susțină în coate. 

— Unde v-a lovit calul, doamnă? 

— Nu m-a atins. 

— Lyndie, începu Jake amenințător. 

— Nu m-a atins. Încet, începu să caute în ţărână de-o parte și de 
alta. Uite. Arătă spre o îngropătură în sol la doar câţiva centimetri 

de umărul ei. Aici. Găsi o alta la fel de proaspătă, lângă locul unde îi 
fuseseră picioarele. Și aici. 

Paramedicul bărbat fluieră pe sub mustață. 

— A fost foarte aproape. 

— Da, încuviință Lyndie. Foarte aproape. 

Jake își încleștă molarii pentru a nu spune nimic. Nu înțelegea 
cum era cu putință ca acel cal să nu o fi atins. 

Femeia îi ascultă inima cu un stetoscop. Lyndie își scoase mai 
întâi o mănușă cu dinţii, apoi pe cealaltă. I le întinse lui Jake, iar 
el le vâri în buzunarul jachetei. De îndată ce își desprinse cureaua 
ce-i fixa cascheta pe cap, și-o scoase. Un pandantiv micuț din 
aur în forma unui înger se legăna aninat de nasturele din vârful 
caschetei. 

Fa i-l arătă paramedicului bărbat. 

— Nu e prima oară când cineva a vegheat asupra mea. 

— Nu e prima oară când scapi ca prin urechile acului? 

Vântul păru să se strecoare între ei. 

— Nu. 

— Și eu sunt creștin, îi spuse bărbatul zâmbindu-i lui Lyndie. 

Lui Jake îi veni să îi şteargă zâmbetul acela. Nu înțelegea cum ar 
putea cineva zâmbi într-o astfel de împrejurare. 

— Crezi că poţi umbla până la ambulanță? o întrebă femeia pe 
Lyndie. Dacă nu, putem aduce targa. 

— Cred... 

— Nicio targă, spuse Jake sec. O duc eu. 

— Jake... 

— Domnule, putem aduce targa... 

— O duc eu, insistă el, reducându-i pe toți la tăcere. Cu multă 
grijă, o luă în braţe. Fa își ținu respiraţia, surprinsă când el o ţinu 
strâns la pieptul său. Cu o sforțare, se ridică în picioare și porni spre 
ambulanță. 

— Îţi place de mine, spuse ea încet, un amestec de acuzație și 
uluire. Aproape că ai reușit să mă convingi că nu-ţi place. Dar de fapt, 
nu e așa. Îţi place de mine. 

— Eşti în stare de șoc. 

— Poate că da. Ea-și trecu braţul pe după umărul său. Mâna i se 

opri în dreptul cefei lui. Apoi, încet, degetele i se răsfirară prin părul 
său. 

El îi aruncă o privire şi văzu că ea își concentra toată atenția la 
degetele ei, ca și când ar fi fost hotărâtă să testeze pe îndelete noua 
senzație de a-l atinge. 

Nu o putea lăsa să o facă... Îngrijorarea îi împrăștiase gândurile în 
direcții diferite, și niciunul nu-l informa corect. Dar știa că nu o putea 
lăsa să îl atingă. 

Și cu toate astea, o făcea. Și era cel mai dulce contact fizic pe care 
îl simțise de ani buni. Corpul îl trăda și răspundea atingerii ei. 

— Wow, spuse ea încetișor, ca pentru sine. Esti mai puternic decât 
mă aşteptam. Pășești ca și când ar fi ușor să mă cari. 

— Este uşor. 

— Dar nu era nevoie să mă duci în braţe. Serios. Degetele ei 
continuau să se joace de-a lungul mușchilor cefei, printre șuvițele 
scurte de păr. 

Ce spunea? Nu se putea concentra ... Oare chiar era posibil să nu 
o fi atins calul când trecuse peste ea? Care erau șansele ca acest lucru 
să se fi întâmplat? 

— Mă simt mai bine acum, spuse ea. Aș putea merge pe jos. 

— Nu vreau să mergi pe jos. Vreau să-i lași pe paramedici să-și 
facă treaba și să te ducă la spital. 

— Cum? Nu. Nu e nevoie să mă ducă la spital. Eu... 

— Poate te-ai lovit la cap. Și nu-ți mai amintești corect ce s-a 
întâmplat, dar eu îmi aduc aminte exact. Calul acela a trecut peste 
tine, Lyndie. Ai putea să ai leziuni interne... 

— Aș putea. Dar nu le am. Jake? 

— Lyndie. Lasă-i să își facă treaba. O lăsă jos pe treptele din spate 
ale ambulanţei. 

Fa îl prinse de amândouă mâinile și îl trase până se lăsă jos 
înaintea ei. 

— Te rog, crede-mă. Fa-l privi intens în ochi, în timp ce îi ținea 
mâinile într-ale ei. Îi putea simți căldura și puterea. Eşti foarte palid, 
și chiar îmi fac griji, poate că zu ar trebui să îți verifici tensiunea 
arterială. Nu vreau să cauzez neplăceri mai mari decât cele pe care 
le-am creat deja. Chiar sunt bine. 

El simţi cum i se sfredelea pieptul. Fa avea să îi convingă pe 
paramedicii ăștia buni de nimic să o lase să plece în treaba ei. 

— Dacă îţi vor recomanda să mergi până la spital, o să te duci. 

— Nu e nevoie... 

— Dacă ei consideră că e pentru binele tău, te duci. 

Paramedicii îi mai făcură câteva teste. Jake aşteptă în fața ușilor 
deschise din spatele ambulanţei, ca un câine de pază protector, cu 
braţele încrucișate la piept. Fusese în numeroase misiuni cu soldații 
din Infanteria Marină. Triajul nu-i era străin, și ştia cum se tratau 
leziunile. Când paramedicii terminară examinarea, o informară pe 
Lyndie că nu considerau că se impunea un drum până la spital. 

— Vreau să o vadă un medic, ceru Jake. 

— Depinde de tine, îi spuse femeia lui Lyndie. Nu ar fi o idee 
rea să te vadă un medic. Doar pentru a elimina riscul unei posibile 
contuzii cerebrale. 

Lyndie își îndreptă privirea înspre el. Iar el se încruntă. 

Fa își cobori sprâncenele și murmură ceva pe sub nas, ceva ce suna 
a „cel înalt, întunecat și furios.“ 

— Poftim? 

— O să o rog pe Zoe să mă însoţească pentru un consult la Dr. 
Dean în Holley, spuse Lyndie. 

Ambii paramedici se întoarseră acum spre el, așteptând. 

El își dădea seama după unghiul încăpățânat în care ea își ridicase 
bărbia că era cea mai bună ofertă a ei. 

— Bine. 

O ajută să coboare din ambulanță. 

Inima lui încă nu își reluase ritmul regulat. În minte i se derula 
iar şi iar căderea ei, trimițându-i câte un junghi de anxietate de câte 
ori se repeta. 

Se simţise complet neputincios când văzuse celălalt cal 
apropiindu-se cu viteză de Lyndie, îl cuprinse aceeași stare de 
nevolnicie care-l marcase în urmă cu opt ani. Niciodată, niciodată nu 
mai dorea să se simtă atât de neajutorat. 

Cu niciun chip nu-și mai dorea să fie lipsit de putere când era 
vorba de siguranța ei. Lyndie, fetița alături de care își petrecuse 
copilăria protejând-o. 

Ce făcea, de se frământa atât de mult cu privire la ea? 

Pentru prima oară, Jake remarcă faptul că nu foarte departe de ei 
aştepta îngrijitorul împreună cu Desert Willow și cu administratorul 
grajdurilor. Activitatea pe pistă se oprise, și nu putea fi reluată până 
nu eliberau zona. 

— Vrei să te ducă ambulanta înapoi la grajduri? o întrebă el pe 
Lyndie. 

— Nu, o să mă întorc călare pe Willow. 

Își închipuise că asta avea să spună. Îi vorbi scurt îngrijitorului, 
apoi o ajută pe Lyndie să urce în șa, ţinându-și mâinile scară pentru 
ea. 

— Condu-le înapoi la grajd, la pas, își instrui îngrijitorul. 

— Tu nu vii? întrebă Lyndie. 

— Nu. 

Fără să o privească, se întoarse și porni spre locul unde obișnuia să 
își petreacă timpul pe pistă. 

Rămase încremenit în locul acela un ceas încheiat, cu borul pălăriei 
umbrindu-i ochii, cu umerii aduși înainte, cu mâinile îngropate adânc 
în buzunare. Frigul i se strecură în oase, iar el îl lăsă să o facă. Caii și 
călăreții treceau prin fața lui precum vântul, care vâjâia atât în jurul, 
cât şi în lăuntrul lui. 

ai târziu în acea seară, telefonul lui Lyndie o anunță 

că are un mesaj nou. 

Ah. Era de la Luke, partenerul ei de la square dance 
care ținuse morțiş să puncteze ceea ce era evident. E Zuni, scrise el. 

Fa aşteptă continuarea mesajului, dar nu primi nimic. Da, răspunse 
ea. 

Nu pot să găsesc nimic bun la televizor. Vrei să luăm cina? 

Mersi pentru ofertă, dar am căzut dimineață la muncă, așa că o să 
rămân în pat în seara asta. 

Esti bine? 

Da. 

În regulă. Mai vorbim. 

Lyndie își așeză telefonul cu ecranul în jos pe masa de pictură. 
După ieșirea avută la square dance, începuse să reaprecieze serile 
petrecute în solitudinea propriei locuinţe. Și chiar mai mult în seara 
asta, după căzătura de dimineaţă, vizita ei la Dr. Dean și tot tărăboiul 
pe care l-au făcut mai apoi mama, tata, Zoe şi Amber. Era ora șapte 
și jumătate, iar Lyndie abia scăpase de ei cu o jumătate de oră înainte. 

Se aşeză pe scăunelul ei din atelier, cu părul strâns în vârful 

capului. Își puse stiloul în gură, aprinse două veioze, iar animăluțele 
ei se luptară pentru rolul mult râvnit de pernă de picioare. 

Și acum, în sfârșit, Lyndie avea parte de un pic de răgaz și de mult 
râvnita liniște pentru a se minuna de ceea ce dorise să facă toată ziua. 
Mai exact, de faptul că Jake nu o displăcea cu totul. Nu, nicidecum. 
Atitudinea lui de azi de pe pistă dovedise acest lucru. Cel puţin, Jake 
o plăcea într-o oarecare măsură, iar adevărul acesta îi făcea inima să 
i se topească, iar gândurile i-o luară razna, făcându-și tot felul de 
speranțe. 

Când Jake venise alergând la ea în locul unde zăcea pe pista 
murdară, părea îngrozit. O luase de mână și îi verificase brațele și 
picioarele ca să vadă dacă nu-și rupsese ceva. La un moment dat, lui 
Lyndie i se păru că ochii lui străluciră. De lacrimi? Doamne sfinte! 
Era oare cu putință ca ochii lui Jake Porter să se umple de lacrimi? 
Din cauza ei?! 

Dacă n-ar fi căzut de pe un cal și n-ar fi fost călcată în picioare 
de altul, Lyndie ar fi fost în stare să-și amintească mai amănunțit tot 
ceea ce spuse și făcuse Jake. Însă durerea căzăturii îi afectase ușor 
memoria. 

Jake o purtase pe brațe. Partea asta și-o amintea perfect. Tăria 
aceea masculină a brațelor și a pieptului său o învăluise. Căldura 
și aroma picantă a coloniei lui pătrunse prin jacheta lui până la ea. 
Lyndie dorise să-și lase capul pe umărul lui și să leșine de extaz. 

Din moment ce un asemenea gest ar fi fost nepotrivit, ea 
îndrăznise să-i atingă puţin cu vârful degetelor părul întunecat de 
la ceafă. Lyndie intenționase să fie într-atât de subtilă încât el să nu 
observe. Dar era destul de sigură că Jake își dăduse seama. 

Poate că resimțise puţin șocul căzăturii. Îi spusese „Îţi place de 
mine“ lui Jake - angajatorul ei — și își împletise degetele în părul lui. 

Douăzeci de minute mai târziu, Lyndie înmuia cea mai mică 
pensulă a ei în culoarea mov de pe paletă, când se auzi un ciocănit la 
ușa din față. 

Se rugă lui Dumnezeu să nu fie Luke. 

Fa se îndreptă spre ușă îmbrăcată cu hainele în care se schimbase 
după duș. O pereche blugi vechi, hanoracul ei preferat și papuci tip 
șosetă cu dungi pastelate. 

Lyndie deschise ușa și îl găsi pe Jake în prag, ca și cum l-ar fi 
chemat cu gândurile ei. 

Surprinsă, Lyndie rămase nemișcată pe moment. Nu la fel și 
Cavalerii ei. Ei se tăvăliră unul peste altul, sărind la el și încercând 
să-l impresioneze cu entuziasmul lor. 

Jake nu purta pălăria de cowboy. În mână ţinea un pachet. 
Nuanţele strălucitoare de galben și de portocaliu ale apusului de 
soare îi încadrau silueta impunătoare. Iar lui Lyndie zoz nu-i venea să 
creadă că Jake se afla aievea pe veranda ei. Mai ales după tot ceea ce 
se întâmplase între ei în dimineața aceea. 

— Pot să intru? 

Fa se fâstâci. 

— Da! Scuze. Bineînţeles. 

— Așteptai pe altcineva? 

— Când am auzit ciocănitul în ușă, m-am gândit că a ajuns mama 
cu înghețata de la Braums*, minți ea. 

— Pot să mă duc eu la Braums și să-ți cumpăr, dacă vrei. 

— Faptul că mă vizitezi e suficient. Fa făcu un pas înapoi. 

— Intră. 

Când Jake nu se clinti din loc imediat, Lyndie îl trase de mâneca 
jachetei și îl făcu să treacă pragul, închizând ușa în spatele lor. Faptul 
că îl atinsese poate că nu fusese cea mai inspirată mișcare. Braţul lui 
se încordă destul de puternic sub strânsoarea ei. 

— Câini! Jos. Lyndie îi făcu pe amândoi să stea în poziţie de șezut. 
Sezi! 

În momentul în care ea îşi întoarse din nou atenţia asupra lui Jake, 
ei săriră din nou pe blugii lui. 

— ezi! Apoi îi spuse lui: 

— Îmi cer scuze. Sunt afectuoși cu toată lumea. Singurul lor cusur 
e săritul repetat în două lăbuțe. 

Jake îi scărpină scurt pe fiecare dintre câini sub barbă. 

— Cum îi cheamă? 

— Ea este Împărăteasa Felicity şi el Domnul Tobias. 


Braums este un lanț de restaurante american de familie, cu sediul în 


Tuttle, Oklahoma [n.trad.]. 

El își încruntă o sprânceană întunecată. 

— Ce fel de nume sunt astea pentru câini? 

— Deosebite și originale. Lyndie arătă cu mâna înspre hol. Aceea 
este Doamna Mapleton. 

Pisica ei zbârlită le aruncă o căutătură plictisită, apoi dispăru în 
atelier. 

Jake era aici! 

— Îmm..Vrei să iei loc? 

— Eu...nu pot să stau mult, spuse Jake încordat. Voiam doar să 
trec pe la tine și... 

El expiră. Buzele i se relaxară, adoptând o atitudine solemnă. 

— Eşti bine? 

Lyndie fu năpădită de un sentiment aproape dureros de tandrețe. 
Morocănosului Jake Porter îi păsa îndeajuns de mult de ea ca să vină 
să o vadă personal. 

— Sunt. 

— Astea sunt pentru tine. El îi întinse pachetul, o pungă de cupe 
cu unt de arahide Reese”. 

Lyndie luă punga, luptându-se cu o pornire puternică de a plânge. 
Copil fiind, îi plăcuseră la nebunie cupele cu unt de arahide Reese. 
Jake îi dăduse întotdeauna toate bomboanele Reese pe care le aduna 
de Halloween. Privind retrospectiv, nu-și putu aminti de ce îl lăsase să 
facă asta. Ar fi trebuit să insiste ca el să le păstreze pentru sine. 

— Îţi mai plac? întrebă el. 

— Unele lucruri — ea își ridică privirea spre el — nu se schimbă. 

Câinii își bătură cozile de podea. 

— Mulţumesc pentru că mi le-ai adus. 

Un bărbat chipeș care să-ți aducă ciocolată la ușă? Era un scenariu 
de invidiat. 

— Ia loc și servește câteva împreună cu mine. Îţi iau eu haina. 


Cupele cu unt de arahide Reese sunt bomboane americane în formă de 
cupă de ciocolată umplută cu cremă de unt de arahide, comercializate 
de The Hershey Company. Au fost create de Harry Burnett Reese, 
inventator american, om de afaceri recunoscut pentru cea mai adorată 
marcă de dulciuri din SUA, tată a 16 copii, și-a început cariera de succes 
ca angajat la ferma de lapte a lui Milton S. Hershey În.trad.]. 

Jake ezită. Lyndie își întinse mâinile să îi ia jacheta, iar el și-o 
scoase în cele din urmă, dând la iveală un tricou de baseball. Alb, cu 
mâneci albastre. Se vedea că fusese purtat de multe ori, ca și cum 
toate dățile în care fusese spălat și uscat l-ar fi făcut cumva mai delicat. 

Jake arăta impunător, atrăgător și neîncrezător. Apropierea lui 
fizică stârni în trupul lui Lyndie o căldură plăcută. 

Fa îi așeză jacheta peste unul dintre scaunele din sufragerie, 
simțind aceeași aromă de foc de tabără care o cuprinsese când el, o, 
da, o purtase în bratele lui şi ea îl acuzase că lui îi place de ea și apoi îi 
mângâie gâtul. 

— O cafea ar merge tare bine cu bomboanele astea de arahide. 
Decofeinizată? 

Jake încuviință din cap, iar Lyndie se apucă de pregătit cafeaua. 

Nu era prea bine să-și tot reamintească faptul că Jake o purtase 
pe braţe în dimineaţa asta. Acţiunile lui puteau foarte bine să n-aibă 
nimic de-a face cu ea sau cu el. Cu ei doi. Poate că trecutul lui în Irak 
poate îi imprimase un simţ al răspunderii care îl făcuse să reacționeze 
în felul ăsta. Poate că el ar fi avut exact aceeași reacție dacă ar fi fost 
vorba de oricare dintre călăreți lui. 

Lyndie puse trei bomboane Reese pe blatul mesei, în fața unuia 
dintre scaunele rustice din lemn, aproape de locul unde stătea el. Ea 
rămase pe partea destinată bucătăriei. 

El nu mușcă imediat momeala să se așeze. 

Cu adevărat, Jake era mai sperios decât veverițele pe care Lyndie 
și mama ei încercaseră să le ademenească pe veranda lor cu bucăți de 
nuci atunci când ea era copil. 

Haide, veveritoiule. Haide. Aşază-te. 

Jake se așeză pe scaun și își puse o cizmă pe stinghie. El îşi întinse 
celălalt picior în mod ostentativ, în caz că se hotăra să o ia din loc. 

Lyndie desfăcu ambalajul unei bomboane. 

— N-ai de gând să aștepți cafeaua? întrebă el. 

— Cu așa delicatese, nu. Tu? 

— Eu da. 

— Tipicarule. 

Lyndie mușcă din bomboană. Gustul de arahide cremoase și 
ciocolată cu lapte îi trezi amintiri. 

— Ce a spus Dr. Dean? 

Fa dădu la o parte bomboana mâncată pe jumătate. 

— Nu a văzut niciun semn al vreunei contuzii. Cu siguranță că nu 
pare să fie ceva grav. Dacă încep să am simptome, va trebui să-i dau 
telefon. 

Jake se încruntă. 

Lyndie nu voia să-i prezinte o imagine prea optimistă și să-l facă 
suspicios. 

— Singurul lucru care mă supără acum este că simt un ușor 
disconfort. 

Fa își termină de mâncat bomboana. Pe degete îi rămaseră urme 
de ciocolată. Lyndie nu voia să-și lingă degetele în fața lui, așa că și le 
șterse cu un prosop de bucătărie. 

— Eşti bine întru totul? insistă Jake. 

Cum va rezista să nu se îndrăgostească de acest bărbat? 

— Da. 

— Lyndie? 

— Sunt perfect în regulă. 

Postura lui Jake se relaxă ușor. Vederea aparentei lui relaxări 
o făcu bucuroasă că nu îi spusese totul. Acea durere ușoară era de 
fapt justificată. Imediat după accident, adrenalina îi mascase în mare 
parte durerea. Pe măsură ce ziua trecea, șoldul, coastele și umărul pe 
care căzuse începuseră să o doară. Nişte vânătăi de culoare închisă îi 
apăruseră pe piele în acea parte a corpului, iar Lyndie luase ibuprofen 
o dată la patru ore. 

Totuși, Jake nu avea nevoie să știe asta. Dacă bănuia măcar, el n-ar 
mai fi lăsat-o să călărească. 

— Voi veni la muncă dis-de-dimineață. 

El o privi neîncrezător. 

— Toţi cei cinci cai ai mei au programate curse, mâine. 

— Ceilalți călăreți pot să-ţi ţină locul. 

— Vreau să muncesc. Voi fi acolo de dimineață. 

Cafetiera se opri, iar Lyndie umplu două căni de culoare crem. 
Jake își servi cafeaua neagră. Ea și-o îndulci. 

— Îmi pare rău că m-ai văzut căzând astăzi. Fa savură prima 
înghițitură de cafea. Cred că a fost destul de greu de privit. 

— Da. Degetele lui puternice și muncite se jucau cu mânerul cănii. 

— Crezi că aș fi putut evita cumva coliziunea? 

— Nu. 

— Ai reacţionat foarte repede și păreai că ştii ce faci. Îmi amintesc 
că te uitai la ceasul tău. Îmi monitorizai pulsul? 

— Respiraţiile. 

Poftim. O, Doamne, el era superb. Jake, cel de-al treilea fiu și cel 
care fusese odată și care, după părerea ei, încă era cel mai chipeș frate 
din familia Porter. Buzele încordate. Cicatricea extrem de vizibilă. 
Sobrietatea care îi caracteriza trăsăturile din cauza experienţelor 
sale traumatice. Formidabil. Și totuși, după ceea ce se întâmplase 
dimineață, Lyndie îi descoperise și partea vulnerabilă. 

Lyndie își dori puternic ca Jake să o fi găsit îmbrăcată cu rochia și 
luciul de buze folosise la square dance. În schimb, el apăruse la ușa ei 
când ea purta un hanorac. Unul confortabil, dar totuși. Unde era oare 
luciul de buze al lui Amber atunci când aveai nevoie de el 

Jake nu se atinsese de cafeaua lui și nici de bomboane, așa că 
ea se aplecă și îi desfăcu una în locul lui, punându-i bomboana în 
palmă. 

— Mănâncă. 

El o luă, își dădu capul pe spate și o înghiți cu totul. Gura i se arcui 
timid în timp ce mestecă. 

Lyndie se apucă să mănânce a doua bomboană Reese, 
bucurându-se mult mai mult să-l vadă pe el mestecându-și-o pe-a 
lui decât ea savurându-și propria bucăţică. Jake era înalt și musculos, 
dar puţin cam prea dur și uscățiv. Dacă ar fi fost după Lyndie, ea 
s-ar fi asigurat că el mănâncă mai mult în general, și mai multe 
dulciuri în special. 

El gustă din cafea. 

— Tot nu-mi pot da seama cum de calul ăla nu te-a călcat în 
picioare. 

Fa își dădu capul într-o parte. 

— Nu poţi? 

— Nu. 

— Am vorbit serios atunci când am stat de vorbă cu paramedicul 
de pe ambulanță. Nu cred că a fost noroc sau coincidență că acel cal 

nu m-a nimerit. Care ar fi fost șansele să aterizeze atât de aproape de 
mine, fără să mă zgârie deloc? 

— Mici. 

— Exact. 

La parterul clădirii, Lyndie putea auzi sunetul slab al vocii lui 
Jayden care cânta. Aroma apetisantă a cafelei umplea atmosfera. 

— Dumnezeu este Cel care a înfăptuit minunea. 

Fa își sprijini un picior de celălalt. 

Chipul lui Jake rămase impasibil. 

— Mai ai credinţa aceea din copilărie? 

Lyndie știa deja răspunsul. Îi puse întrebarea numai fiindcă îi 
oferea ocazia de a deschide un subiect dificil. 

— Nu. 

— De ce? 

Trecură momente interminabile. 

— Nu pot...nu mai...nu. 

— Dumnezeu încă mai înfăptuieşte miracole mari și mici. Pentru 
mine. Pentru tine. 

Fruntea lui se încreți. 

— Minunea ca Silver Leaf să alerge ieri? Asta a fost pentru tine. 

— Silver Leaf a alergat pentru tine, Lyndie. 

— Nu pentru mine. Cred că Dumnezeu i-a dat puterea să alerge... 
de dragul tău. 

— De ce ar face Dumnezeu una ca asta? 

— Pentru că e unul dintre puţinele canale de comunicare pe care 
le mai are deschise cu tine. Tu L-ai ţinut la distanță, dar eu cred că El 
a dorit să-ți arate că nu S-a îndepărtat de tine. 

Cu o graţie atletică, Jake s-a ridicat de pe scaun. El s-a dus la 
una dintre ferestrele camerei de zi și s-a uitat afară, înspre curtea 
întunecată. 

Lyndie îl tulburase. A purta o discuţie cu Jake era ca și cum te-ai 
deplasa pe un teren minat. Multe dintre lucrurile pe care ea voia să i le 
spună aveau cu siguranță să-l tulbure. Dacă vor avea o relaţie care va 
fi mai mult decât una extrem de superficială — și Lyndie spera foarte 
mult la o astfel de apropiere — atunci ea trebuia să calce peste câteva 
mine. 

Îndrăznea ea să calce peste o nouă mină în seara asta și să-l roage 
să-i dea voie să-l călărească pe Silver Leaf? Lyndie asta plănuia. 
Cuvintele așteptară, parcă suspendate în aer. Nu le rostise încă fiindcă 
era vorba despre ceva foarte important la mijloc și Lyndie nu voia să 
riște o intervenţie neînțeleaptă. Tocmai căzuse de pe unul dintre caii 
lui. Nu era momentul potrivit să încerce să-l convingă de abilitățile 
ei de jocheu sau să insiste mai mult cu discuţia despre Dumnezeu. 
Pentru moment, el avea nevoie ca Lyndie să-i însenineze gândurile. 

— Poftim. Ea veni lângă el, îi dădu cana lui cu cafea și lansă o 
remarcă cu privire la priveliștea de dincolo de fereastră. Tuturor ne 
place curtea mare din spate, mai ales lui Jayden. Ştii deja că Jayden și 
Amber locuiesc la parter? 

— Da. 

— M-am mutat acum două luni. O să-ţi fac un tur al casei. N-ar 
trebui să dureze mai mult de treizeci de secunde. 

Ţinându-și cana în mână, îi indică niște obiecte din camera de 
zi și îi spuse de unde le cumpărase. Lyndie se opri să se laude cu 
obiectul cel mai preţ, vechea masă de fermă din zona sufrageriei. Apoi 
ea îl duse de-a lungul holului. În treacăt își flutură mâna în direcţia 
dormitorului și a băii ei. O femeie necăsătorită nu-și dorea niciodată 
prezenţa unui bărbat care să-i cerceteze prea atent acele încăperi doar 
dacă ea avusese timp îndeajuns ca să le aranjeze. 

— Acesta este atelierul meu. 

Biroul ei se desfășura de-a lungul unui perete înainte să o 
cotească dedesubtul zidului care ţinea fereastra cea mare a camerei. 
Lyndie agăţase tot felul de decoraţii artistice deasupra biroului ei, 
dând naștere unui fermecător talmeș-balmeș de inspiraţie și culoare. 
Lyndie înrămase câteva obiecte cu rame vechi. Pe altele le acoperise 
cu sticlă minimalistă. Două dintre obiecte erau încadrate de coroniţe 
de mesteacăn. 

Jake observă totul cu atenţie, inclusiv colecţia de cărți ilustrate 
pe care însăși Lyndie le scrisese și ilustrase. Ele stăteau într-un rând 
dedesubtul ferestrei. 

— Sunt create de tine? întrebă el. 


— Da. 


El lăsă jos cana cu cafea cu foarte multă grijă, ca și cum i-ar fi 


144 


fost teamă să nu verse cafea pe operele ei de artă. Apoi Jake alese 
cartea pentru băieți care înfățișa pe prima pagină un cavaler cu coiful 
strâmb. 

— Ai urmat şcoala de artă? 

— Am obţinut o diplomă în Arte Frumoase la Colegiul de Artă și 
Design. Era aproape de casa noastră din California. 

Lyndie ridică din umeri. 

— N-am vrut să o părăsesc pe Mollie. 

Jake deschise cartea la mijloc, observă cu atenţie o ilustrație, apoi 
dădu pagina. 

— Cum faci asta? 

— Odată ce am o idee pentru o poveste, o scriu obișnuit într-un 
caiet. Lyndie îi arătă caietul ei cu spirală, unul mare, frumos ornat cu 
flori deosebite. Apoi creez desenele în cerneală la birou. Când îmi iese 
desenul așa cum vreau, mut hârtia pe acest șevalet și adaug acuarelele. 

— Unde îţi vinzi cărțile? 

— Pe site-ul meu. Compania mea se cheamă Starring Me* 
Productions pentru că toate cărțile pot fi personalizate cu nume de 
copii. Părinții pot alege și formate care să se potrivească copiilor cu 
nevoi speciale. 

— Ce fel de formate? 

— De exemplu, fontul specific pentru dislexie pare să ușureze 
cititul pentru copiii care suferă de această tulburare. Părinții pot 
specifica acest lucru atunci când comandă cartea. 

Cu grijă, Jake întoarse o nouă pagină. 

— Te ocupi singură de pagina de Internet? 

— Am urmat câteva cursuri, așa că știu câte ceva în legătură 
cu administrarea unui site, dar răspunsul este nu. Complexitatea 
site-ului meu îmi depășește cunoștințele. Lyndie zâmbi. Am angajat 
un informatician care se ocupă în locul meu. 

— Și odată ce un părinte comandă o carte pe Internet? Ce se 
întâmplă atunci? 

— Comanda merge direct la tipografia cu care am contract, se 
tipărește la ei și se expediază clientului. 

— Pot să citesc cartea asta? întrebă Jake. 

El dorea să-i citească una dintre cărți? Cererea lui îi merse drept la 
inimă și o făcu imediat să aibă emoţii. Dacă Jake credea că totul era o 
prostie? Lyndie nu scrisese cărțile având în vedere veteranii de război 
în vârstă de treizeci și doi de ani. 

— Sigur. 

— Că tot sunt aici... 

Jake mai luă vreo două cărți de-ale ei și se așeză pe scaunul din 
cameră, o piesă de mobilier mult îndrăgită din velur albastru pal. 
În sinea ei, Lyndie considera scaunul ca fiind Tronul Visurilor ei, 
deoarece se așeza adeseori acolo pentru a citi. Totuși, nu era nevoie 
ca Jake să știe asta. Fără îndoială că el o considera deja ca fiind ciudat 
de fantezistă. 

Lyndie aprinse lampa de podea de lângă scaun. O lumină caldă îl 
învălui pe Jake și biblioteca încărcată din spatele lui. 

— Lucrai atunci când am bătut la ușă? Jake arătă cu bărbia înspre 
lucrarea de pe șevaletul ei. 

— Da, dar pot continua oricând. 

— Nu te rețin din treabă. 

Lyndie îl privi întrebătoare. 

— Întoarce-te la lucru. 

— Bine. 

Pentru că, da! Lyndie era obișnuită să aibă un bărbat care îi făcea 
inima să se strângă așezat pe Tronul Visurilor în spatele ei în timp ce 
ea lucra. 

Fa își luă din nou pensula și începu să lucreze automat. Mâna 
ei făcea ceea ce dorea în timp ce creierul ei se concentra exclusiv pe 
rugăciune. Doamne, el este aici. E aici şi asta trebuie să fie un semn bun. 
Lucrează în viata lui, Doamne. Salvează-l din întunericul în care se 
zbate şi descoperă-i iubirea Ta inimaginabilă fată de el, mărețul Tău bar. 
Eu cred, Doamne, în puterea Ta de răscumpărare. Și nu numai în puterea 
Ta de a răscumpăra, ci şi în puterea Ta de a-l răscumpăra pe Jake. 

Jake așeză cărțile pe măsuța rotundă dintr-o parte și o observă 
cu atenţie pe Lyndie. Roti delicat pensula peste hârtia de pe șevalet, 
colorând una dintre rochiile zânei în mov. 

Lyndie avea o imaginaţie pe care Jake nu o putea pricepe. Ea 

le punea nume ciudate animalelor de companie. Asculta muzică 
sentimentală. 

Și, în ciuda voinţei lui, Lyndie îl fascina. 

Fra talentată și unică în felul ei. Jake nu mai întâlnise pe nimeni 
ca ea. Nici nu credea că mai exista cineva ca ea. 

Indiferent cât de mult încerca să se convingă sau să renunțe la 
idee, Jake nu se putea abține să nu dorească să o protejeze de rău, 
de realitate. Învăţase pe propria lui piele, într-un mod dureros, că nu 
deținea acea putere. Căzătura ei de azi dovedise acest lucru. O emoție 
prostească îi umplu inima. 

Lyndie luă un stilou și contură mai bine dealul care se ivea în 
depărtare în spatele zânei. Cum făcea asta? Să facă hârtia să prindă 
viață odată cu cerneala? După ce termină cu stiloul, Lyndie îi puse 
capacul și-l îndesă în cocul din vârful capului. 

Jake nu se putea abţine să nu se holbeze la ea. Să poată sta așa în 
spatele ei, privind-o pur și simplu îi părea cu adevărat un dar. 

Deodată, unul dintre câinii ei îi sări în poală. Jake tresări involuntar. 

Lyndie se întoarse. 

— Îmi cer scuze. Pot să-i comand să coboare. 

— Nu. 

Jake își dori să-și fi putut controla mai bine reacţiile la zgomote 
inopinate și mișcare. Ochii mari și întunecați ai câinelui se uitau la 
el fascinați. 

— E în regulă. 

Lyndie se întoarse la șevaletul ei. Câinele ei mormăi și se așeză în 
poala lui Jake, sprijinindu-și bărbia de braţul scaunului. 

Stângaci, încercând să nu deranjeze animalul, Jake așeză una 
dintre cărți peste animal. Citi fiecare pagină pe îndelete. Apoi o luă 
pe următoarea. Și pe următoarea. 

Cărţile erau incredibil de bune. Atât poveștile, cât și desenele 
feminine foarte amănunțite. 

Când câinele începu să sforăie, Jake puse și ultima carte deoparte și 
își plimbă degetele prin blana animalului. Mâna i se încălzi. El se uită 
la Lyndie în timp ce aceasta picta și fu mai mult decât recunoscător că 
accidentul de azi nu o vătămase. Esze feafără, se reasigură Jake. 

Liniştea, muzica și apropierea ei îl făcură să simtă cât era de obosit. 

Își lăsă capul pe spătarul scaunului și își închise ochii. Un minut mai 
târziu sau poate chiar mai mult de atât, Jake simți cum Lyndie îi 
aruncă o privire. Nu trebuia să-și deschidă ochii ca să-și confirme 
lucrul ăsta. Dacă s-ar fi aflat împreună cu ea chiar și într-o cameră 
unde era întuneric beznă și Lyndie s-ar fi uitat la el, Jake ar fi fost în 
stare să o simtă. 

Își deschise un ochi și o surprinse uitându-se insistent la el. 

— Credeam că ai adormit, spuse ea. 

— Sunt adormit. 

Lyndie râse, iar sunetul vocii ei era dulce și ispititor. 

Și deodată, Jake trebui să plece. Voia cu disperare să mai rămână, 
măcar puţin. Dar nu putea rămâne, în casa ei, împreună cu ea. Aici 
totul emana relaxare. Lyndie era inocentă, frumoasă și perfectă. 

El nu era așa. Nu voia ca problemele lui, boala lui mintală și 
trecutul său să o afecteze. El voia să o apere de multe lucruri, dar cel 
mai mult de el însuși. 

Jake dădu câinele jos din poală și se duse în partea din față a 
apartamentului. Lyndie îl urmă. 

El își găsi jacheta și se îmbrăcă. 

— Poţi să mai rămâi, ești bine-venit. Te poţi odihni cu ochii 
închiși pe scaunul meu oricând. 

— Trebuie să plec. Jake se opri, observând nuanțele de caramel din 
ochii ei căprui și inteligenți. 

— Cărţile tale sunt grozave. 

Fa nu răspunse preţ de o clipă, apoi obrajii i se îmbujorară de 
plăcere. 

— Mulţumesc. 

O şuviță de păr blond buclat i se desprinse. Ea și-o duse după 
ureche. Atenţia lui se mută în jos, până la bărbia ei. Apoi înspre 
buzele ei. Dorinţa lui Jake după ea se intensifică, devenind tot mai 
arzătoare. Mai mult decât orice, voia să o sărute. 

Lui Jake îi venea greu să se controleze atunci când se afla în 
preajma lui Lyndie. Chestia asta îl enerva. 

— Chiar te simți bine? întrebă el. Jake fusese năpădit de griji și de 
regrete toată ziua. 

— După căzătură? Da, îl asigură Lyndie. 

— Ce pot să fac? Vorbesc serios. 

Cele trei cuvinte fuseseră rostite cu asprime. 

— Vreau să fac ceva pentru tine. 

— Deoarece te simți răspunzător pentru căzătură? N-a fost din 
vina ta. Dacă e cineva vinovat, eu sunt aceea. 

— Ce pot să fac? 

Lyndie părea ca și cum avea de gând să-i spună să uite toată 
povestea și că nu are nevoie de nimic. Dar apoi se răzgândi. 

— De fapt...acum că ai adus vorba, mă gândesc la două lucruri pe 
care ai putea să le faci pentru mine. 

ici este locul unde îmi imaginam terasa, îi spuse Amber 
lui Will în după-amiaza următoare. Îi arătă micuța curte 
cu dale din piatră din spatele magazinului Candy Shoppe. 

— În regulă. El remarcă locul. 

Fra ceva foarte urât din partea ei! Foarte urât pentru că 
bineînțeles că lui Amber nici nu-i trecea prin cap să-l angajeze ca 
să-i construiască o terasă. Asta dacă nu cumva câștiga la loterie. N-ar 
fi trebuit să-l sune și să-i ceară o ofertă de preț. Dar îl văzuse în trei 
dimineți diferite la Cream or Sugar. De fiecare dată, Celia îi trimisese 
în secret un mesaj lui Amber ca să o informeze cu privire la apariția 
lui Will la cofetărie. Și de fiecare dată, ea și Will se bucuraseră de 
conversații grozave presărate cu multă atracție reciprocă. Cu cât afla 
mai multe despre el, cu atât îi plăcea mai mult. 

Amber nu voia să aștepte până când lui Will i se făcea din nou 
poftă de gogoși ca să se vadă din nou cu el. Așa că îl sunase și îi ceruse 
o ofertă. 

— Ce fel de terasă ai vrea? 

— Poate că una în formă de L? 

Dumnezeu să aibă milă de ea, Amber se gândise ceva la ideea asta. 

Făcu câţiva pași, și-i arătă cum voia să fie aliniată terasa ei din visurile 
ei care nu - aveau - să - se - realizeze -niciodată. 

— În felul ăsta, aș putea să așez o masă cu scaune în zona asta și 
un grătar de partea cealaltă? 

Will scoase o ruletă și o întinse de la zidul din spate de la 
Candy Shoppe. Blugii îi veneau perfect, iar tricoul lui făcea reclamă 
la mâncarea cu ardei americani gătită de un pompier în scopuri 
caritabile. Faptul că Amber putea vedea încă semne de încreţituri 
în bumbacul tricoului lui o făcu să nutrească sentimente romantice 
cu privire la persoana lui — ea presupunea că acele încrețituri erau 
rezultatul propriilor lui eforturi la spălat, nu ale vreunei soții. 

— Așa e bine? El se opri la câțiva pași de casă, ținând ruleta pe 
pământ. 

— Da. Ai nimerit-o. 

Amber își băgă mâinile în buzunarele celei mai drăguțe perechi de 
pantaloni trei sferturi de-a ei. 

Will așeză o piatră pe acel loc și continuă să măsoare perimetrul 
terasei, cerându-i în timpul ăsta sfatul și părerea. 

Faptul că îl avea pe Will aici o zăpăcea. Tipii cu adevărat de treabă 
și cu ochi cuceritori erau greu de găsit. 

Will își strânse în cele din urmă ruleta și veni lângă ea. 

— Ce zici să-ți fac o ofertă și să ţi-o trimit pe e-mail într-o zi sau 
două? 

— Ar fi grozav. Mi-ar plăcea să am o terasă aici, numai că nu știu 
cum am să mă descurc din punct de vedere financiar. 

— Înţeleg. 

Will îi zâmbi strâmb pe jumătate, ceea ce o făcu pe Amber să se 
topească. 

— Mulţumesc că ai venit azi. Ai dovedit că exiști și în afara 
cofetăriei. Până acum nu eram sigură de asta. 

El zâmbi și mai mult. 

— Nici eu nu știam sigur dacă și tu exiști în afara cofetăriei. 

— Ei bine, da. 

— Unde-i Jayden azi? 

— E la Whispering Creek, ocupându-se de grădinărit împreună 
cu grădinarul lor. 

Deci vezi tu, Will, acesta e momentul perfect să mă inviti la cină 
devreme dacă asta îti doreşti. De când vorbiseră ultima dată la Cream 
or Sugar, Amber tot sperase că Will avea să o invite la o întâlnire. 
Totuși, o cină poate că ar fi un obiectiv prea îndrăzneţ. Până acum, el 
nici măcar nu o invitase la o prăjitură. 

— Îmi amintesc, spunea Will, când fetele erau mici și când una 
dintre ele sau amândouă lipseau de acasă pentru câteva ore. Mă 
simțeam ca într-o vacanță. 

— Exact. 

— Şi după aceea, mă simţeam vinovat pentru că nutream acel 
sentiment de eliberare, cu atât mai mult cu cât tot la trei zile lipseam 
de acasă. El se scărpină pe cap într-o parte. Nu știu de ce mă simțeam 
vinovat. Era o prostie. 

— Poate că e chestie specifică părinților singuri. Sau poate că e 
pur și simplu o chestie specifică părinților. Mereu mă simt vinovată 
pentru că l-am dat pe Jayden la creșă. Tu ţi-ai dat fetele la creșă? 

— Mama locuieşte în oraș. În ultimii doisprezece ani, ea a fost cea 
care a avut grijă de ele când eu eram la secţie. 

— Asta e minunat. 

— Nu știu cum m-aș fi descurcat fără ajutorul ei. Fa vine la mine 
acasă și stă în dormitorul de oaspeţi în nopţile în care sunt plecat, 
astfel încât fetele să nu-și dea peste cap programul. 

— Tatăl tău mai trăiește? 

— Nu, a murit când eram la facultate. Iristeţea îi învălui chipul. 
Cred că asta e o parte a motivului pentru care mama s-a implicat atât 
de mult în viețile lui Madison și a lui Taylor. S-ar fi simţit singură fără 
ele. Familia ta locuiește aproape? 

Rana veche o înțepa. 

— Nu. Ei locuiesc în vestul Texasului și nu am mai vorbit cu ei 
de ani de zile. 

Will o privi grijuliu și binevoitor. 

— Tot îmi spun că ar trebui să merg să-i văd și...să repar lucrurile. 
Amber zâmbi amar. Cred că îmi este putin frică. 

— Mie mi se pare că ești curajoasă. 

— Nu mă reped în lăuntrul clădirilor în flăcări. 

— Eşti curajoasă în felul tău special. 

— Winston Churchill a spus odată: „Succesul nu este final, eșecul 
nu este fatal: ceea ce contează este curajul de a continua.“ Se pare că 
și tu, și eu am avut niște probleme cu care a trebuit să ne confruntăm 
și am avut curajul de a continua. 

Între ei se lăsă o pauză încărcată de emotii, plină de ceea ce părea 
a fi atracţie reciprocă. Amber nu spuse nimic, deoarece în acest 
moment ea își făcu griji că o abordare neînțeleaptă în privința lui 
Will s-ar putea dovedi fatală. 

— Ar fi bine să plec. El se uită la ceas. Trebuie să o duc pe Taylor 
la antrenamentul de softball. 

— Sigur. 

— Pe curând! 

Will se uită în urmă în timp ce merse de-a lungul cărării care ieșea 
în partea din față a clădirii. 

— O să-ţi trimit prin e-mail oferta. 

— Mersi! 

Amber îi făcu cu mâna. 

Când el dispăru din vedere, Amber își strânse brațele în jurul 
corpului și se întoarse, admirând priveliștea primăvăratică. 

Când era puștoaică, își schimbase iubiții destul de des. Însă, de 
când își dăruise viața lui Cristos în urmă cu patru ani, și-a dat seama 
că percepția ei despre dragoste era greșită. Amber habar n-avea ce 
înseamnă dragostea adevărată. Acumulase o oarecare experiență doar 
în ce privește atracția sexuală. 

Cândva putuse să-și așeze mâna pe brațul unui bărbat, să se aplece 
ușor înspre el și să-l facă să-și dorească să fie cu ea. Atât de simplu. 
Îi fermeca numai din priviri. Obișnuise să poarte bluze cu decolteul 
adânc și pantaloni foarte scurți. 

Toate trucurile ei funcționaseră perfect la agățatul bărbaţilor. Îi 
ajungeau în braţe ca o minge pe care o prindea cu ușurință. Ce nu 
reușise însă să facă niciodată? 

Să-i păstreze. 

Niciuna dintre relațiile ei nu rezistase mai mult de un an. Chiar 
și primul bărbat din viața ei, tatăl ei, o lăsase să plece. La vârsta de 
optsprezece ani, fusese fără astâmpăr și plină de o încredere oarbă în 
forțele proprii. Amber se certase cu tatăl ei și apoi își părăsise orașul 

natal plecând cu un autobuz. Trei ani mai târziu, după ce trecuse prin 
trei relații, sfârșise: singură, fără niciun ban și însărcinată. 

Până când Meg nu a luat-o la ea acasă și până când ea nu L-a 
cunoscut pe Dumnezeul iubirii necondiționate, Amber nu crezuse 
niciodată că are prea multă valoare. Cu ani în urmă, micile ei cărți 
pline cu citate celebre îi oferiseră iluzia unei inteligente de fațadă. 

În ultimii patru ani, Amber fusese la școală și învățase, își luase 
o slujbă cu jumătate de normă și își petrecuse fiecare moment liber 
având grijă de Jayden. Conștientă fiind că bărbaţii nu-i făcuseră decât 
probleme, se ferise de ei. În tot timpul acesta, învățase și reînvățase 
cum să accepte iertarea lui Dumnezeu. Un lucru și mai dificil și care 
s-a petrecut treptat a fost să învețe să-și găsească valoarea în ochii lui 
Dumnezeu. 

Amber se îndreptă către căsuţa eroului pe care Lyndie și Jayden o 
construiseră dintr-o buturugă goală pe dinăuntru. Ei mai adăugaseră 
câteva lucruri de când Amber o văzuse ultima dată. O scară făcută din 
crengi ducea la una dintre ferestre. Un scăunel pentru păpuși stătea la 
intrare, precum și două coșuri cu flori de mărimea unui degetar. Din 
coșurile cu flori începuseră să crească mlădițe verzi. 

Fermecată pe neașteptate, Amber se aplecă să sufle niște fire de 
praf de pe acoperișul întors cu vârful în sus, în formă de pâlnie. Culese 
câteva frunze de pe cărare și smulse o buruiană. 

Părea că visul ei de a se mărita într-o bună zi era precum această 
căsuță imaginară. Îţi făcea plăcere să o priveşti. Dar de fapt era 
complet goală. 

Acum că reușise să devină independentă din punct de vedere 
financiar ca să aibă grijă de ea și de Jayden, Amber se învoise să mai 
încerce să-și găsească perechea. În Will, găsise acel cineva în preajma 
căruia se simțea bine. Numai că Amber nu știa sigur cum această 
nouă versiune a ei ar trebui să se arate interesată de Will, și nici măcar 
nu era sigură dacă lui Will îi plăcea de ea. 

Will McGrath era un om integru. Propria ei intuiţie și tot ceea 
ce aflase despre el o asiguraseră de acest lucru. Poate că în ciuda 
eforturilor ei de a-și schimba viața, el tot își dădea seama că ea era o 
femeie ușoară care nu era îndeajuns de bună pentru el. Bineînţeles că 
Will ştia sigur că ea nu mai era virgină. 

Amber porni de-a lungul gardului care trasa capătul curții. Nici 
Will nu avea un trecut nepătat. Dar nu-și putea compara povestea 
cu a lui. Părerea unanim acceptată în oraș era că divorțul său fusese 
din vina soţiei lui, care era o femeie egoistă și nepregătită pentru a-și 
întemeia o familie. Potrivit prietenilor lui Amber, Will nu greșise cu 
NIMIC. 

Vedeţi? Era ceva diferit. Deoarece ea făcuse o mie de greșeli. 

Lui Amber chiar îi plăcea de Will, și era cumplit de ispitită să 
recurgă la vechile trucuri în speranţa de a-l face să-i placă de ea. Știa 
sigur că acele metode ar da rezultate. Putea să încerce să-și pună 
mâna pe braţul lui, să se lipească de el și să-l ademenească din priviri. 

— Amber. Încetează să te mai gândești astfel. Ea continuă să 
meargă, încercând să-și înțeleagă toanele inimii, privind cum șlapii 
ei calcă în picioare iarba. Dezvoltase o relație puternică cu Domnul. 
Deci cum se face că vechiul ei mod de gândire cu privire la bărbați 
încerca să-și facă loc în noua ei viață? 

Experienţa o învățase că vechiul ei mod de gândire era greșit. 
Dacă îți dăruiai trupul unui bărbat, el nu ezita să se descotorosească 
de tine după ce își satisfăcea pofta. 

Doamne, ajută-mă să-mi amintesc că m-ai cumpărat cu un pret, se 
rugă Amber. Dacă mă încearcă nesiguranța, atunci nu trebuie să grăbesc 
lucrurile, ci doar să mă încred în Line. Mi-ai dat o a doua şansă, iar eu 
n-am nevoie de ceva sau de cineva ca să-mi găsesc valoarea. Ea era o 
fiică a Regelui, chiar și cu trecutul ei pătat. Fa nu mai era acea Amber 
Richardson de altădată, din zona rău-famată a orașului Sanderson 
din Texas. lar ea refuză să-și dea viitorul pe care-l aștepta în schimbul 
bărbatului pe care îl dorea acum. 


pa: 


Lui Jake îi plăcuseră mai mult operațiunile de contrainsurgență 
decât ceea ce i se întâmpla. 

Noaptea trecută, când fusese în vizită la Lyndie în apartamentul 
ei, insistase să-i spună cu ce o poate ajuta. Iar ea i-a spus. Acum nu 
avea încotro și doar el era vinovat pentru asta. 

Ajunsese acasă la părinții ei cu câteva minute înainte de ora 

două, oră la care el și Lyndie stabiliseră să se întâlnească. Își parcase 
camioneta pe alee și stătea în picioare, sprijinindu-se de ea, cu 
gleznele încrucișate, iar copacii îi făceau umbră atât lui, cât și casei. 

Dintre toate lucrurile din lume pe care Lyndie i le putea cere, ea 
voise două lucruri pe care Jake nu le putea oferi ușor. 

În primul rând, ea îl întrebase dacă îl putea însoţi timp de o 
oră sau chiar mai bine de atât, în fiecare zi după ce își îndeplinea 
responsabilitățile de călărie. Lyndie îi mărturisise cu o expresie atât 
de nevinovată, încât nu era sigur dacă să o creadă sau nu, că ea îi 
urmărise precum o umbră pe ceilalți antrenori pentru care lucrase. 
Pretindea că învățase multe lucruri observându-le diferitele metode 
de antrenament și stiluri de abordare. 

Grozav. Jake avea să se confrunte cu ceea ce deja îi venea greu să 
accepte: apropierea ei. 

În al doilea rând, îl rugase să vină cu ea în vizită la Mollie, cerere 
pe care tocmai i-o îndeplinea. 

Mollie. Jake și-o amintea ca fiind un copil țintuit la pat sau care 
fusese transportat într-un cărucior special cu rotile. De fiecare dată 
când mama lui și Lyndie doriseră ca el să stea de vorbă cu ea, Jake 
făcuse asta doar din politețe. Nu se simțise niciodată în largul lui în 
preajma lui Mollie când era copil. ÎI făcuse să se întristeze. 

Jake se maturizase între timp, dar nu se aștepta ca anii scurși, 
douăzeci la număr, să facă reîntâlnirea asta mai puțin ciudată. 

Își scoase pălăria, o așeză în cabina camionetei, apoi își trecu de 
câteva ori degetele prin păr. 

Lyndie venise la muncă și călărise pentru el astăzi la fel ca 
întotdeauna, în ciuda căzăturii ei. Își ascunsese foarte bine durerea în 
fața lui. Ceea ce nu făcea decât să-l îngrijoreze și mai mult, deoarece 
cel de-al șaselea simț al lui Jake îi spunea că Lyndie avea dureri. 
Numai că nu-i arăta lucrul acesta. 

Tot timpul cât o privise antrenându-i caii, Jake se certase singur 
pentru faptul că o angajase de prima dată. Faptul că Lyndie călărea îl 
înnebunise de griji și înainte, acum îi făcea literalmente inima să bată 
cu putere, iar mușchii i se încordau în ritmul unor valuri succesive de 
neliniște. 

Jeepul lui Lyndie dădu colţul aleii. Jake răsuflă ușurat. 

Fa parcă și se apropie de el. 

— Aștepţi de mult timp? 

— Nu. 

— Bun, mă bucur. 

Părul ei blond și incredibil de frumos era lăsat pe spate. Lyndie 
purta pantaloni scurți, un maieu larg alb și negru cu zigzaguri pe el și 
cercei atât de lungi, încât îi ajungeau aproape până la umăr. Jake nu 
credea că avea să se obișnuiască vreodată cu frumusețea ei. Îl fermeca 
de fiecare dată când o vedea. 

Lyndie deschise portiera pasagerului, dând la iveală câteva pungi 
reutilizabile pline de cumpărături. Înainte să apuce vreuna dintre ele, 
Jake luă două în fiecare mână. 

— Mulţumesc. 

— Ce-i cu toate astea? 

Fa îl conduse pe terasa care înconjura casa. 

— Mama nu gătește și nici nu face cumpărăturile pentru casă. 
Din moment ce nu-mi doresc ca vreunul dintre cei care locuiesc aici 
să moară de foame, îi aprovizionez cu mâncare. 

Lyndie îi deschise ușa de la intrare, iar Jake păși într-o casă care 
mirosea vag a balsam de rufe. 

— Eu și Jake am ajuns, strigă Lyndie. 

— Mama ta revine imediat. Vocea se auzi din camera de zi. S-a 
dus să cumpere mai multe materiale pentru scrapbooking”. 

Jake așeză pungile în bucătărie, apoi o urmă pe Lyndie într-o 
cameră de zi care se termina cu un șir de ferestre cu vedere înspre un 
pâlc de copaci. 

— Bună, bunicule. 

— Bună ziua. 

Bunicul lui Lyndie stătea într-unul dintre fotoliile din fața 
televizorului. El își întoarse capul într-o parte ca să se uite la ei și își 
fixă imediat atenția asupra lui Jake. 


*  Scrapbooking este o metodă de păstrare, prezentare și aranjare a istoriei 


personale și familiale sub formă de carte, cutie sau card. Amintirile tipice 
includ fotografii, suporturi tipărite și lucrări de artă. Albumele sunt 
deseori decorate și conţin adesea intrări extinse de jurnal sau descrieri 
scrise [n.trad.]. 

— Aș vrea să ţi-l prezint pe Jake Porter. Jake, acesta este Harold 
James, bunicul meu. 

— Încântat de cunoștință, domnule. 

— Tu ești antrenorul de cai? 

— Da, domnule. 

— Eu şi Mike îţi urmărim cursele de cai — cu alte cuvinte, caii 
pursânge. S-au descurcat foarte bine. 

Harold purta o cămașă galbenă de golf și pantaloni cu talie înaltă. 
Părul îi încărunţise de tot și avea o privire atât de intensă, încât trebuia 
să mijească ochii. 

— Te-ai ales cu o cicatrice destul de zdravănă. El arătă cu degetul 
său osos înspre obraz. 

— Bunicule, îl dojeni Lyndie. 

— Cred că știe de ea, îi spuse Harold lui Lyndie. 

Jake își putea aminti cât de disperat fusese atunci când l-au lăsat 
să-și vadă chipul după prima intervenţie chirurgicală de reconstrucţie 
a obrazului. Se uitase în oglindă și încercase să se convingă că bărbatul 
furios, care purta acea cicatrice crestată, era chiar el. 

— Jake a participat la operațiuni în Afganistan și Irak, în serviciul 
Infanteriei Marine spuse Lyndie. 

— Deci ai fost ofițer în Marină? 

— Da, domnule. 

— Şi eu. În Coreea. Odată ce ai fost ofițer în Marină... El aşteptă 
ca Jake să completeze proverbul, iar sprâncenele i se ridicară. 

— Rămâi mereu un ofițer în Marină, termină Jake. 

— Bravo. 

Harold se întoarse înspre televizor în timp ce un episod din Zhe 
Big Break* reîncepu odată cu terminarea reclamelor. Jake și Lyndie 
au luat-o din loc. 

— Iwo Jima! strigă Harold cu putere. 

Lyndie se opri. 

— Ce ai spus, bunicule? 

— Iwo Jima. Ofițerii de Marină. Ştii la ce mă refer? 


The Big Break este un program de televiziune de realitate difuzat de 
canalul de golf [n.trad.]. 

Fa îl imploră pe Jake din priviri. 

— Da. Jake își ridică tonul vocii astfel încât Harold să-l poată 
auzi. Trupele de Marină au fost la Iwo Jima. 

— Iwo Jima? întrebă ea încetișor. 

— Bătălia împotriva japonezilor din al Doilea Război Mondial. 

— Mă întreabă întotdeauna dacă știu la ce se referă. Aproape 
niciodată nu știu. 

Amândoi se spălară pe mâini cu săpun care mirosea a pin înainte 
să meargă mai departe pe holul principal al casei către un dormitor 
vopsit în galben. 

— Bună, Eve, spuse Lyndie. 

— Mă bucur să te văd, draga mea. O femeie voinică de origine 
afro-americană se ridică de pe scaunul roz de lângă pat. O să iau o 
pauză și o să vă las să vorbiti între patru ochi. 

— Mulţumesc. Jake, ţi-o prezint pe Eve, infirmiera lui Mollie pe 
timpul zilei. 

El încuviinţă din cap în direcţia femeii. Drept răspuns, aceasta îi 
zâmbi în timp ce ieși din cameră. 

Lyndie se îndreptă spre micuța siluetă care zăcea în pat. 

— Cum a fost ziua de azi, Mols? Arăţi bine. 

Lyndie se așeză peste marginea saltelei și netezi o șuviță din părul 
lui Mollie. 

Jake ezită și făcu doi pași înapoi, simțindu-se nelalocul lui. Se 
pricepea numai la cai. Nu se descurca cu cei care îi întorceau vorba și, 
cu atât mai puțin, cu cei care nu vorbeau deloc. 

Lyndie îl trase ușor de mâneca puloverului său maro până când îl 
făcu să se așeze lângă ea pe pat. ÎI prinse ușor de încheietura mâinii, 
și îl ținea captiv mai ceva decât fierul. Atingerea ei îl făcea să devină 
conștient de cât de mult timp fusese singur. Îl făcea să o dorească cu 
fervoare. 

— Am adus pe cineva cu mine azi, i-a spus Lyndie lui Mollie. Ţi-l 
prezint pe Jake Porter. 

Slavă Domnului că Mollie era oarbă și că nu îl putea vedea așa 
cum îl văzuse Harold. Chipul lui ar fi înspăimântat-o. 

Femeia de pe pat purta un tricou verde pe care era scris Căminul 
este acolo unde ti-e şi inima. Îşi ţinea braţele subțiri încrucișate pe piept. 

O pătură o acoperea aproape în totalitate. Mollie semăna foarte mult 
cu Lyndie și, în același timp, era cu totul diferită de ea. Avea un păr 
blond închis și ondulat care era strâns la spate într-o coadă de cal și 
trăsături faciale asemănătoare lui Lyndie. Dar trupul lui Mollie nu 
avea nimic din vitalitatea care o caracteriza atât de mult pe Lyndie. 
Chipul îi era slab, iar gura întredeschisă. Privirea ei fixă era îndreptată 
undeva în jos și într-o parte. 

— L-am cunoscut pe Jake cu mult timp în urmă — Lyndie îl 
strânse de braț — pe când eram copii. Este antrenor, adică îi învaţă pe 
cai cum să fie alergători grozavi. 

Fa se opri, iar Jake știu că ea voia ca el să spună ceva. 

— Bună, Mollie. 

Lyndie îl privi extrem de recunoscătoare, ca și cum n-ar fi fost 
extrem de scump la vorbă. Pe bune, Jake nu putea primi recunoştinţa 
ei când el era atât de nepriceput la capitolul ăsta. Era un om fals. Un 
bărbat căruia îi era teamă de o ființă atât de fragilă. 

Nu voia să mai rămână. Camera aceasta micuță și fără aer nu îi 
lăsa loc să se ascundă. 

Lyndie îi dădu drumul la mână și începu să-i povestească lui 
Mollie despre cum a fost ziua lor și despre caii pe care el îi avea la 
antrenament. Jake se îndreptă cu pași mari spre fereastra din cameră, 
privind fix pasărea care își luă zborul la apropierea lui. 

Văzuse lucruri oribile în timpul războiului. Trupuri măcelărite 
pe stradă. Oameni nevinovați împușcați. Copii uciși. Propriii lui 
camarazi sfâșiați și pe moarte. Atunci de ce îl tulbura să o vadă pe 
Mollie? Era inofensivă. 

Numai că nu era. 

Mollie era opusul inofensivului pentru că îl făcea să simtă. Îl făcea 
să-și confrunte propria durere. Iar durerea lui era un lucru de speriat, 
ceva întunecat și profund. 

Vocea lui Lyndie se opri. Apoi: 

— Vrei să iei loc, Jake? 

Fa îi arătă un scaun din lemn aflat lângă un dulap, care avea 
deasupra un televizor. El se așeză, sprijinindu-și un cot de marginea 
dulapului și împletindu-și degetele acelui braţ în păr. 

— Când vin să o văd, de obicei îi citesc lui Mollie din devoţionalul ei. 


160 


Două cărți așteptau pe rafturile de jos de lângă pat. Una dintre ele 
avea un castel pe copertă. Lyndie o luă pe cealaltă. 

— Nu te deranjează? 

Jake dădu din cap că nu. 

Lyndie citi câteva versete din Biblie, apoi o aplicaţie referitoare 
la aflarea păcii în această lume plină de dificultăţi. El o privi cu ochi 
arzători, ca și cum era pe punctul de a-și pierde suflul. 

„L-ai tinut pe Dumnezeu la distantă“, îi spusese Lyndie seara 
trecută, „dar eu cred că El a dorit să-ţi arate că El nu S-a îndepărtat de 
fine. “ Poveştile pe care părinţii lui i le spuseseră despre Dumnezeu, 
când era copil, i se păreau acum niște basme prostești. Un Dumnezeu 
care putea asculta rugăciunile tuturor în același timp? Care locuia 
într-un loc din cer numit rai, în spatele unor porți cu diamante? 
Îngeri? Un copil născut dintr-o fecioară? Serios? Un Dumnezeu 
căruia Îi păsa și care îi apăra pe cei care se încredeau în El? 

Dacă așa stăteau lucrurile, unde era Dumnezeul acesta atunci 
când Jake și-a pus încrederea în El? Când camarazii lui au fost uciși? 
Unde era El atunci când soldaţi și civili mureau în Irak și Afganistan? 
De ce i-a dat lui Mollie trupul acesta? 

Nu era vorba că Jake ÎI ţinuse pe Dumnezeu la distanță așa cum 
crezuse Lyndie. Ci însemna că el l-ar fi ţinut la distanță pe acel cineva 
în care credea. Era ceva mai mult decât simplul fapt că Jake nu prea 
mai credea în Dumnezeu. Oamenii slabi, visători sau mult prea 
optimişti se agățau de ideea asta de Dumnezeu astfel încât să aibă 
ceva în care să spere. 

Zgomotul ușilor închise și al vocilor răzbeau din partea din față 
a casei. Câteva momente mai târziu, mama lui Lyndie, Karen, intră 
repede în cameră purtând un hanorac viu colorat și ochelari roz. Ea îl 
zări îndată și un zâmbet îi lumină chipul. 

— Jake! 

Nici nu apucă bine să se ridice în picioare, că ea îl și strânse într-o 
îmbrățișare. Jake rămase nemișcat în brațele ei, paralizat de șocul 
faptului că Karen îl îmbrăţișa. Când era copil, i se păruse înaltă, dar 
acum Karen era atât de scundă încât de-abia îi ajungea la umăr. Când 
ea se dădu înapoi, continuă să-l țină de braţe. 

— Mă bucur să te revăd. 

— Mulţumesc. 

Karen îi dădu drumul în cele din urmă și se duse să le sărute pe 
frunte pe fiecare dintre fetele ei. 

— Acum că ești aici, îi spuse Lyndie lui Karen, mă duc să 
despachetez sacoşele cu cumpărături și să stau mai mult timp cu 
bunicul. 

— Sigur. 

Lyndie îl privi în ochi înainte să-l lase împreună cu mama și sora 
el. 

Jake se întoarse la locul lui, iar Karen împinse scaunul roz puțin 
mai aproape de el. Ea se așeză și luă una dintre mâinile lui Mollie 
într-ale ei. 

— A trecut multă vreme, Jake. Prea mult timp. Erai un copil când 
te-am văzut ultima oară. 

Uitându-se acum la ea, își aminti lucruri pe care le uitase. Ceilalți 
părinți din Holley insistaseră să li se spună doamnă sau domnule, dar 
ea îi rugase pe toți copiii să o strige Karen. Ea îi pregătise sendvișuri 
cu ton, înlăturând coaja pâinii, și feliindu-le în formă de triunghiuri. 
Frumuseţea ei îl făcuse să fie timid. 

— Mă bucur că am ocazia să-ți spun, Jake, cât de mult apreciem 
faptul că i-ai oferit o slujbă lui Lyndie. Îi place să antreneze caii tăi, 
după cum probabil știi. 

Jake își lăsă în jos bărbia. 

— Mi-a povestit despre Silver Leaf. Eu și Mike avem de gând să 
mergem cu mașina până în Texas cu ocazia primei lui curse. Crezi că 
are vreo șansă să câștige? 

— Nu obișnuiesc să fac previziuni în legătură cu prestațiile cailor 
mei. De fiecare dată când cred că știu ce se va întâmpla, ei se comportă 
exact pe dos. 

— Așa-i viaţa, nu-i așa? Plină de surprize; și bune, și rele. 

Karen se jucă cu degetele lui Mollie. 

— Te superi dacă-mi spui la ce folosește mașinăria aia? Jake 
arătă cu degetul înspre o cutie electronică neagră cu două marcaje cu 
numere roșii pe partea din față. Se afla pe rafturile unde se găseau și 
cărțile, prosoapele din hârtie și câteva echipamente medicale. 

— Deloc. Este un oximetru. Măsoară oxigenul și pulsul lui Mollie. 

— Dacă există vreo problemă, te anunță? 

— Da. Deși, fie vorba între noi, atât Eve, Lyndie, Mike și cu mine, 
de obicei știm dacă Mollie are probleme înainte ca să ne dea de veste 
aparatul. O cunoaștem destul de bine după atâția ani. 

Cântecul de păsări și sunetul respirației ușoare a lui Mollie 
umplură atmosfera. Jake o privi pe Mollie, o văzu deschizându-și și 
închizându-și ușor gura. 

— E foarte liniștită dacă nu are dureri, spuse Karen. 

Mollie în dureri. Numai simplul gând împovără puternic inima lui 
Jake. În ce fel de lume întoarsă pe dos trebuia să sufere atât de mult o 
persoană nevinovată? 

— Nu-mi amintesc să-mi fi spus cineva ce anume a cauzat 
paralizia cerebrală a lui Mollie. A existat vreo cauză? 

În timp ce Jake își mută atenţia de la Mollie la Karen, el își dădu 
seama că probabil o jignise pe Karen cu întrebarea asta. 

— Îmi place să pot să răspund la întrebări ce au de-a face cu 
Mollie. De fiecare dată când se întâmplă asta, Dumnezeu îmi oferă o 
oportunitate de slujire prin intermediul ei. 

Nepărând deloc ofensată, Karen se aplecă să-și desfacă șireturile 
de la adidași. 

O oportunitate de slujire? Jake tocmai trebuise să asculte lecturarea 
unui devoțional. N-avea nici cea mai mică dorință de a fi în centrul 
oportunității de slujire a lui Karen. Instinctul de a fugi, cu care se 
luptase încă de când intrase în camera lui Mollie, se intensifică. 

Jake se forță să rămână așezat pe scaun. Se prea poate să se fi 
obișnuit prea mult să evite oamenii și situațiile care îl supărau. Avea 
să mai stea câteva minute pentru a a afla ce se întâmplase cu Mollie. 
Viaţa lui Lyndie se întrepătrunsese cu cea a lui Mollie de când își 
aducea aminte. Ceea ce o afecta pe Mollie, îi afecta și pe Lyndie și pe 
oricare dintre membii familiei James. 

Karen își lăsă genunchii într-o parte și își întinse picioarele pe sub 
scaunul roz. 

— Când eram însărcinată cu Mollie, noi locuiam în vechea noastră 
casă din Holley. Îţi aduci aminte de ea? 

— Da. 


— Lyndie avea trei ani la vremea respectivă și cea mai mare grijă a 

mea în viață era ce culoare să aleg pentru camera bebelușului ce urma 
să se nască. 

Karen dădu din cap, ca și cum nu-i venea să creadă cum fusese 
odată. 

— Apoi am intrat în travaliu. Au apărut niște complicații. 
Doctorii nu au putut să o scoată pe Mollie pe cale naturală, așa că 
obstetricianul meu a folosit forcepsul. Făcând asta, i-a fisurat craniul 
lui Mollie în trei locuri. 

Muschii maxilarului lui Jake se încordară. 

Karen își împleti degetele cu cele ale lui Mollie. 

— Ne-am dus la spital crezând că ne vom întoarce acasă cu un 
nou-născut perfect sănătos, și în schimb viaţa noastră a fost dată 
peste cap într-o singură zi. 

Jake înțelese. Propria lui viață se schimbase radical printr-o 
întorsătură neașteptată a destinului. 

— Ar fi fost perfect sănătoasă dacă doctorul nu ar fi comis aceea 
greșeală? 

— Testele medicale au arătat că ar fi avut niște probleme de 
sănătate. Dar nici pe departe ceva atât de grav ca paralizia. 

— Înţeleg. 

— Primii ani după nașterea lui Mollie au fost îngrozitori 
pentru mine. Eram furioasă pe Dumnezeu. L-am dat în judecată 
pe obstetrician, așa că pe lângă toate celelalte probleme pe care le 
avusesem deja, am trecut și printr-un proces. M-am luptat cu depresia. 

O sinceritate dezarmantă izvora din ochii ei căprui, care îi 
aminteau atât de bine de ochii lui Lyndie. 

— Mollie avea între șase și opt internări în spital în fiecare an. A 
avut nevoie de operaţii complicate, tot corpul i-a fost pus în ghips. 
Situaţia noastră financiară aproape că a colapsat. Eu și Mike am fost 
în pragul divorțului. Realitatea nu se potrivea deloc cu ceea ce îmi 
imaginasem — vocea lui Karen fu plină de emoție — pentru Lyndie, 
pentru mine, pentru Mike sau pentru Mollie. Lacrimile îi umplură 
ochii. 

De ce oare îi pusese o asemenea întrebare? 


— Eu... 


— Stai liniștit, așa sunt eu, mai emotivă din fire. Karen chicoti 

uşor și își șterse cu un deget ochii. Mă bucur că am ocazia să vorbesc 
cu tine despre asta. 

El se strădui să-și imagineze cât de dificilă trebuie să fi fost viața 
pentru Karen și pentru Mike, dar îl duru și mai mult inima când se 
gândi la Lyndie. Ea fusese atât de tânără atunci și prinsă în mijlocul 
unei furtuni. 

— A fost o perioadă groaznică, spuse Karen. Și apoi mama ta, 
scumpa ta mamă, la care tu știi că țin atât de mult? 

— Da. 

— Ea m-a făcut să merg la un studiu biblic împreună cu ea. Am 
urât-o săptămâni întregi pentru că mă ducea cu ea. Nu o interesa. 
Venea în fiecare dimineaţă de joi și mă lua cu mașina la acel studiu 
biblic. Studiul s-a finalizat cu un concert de închinare în Dallas, la 
care am mers împreună cu mama ta. De îndată ce a început muzica 
în acea seară, am început să plâng. Am plâns tot timpul cât a durat 
concertul. 

Jake nu înțelegea bucuria de pe chipul ei. 

— Ăsta a fost un lucru bun? 

— Pentru mine, da. Acele lacrimi au marcat începutul încrederii 
mele reînnoite în Dumnezeu. Nu m-am mai chinuit cu regretele, cu 
scenariile de genul cum ar fi fost dacă. 

Acest lucru îl atinse foarte aproape de locul dureros din inima lui. 
Cum ar fi fost dacă. 

— În schimb, am început să-mi gestionez furia și durerea. Am 
luat lucrurile așa cum erau și am mers mai departe. Am înscris-o pe 
Mollie pe o listă de așteptare în cadrul Programului Medical pentru 
Copii Dependenţi*. În decursul celor cinci ani până când am ajuns 
să facem parte din program, eu am fost principala infirmieră a lui 


* Medically Dependent Childrens Program asigură servicii familiilor care 


au în îngrijire copii și adulți cu diferite dizabilități, ca o alternativă la 
primirea acestora în cadrul unei unități de asistență medicală. Programul 
oferă servicii de tip respiro, consultanță la angajare, asistenţă în adaptarea 
locuinţei la nevoile pacientului, ajutor în ce priveşte întâmpinarea 
nevoilor fiziologice ale pacientului (hrănire, igienă personală, îmbrăcare/ 
dezbrăcare) și altele. 

Mollie. Am dormit cu ea în fiecare noapte. Nu-i așa, Mols? Karen îi 
zâmbi lui Mollie. Îţi amintești? 

Mollie își îndreptă chipul către vocea mamei ei. 

— Odată ce programul ne-a venit în ajutor, îi spuse Karen, am 
început să fac cursuri pentru a obține o diplomă în consiliere. Să 
lucrez cu oamenii a fost ca o terapie pentru mine. Karen ridică mâna 
lui Mollie și o sărută. Dumnezeu este bun. Ea se uită în ochii lui Jake. 
Dragostea Lui este veșnică. 2 Cronici 7:3. Știi versetul ăsta? 

— Nu. 

— Ceea ce am învăţat este nu atât faptul că Dumnezeu oferă 
leacul care vindecă. Ci, mai degrabă, El Însuși esze leacul. 

Tăcerea se lăsă între ei. 

— Ar fi bine să plec. Jake începu să se miște. 

— Nu atât de repede, domnule. Karen îi făcu semn să se așeze la 
loc pe scaun. Am vorbit despre mine mult mai mult decât ar fi trebuit 
să o fac și n-am aflat nimic despre tine. Ea își potrivi pe nas ochelarii 
roz. Și tu ai trecut prin greutăți. 

— Da. 

Karen avusese parte de o tragedie și se descurcase cu mult curaj. 
Lui Jake i se încredințase și lui una, și se izolase de interacțiunea 
umană. 

— O explozie a unei grenade improvizate a curmat viaţa a trei 
dintre camarazii tăi și te-a rănit și pe tine. Karen îi spuse asta cu 
ușurință, ca și cum i-ar fi spus că ziua este senină. 

El își cobori genele. Nimeni nu vorbea cu el despre povestea asta. 
Încercaseră la început, iar el le spusese, deloc politicos, să-l lase în 
pace. 

— Ce s-a întâmplat când te-ai întors acasă din război? 

Ce s-a întâmplat? I se oferise singurul lucru pe care îl dorise cel 
mai mult — întoarcerea la familia sa, în Holley, Texas — numai că în 
curând și-a dea seama că nu voia asta de fapt. Fusese înconjurat de 
oameni prietenoși și grijulii care habar n-aveau prin ce trecuse el sau 
ce era războiul. Îi era dor de plutonul lui așa cum resimte cineva lipsa 
piciorului amputat. Jake nu voise să stea în preajma nimănui, și totuși 
nu se pricepea să trăiască singur. 

Primele luni petrecute acasă după ce se întorsese din război 

fuseseră atât de cumplite pentru el, haosul lui mental atât de puternic 
încât voise să se întoarcă în deșert, să simtă adrenalina pe care nu avea 
s-o mai simtă niciodată, să se întoarcă înapoi la viaţa pe care o știuse. 

— Nu vreau să vorbesc despre asta. Jake vorbi pe un ton grav, iar 
vocea îi era spartă. Pulsul îi bubuia în urechi. 

— Ai mers pentru tratament la Departamentul Veteranilor? 
Karen îl întrebă calm acest lucru, ca și cum el n-ar fi vorbit. Odată ce 
ai ajuns acasă? 

— Da. 

— Și te-au diagnosticat cu sindromul stresului posttraumatic? 

Această denumire nu încetase să-l facă să se simtă dezgolit și 
umilit în fața lumii. Sperase ca doctorii să-i spună că are altceva, 
chiar și o boală terminală. Sindromul stresului posttraumatic avea un 
stigmat atașat de el. Însemna că el era un ratat. 

Jake nu răspunse. Nu avea nevoie. Karen știa răspunsul. 

— Ti-au prescris antidepresive? 

Tăcere. 

— Presupun că da. Nu le-ai luat? 

În sinea lui, Jake rosti câteva cuvinte urâte. Măsură din priviri 
distanța până la ușă. Lucrurile acestea nu o priveau pe Karen. 

— Mergi la terapie? Ea își dădu capul într-o parte. Nu? Terapia te 
poate ajuta. Să știi că am tratat câțiva veterani care sufereau de stres 
posttraumatic. Ai vrea să iei în considerare o vizită la biserica unde 
lucrez? 

— Îmi pare rău, nu. El se ridică în picioare. 

— Dacă nu vrei să vii la cabinetul meu, atunci trebuie să vii din 
nou aici și să stai de vorbă cu mine și cu Mollie. Și Karen se ridică în 
picioare. Îţi amintești cum Lyndie a crezut dintotdeauna că Mollie 
are un efect terapeutic asupra animalelor și oamenilor? întrebă ea. 

Acum că îi împrospătase memoria, el încuviință din cap. 

— Îmi amintesc. 

Și acum Jake înţelegea motivul pentru care atunci când o întrebase 
pe Lyndie cu ce ar putea să o ajute, ea îi spusese că ar putea să vină în 
vizită la sora ei. Lyndie spera să-l vindece. Ca pe unul dintre puii ei 
de găină sau păsările ei rănite. 

— Ei bine. Karen zâmbi. Poate că Lyndie are dreptate. 

Jake fu cuprins de neîncredere. Îl jignea faptul că Lyndie îl vedea în 
felul acesta, ca un motan cu o labă ruptă. El era un antrenor de succes 
cu grajduri impunătoare, numeroși angajați și se bucura de respectul 
tuturor începând din New York și până în California. Făcea mulți 
bani. Făcea parte din vieţile celor din familia lui. Își forța limitele 
fizice până la epuizare. 

Dar Lyndie știa — bineînțeles că știa, la fel ca toată lumea — că el 
era o epavă pe dinăuntru. Deci femeia inimoasă se hotărâse să îl ajute. 

Fa nu văzuse ceea ce el știa deja despre sine. De-a lungul ultimilor 
opt ani, cicatricile sale mentale și emoţionale se adânciseră prea mult, 
deveniseră mult mai dure. 

Jake nu avea leac. 

— Nu există leac pentru stresul posttraumatic. 

Karen deschise o pungă cu chipsuri pe care Lyndie tocmai o 
cumpărase de la magazin, apoi o înclină în direcția acesteia. 

Lyndie luă câteva chipsuri și își observă cu atenţie mama. De 
îndată ce Jake plecase, cele două se așezară la măsuţa de pe verandă 
cu chipsurile și pahare cu sifon rece cu aromă de grepfrut. 

— Fără leac, zise Lyndie. Serios? Așa ceva era ceva ce nu putea 
accepta. Pentru ea, resemnarea era mai grea decât o credință puternică 
în ceva, indiferent cât de neverosimil ar fi fost acel lucru. 

— Jake nu poate să şteargă cu buretele din mintea lui ceea ce a 
văzut și a experimentat. 

— Dar le poate ignora. 

— Poate învăţa să trăiască cu amintirile, o corectă Karen, 
umplându-și pumnii cu chipsuri. Starea lui se poate îmbunătăţi, 
poate învăţa cum să facă față traumei. Gradul de recuperare este la fel 
de personal precum individul în cauză. Există veterani din războiul 
din Vietnam care încă se mai luptă cu stresul posttraumatic. 

— Care sunt simptomele? 

— Manifestările clasice sunt furia, coşmarurile, abuzul de 
substanțe. Ar mai fi...vina resimţită de supravieţuitor, o vigilență 
sporită, insomnie, apatie emoţională. Ai văzut așa ceva la Jake? 

— Apatie emoţională? Nu le-am sesizat pe celelalte — stai. 
Câteodată tresare la zgomote neașteptate. Asta înseamnă vigilență 
sporită? 

Karen încuviință din cap. 

— Nu există vreun semn al abuzului de substanțe? 

— Nu. Ea mușcă dintr-un chips, simțind gustul sărat. 

— E bine că nu a căzut în patima dependențelor. Ele doar 
complică și mai mult lucrurile. 

Lyndie luă un alt chips încrețit și îndoit. 

— Presupun că oamenii care suferă de sindromul stresului 
posttraumatic sunt dependenţi de substanţe, deoarece încearcă să 
scape de propriile gânduri? 

— Şi sentimente. Când bărbaţii ăștia sunt la război, sunt expuși 
unor lucruri oribile. Ei îngroapă acele amintiri în adâncul ființei lor 
și fie se prefac că acele lucruri nu s-au întâmplat niciodată, fie nu le 
pasă de ceea ce s-a întâmplat, de dragul îndeplinirii atribuţiilor. Nu-ţi 
prea poţi permite să dai glas regretelor sau durerii atunci când ești un 
ofițer la datorie. 

— Înţeleg. 

— “Totuși, în cele din urmă, ei trebuie să recunoască ceea ce li 
s-a întâmplat. Pentru că s-a întâmplat cu adevărat, iar problema nu a 
dispărut. A fost numai evitată. 

Lyndie își scutură fărâmiturile din palmă, apoi își puse paharul 
cu sifon cu aromă de grepfrut în poală, ţinându-l cu ambele mâini. 
Vecinul părinților ei își făcea din nou de cap cu afumătoarea, deoarece 
mirosul de carne friptă umplea aerul. Soarele mângâia copacii din 
apropiere, iar frunzele lor foșneau ușor. 

În viața aceasta bucuria și pacea puteau fi gustate. Ea nu voia ca 
Jake să fie privat de ele fiindcă se oferise să-și slujească ţara. 

Când el o întrebase cu ce putea să o ajute seara trecută, Lyndie 
profitase de ocazie. Îl rugase să vină în vizită la Mollie și să-i dea 
voie să-l însoțească în fiecare zi pe pistă, ceea ce plănuise să pună în 
practică începând de mâine. 

— L-ai rugat să vină la tine la biserică pentru o ședință de 
consiliere? întrebă Lyndie. 


— Da. A refuzat. 

Fa își încreți nasul. Înalt, Întunecat și Încruntat. 

— E încăpățânat. 

— Din moment ce nu vrea să vină la biserică, i-am spus că trebuie 
să revină aici, să ne viziteze pe mine și pe Mollie. 

— O să fac tot ce-mi stă în putinţă ca să-l aduc din nou. 

— Mai sunt doar patru zile până la Paşte. Din moment ce am fost 
invitați la prânz acasă la Meg și Bo, probabil că voi avea ocazia să stau 
din nou de vorbă cu el acolo. Ochii aceia... 

— Ştiu, spuse Lyndie, plină de compasiune. O lumină sumbră și 
întinată sălășluia în ochii lui Jake. Era mai mult decât suficientă să-i 
provoace unei bătrâne un atac de cord, să alunge o tânără îngrozită 
de căutătura lui și să determine o femeie trecută de treizeci de ani 
cu inima de visătoare să-și dorească să-l iubească atât de mult și 
necontenit, încât el să nu aibă altă alternativă decât să revină la viață. 

rumul de pământ o coti într-o zonă marcată cu pietre şi 

arbuşti. Jake se obișnuise cu fâșia asta, la fel ca toți ceilalți. 

El scrută din ochi locul, căutând orice indiciu care ar indica 
pericolul, indiferent cât de neînsemnat ar fi. Principala misiune a zilei de 
azi şi a fiecărei zile în Irak era să-și aducă echipa în siguranță acasă. 

La depărtare, zări doi beduini care purtau basmale în carouri și 
robe albe lungi. Valurile de căldură care se ridicau din pământ le 
distorsionau imaginea. 

Câriva câini care păreau flămânzi o zbughiră pe lângă Humvee-ul 
lor în timp ce încetiniră ca să intre în oraşul cu case cu acoperișuri plate, 
din apropierea bazei. Bărbaţii așezați pe vine stăteau afară, unii bând 
ceai, iar alții fumând. Canale de irigații mărgineau strada de o parte şi 
de alta. Doi copii veniră în fugă înspre vehiculul lor, strigând „Domnule!“ 
într-o engleză cu accent, întinzându-şi mâinile şi sperând să primească 
bomboane. 

Camarazii lui Jake le făcură cu mâna copiilor, dar nu se opriră. Se 
afundau mai mult în deşert în după-amiaza asta, ajungeau în următorul 
sat. C/ădirile dispărură. 

Rob Panzetti îi dădu cu cotul în gambe lui Justin Scott. 

— Ce citeai în tabără? 

— „Principiile Psihologiei,“ răspunse Scott din poziția lui înălțată 
din turnul mitralierei. 

— Părea veche, spuse Panzetti. 

— A fost scrisă în 1890. 

— Poftim? Dan Barnes, cel căruia i se spune Boots, se aplecă înainte 
din locul său. 1890? Cum ar putea fi o carte atât de veche relevantă pentru 
zilele noastre? 

Vehiculul se burducăi când trecu peste o adâncitură, iar casca 
adolescentului îi alunecă în fată. 

— Strânge-ţi casca, îi spuse Jake. 

— Se pliază bine pe problemele curente, răspunse Scott calm. O să-mi 
iau o diplomă în psihologie când mă întorc acasă. 

— Dar tu, Boots? Panzerti se uită grăbit în direcția puştiului. Ce vrei 
să devii când te faci mare? 

— Ei bine, nu o să-mi iau o diplomă în psihologie. Mă bucur că 
am scăpat de şcoală. Accentul lui texan îi amintea lui Jake de Sonic” 
şi de o fleică la grătar. Ce vreau să fac când mă întorc acasă este să 
mă însor cu iubita mea. S-ar Putea să muncesc pentru tatăl ei într-o 
bună zi. 

Mulţi băieţi aveau iubite acasă. Unii dintre ei cu greu se puteau 
gândi la altceva şi îşi făceau tot timpul griji că ar putea primi o 
scrisoare de tipul „Dragul meu Jobn .** Jake se amuzase întotdeauna 
văzând cât de sensibili puteau fi niște pușcași marini de elită în 
preajma femeilor. 

O lumină albă apăru în raza vizuală a lui Jake. Vehiculul lor fu 
aruncat în aer, rupt în bucăti. Un zgomot asurzitor. 


* O serie de jocuri video create și deținute de compania japoneză de jocuri 
Sega. În 2020 Sonic a fost lansat și ca film de animaţie, povestea lui este 
despre un arici albastru antropomorf care se luptă cu dr Robotnik, un om 
de știință extrem de diabolic. 

O nuvelă a binecunoscutului scriitor Nickolas Sparks despre o poveste 
de dragoste preschimbată în dramă. Scrisorile ei începeau cu „Dragă 
John“ și se sfârșesc când Savannah se îndrăgostește de altcineva în 
timpul lungii așteptări prilejuite de reintrarea lui John în armată odată 
cu evenimentele din 9/11. 

O forță de neoprit îl aruncă pe Jake în aer. Gesticulă din mâini şi din 
picioare, încercând să-si păstreze echilibrul. Înainte de-a reuși, aferiză cu 
putere într-o râpă. 

El răsuflă din greu şi îşi îndoi coatele pe lângă corp. Instinctiv, se 
rostogoli în praf drept răspuns la durerea agonizantă din coaste. Obrazul 
îi pulsa de durere, la fel şi coapsa. 

Dumnezeule. Ce... Ce se întâmplase? Urechile îi țiuiau. Nu auzea nimic 
în afară de aceste fiuituri şi propria lui respirație sacadată. Conduseseră 
prin... 

Jake privi înspre cer mijind ochii şi văzu fum ridicându-se din mijlocul 
flăcărilor. 

O explozie. Nimeriseră în mijlocul unei explozii. 

Camarazii lui. Se împinse pe genunchi, apoi se ridică cu greu în 
picioare. Camarazii lui. Unde erau? Alergă schiopătând, cu paşi mari şi 
neregulați. 

Prin norul de fum şi praf, văzu rămășițele vehiculului său culcate în 
craterul lăsat de detonare. Partea din fată fusese smulsă şi azvârlită la o 
oarecare depărtare, iar restul Humvee-ului era înnegrit şi ardea. Membre 
dislocate şi bălți de sânge acopereau locul. 

Fusese o explozie în lanţ, căci Jake putu vedea semne ale mai multor 
proiectile răsfirate de-a lungul drumului. Celelalte vehicule din convoi 
Păstraseră distanta potrivită, aşa că următorul fusese avariat, dar nu 
atât de tare. Pușcașii marini ieșeau din maşinile oprite, îndreptându-se 
în directia lui. 

O, Dumnezeule. Jake scană din priviri zarea, căutându-i pe Panzerti, 
Scott şi pe Boots. Nici urmă de ei. 

El se apropie de vehicul, ridicându-şi brațul pentru a-şi acoperi 
gura şi nasul. Numai că asta înrăutătea lucrurile. Se uită în jos la 
mâneca lui şi văzu că era acoperită cu praf şi funingine. Tot corpul îi 
era. 

Printre flăcări, putu zări în sfârşit ce părea a fi bancheta din spate. 
Și Boots... Dan Barnes era încă acolo. Metalul se încolăcise în jurul lui, 

Brinzându-l în capcană. Dacă nu fusese ucis pe loc, focul îl nimicise 
imediat după asta. 

— Nu, strigă Jake cu glas răgușit, dorind să se uite în altă parte, dar 
neputând face asta. Boots era un puşti în vârstă de optsprezece ani. Fusese 

în grija lui Jake. O furie oarbă, confuzie şi disperare îl asaltară pe Jake. El 
era cel care trebuia să fie mort şi carbonizat. Nu puştiul. 

Jake se dădu înapoi, împiedicându-se. 

— Panzetti! strigă el, dar abia își putu auzi propria lui voce răgușită. 

Doi dintre pușcașii marini din echipa lui alergară spre el. 

— Asiguraţi-vă că cineva cheamă medicul, le strigă el. 

Ei ezitară, încuviințară din cap şi se întoarseră să-i urmeze ordinele. 
Jake alergă în josul drumului, căutând în stânga și în dreapta. Nu putea 
respira cum trebuie din cauza lichidului din plămâni. Continuă să alerge. 
Vizu ceva. 

Unde erau Panzetti şi Scott? 

Jake se ridică brusc în pat gâfâind. 

Se afla în dormitorul lui. Întunecat și tăcut. Cu mult mai puţin real 
decât clipele pe care tocmai le trăise în coșmarul său. Luptându-se 
ca să respire, își ținu strâns ochii închiși pentru a evita să se uite la 
sertarul de jos al comodei. 

Spre deosebire de genul de coşmaruri pe care le aveau alții, el nu 
se putea convinge că al lui nu era real. Cât de mult își dorea să nu fi 
fost real. Sufletul lui avea să ardă în iad fiindcă era real. Se întâmplase 
cu adevărat. 

Dar nu se întâmplă acum, îşi spuse el. Asta s-a întâmplat cu ani în 
urmă. Esti în Holley. 

Respirația îi deveni și mai sacadată. Simți cum gâtul i se strânge 
din cauza panicii. 

Apoi Jake o văzu stând pe scăunelul ei în atelier. Era pură, dulce și 
atât de frumoasă încât aproape că el nu putu suporta. Fa își ţinea părul 
strâns. Câinele ei sforăia în poala lui. Și ea picta lucruri nevinovate 
care nu aveau nimic întunecat în ele. 

Încetul cu încetul, haosul din mintea lui Jake se risipi. 

— Ai de gând să stai acolo fără să spui nimic tot timpul? o întrebă 
Jake pe Lyndie mai târziu în acea dimineață. 

— Aveam impresia că nu-ţi plac conversațiile. 

Fa terminase de antrenat caii pe care-i avea în grijă și ajunse cu 


1/4 


zece minute mai înainte la locul întâlnirii cu Jake din apropierea 
pistei de la Lone Star. El fusese de acord să-i permită să-i urmărească 
antrenamentele pentru o scurtă perioadă de timp în fiecare zi, iar 
Lyndie intenţiona să-l facă să se ţină de cuvânt. Nu știa în ce măsură 
îi agrea compania. Și nedorind să-l deranjeze, ea stătuse retrasă, 
tăcută și puţin în spatele lui. 

De sub pălăria lui, marca Stetson, Jake o privi din colțul ochilor. 
Părea oarecum ... amuzat de urmărirea ei. 

— Îmi place conversaţia mai mult decât să mă privești fără să spui 
un cuvânt. 

— Am luat la cunoștință. Ea se mișcă, îndreptându-se spre el. Se 
întâmplă că și mie îmi place conversaţia mai mult decât să stau aici și 
să mă uit la tine. 

Jake își înclină bărbia înspre Firewheel, unul dintre tinerii lui 
Mânji. 

— Ai remarcat. 

Firewheel se speriase de ceva. Calului îi trebui o clipă ca să-și vină 
în fire și să-și reia trapul. 

— Nu învaţă pe cât de repede ar trebui. 

— Și pare că se sperie mereu de aceleași lucruri. 

— Tufișul ăla pe lângă care tocmai a trecut trebuie să i se pară 
drept o pumă, spuse Jake sec. Îl deranjează zi de zi. 

— Poate că Firewheel are o imaginație bogată, la fel ca mine. Mie 
mi se pare că acel tufiș arată ca un balaur cocoșat. 

Jake ridică colțul buzei. 

— Ai fi un cal de curse jalnic. 

Lyndie râse. După căzătura ei, lucrurile între ei intraseră oarecum 
pe un făgaș normal. Slavă Domnului! Reticenţa lui absolută se 
înmuiase. Acum atâta încredere ca să vorbească cu ea, să apară la ușa 
ei neanunțat sau să o viziteze pe Mollie. Poate că se împrieteneau 
pentru a doua oară în decursul vieţii lor. Nu fusese ușor să ajungă în 
acest stadiu cu el. Faptul că reușise, că el o lăsase, era un cadou mai 
de preţ decât aurul. 

Pe furiș, Lyndie îi studie conturul ferm al feței. Înfățișarea lui îi 
amintea din nou de un pirat desfigurat care își cerceta din priviri 
domeniul. Dacă îți plăcea genul ăsta de bărbat. 

Lui Lyndie — genul de fată care nu-și pierdea mințile din cauza 
bărbaților — Jake însă îi plăcea. 

— Dacă ai fi antrenoarea lui Firewheel, cum l-ai ajuta? întrebă 
Jake. 

— E cumva un test? Știi deja ce ai de gând să faci în privinţa lui 
Firewheel, nu? Vrei să vezi dacă îți dau și eu același răspuns. 

— Poate că da. 

Cu siguranță. 

— Dacă aș fi antrenoarea lui Firewheel, i-aș acoperi ochii. 

Bucata de nylon pentru ochi limita vederea în față a unui cal. În 
cazul lui Firewheel, metoda asta l-ar calma cu siguranță. 

— Asta ai de gând să faci, nu-i așa? 

— Nu. 

— Poftim? întrebă ea neîncrezătoare. Bineînțeles că da. 

Urmă o clipă de tăcere. 

— Bineînţeles că da. 

Lyndie rânji mulțumită. 

— Îhmm. Am trecut testul. 

— În locul tău nu m-aș umfla în pene prea mult. Și un adolescent 
care vinde înghețată ar ști să încerce așa ceva cu Firewheel. 

— Atunci dă-mi un test mai dificil. 

Jake o privi, cu un amestec de precauție și admiraţie. Ca şi cum 
și-ar fi dorit și nu prea ca Lyndie să fie atât de fermecătoare. 

Fa îi întoarse privirea. Ceva real și ispititor se petrecu între ei. 

— Ti-am spus că îmi place să stau de vorbă? întrebă el. 

— Da. 

— M-am răzgândit. 

Cuvintele erau aspre, dar erau îndulcite de o ușoară umbră de 
tachinare din partea lui. 

— Prea târziu. 

Deci Jake încă nu se pricepea să se împrietenească cu cineva. Totusi, 
măcar încerca. Eforturile lui stângace și neprefăcute îi încălzeau lui 
Lyndie inima mult mai mult decât afecțiunea exuberantă din partea 
altcuiva. 

Unul dintre călăreții lui și-a strunit calul în fața lui Jake. 

— Oprește-te o clipă, îi spuse Jake, apoi îngenunche aproape 

de potcoavele din față ale mânzei. El își plimbă mâna de-a lungul 
oaselor delicate ale piciorului mânzei, iar degetele lui puternice erau 
incredibil de blânde și de ferme. 

Lyndie privi scena, încercând să-și stăpânească emoția. Era el 
conştient de faptul că modul în care își trata caii spunea atât de multe 
despre el? Lyndie vedea cât de blând era. Cât de plin de compasiune. 
Inteligență. Dedicare. El lucra și la sfârșit de săptămână și își 
supraveghea cu atenție caii în convalescență. 

Puteai cunoaşte multe lucruri despre un bărbat privindu-l cum își 
tratează animalele, iar Jake își trata animalele care se aflau în grija lui 
cu toată consideraţia cu care putea fi tratat un animal. 

Lyndie o aducea înapoi în grajd la Line Star pe Willow, în 
dimineaţa următoare, când îl zări pe Jake. El stătea în afara boxei lui 
Silver Leaf, iar lângă el se afla o femeie înaltă și brunetă. 

Lyndie se opri brusc. Ea trebuia să-l înapoieze pe Willow 
îngrijitorului său, însă nu se putea urni din loc, deoarece o cuprinse 
dezamăgirea când o recunoscu pe femeia de lângă Jake. 

Flizabeth Alvarez fusese jocheu în Santa Anita în anii în care 
Lyndie se străduise din răsputeri să devină ea însăși jocheu de succes. 
La acea vreme, ele fuseseră singurele femei jocheu de pe pistă și astfel 
împărțiră o cămăruţă improvizată lângă vestiar. 

A fi femeie într-un domeniu dominat de bărbați fusese o provocare 
pentru amândouă. Le fusese greu să-i convingă pe antrenori să le 
încredințeze cei mai buni cai ai lor. Și asta declanșase un cerc vicios, 
fiindcă dacă nu aveai șansa de a lucra cu cei mai buni cai, nu puteai 
câștiga, și dacă nu puteai câștiga, antrenorii nu voiau să călărești cei 
mai buni cai ai lor. 

Lyndie îl ţinu și mai tare de hăţuri pe Willow în timp ce îl privi 
pe Jake cum își înclină capul ca să o asculte pe Elizabeth. Se pare că 
Jake se hotărâse să adopte ideea ei de a folosi un călăreț feminin în 
cazul lui Silver Leaf. Avea să aleagă o femeie jocheu pentru el. Dar 
judecând după hainele de călărie pe care le purta Elizabeth, femeia 
jocheu nu avea să fie Lyndie. 

De ce așteptase atât de mult să-l întrebe pe Jake dacă putea să-l 
călărească pe Silver în prima lui cursă? Lyndie căutase momentul 
perfect, dar așteptarea ei eșuase. 

Îngrijitorul lui Willow se apropie, iar Lyndie încredinţă mânzul în 
grija lui. Mâhnită, se îndreptă către Jake și Elizabeth. 

Când Jake se uită şi o văzu, o undă de șoc încărcată de sentimentul 
conștientizării și al puterii le străbătu privirile. 

Elizabeth o salută rezervată cu o înclinare a capului. 

— Bună ziua, Lyndie. 

— Mă bucur să te revăd, Elizabeth. 

— Voi două vă cunoaşteţi? 

— Am lucrat amândouă în Santa Anita, răspunse Elizabeth. 

— M-am gândit la tine de câteva ori de când sunt aici la Lone 
Star, îi spuse Lyndie. Mi-am amintit că veneai în Texas primăvara. 

— Acesta va fi cel de-al patrulea sezon al meu aici. De îndată ce 
Lone Star se închide, mă duc în California. Te duci pe Coasta de Vest 
în vara asta? 

— Nu, acum lucrez aici cu normă întreagă. Sora mea... 

— Așa e. Elizabeth arboră acea expresie pe care oamenii o aveau 
întotdeauna atunci când Lyndie pomenea de Mollie. 

— Elizabeth îl va scoate pe Silver Leaf la alergări ușoare, spuse 
Jake. 

Deși Lyndie se așteptase la asta, cuvintele tot o răniseră. O alergare 
ușoară oferea calului ocazia de a se dezmorţi, nu într-un sprint total, dar 
îndeajuns de repede încât să simtă adierea vântului în faţă. În zilele de 
dinaintea unei curse, o alergare ușoară putea spune multe antrenorului 
referitor la pregătirea fizică și mentală a calului. După ziua de azi, Jake 
avea să mai relaxeze programul de antrenament al lui Silver pentru a 
conserva energia calului pentru ceea ce era mai important. 

— E un cal arătos. 

Elizabeth păși la intrarea în boxă, cu mâinile la spate, iar părul ei 
negru strălucitor era prins într-o coadă joasă de cal. 

Lyndie se întoarse astfel încât să poate vedea în boxă și pentru 
prima oară o zări pe Zoe că îngenunchează înăuntru. După toate 
aparențele, roșcata înaltă aproape că terminase de înfășurat picioarele 
din spate ale armăsarului. 

Presimțţiri rele o copleșiră pe Lyndie. O cop/eșiră. Nu era nimic bun 
în toată situația asta. Ea nu știa dacă asta era din cauză că punând-o 
pe Elizabeth pe Silver era ceva greșit în sine sau din cauza invidiei 
care o rodea. Nu avea niciun drept să conteste alegerea lui Jake de a 
o lăsa pe Elizabeth să-l scoată pe Silver la alergări ușoare. Jake era 
antrenorul lui Silver Leaf, nu Lyndie. 

Elizabeth era jocheu de șapte sau opt ani. Poate că era doar cu doi 
ani mai mare decât Lyndie, dar Elizabeth o depășea mult în ceea ce 
privea experiența la curse. Pe hârtie, Elizabeth era evident opțiunea 
mai bună. 

Zoe îl scoase pe Silver afară și îl înşeuă. Elizabeth își puse casca de 
călărit, apoi Jake o ajută să se ridice în șa. 

— O să merg pe pistă în spatele tău, spuse el. 

Elizabeth porni. 

Zoe îi aruncă repede o privire lui Lyndie și dădu din cap de două 
ori în direcţia lui Jake. Se părea că nici lui Zoe nu-i convenea faptul 
că Elizabeth era jocheul lui Silver. 

— Dacă ești de acord, Jake, o să te însoțesc, spuse Lyndie. Silver ar 
fi fost ultimul dintre caii ei cu care ar fi făcut exerciţii. Din moment ce 
Elizabeth îl călărea acum, Lyndie își terminase munca. 

— În regulă. Jake începu să meargă. 

Entuziasmul tău e molipsitor! Ea îşi scoase repede vesta protectoare 
și își trase un pulover de culoare roz pal peste maieul ei alb. Îl prinse 
pe Jake din urmă în afara grajdului. 

În față, Elizabeth stătea pe Silver, complet relaxată. 

Lyndie se luptă cu o doză de gelozie pe care nu și-o dorea să simtă. 
Elizabeth s-a comportat întotdeauna frumos cu tine, Lyndie. Ai uitat? 

Fa și Elizabeth înfiripaseră odată o camaraderie, fiind două femei 
într-o lume a bărbaților. Se sprijiniseră una pe alta, se respectaseră 
și se încurajaseră reciproc în mijlocul eșecurilor. Totuși, întotdeauna 
existase între ele un soi de competiţie. 

Din moment ce fuseseră singurele femei jocheu din Santa Anita, 
era firesc să fie comparate una cu alta. Pe cât de mult potenţial credea 
Lyndie că are, Elizabeth fusese mereu cea favorizată. 

Flizabeth era o persoană directă, care nu umbla cu prostii și 
extrem de hotărâtă, iar munca ei asiduă dăduse roade. Și Lyndie 

fusese dintr-o bucată. Dar era nevoie de ea acasă pentru a ajuta la 
îngrijirea lui Mollie. Ea nu avusese cum să aloce același număr de ore 
pentru pregătire, așa ca Elizabeth. 

Pe când era jocheu, Lyndie Îl implorase pe Dumnezeu lună de 
lună să-i dea un antrenor — doar unul — care să-i ofere șansa de a 
călări un cal important — doar unul. De antrenorul și calul acela nu 
avusese parte, dar oricum, ea investise fiecare clipă liberă, plus toată 
speranţa și energia ei în pregătirea ei în calitate de jocheu timp de 
doi ani. Totuși, în cele din urmă, neputând să se mai descurce, Lyndie 
renunţase la cariera de jocheu și la toate visurile pe care și le făcuse. 
Nu fusese o decizie ușoară. În copilărie, se visase călărind în derby-ul 
din Kentucky. 

Elizabeth își continuase cariera. Rezistase în timpul sezoanelor 
prost plătite, al pericolului și al adversităţilor. În timp, își făcuse un 
mic renume. Nu călărise niciodată un cal important, cel de genul 
cailor de curse pe care comunitatea de specialitate îl numea Campion 
Mondial. Dar Lyndie era la curent cu performanțele ei așa încât știa 
că Elizabeth încheiase sezonul de anul trecut de la Lone Star cam pe 
la mijlocul clasamentului, ceea ce o plasa ca fiind cea mai bună femeie 
jocheu. 

Deci, ştiind ceea ce știa despre Elizabeth și cariera ei, de ce nu 
putea Lyndie să i-l ofere pe Silver cu inima împăcată? Cu bunăvoință? 
În schimb, se simţi copleșită de o posesivitate bolnăvicioasă, precum 
aceea a unei mame față de copilul ei. Investise atât de mult timp în 
Silver. Îi plăceau caii pe care îi antrena. Pentru numele lui Dumnezeu, 
iubea animalele în general. Dar Silver avea ceva special. Un soi de 
farmec nedefinit. Lyndie fusese cea care îi înțelesese mecanismele 
interioare. Ea fusese cea care îl făcuse să aleargă. 

Mergând în tandem, alături de Jake, aproape că parcurseseră în 
totalitate distanța până la pistă în tăcere. Mai aveau doar puţin peste 
patruzeci de metri de mers. Doamne, ar trebui să spun ceva? 

Nu primi un răspuns clar. Cu siguranță că nu intenţiona să-și 
strice prietenia fragilă pe care abia o înfiripase cu el. Totuși, Lyndie 
știa că va trebui să calce pe un teren minat din când în când în ceea 
ce-l privea pe Jake. 

— Elizabeth e foarte bună. 


180 


Jake scoase un sunet gutural. 

— Are experienţă. Instincte grozave. 

— De ce cred că ai de gând să-mi spui să nu o las să-l călărească 
pe Silver Leaf în cursa lui de debut? 

— Deoarece chiar asta am de gând să-ți spun. 

Fără să se uite la ea, Jake se încruntă. 

— M-am gândit că o să fii mulțumită. E femeie. 

— Dar ea nu e totuna cu mine. 

El se opri imediat. Îi cercetă chipul ca și cum ar fi căutat răspunsuri. 

— Nu. Nu este. 

Lyndie își îndreptă statura. 

— Vreau să-l călăresc pe Silver Leaf în cursa lui de debut. 

Se lăsă tăcerea. 

— Poftim? șopti Jake. 

— Eu vreau să fiu jocheul lui Silver Leaf. Te rog. 

— Nu. 

— Am fost jocheu timp de doi ani. Licenţa mea este valabilă. Nu 
voi cere să-i călăresc pe niciunul dintre ceilalți cai, dar chiar aș aprecia 
șansa de a-l călări pe Silver Leaf. 

— Eşti foarte pricepută în ceea ce faci. Dar răspunsul rămâne nu. 

Jake se întoarse și se îndreptă cu pași mari înspre pistă, ţinând-o 
la distanță. 

Lyndie tinu pasul cu el. 

— Mi-am dat seama că vreau să merg cu el în cursă de ceva vreme. 
Am așteptat însă ocazia potrivită ca să vorbesc cu tine pe tema asta. 

— N-o să se întâmple, Lyndie. 

— De ce? 

— E prea periculos. 

— Dar nu e prea periculos pentru Elizabeth? 

— Nu. Nu este. 

Trădarea o duru. 

— Sunt la fel de capabilă ca ea. 

Jake nu răspunse. 

Cu siguranță că nu-i reproşa căzătura? El însuși spusese că nu 
greșise cu nimic în dimineața aceea... 

Poate că nu accidentul ei stătea la baza împotrivirii lui. Probabil 

că experienţele din Irak și rănile pe care le suferise acolo că îl făcuseră 
mai susceptibil la îngrijorare, atât justificată, cât și nejustificată. 

— Există anumite riscuri în meseria de jocheu, spuse ea cu grijă. 
Dar sunt riscuri calculate. Călăresc de ani buni și am avut parte de 
câteva accidentări, dar toate au fost minore. 

— Amândoi știm că asta nu te scutește de un accident grav data 
viitoare. 

— Mi-ar plăcea să decid singură dacă această provocare este prea 
dificilă pentru mine. E spinarea mea în joc. 

— Eu sunt antrenorul lui Silver Leaf. Eu iau hotărârile în privința 
jocheilor. 

Tonul lui îi comunică faptul că nu mai are niciun rost să încerce 
să-i schimbe decizia. 

Lyndie văzu că doi dintre ceilalți cai ai lui Jake erau pregătiți, 
amândoi cu jocheii lor, nicidecum cu călăreţii care făceau exerciții cu 
ei. Părea că Jake avea să-l scoată pe Silver Leaf la o alergare ușoară 
alături de ei, folosind aceeași metodă pe care o folosise în cazul ei cu 
câteva zile înainte. 

— Mi-e teamă că punerea lui Elizabeth pe Silver Leaf în 
dimineaţa asta îl va deruta. 

Lacrimi prosteşti îi strânseră gâtul. Lyndie nu avea să plângă din 
cauza asta. Era o femeie în toată firea, o profesionistă. 

— Nu sunt de acord. 

— L-ai pus cu o femeie jocheu, dar asta e numai o parte din 
ecuaţie. El trebuie să o cunoască și să aibă încredere în ea înainte de 
a intra în cursă pentru ea. 

Bineînţeles că Lyndie nu era sigură de chestia asta. Era foarte 
probabil ca odată ce-i descoperise potenţialul lui Silver, iar acesta 
prinse gustul competiţiei, putea să alerge în cursă pentru oricine. 

— Silver Leaf poate să ajungă să o cunoască pe Elizabeth și să 
aibă încredere în ea, spuse Jake. 

— Am petrecut ore întregi cu el timp de două săptămâni înainte 
ca el să capete încredere în mine. Cursa lui de debut e în șapte zile. 

— Rămân la hotărârea mea, Lyndie. 

Fa își mușcă mucoasa buzei inferioare ca să nu se certe cu Jake. 
El fusese de acord ca ea să-l însoţească la gardul ce împrejmuia pista 

în fiecare zi și chiar îi ceruse părerea în legătură cu prestația cailor 
de vreo câteva ori. Dar Lyndie își dădu seama cu durere că aceste 
lucruri nu îi dădeau în niciun fel voie să îi dicteze lui Jake ce să facă 
în privința călăreților lui. 

Ei ajunseră la cei trei jochei, iar Jake le dădu fiecăruia instrucţiuni 
scurte și precise. Caii se îndepărtară. 

Neliniștea o împunse ca un nod în stomac. Numai ce ieri stătuseră 
chiar în acest loc, vorbind atât de familiar unul cu celălalt. Speranțele 
ei prinseseră aripi în privinţa lor şi a viitorului. Și azi, se confrunta 
cu dezamăgirea. 

Jake își ridică cronometrul, fixându-l în momentul în care caii își 
începură alergarea ușoară. Doi dintre cei trei cai o luară înainte. Silver 
Leaf rămase în urmă, fapt ce îi stătea în fire. Prefera să îi lase pe 
ceilalți să o ia înainte, să îi evalueze și apoi să-și dezlănțuie puterea. 

Numai că de data asta, nu făcu așa. 

El nu-și eliberă nicio putere. Armăsarul înalt și bălțat galopa exact la 
fel, așa cum făcuse în toate sezoanele lui anterioare, încet și imperturbabil. 
Ceilalți doi cai o luară înainte, apoi tot mai departe în fața lui. 

Elizabeth făcuse alergări ușoare cu nenumărați cai. Tehnica ei era 
ireproşabilă. Dar în ochii lui Silver, Elizabeth era o însoţitoare străină, 
dar plăcută. Nu-și câștigase locul în cercul lui interior regal și deci, 
pentru ea, el nu avea să-și dea silința. 

Lyndie își relaxă umerii încordaţi și răsuflă ușurată. Era groaznic 
din partea ei, dar nu se putea să nu se simtă bucuroasă. Refuzul lui 
Silver de a alerga pentru Elizabeth însemna că încă mai avea o șansă 
de a-l convinge pe Jake să îi dea ocazia să-l călărească. 

Jake rămase tăcut și nu-și arătă în niciun fel sentimentele, totuși, 
ea îi simţi frustrarea adâncă. Pe măsură ce secundele treceau, părea că 
Jake își pierdea tot mai mult controlul. 

Dacă Lyndie îi spunea ceva acum, se temea că el avea să o respingă 
cu putere. Va aștepta și-l va aborda să-i ofere șansa de a fi jocheul lui 
Silver Leaf când Jake nu va mai fi atât de înverșunat. 

Între timp, Lyndie va mijloci în rugăciune. 


pai 

Se presupunea că exerciţiile fizice erau sănătoase. Dar Jake știa 
că dacă cineva l-ar putea vedea acum, ar crede că ar fi derapat de pe 
drumul numit sănătate și ar fi sfârșit în șanțul numit nebunie. 

Era ora unu noaptea. Jake continua tracțiunile la bară în mansarda 
casei, unde avea amenajată propria sală de sport. Era de neoprit, ca și 
cum viața lui depindea de asta. 

Ticnit. Asta era descrierea care i se potrivea. 

Trecuseră ani de când se străduise din răsputeri să se mențină pe 
linia de plutire. De când Lyndie se întorsese în viața lui, începuse să 
piardă controlul. 

Cu răsuflarea întretăiată, el se lăsă jos, apoi făcu un pas clătinat, 
înainte să-și sprijine umărul de perete ca să-și țină echilibrul. Mușchii 
îi erau precum cauciucul. Respira sacadat. 

Jake nu putuse dormi, așa că făcuse ceea ce făcea întotdeauna 
atunci când avea insomnii: venise aici. Întâi, alergase pe bandă. 
Neputând să-și calmeze gândurile haotice, începuse să ridice greutăți 
cu mai bine de o oră în urmă. 

Ar trebui să se oprească. Să facă un duș. Să se comporte ca un om 
normal și să încerce să doarmă. 

Nu se putea ţine prea bine pe picioare, așa că se așeză pe banca 
de exerciții. Plămânii lui se luptau pentru aer. Jake își puse mâinile 
pe frunte cu palmele în sus și fixă cu privirea linia în care tavanul 
camerei se intersecta cu peretele. 

De ce oare nu îi ieșea nimic așa cum voia? Silver Leaf ar fi trebuit 
să alerge pentru Elizabeth în dimineaţa trecută. Tot ce știa despre cai, 
toată experienţa lui, îi spunea că îl pregătise pe Silver Leaf pentru 
viitoarea lui cursă. El și Lyndie îl aduseseră exact în stadiul potrivit 
tocmai la timp pentru cursă. Calul mâncase furaje sănătoase, trecuse 
cu brio de testele veterinare, impresionându-l pe Jake pe pistă. El ar 
fi trebuit să alerge azi. 

„L-ai pus cu o femeie jocheu, dar asta e numai o parte a ecuației, 
spusese Lyndie. „EZ trebuie să o cunoască şi să aibă încredere în ea 
înainte să alerge pentru ea.“ Jake refuza să creadă așa ceva, acum sau 
altă dată. Caii de curse nu aveau preferințe. Ei alergau pentru orice 
călăreț bun. Calvin Borel îl călărise pe Mine That Bird, un cal cu care 
nu mai fusese vreodată la cursă, și câștigase derby-ul din 2009. Lui 

Jake îi veniră în minte alte zece exemple de cai care câștigaseră curse 
importante în circumstanţe similare. 

Un jocheu experimentat contribuia cu aproape zece la sută din 
succesul unui cal pe pistă. Numai zece. Deci de ce oare calul lui nu se 
descurcase cu Elizabeth la fel cum se descurcase cu Lyndie? 

Stia de ce. 

Lyndie era cea care îl motiva pe Silver Leaf. Văzuse cu propriii 
lui ochi acea legătură care exista între ei. Nu crezuse că mai existau 
minuni pe lumea asta, dar Lyndie și Silver împreună? Erau una. 

Faptul că Lyndie era teafără și nevătămată după ce, cu o dimineață 
în urmă, un cal trecuse peste ea? O altă minune. Inexplicabilă. Lipsită 
de logică. 

Chiar așa? întrebă o voce lăuntrică. 

Jake nu dădu atenţie acestui gând. Întreaga zi se zbătuse între 
frustrare și confuzie în decizia alegerii jocheului lui Silver Leaf. 
Niciodată nu luase în calcul opţiunea de a o lăsa pe Lyndie într-o 
cursă cu el. Ea renunțase la curse cu ani în urmă. Era numai o călăreață 
de exerciţii. Era... 

Jake refuza să se gândească la ceea ce Lyndie însemna pentru el. 

Flizabeth Alvarez era tocmai potrivită. O putea înscrie în cursă 
cu calul său și să doarmă liniștit. Dar ideea de a o lăsa pe Lyndie cu 
Silver Leaf într-o cursă îi împietrea inima. Toti acei cai care concurau 
pentru poziţii importante, viteza lor grozavă. Căzătura lui Lyndie 
de la exerciţii fusese îndeajuns de urâtă. I se puteau întâmpla lucruri 
mult mai grave într-o cursă. 

Cum putea să-și asume riscul cu Lyndie? Ea picta zâne, pentru 
numele lui Dumnezeu. 

Jake nu putea — pur și simplu nu putea să mai piardă pe cineva de 
care era răspunzător. Pierduse deja oameni dragi, iar asta aproape că 
îl ucisese. 

El gemu și își apăsă ochii cu podul palmelor. Cum putea să nu își 
asume riscul cu Lyndie când ea era singura care îi putea da lui Silver 
Leaf şansa de a câștiga? 

El și Bo fuseseră cei care hotărâseră să îi împerecheze pe caii care 
aveau să fie părinţii lui Silver Leaf. Când Silver Leaf era un mânz de 
șase luni, Jake avea mereu morcovi în buzunare pentru el și îl hrănea 

din mână. ÎI antrenase în ţarc pe când Silver Leaf avea doar un an. 
Cumnata lui, Meg, îl iubea pe Silver Leaf. 

Cum putea să-și justifice refuzul de a-i oferi lui Lyndie șansa de 
a-l călări? 

Nu putea. 

Cum putea suporta să o lase să-l călărească? 

Nu putea. 

anny! 

Amber se apropie de tejgheaua de la Cream or Sugar, 

mulțumită să-l vadă pe unchiul Celiei, Danny, stând pe 
locul lui obişnuit. 

— Amber! 

Ea își servise în grabă prânzul la muncă astfel încât să aibă timp 
să îi ceară lui Danny mai multe sfaturi în materie de întâlniri. Pe cât 
de mult sperase ca Will să o invite să iasă cu el, încă nu o făcuse. Nici 
Lyndie nu reușise să înregistreze vreun progres în dreptul ei legat de 
înțelegerea lor. Așa că Amber se simțea responsabilă să preia frâiele și 
să aranjeze mai multe ieșiri pentru amândouă. 

— Ce mai faci, fetiţo? întrebă Danny. Eşti bine? 

Amber se așeză pe un taburet. 

— Totul e bine cu Jayden și la muncă, dar lucrurile nu s-au 
îmbunătăţit când vine vorba de întâlniri. 

Danny încuviință din cap, înţelegător. Surferul californian din 
Holley transformase o cămașă portocalie Hurley într-un maieu, 
tăindu-i mânecile și gulerul. Tenul bronzat care îi acoperea fața și 
pieptul părea să aibă cel puțin cincizeci de ani. 

— E nevoie de timp. 

Ty Porter se apropie de partea cealaltă a tejghelei, purtând blugi și 
un tricou, ambele fiind incredibil de uzate. 

— Bună, Amber. 

O fascinaţie tipic feminină îi scurtcircuită creierul. Trebui să-și 
adune gândurile pentru a-şi aminti cum trebuia să-i răspundă. El o 
salutase, așa că Amber nu avea altceva de făcut decât să îl salute la 
rândul ei. 

— Bună, Ty. 

— Ce dorești? 

— Cafea cu frişcă ṣi...din moment ce e vineri, a pregătit Celia 
brioșa ei specială de weekend? 

— Da, doamnă. 

— Aș dori una, te rog. Și un biscuit în formă de ou de Paști ornat 
colorat ca să i-l duc acasă lui Jayden. 

— Imediat. 

Ty plecă. 

— Cum a mers întâlnirea burlacilor de la Fellowship Church? 
întrebă Danny. 

— M-am simțit foarte bine. Chiar am cunoscut câteva persoane. 

— Şi Lyndie? 

— Sinceră să fiu, îmi cam fac griji în privința talentelor lui Lyndie 
în materie de întâlniri. Vreau să spun că pe cât de frumoasă este, 
Amber dădu din umeri — aş numi-o chiar foarte frumoasă — nu e 
foarte îndrăzneață în preajma bărbaţilor. Nu sunt sigură dacă și-a ieșit 
din mână sau dacă e vorba despre altceva la mijloc. 

— Am auzit că e artistă. 

— Așa este. 

— Grozav. Foarte fain. Poate că neglijezi latura ei artistică, știi? 
Artiştii trăiesc într-o altfel de lume. 

Poftim? 

Ty așeză în faţa lui Amber o ceașcă cu cafea aburindă și o căniță 
cu frişcă. Îi aduse și brioșa, aruncând un prosop de vase peste umăr. 
Pentru o celibatară, nici că nu putea fi o priveliște mai îmbietoare 
decât aceea a unui bărbat chipeș cu un prosop de vase peste umăr care 
îți aduce o brioșă. 

— Celia și Hudson nu sunt aici? 

Amber ochi fruntea lui Ty, atâta vreme cât se fâstâcea din greu 
când îi privea fața arătoasă. 

— Sunt la o întâlnire de joacă alături de alte câteva mămici și 
bebeluși. Uite biscuitul pentru Jayden. 

El așeză o punguță albă în apropierea ei. 

— Mulţumesc. 

— Cu plăcere. 

Ty se duse să-l servească pe un bărbat mai în vârstă cu un baston. 

— Ştii tu...atenţia lui Danny fu distrasă de altceva înainte de a 
reveni asupra ei. Mi-am amintit de o întâlnire pe care unul dintre 
grupurile locale o organizează. E pentru persoanele de treizeci și cinci 
de ani și chiar mai tinere de atât. Folosesc modelul unui gokoz*. 

— Unui ce? 

— Japonezii, înţelegi tu. Sunt oameni foarte pașnici și relaxaţi. 
Fac niște chestii foarte drăguțe la întâlnirile aranjate în grup. La un 
gokon, fiecare își aduce unul sau doi prieteni cu el. 

— Pare interesant. 

Amber îndepărtă cu grijă ambalajul de pe brioșă. Celia presărase 
ciocolată neagră rasă peste aluatul cu vanilie. Iar deasupra glazură de 
unt de arahide decorată cu fulgi de ciocolată și caramel. Un adevărat 
festin pentru ziua de vineri. 

— Gokon-ul va avea loc la un restaurant japonez din Allen. 

Danny mușcă din prăjitura lui cu fulgi de ciocolată, apoi își tampon 
gura cu un șervețel. Vrei să-ți trimit prin e-mail linkul de înscriere? 

— Mi-ar plăcea. Mulţumesc. 

Brioșa asta era incredibil de bună. 

— Bănuiesc că nu s-a întâmplat nimic încă între tine și pompier? 

— Mi-a făcut o ofertă pentru o terasă nouă. 

— E un început. 

— Dacă e așa, e unul foarte slab. Chiar îmi place de pompier. 
Amber zâmbi trist. Dar mă îndoiesc că sentimentul e reciproc. 


* În sens literal, termenul s-ar traduce ca o întâlnire mixtă, între bărbaţi și 


femei, care participă în număr egal, se referă la un gen de întâlniri foarte 
populare în Japonia, și anume întâlniri în grup, în jurul mesei la cină, 
pentru o mai bună socializare cu persoane necunoscute n. tr.].. 

— Are timp să se răzgândească. 
— O fată poate numai să spere, Danny. Până atunci? 
— Da? 


— Mănânc brioșa asta. 


pai 


Majoritatea oamenilor nu erau de găsit la locul de muncă într-o 
după-amiază frumoasă de sâmbătă. Dar chiar înainte de a-i zări 
camioneta în parcare, Lyndie știuse unde să-l găsească pe Jake. 

Fa sări din Jeep și făcu ocolul grajdului de mânji de la Whispering 
Creek. 

Jake încă nu îi spusese nimic dacă se gândea să o aleagă ca jocheu 
pentru Silver Leaf. Irecuseră mai bine de două zile de la încercarea 
eşuată cu Elizabeth și rămase mai puţin de o săptămână până la cursa 
lui Silver. Din fericire, armăsarul alergase la fel de repede ca prima 
dată pentru Lyndie în ultimele două dimineți. Ceea ce însemna că 
antrenamentul lui cu Elizabeth nu îl tulburase pe cât de mult se 
temuse Lyndie. Și ceea ce însemna că se măreau șansele ei să devină 
jocheul lui Silver. 

Ieri dimineaţă, când stătuse lângă Jake după ce terminase de 
călărit, existaseră multe pauze în discuție, multe momente tăcute în 
care el ar fi putut să o informeze că se hotărâse să o lase să fie jocheul 
lui Silver în viitoarea lui cursă. Dar nu. Nu spusese nimic pe tema 
asta, așa că Lyndie se hotărâse să fie răbdătoare. 

În ultimele două nopți stătuse în pat și se uitase la semicercul de 
sticlă de deasupra ferestrei ei din dormitor. Nori albi se iviseră pe un 
cer negru ca abanosul în timp ce mintea îi lucra febril, gândindu-se la 
tot felul de scenarii îngrijorătoare referitoare la Silver Leaf, Elizabeth 
și un bărbat care nu se lăsa înduplecat. 

În dimineaţa asta, Lyndie se hotărâse că era timpul să discute cu 
Jake despre Silver Leaf. Dar când își termină sarcinile de lucru și ieși 
să-l întâlnească, el plecase deja. Supraveghetorul lui îi ținea locul şi o 
informă că Jake fusese chemat la anumite întâlniri. 

De atunci Lyndie încercase să se convingă că era în regulă să 
aştepte până luni ca să discute cu el. Participă la un curs de Pilates, 

făcu un duș, dădu o fugă la magazinul alimentar, stătu cu Mollie, apoi 
se întoarse acasă ca să lucreze la schițele ei. Contrar a ceea ce avusese 
în gând să deseneze, un prinţ întunecat și posomorât cu o pălărie cu 
trei colțuri (o pălărie neagră marca Stetson ar fi făcut asemănarea prea 
evidentă) și cu o pelerină lungă pusese stăpânire pe hârtia ei. Zâna cu 
păr bălai, zâna roșcată și inorogul cenușiu, toți stăteau în rând în fața 
prinţului, timizi și încruntați, așteptând să vadă ce poruncă avea să le 
dea acesta. 

Lyndie se îndepărtă de schiță pentru a o analiza. Aici și acum, 
ajunsese la limită. Nu putea să aștepte, timidă și încruntată, până luni 
ca să vadă ce hotărâre va lua Jake. Nu exista vreun moment oportun 
pentru a deschide un subiect în fața lui, ceva ce învățase pe propria 
ei piele. Se hotărâse să-l întrebe civilizat pe Jake dacă o lăsa să fie 
jocheul lui Silver Leaf. Întrebarea putea fi o nouă provocare la adresa 
camaraderiei lor, dar se încadra în limitele relaţiei lor profesionale, de 
asta era sigură. Nu-i așa? 

Corect. Așa era. 

Lyndie se obișnuise atât de mult cu cizmele ei de călărie, încât 
o încerca o senzaţie nouă să pășească pe terenul de la Whispering 
Creek în șlapi. Nu voise să arate prea neîngrijită sau prea elegantă, 
aşa că alesese blugi, un tricou de culoarea mandarinei și una dintre 
eșarfele ei colorate. 

În spatele grajdului, câțiva cai pășteau în padocuri și pe pajiște. Fa 
zări o figură masculină, dar, chiar și de la distanță, își dădu seama că 
nu era Jake. 

Lyndie intră în grajd, ochii ei obișnuindu-se cu întunericul în 
timp ce mergea printre rânduri, uitându-se în fiecare boxă. Îi salută 
pe doi muncitori. Jake tot nu era de găsit. 

Fa ajunse la camera de lucru și deschise ușa. 

Ochii căprui ai lui Jake îi întâlniră imediat pe ai ei. El ţinea în 
mână un clipboard și se sprijinea cu toată greutatea de masa din 
încăpere. Nu purta pălăria lui marca Stetson în după-amiaza asta. 

Lyndie intră în cameră. Angajaţii de la Whispering Creek 
foloseau spaţiul pentru întâlniri, serveau aici prânzul și tot aici era 
și spaţiu de depozitare pentru echipamente și medicamente pentru 
cai. Încăperea avea o fereastră mare, o chiuvetă și un minifrigider. 

Toate erau păstrate curate și în ordine la fel ca restul grajdurilor lui 
Jake. 

— Bună. 

Jake o privi intens și precaut. 

— Bună. 

Lyndie îi întinse mica ofertă de pace pe care o adusese. O cupă cu 
unt de arahide Reese. 

Serios, Jake primi bomboana. După o scurtă ezitare, el puse atât 
bomboana, cât și clipboardul deoparte. 

— E totul în regulă? 

— Totul e bine. 

— Ai nevoie de ceva? 

— Am venit cu mașina până aici ca să te găsesc. 

— De ce? 

Acum e acum. Lyndie învățase că, în cazul lui Jake, cel mai bine 
era să treacă direct la subiect, fără ocolișuri. 

— Speram să putem discuta despre Silver Leaf. Voiam să te abordez 
chiar de dimineață, dar când am venit să te văd, erai deja plecat. 

— Aveam întâlniri. 

— Am auzit. Lyndie își îndesă degetele în buzunarele din față ale 
blugilor. Te-ai hotărât cine îl va călări pe Silver Leaf în cursă? 

— Nu. Nu m-am hotărât încă. 

Spune-mi că îmi dai voie, Înaltule, Întunecatule si Încruntatule! 

— Chiar mi-ar plăcea să am șansa să-l călăresc. 

— Știu că ţi-ar plăcea. 

Jake purta cămașa lui gri din tricot, iar primii trei nasturi de sus 
erau descheiați și lăsau să se vadă un tricou alb pe dedesubt. Ochii 
îi erau și mai injectați astăzi și chiar mai întunecați decât de obicei. 
Nu se bărbierise. Ridurile îi acopereau fruntea și se întindeau până 
la colțurile ochilor. Părul îi era în dezordine, ca și cum și-ar fi trecut 
mâna prin el, frustrat. 

Lyndie venise aici făcându-și griji cu privire la propria persoană. 
Dar în timp ce observă trăsăturile feței lui Jake, îngrijorarea ei se 
mută asupra lui. 

— Te frământă ceva. Ea vorbi încet, dar sigură pe ea. N-ai închis 
un ochi, nu-i așa? 

Jake se încruntă. 


— De ce nu dormi? Din cauza stresului posttraumatic? A 
anxietății? Ce se întâmplă? 

— Orele din noapte nu sunt tocmai preferatele mele. Uite, dacă 
am terminat aici. 

— N-am terminat discuţia. 

— Du-te şi bucură-te de ziua de sâmbătă, Lyndie. 

— Acum că mă uit bine la tine, nu mă voi putea bucura de ea. Îmi 
voi face prea multe griji în privința ta. Cu ce pot să te ajut? 

Jake deveni imediat defensiv. 

— Cu nimic. 

Bietul Jake. Biata lui față frumoasă și atât de obosită. Oricât de 
masiv și de puternic era din punct de vedere fizic, Jake era și rănit. 
Avea nevoie de cineva care să aibă grijă de el. 

Urmându-și instinctul, Lyndie făcu un pas înainte și își puse 
mâinile de o parte și de alta a feței lui. 

— Nu, se eschivă Jake, încercând să se tragă înapoi. 

— Șşș..., îi răspunse Lyndie ferm. 

Fa își pusese dinadins mâinile în același loc pe ambele părți ale 
feței lui, fără să facă distincţie între obrazul sănătos și cel cu cicatricea. 
Vechea lui rană era subţire și ușor întinsă la atingere. 

— Lyndie, îi spuse el frânt. Te rog, nu. 

Fa nu-și pierdu curajul. Mâinile îi țineau chipul aplecat asupra ei 
astfel încât să îi poată citi trăsăturile și să nu mai aibă niciunul unde 
să se ascundă. 

— Vreau să te ajut dacă mă lași, spuse Lyndie. Eşti cel mai bun 
prieten pe care l-am avut vreodată. 

— Nu mai sunt puştiul de atunci. 

— Așa este. Atunci erai un băiat, iar acum ești un bărbat. Dar tot, 
Jake Porter ai rămas. Aș recunoaște chipul ăsta oriunde. 

— Faţa mea e de nerecunoscut. 

— Nu şi pentru mine. Chipul tău mi s-ar părea frumos chiar și 
dacă toată pielea ți s-ar topi. 

Jake își puse mâinile în jurul încheieturilor ei. Totuși, se abținu 
să-i îndepărteze braţele lui Lyndie. Fa putu simți cum el tremură preț 
de o clipă sau două. 

Un fior electrizant străbătu distanța dintre ei. Lyndie pusese 
mâinile pe el din compasiune și hotărâre. Dar acum că ei erau uniți în 
această poziţie intimă, puterea sălbatică a atracției dintre ei se trezi la 
viață. Inima lui Lyndie începu să bată ca o tobă. 

— Vreau să te ajut, spuse ea din nou. 

Jake se smulse din mâinile ei și se îndreptă spre fereastră, 
sprijinindu-și o mână de pervaz. Respira sacadat. 

Lyndie își dădea seama că Jake avea nevoie disperată de spațiu, așa 
că îl urmă doar până la jumătatea distanței până la fereastră, dându-i 
timp să se adune. 

Jake avea nevoie să stea de vorbă cu cineva, cineva care să-l asculte, 
să-l îmbrăţișeze, să plângă cu el și să se roage cu el. Vorbește cu mine! 
Voia Lyndie să strige. Dar el păstră — încă — tăcerea, ascunzându-se 
în spatele zidurilor pe care și le ridicase pentru a-i ţine pe ceilalți la 
distanță. 

Sunetul slab al unui ceas ticăind și al pașilor care treceau prin fața 
ușii se contopea cu bătăile nebunești ale inimii lui Lyndie. 

— Îmi pare rău că familia mea s-a mutat cu mulţi ani în urmă. 

Fa își alese cu grijă cuvintele, încercând să găsească o cale spre 
inima lui. 

— Şi îmi pare foarte rău că nu am luat legătura cu tine după ce 
te-ai întors din război. Regret că nu am fost alături de tine când ai 
avut nevoie de un prieten. 

Nu primi niciun răspuns. 

— Dar acum sunt aici și nu plec nicăieri. Vrei să-mi spui de ce nu 
dormi? 

Urmă o pauză lungă, apoi Jake se întoarse cu fața spre ea și își 
încrucișă braţele. 

— Am responsabilităţi de care trebuie să mă achit, spuse el 
inexpresiv. Îmi fac griji. 

Era un început. 

— Și grijile astea se datorează lucrurilor din prezent sau celor din 
trecut? 

— Ambelor. 

— Vrei să discutăm despre ele? 


— Nu. 
194 


Lyndie își aminti un verset din Biblie. Căci noi nu luptăm împotriva 
cărnii şi sângelui, ci împotriva stăpânirilor, autorităților şi puterilor 
acestui veac întunecat, împotriva duburilor rele din locurile cerești. Oare 
cum era pentru el? Să se lupte cu lumea aceasta întunecată și cu 
sindromul stresului posttraumatic fără ajutorul lui Dumnezeu? 

Lyndie voia să-l apere. Puterile acestei lumi întunecate nu-l 
puteau avea pe Jake. 

— Dar cum rămâne cu dispozitivul exploziv improvizat? Vrei să 
vorbim despre asta? 

— Eu doar...Jake își încordă obrazul. Nu pot. 

— Îmi poţi spune ce răni fizice ai suferit în urma acestei explozii? 

Urmă o pauză. 

— Un plămân perforat. Coaste rupte. Lacerații. 

— Laceraţii unde? 

— Pe faţă, pe picior, pe o parte a corpului. 

Jake vorbea cu ea, împărtășindu-i câteva detalii. 

— Te-ai gândit să te întorci în Marină după ce ţi s-au vindecat 
rănile? 

El dădu din cap. 

— Am fost eliberat din serviciul militar cu onoruri. 

— Te mai supără vechile răni? 

— Cele fizice? Nu. 

Faptul că vechile răni mentale încă îl mai chinuiau puternic era 
ceva ce rămăsese nespus. 

— Ce te ajută să adormi? întrebă Lyndie. 

Jake o privi aspru, iar sprâncenele i se încruntară. 

— Nimic nu mă poate ajuta, Lyndie. 

— Există un lucru care să te ajute, Jake. 

— O să-mi ţii iar o predică despre Dumnezeu? 

— Doar despre El. Vrei să vii cu mine a biserică? 

— Nu. 

Jake se îndreptă spre partea cealaltă a mesei pentru a-și lua 
clipboardul și bomboana pe care i-o adusese Lyndie. Fra felul lui de 
a încheia discuţia și de a o goni din preajma lui. 

— Ei bine, dacă te răzgândești...anunţă-mă. Am vorbit cât se 
poate de serios mai devreme. Dacă te pot ajuta cu ceva, o fac cu 

plăcere. Dacă te hotărăști să vorbeşti despre ce te frământă, sunt 
aici. 

Jake stătea cu braţele lăsate în jos, sprijinindu-și clipboardul și 
bomboana de coapsă. Zbuciumul interior și ardoarea îi străluceau în 
ochi. 

Masa îi despărțea la fel de sigur precum un continent. Aproape 
că părea că o așezase acolo dinadins. Cu siguranță că era drept un 
amortizor între ei. Dar poate că slujea și drept protecţie. Era posibil 
ca Jake să se apere pe sine de Lyndie? Să o apere pe Lyndie de el 
însuși? 

— Vrei să le vizitezi din nou pe mama și pe Mollie? Te rog? 

Preţ de câteva clipe, Jake o observă cu atenţie. 

— Bine. 

— Serios? Lyndie deveni entuziasmată. Când? 

— Chiar acum. 

— O să vin cu tine. 

— Aș prefera să merg singur. 

Cuvintele lui o răniră chiar dacă Lyndie se hotărâse să nu le lase 
să o afecteze. Făcuseră niște progrese azi. Deocamdată era suficient. 

Procesul de vindecare al lui Jake avea să se întâmple în modul lui 
Dumnezeu, nu al ei. 

— Du-te și bucură-te de ziua de sâmbătă, spuse el. Apoi împinse 
ușa cu umărul și plecă. 

Lyndie rămase singură în mijlocul încăperii nesfârșit de goale. 


pa: 


Ea mi-a atins fața, îşi tot repeta Jake în gând în timp ce traversa 
orașul cu mașina. Mi-a atins faza. 

De ce făcuse una ca asta? Îl atinse cu mâinile. Habar n-avea ea ce 
tulburare izbucnise în Lăuntrul lui și cât de puţin se putea controla. 

De când se înrolase în Marină, dusese o viață simplă. Jake evitase 
cu îndârjire alcoolul, drogurile și relaţiile amoroase, știind că nu era 
suficient de puternic să-i reziste vreuneia din cele trei ispite. Trecuse 
o viață de când fusese atins de o femeie care îi plăcea. 

Dar acum Lyndie — Dumnezeu să-l ajute — chiar Lyndie îi atinsese 

fața. Ea stătuse atât de aproape de el încât Jake îi simţise căldura 
trupului și aroma săpunului, un parfum atât de curat și de distinct, 
încât îi amintea de o cascadă. Dorința pusese stăpânire pe el. 

De ce nu putea să-l lase în pace? De ce trebuia să pună întrebări și 
să spună lucruri pe care el își dorea să le șteargă din minte? 

„Nu mă voi putea bucura de ziua de sâmbătă. Îmi voi face prea multe 
griji în privinţa ta. Vreau să te ajut, dacă mă laşi. Esti cel mai bun prieten 
pe care l-am avut vreodată. Îmi pare rău că familia mea s-a mutat cu 
mulți ani în urmă. Sunt aici acum şi nu plec nicăieri. “ 

Lui Jake îi tremurau mâinile. Apucă mai strâns volanul și conduse 
până acasă la părinții lui Lyndie. Nu se învoise cu vizita asta fiindcă 
Lyndie îi sugerase ideea. Ci pentru că avea nevoie să stea de vorbă cu 
Karen. 

Totuși, în timp ce bătu la ușa de la intrare, Jake se gândi că era 
probabil o idee proastă să apară așa din senin. Nu era politicos. 

Tatăl lui Lyndie îi deschise ușa. Chipul bărbatului mai în vârstă se 
lumină cu un zâmbet. 

— Jake Porter! Sunt Mike James. 

El strânse cu putere mâna lui Jake și își folosi cealaltă mână ca să-l 
bată ușor pe umăr. 

Mike arăta exact ca bunicul lui Lyndie, Harold, numai că era cu 
treizeci de ani mai tânăr. Era cu un cap mai mic decât Jake și avea o 
constituție masivă. Părul lui castaniu des încărunțise la tâmple. 

În camera de zi, Jake putu vedea picioarele lui Harold 
sprijinindu-se pe extensia fotoliului. Mollie stătea în apropiere 
într-un scaun cu rotile special. La televizor rula o cursă de cai. 

— Urmărim cursa de la Gulfstream, spuse Mike. Ai văzut că Lady 
a lui Ladd a câștigat cursa de pariuri ieri? 

— Da. 

— Bun cal. Un cal foarte bun. 

— Așa este, domnule. 

— Te rog, ia loc. Fă-te comod. 

Jake nu venise ca să urmărească cursa de cai împreună cu Mike, 
Harold și Mollie. 

— Am venit să stau de vorbă cu soția dumneavoastră. Este acasă? 


— Sigur că da. Chiar aici. 

Mike îl conduse în prima cameră de pe hol. În loc de o ușă 
obișnuită, avea două uși franțuzești cu geam. Mike deschise una 
dintre ele și își înclină capul înăuntru. 

— Uite-o pe iubita mea”, e chiar aici. 

Karen se ridică să-l salute. 

— Jake! Intră. Ea vorbi ca și cum l-ar fi așteptat. 

— Timpul mi-a jucat o festă murdară, spuse Mike. Eu îmbătrânesc, 
dar Karen arată mai drăguță decât în prima zi în care ne-am cunoscut. 
El îi făcu cu ochiul soţiei sale. 

Karen îi zâmbi lui Mike înainte să-și îndrepte atenţia asupra lui 
Jake. 

— Nu-i da crezare. Vino aici și dă-mi voie să-ți arăt la ce lucrez. 

Karen îl conduse pe Jake la masa cea mare care ocupa aproape 
tot spaţiul din cameră. Într-un colț se afla un laptop. Fotografii, 
hârtii și un vraf de albume acopereau restul mesei. Lumina soarelui 
de după-amiază inunda totul, surprinzând câteva fire de praf care 
planau în aer. 

— Scrapbooking-ul este hobby-ul meu. 

— Karen face asta de cât timp...de zece ani? întrebă Mike. 

— Poate și mai mult. Uite aici am ajuns. 

Fa întoarse un album astfel încât Jake să poată vedea o fotografie 
cu Lyndie”, care purta o rochie și șosete care îi veneau până la 
genunchi și ţinea în mâini un pacheţel cu masa de prânz. 

— Am ajuns în sfârșit la prima zi de grădiniță a lui Lyndie. 

Jake îi aruncă o privire lui Mike, care îi întoarse o privire plină de 
umor. 

— Karen face progrese mici, dar sigure. Scumpo, voi fi în camera 
de zi, la televizor, așa ca să știi unde ai să mă poţi găsi. 

— Știu întotdeauna unde să vă găsesc pe tine și pe tatăl tău, 
iubitule. Voi doi nu vă clintiţi din loc. 

Mike chicoti și închise ușile de sticlă în urma lui. 

— Crezi că le face rău să stea atât de mult în fața televizorului? îl 
întrebă Karen pe Jake. 

Chiar se aștepta să primească un răspuns? 

— Tu ești terapeutul. 

— Adevărat. Eu sunt terapeutul, și ca să știi și tu, cred că nu le face 

deloc bine că stau atât de mult la televizor. Karen își împinse ochelarii 
roz pe nas. Dar îi las să se uite pentru că e una dintre cele mai mari 
bucurii din viaţa lor. Și, dacă tot trebuie să-ți spun, privitul lor îmi 
oferă și mie timp liber ca să mă pot ocupa de cărțile mele. Ea răsfoi 
cel mai apropiat album. Era o fotografie cu tine, Jake, cu doar câteva 
pagini în urmă... Ea o arătă cu mâna. Uite. Nu-i așa că ești frumos? 

Jake părea să aibă în jur de șapte ani. Tinea în mâini o funie 
legată de Rusty, unul dintre caii bătrâni ai familiei Porter. Lyndie 
stătea lângă el, o fetiță slabă cu o claie încurcată de păr blond. Unul 
dintre genunchii ei era julit. Avea o urmă murdară pe față și breteaua 
sarafanului ei îi căzuse de pe umăr. Lyndie își înfipsese mânuțele în 
șolduri și zâmbea ștrengărește. Băiatul brunet și demn de încredere 
care fusese se uita în jos la ea, zâmbind pe jumătate și având o privire 
caldă. 

Dragostea pe care i-o purta Jake lui Lyndie pe vremea aceea era 
cât se poate de evidentă. „Tu eşti cel mai bun prieten pe care l-am avut 
vreodată. “ Jake fu năpădit de amintiri. 

— Ea e motivul pentru care am venit, spuse el în sfârșit. 

— Lyndie? 

Jake încuviință din cap. 

— la loc. 

Karen îi oferi scaunul ei din piele de la birou, apoi ea se așeză pe 
un taburet din apropierea laptop-ului. 

— V-a spus Lyndie că vrea să fie jocheul lui Silver Leaf în cursa 
de joi? întrebă el. 

— Nu. Dar nu mă surprinde câtuși de puţin să aflu asta. 

— Nu cred că doriți ca Lyndie să-l călărească pe Silver Leaf într-o 
cursă, nu-i așa? 

Cu Lyndie nu avea cum s-o scoată la capăt, dar spera să găsească 
înțelegere la Karen. El voia ca mama lui Lyndie să îi ofere un motiv 
pentru care fiica ei nu ar trebui să participe la cursă. 

Karen îl observă cu atenţie câteva clipe. 

— Mi se pare că zu nu vrei ca ea să călărească. 

— Da, așa este. 

— De ce? 

Jake se încruntă. 

— Ţi-e teamă pentru ea? întrebă Karen. 

— E periculos. 

— Lyndie nu a fost niciodată o fire fricoasă. 

Jake putu auzi vocea înfundată a unui comentator care prezenta 
cursa de cai la televizor. Fotografia lui Lyndie cu genunchiul ei zgâriat 
îl urmărea de pe pagina deschisă a albumului. 

— Îţi amintești cum era în copilărie? întrebă Karen. Întotdeauna 
explora. Inventa jocuri imaginare sau pornea în misiuni de salvare? 

— Da. 

— Mi-e rușine să spun, dar probabil că nu am supravegheat-o 
în acea perioadă așa cum ar fi trebuit s-o fac. În primul rând, aveam 
încredere în tine. În al doilea rând, eram atât de obosită. Mulțumită 
protecţiei lui Dumnezeu, Lyndie a trecut de copilărie nevătămată. 
Karen oftă și își netezi cămașa polo albastră șifonată pe care o purta 
cu pantalonii de trening. Când Lyndie avea nouăsprezece ani, a căzut 
de pe cal și și-a fracturat încheietura mâinii. Știai asta? 

— Nu. 

— M-a speriat, Jake. Ea își fracturase doar încheietura mâinii, dar 
eu eram foarte, foarte conștientă de faptul că ar fi putut la fel de bine 
să se accidenteze la coloană. În adâncul inimii mele, nu mai voiam ca 
Lyndie să mai aibă de-a face cu caii vreodată. 

— Exact. 

— Totuşi, dacă i-aș fi spus că n-are voie să se ducă pe pistă, știam că 
s-ar fi răzvrătit. Lyndie e o fire blândă, dar are și o voință puternică. Dacă 
i-aș fi interzis s-o facă, dorința ei ar fi crescut și mai mult. Karen arboră 
un zâmbet matern, plin de afecțiune față de copilul ei. M-am gândit și 
m-am rugat în legătură cu asta. Probabil că m-am rugat continuu timp 
de vreo două săptămâni. Concluzia la care am ajuns în cele din urmă a 
fost că trebuia să o las să decidă singură. Karen îl privi compătimitoare. 

Jake nu voia să audă asta. 

— Eu și Mike nu am fost părinți desăvârșiți, dar am încercat să 
o învăţăm pe Lyndie să nu lase frica să-i stăpânească viaţa. Dacă mă 
îngrijorează ideea că ea ar putea fi jocheul lui Silver Leaf? Puțin. Dar 
siguranța ei într-o cursă este ceva asupra căruia nu am niciun control. 
O să-l dau problema lui Dumnezeu, iar apoi voi încerca să nu-mi 
mai fac griji. 


200 


— Eu deţin controlul, spuse Jake. 

— Ce vrei să spui? 

— Dacă îi permit sau nu lui Lyndie să concureze. 

— Crezi că Lyndie își va da toată silința ca Silver Leaf să câștige? 

— Da. 

— Atunci te sfătuiesc să o lași să concureze. 

Fra cu putință să fie atât de curajoasă? 

— După toate problemele pe care le-am avut cu Mollie, am învățat 
că este mai bine să trăieşti în dragoste și nu în frică. Eu și Mike 
încredințăm viitorul familiei noastre în mâna lui Dumnezeu, Jake. 

El fu cuprins de disperare. 

— Nu e întotdeauna ușor. Cea mai mare temere a mea este să nu 
mor înaintea lui Mollie. Dacă s-ar întâmpla așa ceva, cine ar avea 
grijă de ea? Are nevoie de mine. 

Ochii lui Karen se umplură de lacrimi. 

Jake își aminti că ea Lăcrimase și ultima dată când fusese în vizită. 
Pentru numele lui Dumnezeu. Era normal ca terapeuţii să plângă 
atât de mult? 

— Dacă ţi s-ar întâmpla ceva, Lyndie ar avea grijă de Mollie, 
spuse Jake. 

— Dar eu vreau să am grijă de ea. Sunt mama ei. E o provocare 
căreia trebuie să-i fac față în fiecare zi, și astfel îi predau controlul 
situaţiei lui Dumnezeu, încrezându-mă mereu și mereu în El. 

Jake nu avea să primească lucrul pentru care venise. El se ridică 
încet în picioare. 

— Mulţumesc că aţi stat de vorbă cu mine. Îmi pare rău că v-am 
întrerupt. 

Karen îi flutură un deget în față. 

— Nici să nu încerci să pleci deja. 

— Trebuie să plec. 

— Ia loc, te rog. 

Karen își întinse mâna cu palma în sus înspre scaunul de pe care 
se ridicase Jake. 

Ei rămaseră așa tăcuți preţ de câteva clipe înainte, ca el să se așeze 
din nou în scaun. 

— [i-am spus care este cea mai mare temere a mea. Acum vreau 

să o știu pe a ta... pari la fel de încântat ca o persoană care stă în fața 
plutonului de execuţie. Sunt chiar atât de intimidantă? 

Karen așteptă ca Jake să răspundă. 

— Da. 

În mod ciudat, răspunsul lui o făcu să râdă. Karen era o terapeută 
ciudată, umbla desculță, plângea mai mereu și avea un birou 
dezordonat plin de materiale pentru scrapbooking. Jake nu se simțea 
în largul lui aici, alături de ea. Și totuși nu-l uitase pe consilierul chel 
și extenuat la care fusese în cadrul Departamentului pentru Veterani. 
Jake se simțea de zece ori mai confortabil cu Karen decât în prezenţa 
acelui tip. 

— Deci care este cea mai mare temere a ta? îl îndemnă Karen. 

Să nu i se întâmple ceva lui Lyndie. 

— Aș prefera să nu-ți spun. 

Fa se uită la el ca și cum i-ar fi putut citi răspunsul pe față. 

— Îţi amintesti că ţi-am spus că mă întâlnesc cu câţiva clienți care 
suferă de sindromul stresului posttraumatic? 

— Îmi amintesc. 

— Fiecare caz este unic. Un plan de tratament care include yoga și 
meditaţie ar putea fi de folos unei anumite persoane. 

Dacă Karen credea că Jake avea de gând să încerce să facă yoga, ea 
era mai țicnită decât el. 

— În cazul altuia ar putea funcţiona terapia EMDR*. Altul s-ar 
putea simţi bine cu medicamente pe bază de rețetă. Alții se descurcă 
bine în mijlocul unui grup de sprijin alcătuit din alți veterani. Unii 
au nevoie de un program de recuperare precum Alcoolicii Anonimi. 
Înţelegi ce vreau să spun? 

— Da. 

— Am descoperit două lucruri general valabile care par să îi ajute 
pe toți pacienţii mei care suferă de stres posttraumatic. Înţelegi că 


Eye Movement Desensitization and  Reprocessing(EMDR) 
- numită și metoda Saphiro - este o metodă psihoterapeutică 
cognitiv-comportamentală, dezvoltată în anii 1980 de către psihologul 
american Francine Shapiro, pentru a trata tulburările psihice rezultate în 
urma experiențelor traumatice. 

eu vorbesc numai din experiența mea personală. Nu am foarte mulți 
pacienţi cu această afecțiune, deci această observație nu este științifică. 

Jake o fixă cu privirea. 

— Primul lucru. Karen ridică un deget. O relaţie reînnoită cu 
Domnul. Nu degeaba sunt consilier creștin. Nu mi-aș putea face 
partea de consiliere dacă nu m-aș putea ocupa și de aspectul creștin. 
Orice lucru pe care l-ai fi făcut și pe care acum îl regreţi nu poate fi 
ispășit cu nimic decât prin sângele lui Isus Cristos. Odată ce realizezi 
lucrul acesta, atunci trebuie să-ți lași regretele la cruce și să primeşti 
harul Lui. 

Jake avea multe regrete. Și era cât se poate de adevărat că 
descoperise că nu-și poate răscumpăra nici măcar unul dintre ele. 

— Al doilea lucru. Karen mai ridică un deget. Să-ţi amintesti. 

Acum el chiar credea că ea era dusă cu pluta. 

Karen își împleti mâinile în poală, calmă și relaxată. 

Acel gen de calm și de relaxare pentru care Jake ar fi dat orice ca 
să-l experimenteze, chiar și preț de o oră. 

— Vezi tu, cu cât încerci mai mult să-ți reprimi amintirile, cu cât 
vrei mai mult să le deposedezi de puterea pe care o exercită asupra 
ta, cu atât mai mult le încarci. Ideea este să-ți retrăiești cele mai 
întunecate amintiri. Clipă de clipă, mereu și mereu. 

Jake nu spuse nimic. 

— Înţelegi ce-ţi spun? 

— Oarecum. 

Sunetul înăbușit al televizorului amuţi. Karen se îndreptă de spate, 
înclinându-și capul într-o parte. Apoi sări de pe taburet. 

— Îmi cer scuze, Mollie are un atac de apoplexie. 

leși în grabă, lăsând ușile din sticlă deschise. 

Jake nu voia să o vadă pe Mollie în timpul episodului de convulsii. 
Pe de altă parte, poate că putea da o mână de ajutor cu ceva, așa că nu 
avea de gând să se ascundă în camera de scrapbooking ca un molâu. 

Mike trecu pe lângă Karen îndreptându-se în partea opusă a 
holului. 

— Îi aduc aparatul de aspirație pentru secreții. 

Jake o urmă pe Karen de la distanță. Ea se duse la Mollie în 
scaunul ei cu rotile și își odihni mâinile pe capul ei, masând-o ușor. 

— Sunt aici, Mols. Sunt aici, scumpa mea. 

Jake evaluă situaţia dintr-o privire fugară, văzând totul prin ochii 
unui bărbat antrenat să fie sergent în Marină. Ei închiseseră deja 
televizorul și stinseseră luminile. 

— Cu ce pot să vă ajut? 

— Poţi să tragi perdelele, dacă nu te deranjează, răspunse Karen. 

El făcu întocmai. 

Mollie continuă să se zbată. 

— Poate că tu și Harold ați putea ieși puțin afară ca să luaţi niște 
aer proaspăt? 

Karen îi privi insistent pe Jake și pe bunicul lui Lyndie. 

Bătrânul nu se mișcase din fotoliul său. Se ţinea cu putere de 
braţele fotoliului. Își fixase atenţia asupra covorului, iar chipul îi era 
încruntat. Trebuie să-i fie greu bărbatului acestuia — care luptase în 
Coreea și care trăise mai mult decât soţia lui — să îndure și suferința 
nepoatei sale pe lângă toate celelalte dureri ale lui. 

— Domnule? Jake îi atinse o mână. 

Harold îl luă de mână. 

— Dragă Doamne — Karen continua să maseze capul lui Mollie. 
Te rog, fii alături de Mollie. Te rog să-i ușurezi durerea și să o ajuţi să 
respire. Te rugăm să vii chiar aici, în această încăpere, să ne dai pace. 
Să ne salvezi fata. 

Jake ridică o parte din perdea și deschise ușa glisantă pentru 
Harold. Cei doi ieșiră în curtea interioară, unde nu era boală sau 
rugăciune. Nimic în afară de trunchiurile înalte ale copacilor și 
ramurile lor întinse pe toată întinderea ce-i intra în câmpul vizual al 
lui Jake. 

— Aţi dori să luaţi loc? întrebă Jake. 

— Cred că o stau în picioare. 

Harold și Jake continuară să meargă spre marginea verandei. 

— Cât de dese sunt crizele lui Mollie? Jake se sprijini de balustrada 
verandei și își așeză mâinile pe ea. 

— De trei ori într-o zi bună. Pot ajunge până la cincisprezece 
într-o zi proastă. Azi a fost o zi destul de bună. 

Harold respiră adânc, iar pieptul său firav se ridică dedesubtul 
cămășii sale verzi de golf. 

Jake nu era omul care să rupă tăcerea cu comentarii nefolositoare, 
așa că nu spuse nimic. 

— Native Dancer“, spuse Harold din senin. În depărtare, păsărelele 
ciripeau. Știi la ce mă refer? 

— Vă referiți la calul de cursă? 

— Un cal de cursă excelent. Cu alte cuvinte, unul dintre cei mai 
buni. Chiar eu l-am urmărit într-o cursă. Da, la Saratoga. A câștigat 
toate starturile din primul său an. Trebuie să fi fost în 1950 și... 

— 1952. 

— Da. Și câte starturi? 

— Nouă. 

— Așa este. Nouă. 

Karen deschise ușa glisantă și îl privi recunoscătoare pe Jake. 

— Mollie se simte bine acum. 

— Bun. 

Ea intră înapoi înăuntru. 

— Native Dancer, spuse Harold, a avut mai bine de douăzeci de 
starturi în cariera lui, și a ieșit pe locul doi numai o dată. La vechiul 
derby din Kentuchy. 

— Așa este. 

— Aduc vorba despre el fiindcă era un cal cenușiu. L-au numit 
Fantoma Cenușie din Sagamore deoarece a fost crescut și antrenat la 
Ferma Sagamore din... 

— Maryland. 

Ochii îmbătrâniți ai lui Harold sclipeau de inteligență. 

— Nu ai Zu un armăsar cenușiu în grajdul tău de la Lone Star? 

— Da, domnule. Am. 

— Poate că el va fi următorul mare campion cenușiu. 

Jake încuviință diplomatic din cap. 


Unul dintre cei mai aclamaţi și de succes cai pursânge ai Americii. Din 
cele 22 de starturi la care a fost înscris, a câștigat 21. Cunoscut și ca 
Gray Ghost a fost de neînvins în cele nouă curse susținute, pe când avea 
doi ani. Fătat în 1950, a fost un cal remarcabil ale cărui victorii majore 
au putut fi urmărite la televiziunea naţională. În 1954, în urma unei 
accidentări este retras din curse după ce a câștigat trei starturi la rând și 
a primit titlul de Calul anului În. tr.]. 

— Pentru ca un cal să devină campion, trebuie să existe cineva 
important care întâi să creadă că lucrul acesta este posibil. 

Jake aşteptă. 

— Antrenorul lui, spuse Harold, privindu-l pe Jake drept în ochi. 


pa: 


O jumătate de oră mai târziu, telefonul lui Lyndie o anunță că avea 
un nou mesaj. Ea puse deoparte cutia cu frișcă pe care o folosise pentru 
a-și îndulci cafeaua. Din moment ce nu se mai putuse concentra pe 
lucrările ei artistice de când se întorsese de la Whispering Creek, 
se hotărâse să se concentreze în schimb pe o cafea mocha, cu multă 
ciocolată și frișcă. 

Își verifică telefonul și văzu că mesajul era de la Jake. 

Dacă ești sigură că vrei să fii jocbeul lui Silver Leaf; scria el, îţi voi 
oferi șansa asta. 

Lyndie răsuflă uimită, apoi zâmbi larg. 

— Da! 

Fa se uită la cuvintele de pe ecranul telefonului, plină de uimire și 
de recunoștință. Mâine era Paștele, și nimeni nu i-ar fi putut oferi un 
cadou mai frumos cu această ocazie. 

Sosi un nou mesaj. Nu e grăbi să iei o decizie, tastă Jake. 

N-am nevoie de timp ca să mă gândesc, îi răspunse Lyndie repede. 

Mi-era teamă de așa ceva, îi răspunse Jake. 

Sunt CÂT SE POATE de sigură că vreau să fiu jocheul lui Silver 
Leaf: 

yndie tăie o bucată din frumosul tort pe care Celia îl 
pregătise pentru familia Porter cu ocazia prânzului de Paște. 
Tort de vanilie cu cremă de unt. Era așezat pe o masă pentru 
servit într-o parte a camerei, înconjurat de alte deserturi ca plăcinta 
cu cireșe și budinca de banane. Vai, ce bunătăți. Aroma bogată a 
cremei de unt plutea în aer ca un norișor și îi lăsa gura apă lui Lyndie. 

Ar trebui să încerce să dea viaţă tortului prin intermediul unei 
povestiri. Ar putea scrie despre o fată căreia îi plăcea să gătească? 
Care făcea...să zicem...torturi pentru zile de naștere? 

Lyndie ridică cu o mână farfuria cu felia de tort şi cu cealaltă 
apucă ceașca de cafea și își făcu drum printre mesele ce-i stăteau în 
cale înspre locul ei, în timp ce analiza în minte posibile idei pentru o 
poveste. 

Familia James sărbătorea Paștele cu mare fast în acest an, 
mulțumită celor din familia Porter, care insistaseră să li se alăture la 
prânz. Prânzurile de duminică ale familiei Porter, la care participase 
Lyndie în trecut, fuseseră niște evenimente foarte obișnuite care se 
țineau acasă la părinţii lui Jake. Se foloseau farfurii din hârtie, un 
grătar, pungi cu chipsuri și multă carne pentru prăjit. 

De acest Paşte, Meg și Bo erau gazdele reuniunii celor mai bine 
de patruzeci de persoane, în căminul lor care îmbina într-o armonie 
perfectă atât stilul luxos, cât și cel rustic. Casa lor pe un singur nivel 
fusese construită din piatră texană. Avea podele uimitoare din lemn, 
scaune confortabile și șemineuri îmbietoare. Era poziționată pe un 
deal într-un colț al fermei de la Whispering Creek, la oarece depărtare 
de ferma de cai. Nenumărate ferestre permiteau luminii să invadeze 
spațiul casei și înrămau tablouri superbe ce redau pământurile texane 
din jurul domeniului. 

Lyndie își zări părinţii și pe Mollie stând la aceeași masă cu părinții 
lui Jake, în apropierea unei picturi în ulei care reda flori sălbatice. 
Tocmai terminaseră de mâncat aperitive cu şuncă și alte garnituri. 
Unii dintre oaspeți serviseră deja prea mult încât nu mai aveau loc 
pentru desert. Alţii, precum Lyndie, mâncaseră decent. Unora le 
picase cu tronc starea de amorțeală, că erau gata-gata să sforăie. 

Lyndie se strecură pe lângă unchiul cuiva și se așeză pe scaunul 
ei. Dru, sora mai mică a lui Jake, stătea în dreapta ei. Ty stătea în 
stânga ei în capul mesei, Celia lângă el, Amber lângă Celia, și apoi 
Jake, urmat de verii familiei Porter. Masa lor lungă și dreptunghiulară 
fusese acoperită cu o față de masă de un roz atât de pal, încât arăta 
aproape ca fildeșul, împodobită cu aranjamente florale alcătuite din 
bujori, trandafiri și lalele. lepurași mici din porțelan se iveau din 
ascunzătorile lor aflate aproape de baza vazelor cu flori. 

Ty își ţinea bebelușul cu o mână și cu cealaltă îi trase scaunul lui 
Lyndie. 

— Bo tocmai s-a oprit la masă și ne-a spus că ar trebui să te 
felicităm pentru că îl vei călări pe Silver Leaf în cursa de săptămâna 
asta. 

— Așa este. Lyndie își puse cafeaua și tortul pe masă. Sunt foarte 
entuziasmată. 

Toată lumea o felicită, ceea ce dădu naștere la o discuţie despre 
Lone Star Park și recentele renovări care avuseseră loc acolo. 

Lyndie îi aruncă o privire lui Jake. El îi răspunse cu o înclinare 
discretă a capului, atât gravă, cât și — îndrăznea ea să spere — caldă? 
Orice ar fi fost în ochii lui electriza atmosfera dintre ei. 

Gândindu-se la discuţia lor de ieri, Lyndie fu mulţumită că 

avusese curajul să-l atingă și să îi spună acele lucruri. Acum Jake nu 
mai avea nicio îndoială că ei îi păsa de el, că voia să îl ajute și că putea 
sta de vorbă cu ea. 

Îl privi pe Jake cum îi spuse ceva lui Dru, apoi acesta ridică o 
sprânceană la răspunsul lui Dru. Pentru Lyndie fusese o bucurie să-l 
vadă pe Jake cum interacționează cu familia sa la masa de prânz. Era 
o fire introvertită. Dar aici, în mijlocul acestui grup, Jake nu era nici 
rece, nici distant. Încă de când se așezase el la masă, Lyndie observase 
fiecare detaliu, fiecare cuvânt pe care Jake îl rostise în fața verilor săi, 
postura lui, cât de mult mâncase. Își tot îndrepta atenţia asupra lui în 
același fel în care o busolă indica întotdeauna nordul. De pildă, chiar 
acum Jake își încrucișase brațele musculoase peste piept, ceea ce făcu 
ca materialul cămășii sale albe să se întindă peste umeri, când el își 
suflecase mânecile. 

— Lyndie? 

Ea tresări. 

— Hmm? 

Celia, Ty și Amber se uitau la ea. Din moment ce Amber nu 
păstrase legătura cu propria ei familie, Meg aproape că îi adoptase pe 
Amber și pe Jayden în familia ei. 

— Tocmai îi spuneam lui Amber că mi-ar plăcea să merg la pistă 
joi și să-ți țin pumnii, îi spuse Celia lui Lyndie. Pot să port o pălărie 
mare? 

— Sigur că da. 

— Orice scuză pentru a purta o pălărie mare este o scuză bună, 
declară Celia. 

— Sunt de acord! spuse Amber. O să caut pe cineva care chiar are 
o pălărie mare și apoi o voi împrumuta. Și eu vreau să vin. 

— Putem încăpea toţi în loja de proprietar a lui Meg de la Lone 
Star? îl întrebă Ty pe Jake. 

— Da. Voi toți și încă câțiva. 

— Dacă pot să-mi iau liber de la muncă, spuse Dru, voi veni și eu. 

Mezina familiei Porter, cu zece ani mai mică decât fraţii ei, era cea 
mai frumoasă femeie pe care o văzuse vreodată Lyndie. Amintirile 
ei îndepărtate legate de un bebeluș care plângea, cu un puf de păr 
brunet, nu aveau nimic în comun cu versiunea adultă a surorii lui Jake. 

La vârsta de douăzeci și doi de ani, Dru deţinea deja încrederea și 
postura unei femei cu douăzeci de ani mai în vârstă. Părul brunet lung 
și drept, atât de închis la culoare încât părea aproape negru, îi ajungea 
până la talie. Trăsăturile ei sculptate păreau aproape de gheață cu 
frumuseţea lor fină. Și avea aceeași culoare a ochilor deosebită ca a lui 
Ty. O nuanţă de albastru turcoaz atât de rară și de strălucitoare încât 
părea ireală. 

— Ai emoţii, Lyndie? întrebă Amber. În legătură cu faptul că ai 
să fii jocheu din nou? 

Lyndie tăie cu grijă o bucată din tort. 

— Nu. Doar că mă bucur foarte mult de această ocazie. 

Niciun jocheu zdravăn la cap nu călărea cai de rasă fără să aibă 
un pic de emoții. Dar orice emoţii ar fi avut Lyndie, acestea păleau 
în comparaţie cu bucuria ei, iar ea considera că nu avea de ce să le 
menţioneze în fața lui Jake. 

— N-am avut multe ocazii de a urca pe exemplare de calibrul 
lui Silver Leaf când am călărit în trecut. Asta mi se pare ca o a doua 
șansă. O ocazie care-ţi apare o dată în viață. 

— Sustin cu tărie a doua șansă. 

Ty îi zâmbi ștrengărește Celiei, apoi se lăsă pe spate în scaun cu 
burtica bebelușului lipită de pieptul lui larg. Micuţului Hudson i se 
lipeau ochii de somn. 

— Am avut nevoie de aproape cinci ocazii înainte să te conving în 
cele din urmă de cât de dezirabil sunt, îi spuse el soției lui. 

— Încă nu sunt pe deplin convinsă, spuse Celia sec. 

Toţi izbucniră în râs, iar zgomotul îl făcu pe bebeluș să tresară și 
să-și ridice capul. 

— Încetișor, îi spuse Ty ușurel, sprijinindu-i căpşorul cu mâna lui 
mare și culcându-l la loc. Mama ta iar mă tachinează. Mă descurc. Ty 
o trase pe Celia aproape și o sărută repede pe buze. 

Dru gemu. 

— Nu-mi vine să cred că doi dintre frații mei sunt atât de legaţi 
de nevestele lor. Fraţii mei! Odată erau atât de... 

— Normali? completă Jake. 

— Singuri? se oferi Celia. 

— Disponibili. Vocea lui Amber trăda o undă de regret. 

— Voiam să spun, continuă Dru, că Bo și Ty aveau odată un strop 
de testosteron în ei. Mai ales tu. Ea arătă cu mâna înspre Ty. 

— Vorbind în numele meu, spuse Ty tărăgănat, trupul ăsta al meu 
are încă destul de mult testosteron. 

— Pot confirma lucrul ăsta, spuse Celia. 

— E jenant, insistă Dru. Tot sentimentalismul ăsta. Nu-i așa, Jake? 

— Foarte mult. 

— Nu-mi plac dulcegăriile. 

Dru tocmai se întorsese în Texas după ce fusese patru ani în 
Marină. Ea fusese imediat angajată de o firmă privată de Securitate în 
Dallas. Potrivit spuselor mamei lui Jake, Nancy, Dru participa adesea 
la competiţii de tras cu pistolul și știa să mânuiască atât de bine o 
armă, încât câștigase titlul de Marea Campioană la Trasul cu Pistolul 
din Univers sau ceva de genul ăsta. 

Nu era greu să ţi-o imaginezi pe Dru cu un pistol în mână. Astăzi 
se îmbrăcase cu o jachetă de costum gri, blugi superbi și tocuri înalte 
negre și îndrăznețe. Personalitatea lui Dru putea fi asemuită cu a unui 
linx. În comparaţie cu ea, celelalte femei de la masa lor erau pisici de 
casă. 

— Ador romantismul. Amber ridică mâna. Mi-ar plăcea să am pe 
cineva care să-mi accepte afecțiunea. Și la fel și Lyndie. 

Hmm...ar trebui oare să încerce să-i tragă un ghiont lui Amber 
pe sub masă înainte să continue această discuţie? O mișcare a mâinii 
cum că i-ar fi luat gâtul, evident nu fizic, dar să înceteze, ar fi fost prea 
evidentă. 

— Nu aveţi o înțelegere prin care ați convenit să mergeţi la trei 
întâlniri? întrebă Ty. El îl așeză mai bine pe Hudson, care acum 
dormea dus, cu pumnișorii strânși de o parte și de alta a feței. 

— Ba da, răspunse Amber. 

Lyndie simți cum un val de căldură îi cuprinse fața și gâtul. Nu 
îndrăzni să se uite în direcția lui Jake. 

— Până acum am mers doar la una. Amber sorbi din cafeaua ei. La 
următorul sfârșit de săptămână, vom merge la cea de-a doua întâlnire. 
Va fi o întâlnire pe nevăzute în stil japonez, numită gokon. 

— Mai doreşte cineva cafea sau tort? întrebă Lyndie, ușor disperată. 

— Bună încercare, murmură Dru. 

— Un go-cum? întrebă Ty, care părea extrem de amuzat. 

— Un gokon, răspunse Amber. Ar trebui să fie distractiv. Nu-i 
așa, Lyndie? 

— Da. 

Fiindcă square dance-ul fusese cu siguranță o oază de delectare. 

— De ce mergeţi la întâlniri în grup în loc de întâlniri în doi? 
întrebă Dru. Ea probabil reușea să-l facă pe un bărbat să-i cadă în 
genunchi și s-o ceară de nevastă numai privindu-l în ochi. 

— Întâlnirile în doi ar fi grozave, îi răspunse Amber. Dar din 
moment ce niciunul dintre cei cu care am vrea să ieşim nu ne-a făcut 
vreo propunere încă, trebuie să fim creative. 

Lyndie își așeză palmele pe faţa de masă. 

— Nimeni nu vrea desert sau cafea? Serios? Ce zici, verișoară 
Linnie? Dar tu, verișoară Starlene? 

— Lyndie s-a bucurat de multă atenție la ultima noastră întâlnire 
în grup, continuă Amber. De atunci, ambii parteneri de dans, pe care 
i-a avut au invitat-o la întâlniri. 

— Mă scuzaţi. Jake se ridică de la masă atât de brusc, încât atrase 
atenţia tuturor. Fără să spună vreun cuvânt, părăsi încăperea și se duse 
în direcția verandei din spate. 

Dru îl privi pe Jake cum pleacă. 

— Ciudat. Incet, ea se întoarse spre Lyndie, cu sprâncenele ei 
ridicate. Ştii de ce a plecat val-vârtej? 

— Nu. 

Ochii lui Dru denotau mult prea multă istețime. 

— În ce te privește, îi spuse Celia lui Amber, continui să cred că 
Will McGrath e perfect pentru tine. E un tip superb. 

— Sunt chiar aici! protestă Ty. 

— Am observat că ești aici, lăudărosule. Și tu ești superb. Ia 
pune-te și mănâncă tort. Îi puse farfuria în mâini. 

— Cine e Will McGrath, ăsta? întrebă Dru. 

— Un pompier din zonă, răspunse Lyndie. 

Oare Jake abandonase prânzul de Paște al familiei lui? 

— Și pentru cine e perfect? vru Dru să știe. 

— Pentru orice femeie în viață, replică Celia. Dar mai ales pentru 
Amber. N-am renunţat, Amber. O să aflu când lucrează săptămâna 

asta, și apoi o să te pun să livrezi niște produse de patiserie la stația de 
pompieri din partea mea. Ce părere ai? 

— O! Mi-ar plăcea să fac asta. 

— Atunci e ca şi făcut. 

— Și cum rămâne cu Lyndie? întrebă Dru. Cine e perfect pentru 
ea? 

Celia o privi pe Lyndie gânditoare. 

— Încă încercăm să ne dăm seama. 


pai 


Jake nu abandonase prânzul de Paște al familiei lui. Lyndie știa asta 
fiindcă”, după ce îl căutase discret, îl zări într-un colț îndepărtat din 
curtea din spate. Stătea pe unul dintre cele două scaune Adirondack”, 
care erau puse acolo, iar Addie, fetița în vârstă de șase ani a Celiei și a 
lui Ty, era în poala lui. Addie își ținea o mânuță pe umărul lui Jake. Ea 
gesticula cu cealaltă mână în timp ce vorbea. Jake o asculta cu atenție, 
încuviințând din cap în răstimpuri, și zâmbindu-i tandru lui Addie. 
Lyndie nu știa cum reacţiona cea mică, dar zâmbetul acela al lui o 
fermeca cu totul pe fata cea mare — pe ea însăși. 

Evenimente brutale la care fusese martor în război îl înăspriseră 
pe Jake. Dar el nu-și pierduse capacitatea de a iubi și de a fi devotat. 

Lyndie așeză scaunul cu rotile al lui Mollie la marginea terasei 
enorme din dale de piatră, care se întindea pe două nivele în spatele 
casei lui Bo și a lui Meg. 

— Ce zici, Mols? Poţi simți soarele și adierea vântului? Sunt câțiva 
copii care se Joacă. Îi auzi? Ea îi descrise scena surorii ei. 

La o mică distanță, Meg aranjase masa copiilor. În apropierea 
ei erau așezați în diferite poziții puișori mari, gonflabili. Ceva mai 
* Scaunul Adirondack este un scaun din lemn de esență tare sau din 
plastic, potrivit pentru utilizare în grădină, pe terasa casei sau pe malul 
lacului. Are cotiere largi și un spate cu șipci înalte. Designul îi aparține 
lui Thomas Lee, care, afându-se la cabana sa din munţii Adirondack în 
1903 și având nevoie de scaune, le-a executat personal. El le-a arătat 
unui prieten care a început să le producă în serie, ceea ce a dus la un mic 
scandal cu privire la adevăratul creator. 

devreme, când toți copiii șezuseră la masă și mâncaseră, purtaseră 
urechi de iepuraș. În clipa de față, cam jumătate dintre copii se jucau 
zgomotos prinselea pe partea îngrijită a peluzei și mai departe, în 
zonele împădurite care înconjurau casa. Câţiva dintre ei — cu excepția 
lui Jayden și a unui mititel cu părul blond — mai purtau încă urechile 
de iepuraș. 

Lyndie se lăsă cuprinsă de farmecul acestei scene. Cu siguranță 
că nu exista un cămin mai bun în care să crești decât acesta, și niște 
părinți mai potriviți decât Meg și Bo. O zări pe Meg, stând de vorbă 
cu două dintre mamele tinere. 

Din câte auzise, Meg şi Bo se luptau cu infertilitatea ţinându-se 
strâns unul de altul și punându-și încrederea în Dumnezeu în modul 
în care familia lui Lyndie învățase să se încreadă în El: la fel de 
puternic în vremurile de restriște pe cum se încredeau în vremurile 
bune. 

Întrucâtva, trebuie să-i fi fost greu lui Meg să organizeze o 
sărbătoare atât a frumoasă de Paște pentru copiii incluși în familia 
extinsă a celor din clanul Porter, când ea se lupta să aibă propriii copii. 

De partea cealaltă a curţii, Jake o ridică pe Addie pe umeri. În 
timp ce treceau pe sub copaci, Addie se înălță și atinse frunzele cu 
vârful degetelor, chicotind. 

Meg plecă de lângă femeile cu care vorbise și se îndreptă spre 
Lyndie. Purta o rochie de culoare albă-roz și tocuri argintii care 
aruncau sclipiri de lumină în timp ce mergea pe dalele de piatră. Și 
Meg era blondă, la fel ca Lyndie, dar aceasta din urmă nu putu să nu 
observe faptul că părul lui Meg arăta mult mai bine decât al ei. 

— Ai apucat să mănânci îndeajuns? întrebă Meg. 

— Mai mult decât suficient. Totul a fost delicios. Tortul cu vanilie 
al Celiei... 

— Știu. Când nu se uita nimeni, am tăiat cam un sfert din el și 
l-am ascuns în cămară. 

Meg îngenunche în fața lui Mollie și își puse mâinile pe genunchii 
acesteia. 

— Paște fericit, Mollie. Pare că te simţi foarte bine, ceea ce mă 
bucură. 

Meg își îndreptă atenția asupra lui Lyndie. 

— Pot să vă aduc ceva, ție sau ei? 

— Nu, totuși îți mulțumesc. 

— În regulă. 

Meg netezi o cută din pătura ușoară care acoperea picioarele lui 
Mollie. Meg era o fire sentimentală, grijulie de felul ei, cu o inimă 
îndeajuns de mare încât să iubească pe oricine aducea familia Porter 
în mijlocul lor. 

— Mă bucur atât de mult că ești acasă la mine, Mollie. Mulţumesc 
că ai venit. Sper că ne vei vizita din nou în curând, scumpo. 

Ochii lui Lyndie se umplură de lacrimi. Avea o slăbiciune 
pentru sora ei, iar bunătatea cu care era tratată aceasta o impresiona 
întotdeauna. Ea prinse o şuviță din părul lui Mollie înapoi după 
bentița de păr pe care aceasta o purta, apoi o strânse ușor pe Mollie 
de umăr. 

Meg se ridică în picioare. 

— Mă bucur că v-am văzut pe amândouă. Am tot dorit să vorbesc 
cu tine de când am aflat că îl vei călări pe Silver Leaf în cursa de 
săptămâna asta. 

— Da. Eşti de acord cu asta? 

Deși Meg se baza pe Bo și Jake să ia hotărâri cu privire la ferma 
de cai, ea era și avea să fie mereu proprietara oficială a lui Silver Leaf. 

— Desigur. Ea zâmbi încurajator. L-am întâlnit prima oară pe 
Silver Leaf acum patru ani. Ştii, eu nu mă prea pricep la cai. Chiar și 
în prezent, nu călăresc prea des. 

Lyndie încuviință din cap. 

— E cam dificil de explicat, dar... M-am îndrăgostit de Silver 
Leaf de prima oară când l-am văzut. 

— La fel și eu, Meg. 

— Are efectul ăsta asupra oamenilor. 

— Așa este, Lyndie o susținu din toată inima. 

— Am crezut în Silver Leaf chiar din acea zi. Atât Bo, cât și Jake 
au încercat să mă convingă să-l retrag din competiţii în anumite 
momente. 

Meg răsuflă, privindu-i pe copiii împrăștiați în curtea ei. Lui Lyndie 
i se părea că jocul de-a prinselea se transformase într-o alergătură 
generală, copiii luând-o în toate direcţiile, țipând fără motiv. 

— Nu m-am opus lui Bo sau lui Jake în legătură cu vreun alt 
aspect legat de caii de rasă, spuse Meg. Dar am pus piciorul în prag 
atunci când a venit vorba de Silver Leaf. Am dorit să i se ofere o 
ultimă șansă. Am sperat foarte mult că el va profita de șansa acordată. 

— S-ar putea s-o facă. Are mult potenţial. 

— Dar nu ne-am dat seama cum să îi valorificăm acest potențial, 
până când nu ai apărut tu. Bo m-a ţinut la curent în legătură cu modul 
în care Silver Leaf a alergat pentru tine la antrenament. Meg observă 
atent chipul lui Lyndie. Ai aflat că Silver Leaf a fost calul preferat al 
tatălui meu? 

— Mi-a spus Jake. 

— Silver Leaf s-a născut aici la fermă, iar familia mea l-a privit 
crescând. Chiar şi atunci, când era doar un mânz, tatăl meu a crezut 
în Silver Leaf. Tata a murit când Silver avea un an, așa că n-a apucat 
să-l vadă vreodată într-o cursă. 

— În cursa de joi o să-mi dau toată silința. De dragul tău și al 
tatălui tău. 

— Ştiu că vei face asta. Meg se întinse și o apucă pe Lyndie de 
mână. O să fiu acolo să vă țin pumnii amândurora. 

— Mulţumesc. 

— Orice s-ar întâmpla, va fi o zi importantă pentru mine deoarece, 
datorită ţie, voi avea satisfacția de a ști că am făcut tot ce-am putut 
pentru calul tatălui meu. 

— Și pentru calul tău, Meg. 

— Şi al tău, Lyndie. Și al lui Bo și al lui Jake. Silver ne apartine. 

Lyndie fu cuprinsă de o emoție atât de puternică, încât aproape 
că nu putu vorbi. 

Cuvintele lui Meg o învăluiră. „Voi avea satisfactia de a şti că am 
făcut tot ce-am putut.“ Lânjea să poată fi în stare să spună același 
lucru. În legătură cu calul ei. 

Și în legătură cu antrenorul lui. 

a auzul unui glas de femeie, Will își ridică privirea de la 

computer și de pe raportul pe care îl tasta. 

Amber, se gândi el sperând prostește. Nici măcar nu avea 
sens. Amber era aici, la stația lui de pompieri, în miezul unei zile de 
marți? Chiar și așa, el își părăsi biroul şi se îndreptă în direcţia vocii 
ei. Se gândise mult la Amber în ultima vreme: când își ducea fetele 
cu mașina la activități extraşcolare, când mergea la cumpărături, când 
spăla vasele. 

Will dădu colțul și o văzu pe Amber stând aproape de mașina de 
incendiu cu doi dintre oamenii lui, Ryan și Toby. Era chiar ea. Pentru 
prima dată în această zi înnorată, era ca și cum lumina soarelui s-ar fi 
revărsat pe pământ, făcându-l să se simtă din nou viu, așa cum nu se 
mai simțise de doisprezece ani de când îl părăsise Michelle. 

De-a lungul ultimelor săptămâni, Will o văzuse pe Amber 
de câteva ori. Dacă n-ar fi ştiut mai bine, ar fi zis că începe să se 
îndrăgostească de ea. Doamne, cât de jenant. Cum puteai să te mai 
îndrăgosteşti la patruzeci de ani? Will nu se mai îndrăgostise de 
nimeni de foarte multă vreme. 

Amber purta o rochie de culoare verde pal. Părul ei brunet și 

strălucitor îi era desfăcut și într-o parte avea prinsă o mică agrafă. 
Tinea în mână un platou dreptunghiular cu două plăcinte cu mere. 

— Căpitane, spuse Toby, ţi-o prezint pe Amber. 

— Ne cunoaştem deja. 

— Bună, Will. 

— Bună. 

Will îi zâmbi și îşi îndesă mâinile în buzunarele pantalonilor lui 
albaștri. 

— Amber ne-a adus plăcintă. 

Ryan îl privi pe Will într-un mod care îi spunea că plăcinta nu era 
singurul motiv pentru care era entuziasmat. 

— Văd asta. 

— Celiei îi rămăseseră plăcintele asta, explică Amber. Când am 
trecut pe la cofetărie, mai devreme, ea m-a întrebat dacă vi le-aș putea 
aduce vouă. Se gândea că v-ar prinde bine. 

— Îţi mulțumim că ni le-ai adus. Lui Will i se păru ciudat că 
Celia nu reușise se vândă cele două plăcinte proaspăt scoase din 
cuptor când era atât de devreme. Era numai doisprezece și jumătate. 
Vrei, te rog, să iei plăcintele de la ea și să le duci în bucătărie, Toby? 

— O! Cel mai tânăr dintre pompieri fusese atât de ocupat să se 
holbeze la Amber încât nu observase tava voluminoasă. 

— Sigur. Îmi dai voie? 

Atât Toby, cât și Ryan erau tipi de treabă, burlaci și tocmai potriviti 
ca vârstă pentru Amber. Atât de potriviti încât Will nici nu se gândea 
să ia el tava și s-o ducă în bucătărie și să o lase singură cu ei doi. 

— Ryan, vrei să te duci și să le spui și celorlalți băieți că avem 
plăcintă în bucătărie? 

Ryan se conformă cererii lui Will, lăsându-l singur cu Amber. 

— E grozav să văd unde lucrezi, spuse ea. Nu cred că am mai 
fost într-o staţie de pompieri de când aveam — ea ridică din umeri a 
nesiguranță — poate zece ani. 

— Ti-ar plăcea să-ți arăt locul? 

— Da, dacă nu e prea mare deranjul. 

El îi prezentă dotările stației de pompieri, bucătăria, sufrageria și 
camera de zi. Will se umplu de mândrie în timp ce îi arătă lui Amber 
al doilea cămin al lui și îi răspunse la întrebări legate de slujba lui. 

Felul simplu și plăcut de a fi al lui Amber îl cucerea de fiecare dată. 
Will se simţea ușor timid în prezența ei. O plăcea atât de mult încât 
nu voia să arate ca un idiot în fața ei. 

În cele din urmă, se întoarseră în locul de unde porniseră turul de 
prezentare. 

— Eşti în timpul pauzei de prânz? întrebă Will. 

Lui Amber îi luase mai bine de douăzeci de minute să ajungă cu 
mașina din centrul orașului Holley până la stație. 

— Da. De fapt, ar cam trebui s-o iau din loc ca să mă întorc la 
muncă. 

— Când vei mai apuca să-ți servești prânzul? 

— Îmi aduc întotdeauna mâncare de acasă. O să mănânc în pauza 
dintre pacienți în după-amiaza asta. 

Will fu cuprins de vină. 

— Îmi pare rău că ţi-ai petrecut întreaga pauză de prânz venind 
până aici. 

— Să nu-ţi pară rău. Mi-am dorit să vin. 

Amber îl privi în ochi. Ochii ei erau de un albastru închis, 
înconjurați de acele gene lungi și întunecate. Eşti prea bătrân pentru 
ea, Will. Prea bătrân. Faptul că era conștient de lucrul acesta nu îl 
împiedica să regrete acest adevăr. 

Când trecuseră anii? De ce nu putea fi Amber mai în vârstă? 

— Ne vedem mai târziu, spuse ea. 

— Da. Will se trezi din reverie și făcu un pas înapoi. Mulţumesc 
pentru plăcintă. 

— Cu plăcere. Amber se urcă în mașină, îi făcu cu mâna și plecă. 

Frustrat, Will își frecă fața cu mâinile. Era tatăl a două fete 
adolescente. Căpitan. Un bărbat care fusese însurat numai cinci ani și 
care nu mai era interesat de vreo relație amoroasă după tot ce suferise 
din cauza lui Michelle. 

— Îi place de tine, șefu'. 

Ryan veni lângă el, amândoi uitându-se în zare în timp ce mașinile 
treceau pe lângă ei. 

— Amber e prea tânără pentru mine, răspunse Will. 

— Așa ţi-a spus ea? 


— Nu. 

— Atunci de ce nu o întrebi pe ea dacă asta e și părerea ei? 

Will nu era sigur dacă Amber era doar prietenoasă sau dacă era 
atrasă de el. O fi fost el bătrân, dar înclina să creadă că lui Amber îi 
plăcea de el. Dacă așa stăteau lucrurile, atunci era posibil ca diferența 
de vârstă dintre ei să nu o deranjeze pe Amber. Dar îl agasa pe el. 

— Poate că e interesată de cineva care să se poarte frumos cu ea, 
spuse Ryan. Cineva responsabil și demn de încredere. 

— Mă faci să par drept cel mai anost tip care ar putea exista. 

— Chiar așa ești. 

Râsul lui Ryan îi îndulci tachinarea. 

— Sunt sigur că Amber va găsi pe cineva de vârsta ei care să se 
poarte frumos cu ea. 

Da, Will ar fi demn de încredere pentru Amber. La fel cum ar fi 
și bunicul care mergea sprijinit de baston pe trotuarul de vis-a-vis, în 
compania terrierului lui. Faptul că ambii erau persoane de încredere 
nu îi făceau pretendenți buni pentru Amber Richardson. 

— Este mamă, știi, spuse Ryan. Cum a pășit în stație, ne-a spus 
mie și lui Toby cât de mult i-ar plăcea băiețelului ei să vadă mașinile 
de pompieri. 

— Fiul ei are cinci ani. Fetele mele au șaisprezece și, respectiv, 
paisprezece ani. 

— Și ce-i cu asta? Sunt multe tipuri de familii. 

Will se încruntă, iar Ryan chicoti. 

— Ce-i atât de amuzant? întrebă Will. 

— Îmi imaginez cum ar reacţiona Madison și Taylor dacă ţi-ai 
găsi o prietenă. 

— N-ar agrea ideea. 

— Păi? Le-ai răsfățat. Vrei ca ele să iasă la întâlniri cu băieți? 

— Categoric, nu. 

— Crezi că părerea ta o să /e oprească? 

Will se uită cu atenţie la Ryan, care se dovedea a fi mult prea istet. 

— Nu. 

Tocmai auzise un zvon conform căruia Madison avea un iubit. 
Numai simplul gând îl ţinea treaz noaptea. 

— Amber e drăguță, spuse Ryan. 

— Știu. 

— N-aş mai sta pe gânduri și aș invita-o la o întâlnire chiar acum. 

— Ryan, până și portdrapelul de colo și-ar da seama de asta. 

— E prea drăguță ca s-o lași să-ți scape printre degete, şefu.. 

— Sunt prea bătrân pentru ea. 

— N-ai aflat încă? Patruzeci a devenit noul treizeci. 

Will pufni. 

— Nu-i adevărat. 

— Vârsta e doar un număr. De ce te uiţi așa la mine? Ryan îl lovi 
ușor cu pumnul în umăr pe Will. Vârsta e doar un număr, șefu. 


pai 


— Mami! strigă Jayden. Poţi să te mai joci cu mine? 

Amber își miji ochii la Jayden din locul unde ea și Lyndie ședeau 
pe iarbă lângă căsuţa eroului din curtea din spate. 

Jake bătea mingea de fotbal de-a lungul magazinului Candy 
Shoppe și înapoi, iar câinii lui Lyndie se gudureau pe lângă el. Amber 
își petrecuse ziua muncind. Apoi îl luase pe Jayden de la grădiniță, 
făcuse cumpărăturile și, după ce ajunseseră acasă, se jucase cu mingea 
timp de zece minute împreună cu fiul ei. Apartamentul ei avea nevoie 
de curăţenie, iar cina cu siguranță nu se gătea singură. Bula asta de 
timp în care putea să vorbească cu Lyndie și să bea o cafea delicioasă 
i se păru drept o vacanță. 

Fra ultimul lucru din lume pe care voia să-l facă în clipa asta? Să 
se joace fotbal cu mingea. 

— Nu chiar acum, scumpule, strigă Amber. Fac o pauză. Mai 
lasă-mă câteva minute. 

Fa își lipi cana cu cafea de piept şi se întoarse să o privească pe 
Lyndie cum acoperă cu mușchi pământul din jurul căsuței de erou al 
lui Jayden. După ce făcu asta, Lyndie scoase doi copăcei miniaturali 
adorabili din vazele lor micuţe și îi plantă lângă mușchi. 

— Acela e un leagăn? 

Lyndie încuviință din cap. 

— M-am gândit că figurinelor lui Jayden le-ar plăcea. 

Fa fixă un cerc negru din metal cu o sfoară. Cu grijă, Lyndie îl 
agăţă de una dintre ramurile unui copăcel. 

— Creativitatea ta mă uimește, spuse Amber. Aș vrea să am măcar 
o fărâmă din câtă ai tu. 

— Mami? Au trecut câteva minute? 

— A trecut numai o jumătate de minut, îi strigă Amber. 

Jayden își lăsă umerii în jos. 

Amber oftă. 

— Ca mamă cred că mă descurc, îi șopti ea lui Lyndie, dar ca tată 
sunt jalnică. 

— Eşti o mamă foarte bună, Amber. 

— Probabil că unui tată i-ar plăcea să se joace cu mingea. 

Jayden abandonă mingea de fotbal și apucă un băț. El se lansă 
într-un atac împotriva unor inamici imaginari. 

Fiul ei nu avea un tată sau alți frați. Câteodată faptul că Amber 
era singura persoană din viața lui Jayden părea o povară copleșitoare. 

— M-am dus azi să-l văd pe Will la stația de pompieri. 

Lyndie își ridică capul la auzul spuselor lui Amber. 

— Cum? De ce nu mi-ai zis mai devreme? 

Vecina de la etaj a lui Amber părea desprinsă dintr-o pagină de 
revistă cu părul ei perfect pentru plajă. Amber își dorea să i se potrivit 
și ei stilul artistic al lui Lyndie, cu cercei, eșarfe și coafură. 

— Deoarece nu e o veste bună. I-am dus plăcinte de la cofetărie. 
Plăcinte! În plus, cred că m-am holbat la buzele lui timp de un minut 
întreg. El tot nimic. 

— Era la muncă. 

— Nu trebuia să mă sărute. Ar fi putut doar să mă invite în oraş. 

Ca și cum câinii lui Lyndie ar fi putut adulmeca durerea ei de 
la o poștă, ceea ce probabil că erau în stare să facă, ei alergară și își 
înclinară capetele către Amber plini de compasiune. 

— Ei bine, haideţi. 

Amber le făcu semn să i se așeze în poală și cel mai aproape de ea 
veni. Celălalt se opri lângă Lyndie, cu botul așezat pe vârful șlapilor 
el. 

— E ciudat, Lyndie, fiindcă simt că e ceva între mine şi Will. E un 
sentiment puternic și cred că și el simte același lucru. 

— Poate că așa este. 

— Poate că nu. Mi-e teamă că mă amăgesc singură. Faptul că sunt 

atrasă de el mă face să nu mai recepționez semnalele de genul „nu-mi 
place de tine“. Și apoi, nu sunt sigură că îmi exprim clar sentimentele 
în fața lui. 

Lyndie își luă cana cu cafea pe care o pusese deoparte și gustă din ea. 

— Ce ai de gând să faci? 

— Noi două o să mergem la un gokon la sfârșitul săptămânii. 

— Poate că ar fi mai bine să amânăm următoarea întâlnire. 

Amber nu mai întâlnise niciodată o femeie singură, în vârstă de 
treizeci de ani, care să fie mai reticentă să meargă la întâlniri decât 
Lyndie James. 

— Nu o să mă faci să mă răzgândesc, o asigură Amber. 

— De asta mi-era teamă. 

— Mergem. Și o să-mi multumesti după aia, pentru că probabil 
că-ți vei întâlni perechea. 

Lyndie deveni sceptică. 

— Unul dintre partenerii mei de la square dance mi-a trimis din 
nou un mesaj azi. 

— Si? 

— Nu e iubirea vieții mele. 

Amber chicoti. 

— Mergem la gokon, Lyndie. Mergem. 


pai 


În dimineaţa următoare, Lyndie stătea alături de Jake pe pista de 
la Lone Star. Timpul petrecut cu el după ce termina călăria devenise 
partea ei preferată din zi. Abia aștepta să se întâlnească cu el și savura 
aceste clipe mai mult decât cafeaua. Sau bomboanele Reese. 

— Ăsta e cel mai leneș cal pe care îl am. Jake arătă cu mâna spre 
un armăsar negru care galopă ușor pe lângă ei. Iese afară mai des 
decât spală mama. Ai adoptat prea mult din stilul celor din California 
încât să mai știi proverbul ăsta? 

— Sunt texană, mulțumesc foarte mult. Părinţii mei sunt texani, 
iar eu m-am născut în Texas. Pe pașaportul meu scrie cu litere de-o 
șchioapă fexan, alături de o poză cu o minge de fotbal și câteva 
stegulete de stat. 

— Poftim? 

Jake o privi amuzat. 

Și ea l-ar fi putut acuza la fel de bine că și el își petrecuse o 
bună parte din timp în afara granițelor Texasului, dar asta n-ar fi 
făcut decât să-i reamintească de ceea ce se întâmplase în Irak și 
Afganistan. 

Amândoi se sprijineau de grilajul ţarcului. Jake își fixase o gheată 
într-o stinghie, iar pălăria lui Stetson îi era trasă tare pe ochi azi. 
Arăta masiv și rău și sigur de sine. 

— Leneş ca umflătura pe butuc, îndrăzni Lyndie. Ai auzit de 
proverbul ăsta? 

Jake mormăi. 

— Toată lumea îl știe. Va trebui să te străduiești mai mult să mă 
impresionezi. 

Lyndie bodogăni pe sub mustață despre cowboy-ii greu de 
impresionat care credeau că le știu pe toate. 

— Ce părere ai despre Mist Flower? 

Mânza murgă veni înspre ei condusă de călărețul care îi stătea în 
spinare și exersa cu ea. 

— Cred că încă nu și-a revenit după ce și-a zdrobit picioriil, spuse 
Lyndie. 

De fiecare dată când Jake îi cerea părerea în legătură cu caii lui, el 
îi cântărea îndelung vorbele, într-o manieră care lui Lyndie i se părea 
extrem de măgulitoare. 

— Unul dintre antrenorii la care am lucrat obișnuia să trateze 
rănile de la picioarele cailor cu cataplasme cu tărâţe, spuse ea. 

— În ce an era asta? 1982? 

Ce obraznic era! 

— Unele leacuri vechi sunt bune și azi, insistă Lyndie. El aplica 
tărâţe și cataplasmă cu seminţe fierte de in pe talpă și le înfășura în 
jurul copitei cu folie veterinară pentru a ușura durerea. Am văzut că a 
funcţionat de vreo câteva ori. 

Jake îi dădu instrucțiuni călărețului lui Mist Flower și cei doi o 
luară din loc. 

Lyndie își dorea cu ardoare să fi avut puterea să vindece caii răniți, 
minţile rănite și trupurile suferinde. Fa i-ar fi vindecat imediat pe 

Mollie și pe Jake. Dacă tot ar fi avut puterea asta, ar fi vindecat-o și 
pe Mist Flower. 

Lyndie fixă cu privirea linia îndepărtată unde clădirile pistei se 
îngemănau cu cerul, iar capul îi zumzăia de idei. Cum ar fi dacă i-ar 
dărui zânei blonde din povestea ei un...inel vindecător magic? Un 
colier? Nu, o baghetă. De fiecare dată când își mișca bagheta, zâna ar 
fi în stare să repare tot ce era stricat. 

Zâna vindecătoare ar fi putut porni într-o misiune de salvare a 
prinţului posomorât. Ca aventura să fie mai palpitantă, ea ar trebui 
să depășească un obstacol sau două de-a lungul drumului. Poate că 
bagheta i s-ar rupe? Da, iar zâna ar trebui să găsească un mijloc prin 
care să o repare pentru a-l vindeca pe prinţ. 

— Gândurile îți zboară departe, nu-i așa? întrebă Jake. Licărul 
de amuzare din ochii lui o ispitea să creadă că lui chiar ajunsese să îi 
placă de ea, fără voia lui și în ciuda ciudăţeniilor ei. 

— Da, recunoscu Lyndie, mintea mea cutreiera foarte departe. 

— Visai la o idee de poveste? 

— Da. 

Părea că Jake o putea citi foarte bine, la fel cum și ea îl citea pe el. 

— Ce fel de poveste? 

— Doi inorogi și două zâne pornesc împreună la drum pentru a 
salva un prinț înalt, întunecat și posomorât. 

Jake se gândi câteva clipe. 

— deea cu inorogii și zânele e drăguță. Dar faza cu prințul mi se 
pare plictisitoare. 

Lyndie râse. 

— Prinţul poate fi plictisitor câteodată. 

— De ce nu se duc să salveze o pisicuţă pierdută sau ceva de genul 
ăsta? 

— Deoarece una dintre zâne crede că prințul este minunat în 
ciuda exteriorului său dur. Nu o interesează pisicuţele. Fa a pus ochii 
pe prinț. 

— Până la urmă merită să-l salveze? 

— Foarte mult. 

Fi se fixară cu privirea unul pe celălalt în timp ce tăcerea luă 
locul cuvintelor. Căldura și dorinţa dintre ei erau palpabile. Lyndie 

începu să respire precipitat. Era posibil ca el — ca el să o sărute? 
Poate? 

Jake nu făcu asta. El se întoarse cu fața către pistă. 

O dorință prostească. Dacă el ar fi sărutat-o vreodată, ceea ce era 
un mare „dacă“, nu o putea face la pistă în timpul orelor de lucru cu 
atâtea persoane prezente în jur. 

Atracția ei fizică faţă de Jake fusese distractivă și fermecătoare 
la început. Inofensivă. Ca și cum ai merge cu bicicleta pe un drum 
de ţară. Dar în ultima vreme, atât reacţiile ei fizice, cât și emoțiile ei 
crescuseră considerabil. Erau serioase acum și puteau fi periculoase. 
Ca și cum ai merge cu bicicleta pe o potecă de munte abruptă și 
îngustă, presărată cu pietre. 

Lyndie bănuise de multă vreme că odată ce Silver Leaf va face 
progrese, și Jake își va îmbuna atitudinea. Până acum, Silver Leaf 
realizase multe. Și Jake se schimbase. La urma urmei, vorbea cu ea. 
Fusese în vizită la mama ei de două ori și, de fiecare dată, mama lui 
Lyndie vorbise cu el despre sindromul stresului posttraumatic. Iar în 
toată perioada asta Jake nu o sunase să o concedieze. 

Lyndie nu era genul de persoană care să-și facă griji. De obicei, 
se lupta cu anumite temeri doar atunci când Mollie trebuia să fie 
spitalizată. Totuși, în ultima vreme, ea se frământa mai mult din 
cauza faptului că se atașa prea mult de Jake. 

Îi vedea expresia chinuită care îi străbătea chipul atunci când Jake 
nu știa că ea îl observa, și își dorea să poată șterge tot ceea ce îi făcuse 
războiul. Cinci minute mai târziu, îl vedea cum interacționa cu unul 
dintre caii lui, și era extrem de mândră de ceea ce războiul nu reușise 
să îi facă. 

Lyndie nu avusese niciodată un iubit serios. Nu o deranjase lucrul 
acesta. De fapt, ar fi fost mai bine pentru ea să meargă în continuare 
pe acest drum decât să se îndrăgostească nebunește de Jake Porter. 
În primul rând, mama îi spusese clar că Jake nu putea fi vindecat. În 
doilea rând, firea lui închisă ar fi făcut din el un iubit groaznic. În al 
treilea rând, din câte știa Lyndie, Jake nu mai avusese vreo iubită de 
ani de zile. Era posibil ca el să nu-și dorească să iasă cu cineva sau să 
se însoare vreodată. 

Ar fi fost mai bine pentru ea să se stăpânească. 

Atunci, ce voia Lyndie mai exact de la Jake? 

Fa se așeză mai bine, punându-și brațul pe grilaj. 

Voia ca Jake să aibă încredere în ea. Lyndie își dorea cu ardoare 
ca el să o lase să pătrundă în lumea lui astfel încât ea să poată vedea 
ce era în interiorul lui. Orice ar fi fost, Lyndie credea că î/ putea 
accepta. l-ar fi fost dificil să trăiască cu ideea că nu putea schimba acel 
lucru. Dar credea cu tărie că îl putea accepta pe Jake. Așa cum era el. 
Dumnezeu o învățase, în experiențele ei cu Mollie, să lase în seama 
Lui lucrurile pe care nu le putea schimba sau controla. Practicase 
abandonarea în mâna Lui. 

— ar te gândești la inorogi? 

Tonul șters al vocii lui îi trimise un fior de extaz de-a lungul 
umerilor. 

— De fapt, mă gândeam la prinț. 


pa: 


Când alarma lui Jake anunță dimineaţa cursei lui Silver Leaf, 
aceasta nu avu niciun efect asupra lui. Era deja treaz de-a binelea, 
întins pe spate, încruntându-se la tavanul întunecat. 

El își făcu mâna pumn și izbi ceasul deșteptător. Apoi gemu și își 
acoperi ochii cu încheietura mâinii. 

Cum ajunsese aici? Cum de ajunsese să trăiască ziua când avea să o 
pună pe Lyndie James pe unul dintre caii lui de rasă? Dintre toți oamenii, 
pe Lyndie. Ultima persoană din lume pe care voia să o vadă rănită. 

Nu un alt antrenor o angajase să călărească. Ci el. Jake era cel 
responsabil. Dacă Lyndie se accidenta azi, vina ar fi fost numai a lui; 
Jake nu și-ar fi iertat niciodată acest lucru. 

Nu închisese un ochi toată noaptea, înnebunit de griji. Stomacul îi 
era atât de întors pe dos, încât nu suporta să se gândească la mâncare 
sau băutură. Pieptul îi fremăta de neliniște. 

Analizase la nesfârșit fiecare decizie pe care o luase în privința 
lui Lyndie. Toate păruseră logice la vremea respectivă. Faptul că o 
angajase. Faptul că îi urmase recomandările în privinţa lui Silver Leaf. 
Și totuși, din moment ce alegerile lui îl aduseseră în acest punct, era 
clar că făcuse pe undeva o greșeală. 

Ciudăţenia ar fi ca nimic să nu se întâmple azi. Lyndie să fie 
teafără și nevătămată la fel cum fusese în toți anii ei de carieră. 

Nu. Nimic din toate aceste speranțe false cu care se hrănea nu 
schimbau situaţia. Trăise destul de mult ca să nu se mai încreadă în 
încurajările prostești. 

Pentru prima dată în cei opt ani, evenimentele cu care avea să se 
confrunte azi îl îngrozeau la fel de mult precum acele coşmaruri ale 
lui. 

Astăzi era ziua în care Lyndie avea să participe la cursă. 

stăzi era ziua în care participa la cursă! 

Cel puţin măcar în ziua asta frumoasă, Lyndie era jocheu. 

I se părea că și Dumnezeu era de acord cu asta. El îi 
dăruise condiții ideale pentru cursă. Pista era uscată, iar temperatura 
era potrivită. Norii mari albi și pufoși nu împiedicau vizibilitatea 
nimănui. 

Lyndie fu cuprinsă de emoție și entuziasm, întocmai ca bătăile 
aripilor unui fluture, în timp ce mergea alături de ceilalți jochei către 
padocul unde se înșeuau caii de la Lone Star. Cursa lui Silver Leaf 
era următoarea la rând. 

Lyndie își așeză ochelarii de protecție pe cască, iar părul îi era 
strâns la spate într-un coc îngrijit la baza gâtului, avea cravașa în 
mână, iar speranțele îi fremătau în suflet. 

Toţi jocheii purtau pantaloni albi și ghete negre de călărie. 
Cămășile lor însă variau considerabil, deoarece toți se îmbrăcaseră 
în culorile care reprezentau proprietarul calului cu care participau 
la cursă. Lyndie purta nuanța albastru deschis și maro de la ferma 
Whispering Creek. Husa de la cască și cămașa ei erau de un maro 
închis. Mânecile erau de un albastru deschis. O literă mare X fusese 

cusută pe fața și pe spatele cămășii ei, vârfurile Z-ului intersectându-se 
pe vârful umerilor. 

Lyndie era pe punctual de a intra în cursă. Timpul așteptării se 
scursese, iar ea urma a călări calul visurilor ei. Dorea cu disperare să 
se descurce bine. De dragul lui Silver Leaf, dar mai ales de dragul lui 
Jake. Nu te mai gândi la el, Lyndie. Nu faci nimănui nicio favoare dacă 
devii sentimentală acum cu atâția spectatori în preajmă. 

Ca întotdeauna, o mulțime de oameni se aflau la grilajul care 
dădea înspre padocul unde se înșeuau caii. Mulţi erau pariori, care 
sperau să mai verifice o dată șansele cailor care participau la concurs. 
Unii erau turiști sau doar interesați de echitație. 

Padocul unde se înșeuau caii la Lone Star se afla într-o clădire 
lungă plină de boxe cu trei părți. Partea deschisă a fiecărei boxe 
era cu fața înspre public astfel încât spectatorii să poată urmări 
pregătirile. 

Ceilalți jochei se împrăștiară, permițându-i lui Lyndie să-l vadă 
pe Silver Leaf. Zoe stătea la capul calului, ținându-l de frâie. Jake 
era în partea din spate a boxei. Vederea lui o copleși cu un entuziasm 
puternic. Cu puloverul lui și pălăria marca Stetson, ambele negre, 
Jake se contopea cu umbra care îl învăluia. Trăsăturile lui păreau 
palide și rigide. 

— [a te uită la tine, domnişoară jocheu! Zoe rânji și o îmbrățișă 
rapid pe Lyndie. Mă bucur pentru tine. 

— Mulţumesc. 

Cu ocazia cursei, roșcata purta o bluză de un albastru pal, decorată 
cu o monogramă maro cu literele WCH, care îi reprezenta pe caii de 
la Whispering Creek. 

— Ai văzut cumva niște tipi înalți și drăguţi în spate, în zona 
jocheilor? 

— Tipi înalți? întrebă Lyndie. În zona jocheilor? 

— Știu că nu este niciun jocheu înalt. Poate vreun maestru de 
ceremonii? Un majordom? Sau...? 

Cineva pe picioroange? Se gândi Lyndie. Un uriaș prietenos din 
cartier? 

— N-am zărit vreun tip înalt încă, dar o să fiu atentă și-ți dau de 
știre. 

— Zoe, spuse Jake pe un ton serios. El o rugă să se ocupe de 
ultimele pregătiri, iar Zoe se apucă de treabă. 

Lui Lyndie îi trebui o clipă să se adune înainte să dea ochii cu Jake, 
așa că îl verifică pe Silver Leaf. Pursângele cenușiu deschis părea la 
fel de vigilent și de liniștit ca întotdeauna. O privi pe Lyndie cu ochii 
lui mari și umezi, apoi își plecă capul și își puse botul pe umărul ei. 

— Ce băiat bun, murmură Lyndie. Ar trebui să fii regele unei țări 
mici, știi tu. Te-ai descurca de minune și chiar ai merita onoarea asta. 

Fa îl bătu ușor pe obraz cu drag. 

Când Silver se îndepărtă pentru a se uita la pregătirile lui Zoe, 
Lyndie se duse la Jake. 

Cel Înalt, Întunecat și Posomorât arăta precum un nor de furtună. 
Își ţinea braţele încrucișate pe piept, iar postura lui defensivă o 
avertiza să păstreze distanța. 

— Te-ai uitat pe formularul de curse? întrebă Jake. 

— Da. Lyndie petrecuse mult timp căutând informații referitoare 
la ceilalți cai care participau la cursă, stilul lor de alergare, rezultatele 
din trecut, antrenorii și jocheii. 

— Ştii exact ce trebuie să faci? 

— Da. Ei deja discutaseră totul în detaliu. Amândoi credeau că 
Silver Leaf își lua avântul din spate. Lyndie plănuia să aștepte cu 
răbdare la începutul cursei în timp ce calul își intra în ritm, apoi să 
facă o mișcare mai spre sfârșit cu viteză. 

— Eşti sigură că vrei să faci asta, Lyndie? 

Ce întrebare mai era și asta, mai erau doar câteva secunde până 
când trebuia să se pună în șa. 

— Da, sunt sigură. 

— Nu e prea târziu să te răzgândești. 

— Nu o să mă răzgândesc. 

— Deoarece sunt dispus să îl retrag pe Silver Leaf din cursă. 

Frica o cuprinse pe Lyndie când văzu că Jake vorbea cât se poate 
de serios. 

— Jake, nu pot exprima în cuvinte cât de mult vreau să fac asta. 
Sunt hotărâtă să călăresc. Mai mult de-atât, îţi sunt recunoscătoare 
pentru că mi-ai oferit șansa. 

— Nu. Nu recunoștință. 

Lyndie își închise gura, încercând să înțeleagă ce se petrecea. 
Regreta Jake că o alesese să fie jocheul lui Silver? Își dorea să o fi lăsat 
pe Elizabeth în locul ei? 

Jake nu spusese asta. O întrebase doar dacă era sigură că vrea să 
facă lucrul ăsta. Ce l-ar face să se îndoiască de asigurarea ei? Lyndie 
nu-i dăduse niciun motiv. 

— Lyndie. Teama mocnea în ochii lui. 

Deodată, Lyndie înţelese ce îi spusese Jake. E/ era cel care avea 
îndoieli cu privire la participarea ei la cursă. Æ/ era cel care lua în 
considerare ideea de a se răzgândi. 

Fa nu înțelegea de ce Jake se simţea așa. Avea să o împiedice să îl 
călărească pe Silver Leaf acum? În ultimul moment? Nu putea. Putea. 
Dar cu siguranță că nu ar face asta. Te rog, Doamne. Lyndie nu se 
lăsă cuprinsă de neliniște. Avea nevoie de o minte limpede pentru a-l 
călări cum trebuie pe Silver Leaf. 

— O să rostesc o rugăciune scurtă. Bine? 

— Nu. Eu... 

Lyndie își plecă capul și își închise ochii. 

— Doamne, Te rog să fii alături de Jake. Îi este greu, iar el are 
nevoie de tine. Mă rog ca Tu să-l acoperi cu pacea Ta. Amin. 

Fa îi aruncă o privire lui Jake și îl văzu cum o fixa cu privirea, 
consternat. Lyndie avu sentimentul că el nu-și închisese ochii. 

— Nu ai de gând să te rogi pentru tine? întrebă Jake. 

— M-am rugat deja pentru mine și pentru Silver mai devreme. 
Dumnezeu are grijă de noi. 

— Nu crezi că ar mai trebui să spui ceva? 

În sfârșit, Lyndie văzu în el o sclipire din băiatul pe care îl 
cunoscuse odinioară. Totul avea să fie în ordine. Jake avea să o lase să 
participe la concurs. Ea își închise din nou ochii. 

— Doamne, Te rog să veghezi asupra mea și să ne însoţești 
pe mine și pe Silver. Îţi mulţumesc, sunt încredinţată că vei face 
așa — 

— Jochei, pe cai! strigă arbitrul judecător. 

— Amin. 

— Lyndie. Nu e prea târziu. 

— Nu o să mă răzpândesc, Jake. Îi luă ceva timp să-și revină, după 

sperietura pe care o avusese mai devreme, dar reuși să-i facă cu ochiul 
și să-i zâmbească. 

— Ai auzit ce-a spus. Jochei, pe cai. 

Serios, Jake se aplecă. Lyndie își puse cizma în mâinile lui, iar el o 
ridică cu ușurință în șa. Se priviră în ochi îndelung — jocheul plin de 
credință, iar antrenorul - total neîncrezător. 

— E pregătit pentru cursa asta, Lyndie, spuse Zoe din locul unde 
stătea, de cealaltă parte a lui Silver. Cred că o să se descurce minunat 
de dragul tău. 

— Sunt de acord. 

Caii o luară înainte, conduși de îngrijitorii lor. În timp ce Silver 
trecea ușor, Lyndie își întoarse atenţia asupra lui Jake preț de o clipă. 
În locul bărbatului care se afla în fața ei, ea văzu amintirea băiatului 
brunet care fusese Jake odată. Bun și grijuliu. 

Lyndie își întoarse privirea și se forță să nu se uite înapoi. Jake 
avea să fie în ordine. 

Când ajunseră la pistă, se întâlniră cu Blackberry, care slujea drept 
lead pony lui Silver. Silver salută iapa cu un nechezat, apoi călărețul 
de exerciții, care stătea pe Blackberry, preluă conducerea lui Silver. 
Cei doi cai și călăreții lor intrară în zona pentru paradă în drumul lor 
spre poarta de start. 

Mai rămăsese foarte puţin timp până la începerea cursei. Lyndie 
alese să ignore discuţia tulburătoare pe care tocmai o avusese cu Jake. 
Nu se gândi nici la faptul că prietenii și familia o priveau din tribune. 

Lyndie își scoase ochelarii de protecţie și se concentră să îi ofere 
lui Silver Leaf încălzirea de care acesta avea nevoie. Ceilalți jochei 
făceau și ei același lucru. La numai câțiva metri distanță, zări dungile 
roșii și galbene ale cămășii lui Elizabeth Alvarez. Elizabeth avea să 
călărească un cal puternic de viteză în cursă. 

Adineaori cele două împărţiseră vestiarul, la fel ca în trecut. 
Elizabeth reacționase cu calm la decizia lui Jake de a o alege pe 
Lyndie pentru Silver Leaf. Lumea curselor de cai de rasă era mică. 
Jocheii isteți și profesioniști știau că era important să păstreze relații 
bune cu antrenorii. 

Porţile de start acţionate electric fuseseră poziţionate cu 
ajutorul unui tractor. Ajutoarele de starter de la porți își făcură loc, 

conducându-i pe cai unul câte unul pe culoarele lor. Silver Leaf își 
ocupă poziţia lui cu alura unui adevărat cal de rasă. 

De îndată ce intră în îngrăditura strâmtă a porţii, Lyndie respiră 
adânc și regulat. Își verifică pentru ultima oară echipamentul. Ea își 
aminti tot ceea ce învățase cu privire la ceilalți cai de rasă. Își imagină 
modul în care spera să se desfășoare cursa. 

Caii umplură culoarele. Frau aproape toți. Arbitrul de starter 
privea cu multă agerime așezarea cailor, așteptând momentul potrivit 
pentru a apăsa butonul care avea să acționeze sistemul magnetic care 
ținea porțile închise. 

Lyndie simțea presiunea fermă pe care o exercita scărița de șa 
asupra tălpii cizmelor ei, vesta de dedesubtul cămășii și frâiele în 
interiorul palmei. Din coastele lui Silver emana căldură. Lyndie 
deveni conștientă de energia stăpânită a marelui armăsar. Putem face 
asta, Silver Leaf. Putem. 

Porţile se deschiseră larg. 

Toți cei zece cai se repeziră înainte. Lumea lui Lyndie se transformă 
într-o mișcare frenetică, cu înghiontiri și o viteză crescândă. Apoi 
spațiul din jurul ei se eliberă în timp ce călăreții din față o luară 
înainte. Nu mai auzea decât zgomotul asurzitor al copitelor și 
răsuflarea fierbinte a cailor. Silver își fixă sigur ritmul. 

Mai mulți cai trecură pe lângă ei, ceea ce îi poziționă aproape de 
coada grupului. Lyndie se abţinu să-l îndemne pe Silver să ia viteză. 
În schimb, ea îl călări așa cum știa ea să o facă, sincronizându-se 
perfect cu mișcările și personalitatea lui. Lyndie îl lăsă să alege așa 
cum voia el. Drept răspuns, Silver își lărgi comod pasul, în limita 
capacității lui. 

Poate prea comod. Caii care concurau pentru primul loc îi lăsară 
tot mai mult în urmă pe Lyndie și Silver. Totuşi, Lyndie aşteptă. 

În timp ce intrară în ultima parte a cursei, Lyndie îl îndemnă în 
sfârșit pe Silver să prindă viteză. Să alerge cu toată puterea lui. Du-te, 
Silver Leaf! Du-te! 

El răspunse fără probleme, afișând în cursă același sprint care 
îți tăia respiraţia și pe care-l afișase și în timpul antrenamentului. 
Lyndie putea simţi intensitatea energiei galopante pe care și-o 
stăpânise. 

Fa îl conduse să ia curba pe exterior, devansând câţiva dintre caii 
concurenți. Silver își mări viteza și mai mult. 

Trei cai alergau aproape unul lângă altul în fața lor. Când calul de 
cursă care se afla cel mai aproape de tribună a lăsat-o mai moale, s-a 
format o breșă, iar Lyndie îl conduse pe Silver ca un glonț prin ea. 

Acum nu mai rămâneau decât să se confrunte cu ceilalți doi cai 
din față. Lyndie își dădu seama după postura lor că erau obosiţi. Silver 
părea să le fi sesizat și el slăbiciunea. El îi urmări înfocat. Lyndie se 
lăsă în față, mișcându-și mâinile ritmic, iar coama lui Silver îi flutura 
peste cască. Ea își dădu toată silința să îl îndemne să alerge tot mai 


tare. 


Jake stătea într-un colț pustiu al clubului, urmărind cursa pe un 
televizor montat. 

Inima îi bătea frenetic de spaimă în timp ce Lyndie intră în ultima 
parte a cursei. Silver Leaf îi depăși pe ceilalți doi cai din fața sa ca și 
cum aceștia ar fi stat pe loc. Lyndie aruncă o privire fugară în spatele 
ei, dar Jake își dădea seama că niciun alt cal nu putea să rivalizeze cu 
viteza de la final a lui Silver Leaf. 

Silver Leaf trecu ca vântul peste linia de final. Imediat Lyndie se 
ridică în șa, eliberându-l pe Silver Leaf din sprintul său, dându-i de 
înțeles că terminaseră. Ușurel, ea îi încetini ritmul. 

Jocheul lui călărise într-un mod impecabil. Calul pe care îl crescuse 
își atinsese potenţialul. Iar Jake se simțea ca și cum era gata să facă 
un atac de inimă. 

Lyndie e teafără, îşi spuse el. Îşi scoase pălăria și își trecu mâna 
prin păr. E feafără. Totuşi, trupul său nu se conecta cu creierul său. 
Continua să fie scuturat de valuri de spaimă. Îi tremurau mușchii la 
fel ca atunci când avea coșmaruri, iar Jake nu putea respira normal. 

Camera o arătă în prim-plan pe Lyndie, care ridica un pumn în 
aer, cu un zâmbet larg pe față. 

E teafără. Ceea ce nu schimba faptul că azi el îi pusese viața în 
pericol. 

Jake își sprijini umărul de zidul din beton și se concentră să 

inspire și să expire în mod regulat, în ciuda extenuării și oboselii care 
îl secătuiseră de puteri. 

În câteva clipe, el era așteptat în cercul câştigătorilor. Presiunea 
de a se comporta într-un anumit fel de dragul altora înrăutățea 
lucrurile. Jake nu știa dacă era în stare să facă asta. Nu se simţea 
bine. Era posibil să rămână lipit de locul ăsta — de zid — timp de ore 


întregi. 


— Am reușit! îi spuse Lyndie lui Silver pentru a treia sau a patra 
oară, râzând de uimire și bătându-l ușor peste grumazul transpirat. 
Am reușit! Am câștigat! Felicitări, Silver! Eşti un cal de cursă minunat! 

Fuforia victoriei clocotea în lăuntrul ei precum un uragan de 
nestăpânit. 

Zoe veni repede în întâmpinarea lor. 

— Stiam eu! Zoe radia. A fost extraordinar, Lyndie! Bravo vouă! 

— Era pregătit, așa cum ai spus tu. 

Zoe ridică buretele care plutea deasupra găleții ei cu apă și șterse 
capul lui Silver. 

Lyndie se uită în jurul ei, obișnuindu-se din nou cu lumea care 
exista în afara pistei. Cerul era la locul lui. Tribunele. Copacii din 
îndepărtare. Totuși, exista un punct de reper extrem de important pe 
care nu-l putu găsi. 

— Unde-i Jake? 

— Nu știu. Ar trebui să vină dintr-o clipă în alta. 

Zoe continuă să se ocupe de Silver, sporovăind cu el entuziasmată 
tot timpul. 

Silver Leaf nu câștigase doar cursa, ci își eliminase și competiția. 
El efectiv zburase. Acesta era unul din topul celor zece momente 
fericite din viaţa lui Lyndie, iar ea abia aștepta să-l împărtășească cu 
Jake. 

În cercul învingătorilor, fură întâmpinați cu felicitări de un grup 
entuziast. În spatele unei frumoase pălării albe, lacrimile de bucurie 
inundaseră chipul lui Meg. Bo o îmbrăţișă pe soţia lui, râse și îi dădu 
un şervețel. 

— M-ai făcut să câștig o sută de dolari! anunță Amber, ţinându-și 
sus biletul de pariuri. 

— Pe mine m-ai făcut să câștig cinci sute, spuse Ty. 

Lyndie observă cu atenţie grupul. Îi văzu pe Celia, Dru, părinții ei 
și bunicul Harold care îi urară de bine. La fel făcură și Nancy și John, 
mama și tatăl lui Jake. Câștigarea cursei nu le întrecuse bucuria de-a 
vedea întâmplându-se sub ochii lor miracolul performanței lui Silver. 

Lyndie se aplecă în direcţia lui Bo. 

— Unde e Jake? 

El își întinse gâtul să-l caute prin mulțime. 

— Nu știu — a, uite-l că vine. 

Lyndie se îndreptă de spate, văzându-l în sfârșit pe Jake cum pășea 
grăbit înspre ei. Nu părea corect ca persoana direct responsabilă de 
succesul lui Silver să ajungă ultima. El acceptă strângerile de mână la 
fel de stoic ca întotdeauna. 

Ce omise Jake? Să se uite la Lyndie. Ea aşteptă. Și tot aşteptă. 
Până când în cele din urmă el își îndreptă atenţia în direcţia ei. Se 
scurse o jumătate de secundă de trăire intensă, apoi el se întoarse 
spre fotograf, care îi aranjă pe toți la locurile lor pentru a le face o 
poză. 

Lyndie descălecă de îndată ce fuseseră fotografiați. Silver trebuia 
să se răcorească bine și să fie dus la grajdul de testare. Lyndie trebui să 
se cântărească încă o dată, atât ea, cât și echipamentul ei. 

Meg o cuprinse într-o îmbrățișare. 

— Mulţumesc. Reușita asta înseamnă mult pentru mine. 

— Cu multă plăcere. Lyndie o îmbrăţișă și ea. Mă bucur atât de 
mult pentru tine, Meg. Încrederea ta în Silver Leaf a dat roade. 

Meg făcu un pas înapoi, zâmbind printre și mai multe lacrimi. Bo 
își trase soţia la piept și o sărută pasional. 

— Dezgustător, murmură Dru. 

Zoe îl conduse pe Silver departe de grup. Jake și Lyndie îi urmară, 
în ropotul frenetic al aplauzelor familiilor lor în timp ce treceau prin 
fața acestora. 

Fi își făcură drum prin mijlocul unei mulțimi de angajaţi de pe 
pistă în timp ce se îndreptau spre pasajul de trecere. Un tânăr râse la 
ceva ce îi spusese amicul său, apoi se împiedică în calea lui Lyndie. 

Jake își întinse imediat mâna, oprindu-l pe bărbat înainte ca acesta 
să se izbească de ea. 

— Ai grijă. 

— Oh. Îmi cer scuze. Nu eram atent. 

Jake se încruntă atât de tare încât bietul tip înghiţi în sec. 

— E în regulă, Lyndie îl asigură pe tânăr în timp ce Jake o 
conducea în umbra și tăcerea pasajului. 

Lyndie se opri să vorbească cu el, dar Jake merse mai departe ca și 
cum n-ar fi observat gestul ei. 

Fa se grăbi să-l ajungă din urmă, punându-i o mână pe braţ ca 
să-l oprească. 

Instant, pașii lui se opriră. 

Amândoi ar trebui să jubileze, nu-i așa? În schimb, ochii lui Jake 
sclipeau ca niște cuburi de gheață pe un chip tensionat. 

— Nu pari prea fericit. Lyndie își retrase mâna de pe mâneca lui. 

Umerii lui erau foarte largi, iar înălțimea sa era impunătoare. 

— Ai făcut o treabă bună. 

— Mulţumesc. N-am făcut prea multe, după cum probabil îți poți 
da seama. Silver Leaf a fost remarcabil. 

— Ai făcut destule. 

Sentimentele profunde pe care le nutrea față de Jake o zăpăceau. 
Ea chiar voia ca el să fie la fel de fericit ca ea. De asemenea, voia să-l 
și îmbrăţișeze. Își dorea cu disperare asta. 

— Felicitări, Jake. 

El își dădu capul într-o parte. 

— Felicitări, Lyndie. Ne vedem la muncă la dimineață. 

— Stai, spuse ea repede când el dădu să plece. 

— Da? 

Ce ai de gând să faci, Lyndie? Să cedezi dorinţei tale de a-l 
îmbrățișa? Să-l cuprinzi cu brațele și să-l săruți? Să-i mărturisești 
sentimentele tale pentru el? 

Privirea dură de pe chipul lui o convinse să nu încerce niciuna 
dintre variantele de mai sus. Lyndie nu voia să se lase dusă de valul 
euforiei de după cursă și să facă ceva care ar dăuna relaţiei lor. 

— Nu contează. Ne vedem mâine. 

Jake se întoarse și plecă. 

ine ați venit la gokon-ul din seara asta! 
Le ură, radiind de fericire, o brunetă durdulie cu păr ondulat, 
tuns bob, de la masa lungă pentru douăsprezece persoane. 
Înainte de a se așeza, persoanele necăsătorite fuseseră rugate să 
intre într-o cameră privată a restaurantului în stil Hibachi”, să se 
descalțe și să-și găsească un loc pe pernele cu model la o masă atât de 
joasă, încât ar fi fost mai degrabă potrivită pentru copii de patru ani. 
Bărbaţii se așezară de o parte, iar femeile de cealaltă. 
— E distractiv, șopti Amber care se așezase pe o pernă de lângă 
cea a lui Lyndie. Recunoaște că ești bucuroasă că ai venit. 
— Încă nu m-am hotărât, răspunse Lyndie. 
— Evenimentul din seara asta este inspirat din modelul japonez 
de întâlniri în grup, anunță bruneta cu păr ondulat tuns bob. Fiecare 


* Este o experiență inedită, dincolo de gustul preparatelor specifice 


restaurantelor japoneze. Bucătăria este expusă privilor consumtorilor și 
anume pe una din părțile mesei de servire este o plită de gătit la care 
bucătarul prepară meniul în faţa clieților care sunt așezați pe celelalte trei 
laturi ale acesteia. 

dintre voi ați adus unul, doi sau trei prieteni, ceea ce e minunat. Deci. 
Fa își uni palmele. Ce-ar fi să spargem gheața mai întâi? 

Lyndie își ascunse un oftat. În ceea ce o privea, spartul gheții i se 
păruse întotdeauna ceva teribil de forțat. 

— Aţi jucat vreodată adevăr, adevăr, minciună? Bruneta zâmbi 
larg. Spuneţi două adevăruri despre voi înșivă și o minciună. Ceilalți 
vor încerca să ghicească minciuna. Bine? 

Toată lumea murmură jenată în timp ce fiecare lansa zâmbete 
forțate străinilor care stăteau în faţa lor la masă în ciorapi. 

Lyndie stătea pe ultima pernă de la capătul mesei unde se afla. Din 
fericire pentru ea, jocul avea să înceapă de la celălalt capăt. Aruncă o 
privire scurtă în acea direcţie și îl văzu pe Luke, fostul ei partener de 
square dance. Când îl zărise prima oară aici, la restaurantul Hibachi, 
sperase să fie numai o coincidență. Dar vai, nu. El se înscrisese la acest 
gokon. 

Luke rânji la ea și se porni la un trio de strănuturi din pricina 
alergiei. 

Un tip cu barbă, o bandană și cu un tricou cu formația Megadeth 
fu primul care începu jocul. 

— Am făcut închisoare, spuse el. Am picat la bac o dată. Îmi place 
să pariez la luptele cu câini. 

Două dintre chestiile astea erau adevărate? 

Un ropot de râsete nervoase izbucni la masă. Câteva persoane își 
rotiră ochii încoace și încolo, căutând probabil ușa de ieșire. 

Câţiva dintre participanți încercară să ghicească minciuna. 

— Amintește-mi de ce am fost de acord să merg la trei întâlniri în 
trei luni, îi spuse în șoaptă Lyndie lui Amber. 

— Deoarece m-am oferit să am grijă de animăluţele tale. Oricum, 
cred că pușcăriașul de-aici e oarecum drăguţ într-un mod foarte terifiant. 

— Nu crezi asta. 

— Nu, nu cred. Dar nu uita, îmi doresc să fi fost chiar acum la o 
întâlnire cu un pompier care are cei mai frumoși ochi albaștri-cenușii 
pe care i-am văzut vreodată. În loc să fiu ţâfnoasă din cauza gokon- 
ului, așa cum ești tu, aleg să gândesc pozitiv. 

— Care e minciuna? bruneta îl întrebă în cele din urmă pe 
pușcăriaș. 

— N-am picat la bac o dată, spuse el. 

Bruneta râse ciripit. 

— Bineînţeles că n-ai picat la bac! 

— Am picat la bac de două ori. 

Se lăsă tăcerea. 

Amber își lăsă umerii în jos. 

— Cred că trebuie să beau ceva. 

— Singurul lucru pe care îl sevim este cafeaua. 

— O, perfect. Nasoală treabă. Și când mă gândesc că mi-am 
angajat o bonă pentru ieșirea din seara asta. 

Când veni rândul lui Luke, el începu prin a-și freca ochii roșii și 
înlăcrimaţi. 

— Mă cheamă Luke. Am părul blond. Este luna aprilie. 

— Niciuna dintre afirmaţiile tale nu sunt minciuni, omule, observă 
tipul care stătea lângă el. Suntem în luna aprilie. 

— Una este o minciună, insistă Luke. 

— Îţi vopsești părul? se aventură o fată timidă, mică cât o libelulă. 

— Nu. 

— Nu te cheamă...Luke? întrebă Amber. 

— Așa este. Mă prezint ca fiind Luke, dar nu e prenumele meu 
real. În acte e Alejandro. 

— Mă uit la ceas și au trecut cincisprezece minute! Bruneta 
se ridică în picioare și bătu din palme. Doamnelor, puteţi rămâne 
la locurile voastre toată seara. Domnilor, vă veţi muta cu un loc 
în dreapta voastră la fiecare sfert de oră astfel încât să ne putem 
amesteca. Spuneţi szyonara* locului vostru de acum și konnichiwa™ 
noului vostru loc! 

Ceea ce însemna că Lyndie avea să-l piardă pe tipul roșcat și 
drăguţ cu chipul plin de pistrui de culoarea scorțișoarei care stătea 
acum în faţa ei. 

— În regulă, haideţi acum să continuăm jocul! Bruneta îi făcu 
semn unei femei palide și emoţionate cu o tunsoare foarte scurtă. E 
rândul tău. 


* La revedere (japoneză) În.trad.]. 


Bună ziua (japoneză) |n.trad.]. 

Lyndie îi voia pe câinii ei, apartamentul și proaspătul aranjament 
floral pe care îl adusese acasă în această după-amiază. Îi era dor de 
Jake. 

După victoria lui Silver Leaf, în ultimele două dimineți, între ea și 
Jake lucrurile se desfășuraseră ca mai înainte. Ea făcea antrenamente 
cu caii lui. El o tolera în compania lui după ce-și termina exercițiile. 

Jake și iarăși Jake. Jake, cel care îi putea face ca inima să îi bată 
nebunește numai dintr-o privire. Jake, cel care era atât de devotat 
cailor săi. Jake, cel pe care Lyndie dorea cu disperare să-l vadă 
zâmbind. El era greu de înţeles, rănit, retras și periculos. Era și cel la 
care se gândea tot timpul, care o umplea de dorință și care o făcuse 
să îi pese de el. 


pa: 


Jake și-a parcat camioneta vizavi de apartamentul lui Lyndie. La 
ora asta, casele din cartierul ei erau fie cufundate total în beznă, fie 
parțial. Nu se vedea nicio mișcare pe strada ei, cu excepţia firicelelor 
de iarbă și a ramurilor celor trei copaci. El lăsă ca motorul să meargă 
în gol și se uită la ceas. Era doisprezece fără un sfert. 

El şi Bo asistaseră la o fătare în seara asta, iar Jake era în drum spre 
casă. Condusese până acasă la Lyndie deoarece... 

El aruncă o privire înspre apartamentului ei, apoi se uită în față 
prin parbriz. Nu ştia de ce venise aici. Nu avea de gând să rămână și 
cu siguranță că nu avea să îi bată la ușă. El presupunea că venise până 
aici doar ca să se asigure că Lyndie era în regulă. Și ca să încerce să-și 
facă ordine în gânduri. 

Deoarece Amber îi spusese lui Meg, iar Meg îi spusese lui Bo, 
iar Bo îi spusese lui, Jake știa că Lyndie ieșise în seara asta la acea 
întâlnire în grup despre care vorbise toată lumea de Paște. 

El își tot repetase sieși că dacă Lyndie întâlnise pe cineva în seara 
asta, cineva care să o iubească așa cum merita, atunci ar fi cel mai bun 
lucru pentru ea. Ceea ce însemna că el ar trebui să fie de acord cu asta. 

Și totuși, numai simplul gând că ea s-ar putea întâlni cu un alt 
bărbat îl umplea de durere și de gelozie, încât nu se putea suporta pe 
sine. Jake își izbi capul de scaun. 

Voia tot ce era mai bun pentru Lyndie. Și o dorea pentru el. Asta 
era tortura lui. 

În ultima vreme, Jake începuse să-și dorească să îi poată arăta 
ce simte față de ea, să îi împărtășească temerile lui sau să îi explice 
lucrurile pe care le văzuse în misiunile armate. Totuși, nu-și îngăduise 
o astfel de confesiune fiindcă nu voia ca problemele lui să o afecteze. 

Și așa Lyndie era deja prea curajoasă și iertătoare. 

— Bună seara. 

Jake tresări auzind vocea. 

Lyndie rostise ușor cuvintele de pe stradă. În lumina slabă, ea îi 
zâmbi. 

Jake se blamă. Fusese prins. Cum putea să îi explice de ce stătea în 
fața casei ei singur în întuneric? Nu putea. 

Lyndie își strânse mai tare cardiganul lung pe lângă corp și se 
îndreptă spre camioneta lui. Pe sub el, purta un tricou alb, colanți 
negri și o pereche de șosete pufoase îndesate în papuci. Vântul îi 
flutura ușor câteva șuviţe din părul ei frumos și ondulat. 

Lyndie se opri de cealaltă parte a portierei. 

— M-am uitat pe fereastra de la bucătărie și te-am văzut. 

Spre deosebire de chipul lui Jake, al ei era perfect. Avea o piele 
fină, câţiva pistrui, iar ochii ei limpezi erau plini de optimism. 

— Ce te aduce în cartier, Jake? Umorul i se citea pe buze. Spionezi 
vreo casă pentru FBI? Te uiţi la stele? 

Când Jake nu răspunse, Lyndie își dădu capul într-o parte, dându-i 
de știre că aștepta un răspuns. 

— Am vrut să mă asigur că ești în regulă, spuse el. Asta-i tot. 

Lyndie clipi o dată. 

— Serios? 

Jake încuviință din cap. 

— E atât de drăguţ din partea... 

— Ar fi mai bine să plec. Jake întinse mâna după schimbătorul de 
viteză — 

— leşi din camionetă. 

— Poftim? 

— Nu pleci nicăieri. 

Jake o privi uimit. 

— E târziu și — 

— leşi din camionetă, Jake. Lyndie îl privi extrem de hotărâtă. Te 
rog. 
El se uită în altă parte deoarece era îngrijorat că Lyndie avea să îi 
citească în ochi dorinţa lui după ea. Își strânse degetele în palme ca să 
se abțină să sară din camionetă și să se ducă după ea. 

Devotament nețărmuit. Dragoste lipsită de speranță. 

Ar trebui să plece. Chiar în acest moment. Dacă ar rămâne, frica 
de propriile reacţii îl paraliza. 

Lyndie îl privi îngrijorată, se temea că el avea să îi ignore cererea 
și să plece...că s-ar putea să nu reușească niciodată să dărâme zidurile 
pe care Jake le ridicase în jurul lui...că s-ar putea ca el să-și petreacă 
restul vieții fugind de ea. 

Jake fusese rănit fizic și mental, iar ea înțelegea acest lucru. Totuși, 
se săturase să îl lase în pace fiindcă lucrul acesta nu îl ajutase. 

Lyndie știa că nu era întâmplător faptul că îl văzuse pe Jake în 
fața ferestrei ei. Inima îi fusese tulburată, stătuse în pat și se rugase 
pentru el în ultimele douăzeci de minute. Se dusese în bucătărie să-și 
ia o gustare, în miez de noapte şi — ce să vezi! — îl zări stând singur în 
camioneta lui în acest întuneric nemilos. 

Jake tot nu se mișcase din loc. 

Te rog, Doamne, se rugă Lyndie în gând, în timp ce deschise 
portiera camionetei. 

Jake o privi enigmatic, iar Lyndie își pierdu entuziasmul. ÎI 
pierduse. El era pe punctul de a trage la loc portiera și de a pleca. 

În schimb, Jake opri motorul. leși din camionetă și își îndesă 
cheile în buzunarul din față al blugilor săi uzați. 

O, Doamne. Cererea ei îndrăzneață chiar funcționase. Acum 
avea în fața ei un cowboy înalt și posac. Încordarea din mușchii lui 
puternici era sesizabilă dedesubtul cămăși lui albastre. Încruntătura 
lui cinică era ca un scut. 

Lyndie ignoră toate aceste lucruri și se apropie de el. Jake se dădu 
imediat înapoi. Camioneta lui nu îi lăsa prea mult loc să scape. Curajul 
și teama îi învolburau atât de puternic mintea încât Lyndie nu mai putea 
gândi clar. Probabil că ar fi trebui să fie îngrijorată că ar putea distruge 
prietenia pe care ei doi o înfiripaseră. Ce-i drept, se temea puţin. 

Totuși, Lyndie își urmă instinctul și se apropie de el cu încă un 
pas. Jake se dădu din nou înapoi și se lovi cu spatele de camionetă. 

Nu mai ai unde să te ascunzi, Jake. 

Lyndie își puse palma pe pieptul lui. 

Ochii lui sclipeau febril la lumina lunii. Lyndie îi putea simți 
căldura pielii sub mâna ei. Ritmul frenetic al inimii lui se potrivea 
cu al ei. 

Se stârni o pală de vânt care îi răvăși părul întunecat. Respirația 
întretăiată a lui Jake umplea tăcerea. Era extrem de atrăgător în ochii 
ei, cu toate cicatricile lui și cu sufletul său zdrobit. Era Jake al ei. 

— Vreau să te sărut, șopti ea. 

El își încordă imediat trupul, ca și cum s-ar fi pregătit pentru o 
nouă explozie a unui dispozitiv artizanal care i-ar fi rănit grav pe 
amândoi. 

Lyndie își puse cealaltă palmă a ei pe pieptul lui și îl trase în jos 
în timp ce ea se ridică pe vârfuri. Ea se apropie încetișor, oprindu-se 
la numai un deget distanţă de chipul lui. Atracția puternică dintre 
ei puse stăpânire peste ea, iar aroma de mesquite” o învălui în clipa 
dinaintea sărutului. 

Gura lui Jake era caldă, catifelată. Și...indiferentă. 

Lyndie se trase înapoi, inspirând sacadat, și își înfipse degetele în 
cămașa lui. Săruză-mă, voi ea să îi ceară. Te ador şi vreau ca şi tu să mă 
adori. 

Jake nu făcu nicio mișcare. 

Lyndie se lipi din nou de el, de data asta atingându-i buzele cu o 
mângâiere la fel de ușoară ca o atingere de mătase. Săruză-mă si tu. As 
face orice pentru tine. Sărută-mă şi tu. 

Nimic. Lyndie îi lăsă o clipă chinuitor de lungă pentru a răspunde 
la sărutul ei. 

Când Jake nu făcu asta, sufletul ei se chirci. Ea se lăsă în jos pe 


Mesquite este cel mai întâlnit arbust din sud-vestul Americii și nordul 
Mexicului, inclusiv Deșertul Chihuahuan, datorită adaptabilităţii sale la 
solurile aride. În aceste zone sunt prezente trei tipuri de mesquite: de 
miere, de fasole și de catifea. În expediţia din 1841 din Texas Santa Fe, 
fasolea de mesquite s-a dovedit a fi „mana din cer“ pentru soldaţii rămași 
fără provizii de hrană. 

călcâie. Mâinile îi căzură de o parte și de alta a trupului, iar Lyndie 
făcu un pas înapoi. Îi ţinuse faţa în palme în acea zi la fermă. Iar acum 
îl sărutase. Și de fiecare dată, el fusese indiferent. 

Jake era ca o statuie. Și deși Lyndie voia să fie perfectă pentru 
el, Jake o respingea. Își dori să poată spune ceva care să însenineze 
momentul, dar dacă încerca, el ar ști că minte. Această clipă de 
dezamăgire profundă nu putea fi îndulcită. 

Se întoarse cu spatele la el și făcu doi pași spre casă. 

Degetele lui se încolăciră în jurul încheieturii ei, oprind-o în loc. 
O speranţă înșelătoare îi umplu inima în timp ce Jake o întoarse cu 
fața spre el în mijlocul străzii pustii. 

Jake îi ridică încheietura mâinii, apoi își plecă capul și îi sărută 
palma. Uimirea și plăcerea pe care o simţise îi făcură să i se umezească 
genele. Lyndie își stăpâni lacrimile, vrând ca nimic să nu strice 
percepția ei asupra acestui moment, asupra lui. El cobori mâinile lor 
împreunate, dar nu îi dădu drumul. Își împleti degetele cu ale ei. 

Pentru prima oară, masca pe care o purtase dispăruse. Lyndie citi 
pe chipul lui o sinceritate debordantă, și înțelese cât de mult îi păsa 
de ea. 

— Eu...Jake părea să ducă o luptă interioară cu sine. N-ar fi 
trebuit să mă săruți, spuse el în sfârșit. 

Lyndie îi zâmbi timid. 

— Dar am făcut-o. 

— N-ar fi trebuit. 

— Nu-mi pare rău. 

— Lyndie... 

Fa savură atingerea mâinii lui care o ţinea pe a ei. 

Jake îi era atât de familiar și totuși acest lucru care se petrecea între 
ei era uimitor de nou. Ca un ținut pe care nu îl exploraseră niciodată. 

— Nu sunt...spuse Jake șovăielnic, cu vocea răgușită, îndeajuns de 
bun pentru tine. 

— Bineînţeles că ești. 

— Nu. 

El își dădu capul într-o parte în așa fel încât fruntea lui se lipi de 
a ei. Amândoi își închiseră ochii, respirând în același timp. Lyndie 
putea simţi lupta care se dădea în el și disperarea lui. 

— Niciunul dintre noi nu este perfect, murmură ea. 

Mâinile lui Jake îi încadrară maxilarul de ambele părți. 

— Sunt mai imperfect decât alții. 

— Nu și în ochii mei. 

Jake gemu, apoi o sărută cu atâta pasiune încât Lyndie nu mai 
putu gândi limpede, iar bucuria o cuprinse cu totul. 

El o conduse ușor făcând-o să pășească în spate, ridicând-o cu 
ușurință pe trotuar, oprindu-se atunci când șoldurile ei atinseră gardul 
care împrejmuia magazinul Candy Shoppe. Săruturile lor erau pasionale. 

Lyndie abia răsufla și râdea atunci când se trase înapoi astfel încât 
să îi poată vedea chipul. 

El o privi preţ de o clipă, apoi o luă în brațe, purtând-o la fel 
ca în ziua accidentului de pe pistă. La fel ca atunci, Lyndie își puse 
braţul pe după umărul lui și își plimbă degetele prin părul lui. Spre 
deosebire de acea zi, Jake îi aruncă niște ocheade sfredelitoare în 
timp ce înconjură casa și merse pe scara din spate. Jake o așeză pe 
palier și cei doi se sărutară din nou, mâinile lui atingându-i obrajii și 
părul lui Lyndie. El își ridică umerii protector în jurul ei, iar statura 
sa înaltă o apăra de restul lumii. 

Când se auzi un tunet în depărtare, Jake își ridică capul, iar mâinile 
lui o strânseră din reflex mai tare. Lyndie îl privise cum cercetase cu 
atenţie împrejurimile asigurându-se că nu sunt atacatori. 

Nu se afla nimic în jurul lor, cu excepţia siluetelor tăcute ale 
clădirilor în stil victorian. Atacatorii lui Jake nu mai erau de multă 
vreme inamicii din câmpul de luptă. Însă nălucile lor se cuibăriseră 
în Lăuntrul lui. 

Când își îndreptă din nou atenția asupra ei, Lyndie văzu în ochii 
lui superbi ce luptă aprigă se dădea în interiorul lui. 

O, Doamne. 

— Nici să nu te gândești să o ştergi de-aici. 

— Eu nu o şterg niciodată din loc. 

Jake apucă o șuviță din părul ei, înfășurând-o cu grijă în jurul unui 
deget, apoi îl privi cum își plimba degetele de-a lungul firelor până 
la vârfuri. 

— Vi... — chestia pe care Jake o făcea cu părul ei îi tăia respirația 
lui Lyndie — vino înăuntru. 

— Nu pot. 

— Ba poţi. 

El o privi ameninţător. 

— N-ai spune asta dacă ai şti ce-mi trece prin cap în clipa asta. 

Chiar dacă își dorea să-l vadă intrat în casă, să-și poată continua 
atingerile inofensive, înțelese că Jake avea dreptate. Cel mai înțelept 
lucru era să-și îngăduie un timp pentru a-și tempera pornirile fizice și 
să înțeleagă ce se petrecuse între ei. Roma nu a fost construită într-o 
singură zi. 

Jake se încruntă, luând o nouă șuviță din părul ei, tratând-o cu 
aceeași reverență ca pe prima. 

— Chestia asta dintre noi nu e o idee bună. 

Jake știa ce i-ar fi plăcut să-l audă spunându-i. Fra atât de 
măgulitor. 

— Nu sunt de acord. Cred că e o idee foarte bună. 

— N-ai fost de acord cu nimic din ceea ce am spus în seara asta. 

— Asta din cauză că te-ai înșelat de fiecare dată. 

Buzele lui Lyndie se arcuiră. 

— Mi-e teamă că am avut dreptate. 

— Ce-ar fi să nu ne mai facem atâtea griji cu privire la cine are 
dreptate sau nu? Vii și mâine seară? Pregătesc cina. 

El șovăi. 

— Jake, acum e momentul când ar trebui să spui: „Da, mulțumesc, 
Lyndie. O să ajung la cină mâine seară.“ 

El îşi scoase degetele din părul ei. Fa își ridică mâna astfel încât să 
o întâlnească pe a lui, cu palmele suprapuse, a lui mai mare atingând-o 
pe a ei mai mică, iar cumva cele două se potriveau perfect. Clipa 
rămase parcă suspendată în timp, încărcată cu frumusețe și speranță, 
înainte ca Jake să rupă vraja și să se tragă înapoi în umbră. Îşi agăță 
degetele mari de buzunare. 

— E rece. Ar trebui să intri în casă, Lyndie. Nu vreau să-ţi fie frig. 

— Nu, până când nu spui: „Da, mulțumesc“. 

— Da, mulţumesc. 

Lyndie abia putea să-i vadă faţa scufundată în întuneric. În 
ciuda imposibilității ei de a-l zări, intensitatea privirii lui o încălzea 
asemenea căldurii unui foc. 

— O să ajung mâine seară la cină. 

Jake începu să coboare scările. 

Lyndie rezistă impulsului de a se repezi după el și de a-l prinde de 
cămașă în dorinţa de a-l opri să plece. Cât de mult își dorea să simtă 
din nou îmbrățișarea lui și extazul acelor sărutări pătimașe. 

— Du-te în casă, Lyndie. El se oprise aproape de baza scării, dar 
nu se uitase înapoi. 

— Bine. Merg. Fa intră repede în apartamentul ei, dar se întoarse 
sprijinindu-se de tocul ușii ca să îi strige: 

— Noapte bună. 

Niciun răspuns. Fie Jake plecase deja, fie că nu considera că este 
important să îi răspundă la fel, așa cum făcea majoritatea oamenilor. 
Ciudat bărbat. Însă și unul chipeș care săruta așa cum nu o făcea 
nimeni. 

Lyndie închise ușa și ascultă cum zgomotul motorului de la 
camionetă se pierde în depărtare. Ameţită, se duse să se așeze pe 
pat și își acoperi gura cu mâinile. O, Doamne. O, Doamne. Ceea ce 
tocmai se petrecuse între ei îi amintea de probarea unei rochii într-o 
cabină de probă, urmată de uimirea că se plia perfect pe fiecare parte a 
trupului ei, ca și cum ar fi fost croită pentru ea. Sărutările lui Jake i se 
potriveau. Mai perfect decât își imaginase vreodată. Erau menite să-i 
fie destinate...încât deveni emotivă şi melodramatică...chiar simțea 
că Dumnezeu rânduise astfel lucrurile. 

Gândul acesta declanșă în mintea ei o alarmă abia perceptibilă. 
Să numească ceea ce se întâmplase între ei drept ceva rânduit de 
Dumnezeu poate că era puţin cam exagerat. Sărutându-l, rămase cu 
impresia că îi erau destinate, dar dacă era sinceră cu ea însăși, acea 
senzație putea foarte bine să reflecte propriile ei speranţe şi nicidecum 
voia lui Dumnezeu. 

Își odihni mâinile în poală și își pușcă degetele, unul după altul, ca 
și cum asta i-ar fi clarificat situaţia. Până să se lase pradă emoțiilor, 
fusese sigură de chemarea lui Dumnezeu pentru ea în relația cu Jake. 
Stia că Dumnezeu voia ca ea să facă tot ce putea pentru a-l călăuzi 
pe Jake înspre Dumnezeu, la adevărata viață. Ea făcuse tot posibilul. 
Dar, între timp, motivaţia ei de a face ceea ce o rugase Dumnezeu se 
contopise în mod irevocabil cu propriile ei sentimente romantice față 

de Jake. Povestea lor făcuse un pas înainte în seara asta, iar Lyndie 
voia să creadă că și planul lui Dumnezeu avansase. 

Numai că...s-ar putea să nu fie așa. 

Grijile îi întunecară bucuria, aducând-o înapoi pe pământ după 
ce plutise pe norișorii fericirii. Jake se îndepărtase de Dumnezeu, 
iar Lyndie nu credea că Dumnezeu îi îndruma pe copiii Săi să 
intre în relaţii romantice cu necreștini. Totuși, Jake nu era chiar un 
necredincios. El își pusese încrederea în Cristos în copilărie. Ea îl 
cunoscuse pe vremea aceea și credea din toată inima că Jake fusese 
mântuit. Ceea ce însemna că el nu-și putea pierde mântuirea. Odată 
ce Dumnezeu te ținea în mâna Lui, nimeni nu te putea smulge de 
acolo, nu-i așa? Care era versetul acela? 

Lyndie își găsi Biblia și după ce se uită la concordanţă, deschise 
la Evanghelia după loan, capitolul 10, versetul 28. Ea subliniase 
cuvintele care fuseseră rostite de către Cristos Însuși. 

Eu le dau viața veşnică, în veac nu vor pieri şi nimeni nu le va smulge 
din mâna Mea. 

Asta nu însemna că Jake nu avea nevoie de Dumnezeu în prezent. 
De fapt, Jake avea nevoie de El cu disperare. Până când Jake nu se 
împăca cu Dumnezeu, el nu se putea vindeca de trecutul său și astfel 
nici relaţia lor nu avea cum să fie în voia Lui. 

Totuși...Lyndie spera că Jake avea să se încreadă din nou în 
Dumnezeu. 

Un fior rău prevestitor îi coborî pe ceafă, deoarece știa că o astfel 
de gândire era periculoasă. Din cele mai vechi timpuri, femeile au 
rămas cu inima frântă după ce s-au îndrăgostit de anumiți bărbați 
în speranța că se vor schimba într-o bună zi, bărbaţi care nu s-au 
schimbat niciodată. Nu avea de gând să comită o astfel de greșeală, 
nu-i așa? Înainte de Jake, Lyndie nu-și imaginase niciodată că ea — 
aşa independentă cum se considera și atât de stăpână pe credinţa ei 
— ar cocheta cu ideea de a deveni una dintre acele femei. 

Dumnezeu avea felul Lui de a smeri o persoană. 

Lyndie Îl urmase pe Dumnezeu toată viața ei. Nu voia să-și strice 
relația cu El nici acum, nici altă dată. Dar situaţia în care se afla era 
confuză. Nu auzea și nici nu simțea un răspuns clar din partea lui 
Dumnezeu în privința relaţiei cu Jake. Și cu siguranță n-o ajuta nici 

faptul că îi plăcea foarte, foarte mult de el. Era de-a dreptul înnebunită 
după el. 

Oftând enervată, se întoarse pe spate pe salteaua ei, iar patul se 
MIȘCĂ ușor. 

Dumnezeu îl putea schimba pe Jake. Sperase asta. Cu tărie. Se 
putea numi credință o astfel de încredințare sau era o nerozie egoistă? 

Spera că era vorba de credinţă. Lyndie era o fire optimistă care 
nu renunţa ușor atunci când își punea în gând să facă ceva. lar ea 
pusese ochii pe Jake. Avea să meargă mai departe în relaţia cu el, 
încercând să facă tot posibilul să nu-și agaţe toate visurile de el, să 
nu se îndrăgostească nebunește de Jake. Era totuși bine să nu-și 
dăruiască inima pe de-a-ntregul. 

Cum reacționa el la săruturile lor acum și cum avea să reacționeze 
mâine? Lyndie nu văzuse deloc în el măcar o străfulgerare de pace sau 
de lipsă de griji. Se putea ca el să fugă acum. 

Nu. Jake spusese că va veni la cină, cel puțin. Și așa avea să facă. 
Lyndie putea să se streseze cu privire la viitor sau dacă el avea să o 
sărute din nou sau nu. Sau ea putea să se roage ca Dumnezeu să 
găsească o modalitate de a-l ajuta pe Jake să-și rezolve problemele, 
să-şi deschidă inima în faţa ei. Așa că Lyndie avea să se roage. Și să 
deruleze în mintea ei fiecare moment din seara asta. Și da...poate că 
avea să se și streseze un pic. 

Deoarece Lyndie își dorea mult ca Jake să se schimbe. Și își mai 
dorea la fel de mult ca el să o sărute din nou. 

mber se confruntă cu o dilemă neașteptată: să se ascundă 

sau să înfrunte situația. 

Pentru strângerea de fonduri, Societatea pentru 
Restaurarea oraşului Holley organiza duminica asta, la baza sportivă 
din zonă, un picnic ce avea în meniu pui rotisat, Jayden avea să joace 
fotbal într-o oră în echipa celor de la Crazy Cleats*, iar ea reușise 
să-l schimbe în echipamentul sportiv pe drumul de întoarcere de 
la biserică spre locul evenimentului. Amber plănuise să profite din 
plin de prânzul acesta urmat de jocul de fotbal al copilului. Nu se 
gândise că avea să se întâlnească cu Will McGrath și cu cele două 
fiice ale acestuia. 

Amber și Jayden tocmai își terminaseră de umplut farfuriile și 
căutau un loc unde să se așeze, când ea îi zări pe Will și pe fetele lui 
stând pe o pătură albastră sub un nuc pecan™*. 


x 


Program de sport (fotbal) pentru copii [n.trad.]. 

Pecanul este o specie de arbore înrudită cu nucul din familia Juglandaceae, 
originar din sud-centrul Americii de Nord. [n.trad.] Cuvântul „pecan“ 
provine din limba tribului Ælgonguins și înseamnă „nucă ce necesită o 
piatră pentru a fi spartă“ [n.trad.]. 

Dacă Will ar fi fost singur, Amber s-ar fi oprit să schimbe câteva 
vorbe cu el, dar cu fetele lui de față? Mai bine ar alege prima variantă, 
să se ascundă. 

Tocmai în clipa în care îl luă pe Jayden de mână ca să se îndepărteze 
de ei, Will își întoarse capul și o văzu. Vorbea ceva cu fetele lui, dar 
cuvintele îi rămaseră suspendate în aer când o zări. Curioase, fiicele 
lui aruncară o privire în direcţia lui Amber. 

Prea târziu ca să se mai ascundă. Singura opțiune care îi mai 
rămânea era aceea de a înfrunta situația. Fa le zâmbi în timp ce se 
apropie de ei. Maica Tereza spusese odată: „Să ne salutăm întotdeauna 
unii pe alţii cu un zâmbet, căci zâmbetul este începutul dragostei.“ 

— Bună, Will. Ce mai faci? 

— Minunat. Manierat ca întotdeauna, Will se ridică în picioare. 
Cum mai ești, Amber? 

— Bine, mulțumesc. 

— Și tu, Jayden? 

Jayden se îndopa cu chipsuri de cartofi. Amber îi dădu un ghiont. 
El înghiți și se îndreptă de spate. 

— Sunt bine. Mulţumesc, domnule. 

— Oooo, făcu cea mai mică dintre fetele lui Will. 

— Echipa lui Jayden va intra în curând pe teren, așa că ne-am 
hotărât să luăm prânzul înaintea meciului. 

De ce oare Amber le spunea ceea ce era evident? Un amestec 
de emotivitate și nevoia de a-l convinge pe Will că nu îl urmărea o 
îmboldiră să continue să vorbească. 

— Voiam să susțin Societatea pentru Restaurarea orașului Holley. 

— Și noi la fel. Taylor va juca softball în scurt timp. 

Desigur că cea mai mică dintre fete purta o uniformă. Fa își 
strânsese părul într-o coadă de cal și îl legase cu o fundă albă. 

Will i le prezentă lui Amber pe Madison, care era în gimnaziu, 
și pe Taylor, care era în clasa a noua. În vreme ce Amber le salută pe 
amândouă și îl prezentă pe Jayden, ea încercă să pară calmă și să facă 
o impresie plăcută și să nu fie încordată. 

Crant. Crant. Cranţ. Jayden îşi reluase ronțăitul chipsurilor. El o 
trase pe Amber de rochia ei, dându-i de ştire că se săturase de vorbăria 
ei plictisitoare și voia să se așeze să mănânce. 

— Ei bine, vă lăsăm să mâncaţi în liniște. Amber începu să se 
îndepărteze. 

— Ai vrea să staţi cu noi? 

Will nu se așezase încă. Și la drept vorbind, avea cei mai fascinanți 
ochi din ÎNTREAGA LUME. 

— Nu, nu, nu vrem să vă deranțăm. 

— Nu ne deranjați. Ne-ar plăcea să staţi cu noi. 

Will se aplecă și luă încă o pătură albastră din spatele răcitorului 
său. 

— Puteţi să vă așezați aici. 

E] o întinse pe pământ astfel încât cele două pături se suprapuneau. 

Cu inima topindu-i-se în piept — adună-te, Amber, tot ce a făcut 
Will a fost să așeze o pătură — își scoase sandalele cu tocuri și se puse 
pe ea. 

— Mulţumesc. 

Jayden veni lângă ea, iar Amber îi dezinfectă mâinile cu gel. 

— Vă pot aduce ceva de băut? întrebă Will. 

— Mulţumim, dar avem apă îmbuteliată. 

Amber nu era o mamă foarte severă, dar evita să îi dea lui 
Jayden băuturi cu zahăr. Era și așa copleșită de nivelul lui ridicat de 
hiperactivitate. 

Fa și Will vorbiră cu diplomaţie despre Societatea pentru 
Restaurarea orașului Holley și despre îmbunătățirile pe care societatea 
le adusese pieţei din centrul vechi. Amber se strădui să facă o impresie 
bună. Se abţinu să-și privească stăruitor fiul sau pe fetele lui. 

În depărtare, echipele de copii umpleau cele două terenuri de 
baseball și cele două terenuri de fotbal. Vremea senină de primăvară 
o făcea să-și dorească să se bucure de razele soarelui care-i mângâiau 
fața şi să suspine de încântare. 

Madison și Taylor nu spuseră mare lucru și își verificară des 
smartphone-urile. Semănau foarte bine una cu alta. Ambele fete 
aveau părul drept de un blond închis și moșteniseră maxilarul 
pătrăţos al tatălui lor. Aveau picioare lungi și erau frumoase. Fuseseră 
crescute într-un orășel, la fel ca Amber. Dar nu văzu la ele niciun 
semn al apucăturilor rebele care o caracterizaseră pe ea la vârsta lor. 
Taylor purta echipament de softball, iar Madison avea un tricou și 

pantaloni scurți verzui marca Nike și șlapi. Dacă Jayden ajungea 
măcar pe jumătate la fel de bine crescut precum păreau a fi fetele lui 
Will, Amber ar fi fost încântată. 

— Uită-te la pantofiorii ăștia mici, Maddie, spuse Taylor, atingând 
cu degetul unul dintre picioarele lui Jayden. 

— Știu. E un bărbat în miniatură. Te superi dacă-ți fac o poză, 
Jayden? 

El puse deoparte piciorul de pui pe care-l ţinea în mânuțe. 

— Bine. 

— Eşti sigur? 

— Da, doamnă. 

— Ooo, spuseră ambele fete, apoi îl asigurară că le putea spune 
pe nume dacă voia asta. Ele își ridicară telefoanele și Jayden arboră 
imediat zâmbetul acela fals pe care îl avea de fiecare data când Amber 
încerca să-i facă poze. Zâmbetul consta în faptul că Jayden își întindea 
buzele pe cât de mult putea, dându-și la iveală gingiile. 

— Eşti tare simpatic, Jayden, îi spuse Madison. 

— Mulţumesc, doamnă. 

Ca de obicei, el se folosea de cuvintele domnule și doamnă, știind 
că astfel va face o impresie bună. 

Amber îi aruncă o privire lui Will și îl surprinse uitându-se la ea, 
pe jumătate zâmbind. Ea simţi cum îi zboară fluturi în stomac. Cum 
ar fi...cum ar fi dacă ea și Will și-ar uni vieţile într-o zi? La fel cum 
păturile lor s-au suprapus și unind cele două familii chiar în clipa 
asta? 

Amber își lăsase imaginația să zboare prea departe, dar era ceva 
distractiv. Ei doi fiind soţ și soție, mamă și tată. Fetele lui. Băiatul ei. 
Și poate, cu voia Domnului, un copilaș al lor ca și cuplu. O familie 
mixtă, mare și nebunatică, cu diferenţe mari de vârstă între copii. Și 
totuşi. ..perfectă. 

Amber fu năpădită de un așa mare dor, încât trebui să-și plece 
capul și îndepărtă fărâmituri imaginare din poala rochiei ei. Nu fusese 
măritată niciodată. Și de când plecase de acasă, apartamentul de la 
Candy Shoppe fusese singurul loc pe care îl putea numi aZ ei. Și totuși 
asumarea ei era exagerată, ţinând cont că numai ce-l închiriase. 

În momentele cele mai întunecate, Amber era sigură că nu avea 

să-și găsească niciodată un soț sau un cămin al ei. În momentele cele 
mai optimiste, își amintea că își găsise căminul în Domnul și că nu 
mai avea nevoie de altceva ca să fie mulțumită. 

— Pot să plec de la masă? o întrebă Jayden. 

El nu se atinsese de salata de cartofi și de fasolea verde, mâncase 
toate chipsurile și luase trei îmbucături din copănelul de pui. Amber 
încuviință din cap. Să încerce să-l rețină la masă odată ce terminase 
de mâncat era ca și cum ar fi încercat să prindă un bondar. Nu avea 
energia necesară. 

— Aruncă-ţi farfuria și șerveţelul, te rog. 

El făcu întocmai cum i se ceru, apoi își luă mingea de fotbal și 
alergă înspre o zonă deschisă de gazon. 

— Mamă? Vrei să te joci cu mine? 

Dumnezeu îl dăduse pe Jayden mamei nepotrivite. Ar fi trebuit 
să ajungă la Mia Hamm* în locul ei, care era atât de dezinteresată de 
sport încât se uita la televizor numai în timpul festivităților din cadrul 
meciului de Super Bowl" și atunci doar pentru reclame. 

— N-am terminat încă de mâncat, scumpule. 

— Merg eu să bat mingea cu el, dacă nu te deranjează, îi spuse 
Will în timp ce se ridica în picioare. 

— Eu...ă...nu mă deranjează deloc. Dacă vrei asta. 

— Vin și eu. Taylor alergă spre Jayden. 

Uimită, Amber îi privi pe cei trei cum încep să paseze mingea 
de la unul la altul. Will arăta în formă, era atletic și avea o graţie 


Mariel Margaret Garciaparra, cunoscută ca Mia Hamm, este o fostă 
jucătoare de fotbal americancă. S-a retras de la echipa naţională în 2004, 
după 17 ani de carieră sportivă, cu un palmares de 158 de goluri înscrise 
în competiţii internaționale. La vârsta de 19 ani, în 1991, era cea mai 
tânără membră a echipei sale când au câștigat Campionatul Mondial 
Feminin. A deţinut recordul de înscrieri până în 2013 când a fost 
devansată de Abby Wambach. 

Super Bowl-ul, în fotbalul american profesionist, este meciul final al 
campionatul National Football League (NFL). Ziua competiţiei este 
una de sărbătoare naţională. Este cel mai vizionat eveniment televizat, 
costul pentru difuzarea reclamelor din timpul programului, atingând 
cotele cele mai ridicate din an. 

înnăscută. Spre deosebire de ea, el mișca cu ușurință mingea și nu 
avea nicio problemă când trebuia să tragă la poartă sau să păstreze 
balonul rotund în posesia lui. 

Amber credea — nu, de fapt, era foarte sigură — că nu mai văzuse 
niciodată ceva atât de frumos precum un pompier chipeș și fiica lui 
adolescentă zâmbitoare care se angajaseră într-un joc de pase cu 
mingea împreună cu fiul ei. Se pare că Will nimerise drumul spre 
inima ei cu ajutorul mingii de fotbal a fiului ei. 

Ca și cum! Ca și cum Will McGrath avea nevoie de un alt drum 
către inima ei. El își croise deja o potecă până acolo. 

Fa se uită în jur şi o surprinse pe Madison studiind-o cu atenţie. 

— Ce sport faci? întrebă Amber. 

— Volei. 

— Grozav. Și...ai spus că ești în gimnaziu. 

— Îhi. 

— Și cum este? 

— Bine. Madison își focaliză privirea pe telefon ca să se uite la ceva. 

— Înţeleg. Super. 

Amber habar n-avea ce să mai vorbească cu ea, așa că luă o gură 
din salata de cartofi și îl privi pe Will. 

Stiu că ai probleme mai importante de rezolvat, Doamne. Dar dacă ai 
timp şi dacă este în planul Tău, mi-ar plăcea tare mult să ies la o întâlnire 
cu Will. 

O ultimă întâlnire ar încheia înţelegerea ei cu Lyndie. Amândouă 
avuseseră parte de două întâlniri până acum. Asta era cea din urmă. 
Dacă nici de data asta nu se schimba nimic în ce-o privea pe Lyndie, 
atunci mai mult ca sigur că se va izola în atelierul ei de artistă. Dacă 
nici lui Amber nu-i surâdea o altă soartă, atunci avea de gând să o 
interpreteze ca fiind un răspuns de tipul „nu acum“ din partea lui 
Dumnezeu și să uite mult și bine lumea întâlnirilor. 

O singură întâlnire cu Will pentru început, Doamne, ar fi minunată. 
Mai mult decât îndeajuns! Nu vreau să cer prea mult. Dar dacă este în 


Planul Tău... 

Unul dintre mânjii de un an al lui Jake, unul roșcat, sărea în cerc în 
jurul lui în lăuntrul ţarcului rotund de la Whispering Creek. 

După ce-și petrecuse aproape toată noaptea învârtindu-se prin 
apartamentul său, Jake căzuse într-o pasă foarte proastă în dimineața 
asta. Avea nevoie de muncă pentru a-și ocupa mintea și mâinile, așa 
că petrecuse cea mai mare parte a zilei la fermă. 

Opri mânzul, apoi îl lăsă să pornească din nou, îndemnându-l în 
direcția opusă. 

Jake se uită la ceas pentru a o suta oară. Lyndie îi trimisese un 
mesaj mai devreme, rugându-l să ajungă la cină la ora șapte. Era șase 
și jumătate. Dacă avea de gând să meargă, trebuia să se pornească 
înspre mașină. 

Își presă podul palmelor de ochii care-l înţepau de oboseală. 
O parte din el numărase clipele până când avea să o vadă din nou. 
Cealaltă parte știa cu siguranță că nu ar trebui să se ducă la ea acasă 
deoarece, atunci când o va revedea, o va săruta, și deja era ferm convins 
că înrăutățise destul lucrurile. 

Îndesându-și mâinile în buzunarele vestei lui căptușite, Jake își 
întoarse din nou atenţia asupra mânzului. Acum i s-ar fi potrivit mai 
bine o celulă de izolare” decât o vestă căptușită. 

Îi spusese răspicat lui Lyndie că nu era îndeajuns de bun pentru 
ea. Dar ea nu voia să înțeleagă. Era hotărâtă să creadă că era mai 
bun decât părea. Ceea ce însemna că dacă unul dintre ei trebuia să 
judece limpede lucrurile, atunci acela urma să fie el. Și nu era asta 
ceva? Taman, el. Care nu mai fusese zdravăn la cap din ziua în care 
condusese un vehicul militar printr-un deșert irakian. 

Îngrijitorul mânzului deschise poarta ţarcului și îl privi întrebător 
pe Jake. 


— Poţi să-l iei. 


Celula de izolare(sensul aici) este o încăpere în cadrul unui spital de 
psihiatrie sau o cameră de protecţie în penitenciare. Capitonată și privată 
de mobilier, cu excepţia poate a unui pat, pentru a proteja pacienții, 
respectiv deţinuţii agresivi de posibile atacuri de violență îndreptate 
fie asupra propriei lor persoane, fie a celor din jur. În contextul vremii, 
înțelesul expresie “camere de izolare“ are o altă întrebuințare, și anume 
pentru pacienţii sau persoanele suspecte de Covid 19. În.trad.] 

Jake făcu din buze și mânzul își încetini pasul. Așteptă răbdător 
până când calul se apropie de el cu capul plecat. Scoase o bucată de 
morcov din buzunarul interior al vestei și i-l întinse mânzului. Apoi 
îi dădu instrucțiuni îngrijitorului, îi însoți până la jumătatea drumului 
spre grajd și își verifică din nou ceasul. Era șase și patruzeci. 

Putea să iasă ceva bun dintr-o relaţie cu Lyndie? Nu-și putea 
imagina decât un deznodământ nefericit. 

Îl părăsise deja odată. Atunci când familia ei se mutase din Texas. 
Chiar și copil fiind, durerea pierderii ei îl devastase. Dacă Karen și 
Mike se hotărau să plece cu Mollie din nou, Lyndie avea să meargă 
cu ei. Sau Lyndie putea să se întâlnească cu el o perioadă, apoi 
să se hotărască că era plictisitor și că avea defecte. Sau avea să se 
accidenteze călărindu-l pe Silver Leaf. Sau Jake avea să plece la New 
York așa cum făcea în fiecare an când se încheia sezonul la Lone Star. 
Și Lyndie avea să stea aici cu Mollie. 

Vezi? Numai deznodăminte nefericite. 

Dacă continuau povestea lor și se sfârșea cu unul dintre acele 
finaluri nefericite, Jake se temea că asta avea să îi pună capac. 

Soarta ti-a fost pecetluită încă de când a revenit în Holley. Ce mai 
contează acum dacă te duci la ea la cină? Du-te şi bucură-te de ceea ce îti 
oferă viata. 

Ar trebui să meargă. 

Nu. N-ar trebui. Cel mai bine ar fi să se întoarcă singur la 
apartamentul lui, așa cum făcuse atâtea nopți la rând. 

Jake se îndreptă spre camionetă și conduse până la ea acasă. Când 
ajunse acolo, urcă scara din spate unde o ţinuse în braţe cu nici o zi 
în urmă și stătu pe platforma unde o sărutase ca și cum el se sufoca, 
iar ea era aerul. 

N-ar trebui să fie aici. Îndoielile îl îmboldeau să se întoarcă. 

— Bună. 

Lyndie deschise ușa înainte ca el să bată și îi făcu semn din cap 
să intre. [inea într-o mână o pereche de clești de bucătărie din 
metal. 

— Ti-e foame? 

Foame? Jake aproape că râse malitios. Da. 

— Intră. 

Fa îi zâmbi ușor și îl conduse în bucătărie. Ca de obicei, câinii ei 
o luară razna, dând din coadă și sărind pe el. 

— Nu mă pricep prea mult la gătit, spuse Lyndie. Pot să urmez 
pașii unei rețete dacă este atât de simplă încât și o maimuță să o 
înțeleagă. Sau pot prepara tacos. În seara asta fac tacos*. 

Oprindu-se la plită, folosi cleștii pentru a întoarce două tortillas** 
care se rumeneau într-o tigaie cu ulei. 

Cerceii ei auriți străluceau în lumină. Îmbrăcată cu o bluză mov și 
blugi albi, Lyndie arăta așa cum el nu era: curată, fericită și calmă. Își 
dăduse părul într-o parte și împletise din el o șuviță care era prinsă 
de părul desfăcut. 

Jake se holba la ea, amuţit și foarte jenat. Ştia de ce venise în seara 
asta, deși găsise multe motive pentru care să nu o facă. Venise pentru 
că și-ar fi sacrificat şi sănătatea mintală de dragul ei. Ideea era că ar fi 
lăsat-o să-i frângă inima. 

Deoarece o iubea. 

Indiferent cât de mult încercase să se stăpânească, Jake nu fusese 
în stare să nu o iubească. O preţuia pe Lyndie cu mult mai mult decât 
orice alt lucru pentru care trudise întreaga viață: banii, succesul sau 
faima în calitate de antrenor de cai de rasă. Nimic din toate acestea 
nu se puteau compara cu Lyndie. 

— Jake? Lyndie ridică o sprânceană. 

— Da? 

— Ai de gând să vorbeşti în seara asta? 

— Da. 


— Bine. Mă bucur să aud asta. Îţi place tacos-ul? 


— Sigur. 


Un taco este un fel de mâncare tradițional mexicană format dintr-o 
lipie de porumb sau grâu de dimensiuni mici, umplută cu diverse 
ingrediente printre care nelipsita carne picantă, salată, fasole, brânză 
răzuită,smântână, salsa sau guacamole. La începutul sec.XX-lea tacoul a 
ajuns în America, adus de imigranții mexicani. Dacă inițial era făcut cu 
lipii moi, coapte, odată cu dezvoltarea industriei fast food americane, a 
apărut tacoul crocant, prăjit în ulei. [n.trad.] 

O tortilla este o lipie din porumb sau grâu.Ingredientele folosite sunt 
făină, apă, ulei și sare. [n.trad.] 

Lyndie încuviință din cap și se apucă din nou să întoarcă pe o 
parte și pe alta tortillas cu porumb. 

— Așază-te la masă și servește niște guacamole*. Poţi să-ți aduc 
ceva de băut? 

— Nu-i nevoie. 

Jake se așeză pe unul dintre scaunele apropiate de locul unde ea 
pusese un bol cu guacamole preparat în casă și o pungă cu chipsuri 
tortilla. 

Lyndie sporovăi despre cum îi mersese în ziua respectivă, iar Jake 
lăsă ca vocea ei să-l curăţească precum o ploaie. Din când în când, ea 
se oprea să vâre câte un chips în sos, ca mai apoi să-l mestece. Lyndie 
continua să se poarte cu el așa cum o făcea în mod obișnuit, ca și cum 
ceea ce se întâmplase între ei aseară nu schimbase cu nimic relația lor. 

Jake îi înţelegea strategia. Păstrându-și calmul, spera să nu-l facă 
să-și iasă din fire. Când Lyndie avuse opt ani, el o lăsase să aplice 
aceeași tactică cu câinele familiei Stoneleighs. Terenul acestora era 
lângă cel al familiei Porter și bineînțeles că Lyndie se atașase de câinele 
lor. Imediat după ce acesta fusese operat, Lyndie îl compătimea și îl 
alinta. Mai târziu, ea îl creditase cu multă încredere, ducându-l în 
plimbări de recuperare până la lac și prefăcându-se că nu îi observă 
șchiopătatul jalnic. 

În seara asta, Jake era în postura câinelui familiei Stoneleighs. 

Lyndie scoase cu multă graţie ultima tortilla din ulei și oprise 
plita. După ce verifică carnea de vită asezonată pe care o gătea într-o 
oală, începu să felieze roșii și salată verde. 

— O să discutăm despre faptul că ne-am sărutat aseară? întrebă 
Jake. 

Lyndie își ridică imediat chipul. ÎI observă cu atenţie câteva clipe. 
Apoi ea își încreţi fruntea, nedumerită. 

— Ne-am sărutat aseară? 

Jake zâmbi. 

— Zâmbești! Ea îl arătă cu degetul, fiind extrem de mulţumită 


Guacamole este un fel de mâncare mexican, preparat din avocado, ardei 
iute verde, lime și opţional se poate adăuga ceapă, roșii, mazăre, usturoi 
și coriandru. Inventat de azteci, continuă să fie consumat la fel ca în anul 

de sine. Tu! Zâmbești. E cam șters și oarecum îndoielnic, dar tot un 
zâmbet este. 

Lyndie lăsă cuțitul jos și veni la el. 

Jake rămase pe scaunul de la masă, cu picioarele desfăcute și 
ghetele ferm înfipte în podea. Își dori să se fi îmbrăcat cu ceva mai 
prezentabil sau, cel puţin, să se fi bărbierit dimineaţă. Purta hainele 
de lucru. Pălăria și-o lăsase în camionetă. 

Lyndie se opri chiar în fața lui și își împleti degetele pe după gâtul 
lui. 

— Ai zâmbit. Fa radia de fericire. 

— Da. 

— N-am adus vorba despre săruturi fiindcă n-am vrut să te simți 
presat în vreun fel. 

— Nu sunt. 

— Fii sincer. Nu te-am văzut şi nici n-am vorbit cu tine toată ziua, 
dar simt încordarea ta de la mile distanţă. Mi-a fost teamă că n-o să 
vii în seara asta. 

— Aproape că n-aș fi venit. 

— Mă bucur că ai făcut-o. 

Jake își puse mâinile pe mijlocul ei. Prin bluza ei, îi putea simți 
fermitatea pielii și forma feminină a coapselor. Dorinţa lui după ea se 
aprinse precum o flacără. 

— Ai dat de bucluc, Lyndie. Jake avea dreptate. Aducea numai 
necazuri, iar ea îl invitase în casă. 

— Poate că da, răspunse Lyndie serioasă. Vom lua zilele pe rând, 
una câte una, și vom vedea ce se întâmplă cu noi, îți convine așa? În 
clipa asta, vreau să-mi promiţi un singur lucru. 

— Ce anume? 

— Să cinăm împreună. Nu mănânci suficient. Așa că în 
următoarele câteva săptămâni, îți propun să ne întâlnim undeva 
pentru cină. Aici, acasă la tine, la un restaurant, oriunde. Asta e 
singura mea cerere. 

Jake își aminti cum hrănise câinele familiei Stoneleighs cu bucăți 
de hot-dog când avusese grijă de el. 

— Eşti autoritară. 

— Foarte. 

— Nu vreau să-ți dau bătăi de cap gătind pentru mine. 

— Va fi bucuria mea. 

— Eu ar trebui să fiu cel care face ceva pentru tine. 

— Nu, tu nu trebuie să faci nimic pentru mine. Sunt mulțumitoare 
că sunt cu tine. 

— Lyndie, șopti el răgușit. 

Jake nu fusese în stare să-și salveze camarazii cu ani în urmă. Nu 
era îndeajuns pentru nimeni, cu atât mai puţin pentru ea. 

— Eşti, îi confirmă ea. Lyndie își încolăci brațele în jurul lui și 
îl îmbrățișă, lipindu-și obrazul de pieptul lui într-un mod în care îi 
frânse inima. 

După câteva clipe, ea își ridică faţa, la numai câțiva centimetri 
distanţă de a lui. Se uită în ochii lui, iar degetele ei blânde alunecară 
prin părul lui într-o mângâiere divină. Ea doar îți atinge gâtul, Jake. 
Și totuși, trupul lui răspunse puternic, sângele îi bubuia în urechi, iar 
simţurile i se deșteptară. 

Jake trăise într-o gaură neagră. Lyndie era prima lumină pe care 
o vedea după foarte multă vreme, iar el uitase cum arăta lumina. 
Se dovedise că arăta ca Lyndie. În ochii lui, ea îl liniștea și îi oferea 
consolarea de care avea nevoie. El era egoist și distrus și avea nevoie 
de ea. Ochii îi ardeau. 

Jake își cobori capul ca să-și ascundă sentimentele și începu să o 
sărute pe linia gâtului până sub ureche, apoi de-a lungul maxilarului. 
Lyndie gâfâi ușor înainte ca buzele lui să le atingă pe ale ei. El o 
sărută și timpul se evaporă. Putea să o sărute ore întregi. 

Lyndie se trase deodată înapoi. 

— Simţi un miros? Carnea! 

Cu viteza fulgerului, Lyndie se repezi în bucătărie și ridică oala de 
pe plită. Îi aruncă o privire acuzatoare plină de umor. 

— M-ai făcut să ard carnea pentru taco. 

— Îmi asum toată răspunderea. 

— Asta nu o să te facă să scapi basma curată. 

— Îmi place foarte mult cum m-ai sărutat... 

— Cum am gătit. Va trebui să aleg carnea de deasupra. Nu e atât 
de arsă. Lyndie o verifică cu o lingură. În schimb, ce s-a prins de oală 
nu se poate consuma. 

Stia ea ce servea el de obicei la cină? Mâncare la pachet sau 
semipreparate. Ar fi mâncat bucuros carne arsă împreună cu ea. 

Își umplură farfuriile şi se așezară unul lângă altul la masa ei din 
sufragerie. Cât timp au mâncat și au vorbit, ceva nou, ca un secret, se 
ivi între ei. La un moment dat, Lyndie își încrucișă picioarele și își 
lipi partea laterală a piciorului de gamba lui. Lui îi veni foarte greu să 
se concentreze la altceva decât la faptul că piciorul ei îl atingea. Era 
genul acela de gesturi mărunte pe care le vedea că le făceau Meg și 
Celia soților lor. Numai că lui Jake nu i se părea un gest mărunt. 

Când terminară de mâncat, își duseră farfuriile în bucătărie. Jake 
se duse să pornească mașina de spălat vase, dar ea îl opri. 

— Lasă farfuriile. 

Lyndie îl trase în camera de zi, oprindu-se doar să aprindă o 
veioză difuză. 

— Fug să-mi iau blocul de desen. 

— De ce? 

— Să-ţi fac o schiță. Mă inspiri. 

Jake nu-și putea imagina în ce fel. 

Lyndie chicoti. 

— Îţi dai seama, nu, că stăpânești la perfecţie expresia aceea 
sceptică? E foarte eficientă. Totuși, zu mă inspiri și vreau să-ți fac o 
schiță foarte rapidă. Una foarte rapidă, dacă nu te superi. Așază-te 
aici. 

Jake luă loc pe canapea. Până când se întoarse din atelierul ei, unul 
dintre câini deja îi sărise în poală lui Jake. 

— Jos, fetiţo. 

Lyndie se întinse și îl făcu pe câine să sară înapoi pe podea. Fa se 
aşeză pe marginea canapelei, cu picioarele încrucișate și cu fața la el. 

— Ce vrei să fac? întrebă el. 

Lyndie ridică din umeri. 

— Relaxează-te. 

Creionul întâlni hârtia și ea începu să deseneze. 

Câinii se uitară la Jake, dând din cozi. Pisica ei îl studie cu atenţie 
de pe pervazul ferestrei. Lyndie îi aruncă o privire, apoi reveni la 
hârtia ei. Nu era obișnuit să i se acorde atâta atenție și cu siguranță că 
nu era obișnuit să i se facă portretul. Și mai ales nu putea înțelege de 


204 


ce i l-ar face cineva. Dar apoi, o bună parte din ceea ce se petrecea în 
mintea lui Lyndie fusese întotdeauna o enigmă pentru el. 

El își întinse picioarele pe canapeaua și îi întinse mâna. Ea zâmbi 
și își puse mâna liberă în mâna lui. 

Jake o ţinu de mână, iar degetele lor se împletiră, în timp ce 
Lyndie își ţinea în echilibru blocul de desen pe coapsa ei și continua 
să deseneze cu cealaltă mână. 

De data asta, câinii profitară de ocazie ca să-i sară în braţe. Același 
patruped care i se așezase adineaori în poală se urcă înapoi. Celălalt 
renunţă și se cuibări lângă Lyndie. 

— E în regulă, murmură Jake înainte ca Lyndie să îi gonească din nou. 

Sunetul delicat al creionului care zgâria hârtia umplu atmosfera. 
Aceeași stare de bine pe care o experimentase și ultima oară când 
stătuse în apartamentul ei cu câinele în poală îi umplu inima. 
Contemplă mâna ei delicată pe care o ţinea într-a lui, observându-i 
cu atenție fiecare deget, fiecare încheietură, fiecare parte a palmei ei. 

Fu cuprins de oboseală. Nu acea oboseală, plină de neliniște, care-i 
era atât de familiară, ci una profundă și plină de pace. Încă ţinând-o 
de mână, Jake își relaxă capul pe canapea și închise ochii. 

Auzi când Lyndie își puse deoparte blocul de desen. Și își deschise 
ochii pe jumătate. 

— Credeam că ai adormit, spuse Lyndie. 

— Sunt adormit. 

Ea rânji. 

— Am mai auzit cuvintele astea o dată, Jake Porter. 

El îi întinse braţul. Ea se cuibări imediat lângă el, punându-și capul 
pe umărul lui și lipindu-se de el. Jake își întoarse faţa către vârful 
capului ei. Îi simţi părul lipit de maxilarul lui și aroma șamponului ei. 
Jake îi lipi mâna de pieptul lui și o acoperi cu a lui. 

Nu s-ar mai fi mișcat de lângă ea niciodată. 

Lyndie bănui că Jake chiar adormise. Ceasul de pe măsuța din 
apropiere indica ora opt și jumătate. Mai aşteptă zece minute, apoi 
îndrăzni să se uite la faţa lui. Da. Adormise. 

Adormit! Jake nici că i-ar fi putut oferi un cadou mai frumos, 
chiar dacă i-ar fi dat bijuterii sau trandafiri. 

Fra extenuat până în adâncul sufletului. Și asta nu pentru că 
avusese o zi obositoare. Ci în urma celor opt ani care l-au secătuit. 
Dar Jake găsise aici, alături de ea, suficient de multă liniște, ca să se 
poată odihni, lucru care o încânta. Lyndie era o fire iubitoare și până 
acum nu le avusese decât pe sora și pe animăluțele ei de care să aibă grijă. 

Jake avea nevoie de somn, mâncare și un răsfăț pe măsură. Lyndie 
își dorea mult să i le asigure pe toate trei. Problema era cum să îl 
convingă de intenţiile ei. 

Observă mici detalii pe care nu avea adesea ocazia de a le studia cu 
atenţie. Barba țepoasă. Cicatricea. Genele arcuite. Conturul uscățiv al 
feței. Părul dezordonat. Jake arăta periculos, neîngrijit și...delicios de 
dubios. Un pirat. Piratul eż. 

Totuși, Lyndie nu îndrăznea să se încreadă cu totul în plăcerea 
care îi străbătea toată ființa. Se rugase în privinţa relaţiei cu Jake, dar 
răspunsul lui Dumnezeu nu îi era încă clar. Credea că era pe drumul 
bun, dar erau momente, precum acesta, când o cuprindea îngrijorarea. 

Jake poate nu era potrivit pentru ea. Se îndepărtase de Dumnezeu, 
și pentru tot restul vieții lui trebuia să trăiască cu povara sindromului 
de stres posttraumatic. Toată lumea era conștientă de indispozițiile 
lui. Și poate nici nu ar putea îndura emoțiile profunde ale unei relații 
adevărate. Cât despre viitorul lor împreună, hotărî doar atât: că era 
mai mult decât nesigur. 

Lyndie rămase lângă el pe canapea timp de o jumătate de oră. 
El îi lipise mâna de pieptul lui și sub palma ei îi putea simți ritmul 
respirației și bătăile inimii. Îi observă pe rând chipul, apoi zgârieturile 
de pe cizme, apoi formele masculine ale trupului său, și la urmă din 
nou chipul lui. 

Îl avea pe... Jake/...în apartamentul ei. 

Când Lyndie se trase înapoi în cele din urmă, Jake tresări și 
deschise un ochi de un căprui superb. 

— Eşti obosit, şopti ea. 

O strânse instinctiv de mână, dându-i de știre că nu voia să o lase 
să plece de lângă el. 

— O să-ţi aduc o pernă și o pătură, și o să dormi aici în noaptea asta. 

Lyndie arătă cu mâna înspre canapea. 

— E în regulă. Timbrul vocii lui era răgușit de la somn. Merg acasă. 

Locul unde nu putea dormi? 

— Nu, spuse Lyndie ferm, împiedicându-l să se ridice în capul 
oaselor. Nu, nu te duci acasă. Fa se înălță în vârful picioarelor. Vorbesc 
serios! Spuse ea peste umăr în timp ce merse repede pe hol. Scoase 
cea mai mare și mai pufoasă pătură pe care o avea din dulapul cu 
lenjerie, apoi luă una dintre cele două perne de pe patul ei. 

Jake o privi amuzat și somnoros cum îi așeză perna la un capăt al 
canapelei și cum aruncă pătura la celălalt capăt. 

— Întinde-te, îi spuse ea. 

Când își mută cizmele în direcția indicată, ea i le scoase pe rând, una, 
apoi cealaltă.Pe canapeaua foarte lungă, silueta lui abia încăpea în ea. 

— Vesta. Ea își întinse mâna. 

El și-o dădu jos, iar ea o atârnă de spătarul unui scaun. Lyndie își 
dorea foarte mult să îi spună să-și scoată și cămașa, astfel încât să-i 
poată admira trupul. Se stăpâni. 

Jake se întinse pe pernă, punându-și un braţ sub cap și uitându-se 
la ea ca și cum ar fi fost proiectul lui de cercetare. Fa întinse pătura 
peste el, lăsând-o să cadă cu un aer răcoros. 

— Îţi place asta, observă Jake. 

— Taci. Culcă-te, antrenorule de cai chipeș și obosit. 

El îi zâmbi discret și, la fel ca adineaori când o făcuse, inima îi fu 
cuprinsă de tandreţe. Se temuse că băiatul care îi zâmbise când avea 
doisprezece ani își pierduse surâsul. Dar nu era așa. 

Fa îi turnă într-un pahar apă cu gheață de la bucătărie. 

Intenţionase să-l servească cu o plăcintă îngheţată cu lămâie după 
mâncarea de tacos, dar tipul acela ghemuit de pe canapea o făcuse să 
își piardă șirul gândurilor. I-l va da după cina de mâine seară. 

Aşeză paharul și două bomboane Resse pe taburetul din apropierea 
lui. Lyndie îl privi cu mâinile înfipte în șolduri. 

— Mai dorești și altceva? 

— Lyndie, nu sunt oaspetele tău. 

— Eşti în seara asta. Ardea de nerăbdare să-l sărute din nou, 
dar nu știa care vor fi efectele asupra somnului lor dacă ar da curs 
impulsului. Ai nevoie de odihnă. Îţi amintești cum e să dormi? 

— Te trezesc la ora cinci. O să ai destul timp să treci pe-acasă 
înainte să te ajungi la Lone Star? 

El încuviință din cap. 

— Bine. Lyndie se opri, nefiind în stare să-l părăsească. Ne vedem 
dimineață. 

Ea își îmboldi pașii înspre atelier. În prag, chiar înainte să tragă 
ușa după ea, Lyndie aruncă o privire înapoi. Jake se uita drept la ea, 
iar ochii îi străluceau. Doamne, ai milă! Chiar ardea de nerăbdare să-l 
sărute. Mai bine spus, voia să îl sărute, să se mărite cu el și să doarmă 
cu el. 

Nu te grăbi, Lyndie. 

Inchise ușa în urma ei, apoi rămase de cealaltă parte, visând cu 
ochii deschişi. Venise în atelier deoarece știa că va avea nevoie de 
cel puțin patruzeci și cinci de minute de muncă pentru a-și domoli 
gândurile care o bântuiau. 

Din partea din față a apartamentului, Lyndie auzi zgomotul 
încuietorii. Se grăbi să iasă, intenţionând să-l oprească să plece — apoi 
își aminti că Jake nu avea cum să fi plecat. Yala se încuia pe dinăuntru. 

Lyndie uitase să închidă ușa de la intrare, dar Jake nu. Ca 
întotdeauna, principala lui preocupare era? 

Siguranța ei. 

acă mersul în vârful picioarelor ar fi fost un sport olimpic, 

Lyndie ar fi câștigat medalia de aur. Reușise să se dea jos 

din pat şi să se îndrepte spre hol fără niciun zgomot. Se 
opri aproape de capătul canapelei. Asta era a treia oară când îl verifica 
pe Jake să vadă dacă se simțea bine de când acesta adormise noaptea 
trecută. Asta avea să fie și ultima oară. Mai erau trei minute până la 
ora cinci. 

Jake dormea pe spate, cu fața întoarsă într-o parte. Expresia de pe 
chipul lui, adesea atât de severă când era treaz, părea senină în somn. 
Cu o mână apucase strâns capătul de sus al păturii, care zăcea încolăcită 
în jurul șoldurilor lui. Cealaltă se odihnea pe capul Domnului Tobias, 
care se cuibărise lângă el și sforăia ușor. Împărăteasa Felicity se lipise 
de piciorul lui, stând cu burta în sus. lar Doamna Mapleton își pusese 
lăbuţele din față pe glezna lui. Dezerzorii, se gândi Lyndie, cu inima 
gata să-i explodeze. 

Lyndie nu putea să-l ţină pe Jake departe de lume, deși își dorea 
să poate face asta. În dimineaţa asta de luni, aveau să-și îndeplinească 
sarcinile obișnuite de la pistă. Putea numai să spere că munca alături 
de ea nu avea să-l șocheze. Numai Dumnezeu știa cât era de sensibil. 

Trebuia să se poarte cu mare băgare de seamă în preajma lui, altfel 
avea să-l sperie. 

Mai erau șaizeci de secunde până la ora cinci. Un singur minut în 
care să-l mai poată admira. 

Lyndie oftă, iar pieptul îi fremăta de un sentiment amețitor de 


devotament. 


Când Lyndie ajunse la grajdul de la Lone Star, se duse direct la 
panoul cu instrucţiunile de dimineață. Găsise detaliile cu privire la 
antrenamentele pentru ceilalți patru cai cu care mai lucrase, dar Jake 
nu pomenea nimic despre Silver Leaf. 

La boxa lui Silver, o găsi pe Zoe înăuntru, care așeza o găleată cu 
apă proaspătă în cârligul de prindere. 

— “Neaţa. 

— Bună dimineaţa, zâmbi Zoe. 

— În lista mea de sarcini nu e trecut niciun antrenament cu Silver 
Leaf. 

— Jake crede că s-a îmbolnăvit. 

Lyndie fu cuprinsă de îngrijorare. Silver Leaf ieșise din cursă 
într-o formă excelentă. Veterinarii îl consultaseră după aceea, 
aşa cum era procedura standard, şi declaraseră că era complet 
sănătos. 

— Ce s-a întâmplat? 

— Nu mănâncă. Și are febră. Dincolo de simptomele astea, cred 
că Jake și-a putut da seama numai uitându-se la el că ceva nu este în 
regulă. Veterinarul va ajunge în curând. 

Zoe îl bătu ușor pe Silver pe spate, apoi se apucă să curețe podeaua. 

— Nu sunt sigură... 

Dacă nu cumva Silver făcuse varicelă? Își imagină Lyndie. Sau 
poate s-a produs alinierea lui Saturn cu Neptun? 

Intră în boxă. La prima vedere, armăsarul părea să fie la fel de 
liniștit şi de regal ca întotdeauna. Totuși, cu cât îl observa mai bine, 
cu atât mai mult îi dădea dreptate lui Jake. Lipsea acea strălucire plină 
de inteligenţă din ochii calului. 

Silver își puse capul pe umărul ei și se sprijini puţin mai tare decât 
de obicei, ca și cum i-ar fi fost greu să şi-l susțină. 

— Abia ai început, murmură Lyndie, scărpinându-i obrajii. Să nu 
mi te îmbolnăvești acum. 

De când câștigase această victorie răsunătoare, faima lui Silver 
Leaf crescuse foarte mult. Lyndie auzise că Meg primise câteva 
telefoane de la cumpărători care erau interesați să achiziționeze 
animalul. Bineînţeles că Meg nici nu se gândea să-l vândă. 

— Jake e la pistă? 

Lyndie încercă să-i menţioneze numele cu același ton cum o făcea 
în general. Nu avea niciun rost ca Zoe să înceapă să bănuiască faptul 
că era îndrăgostită de el. 

— Nu. S-a suit în camionetă și a plecat acum un minut. 

Lyndie plecă de lângă Silver și se apucă să facă exerciţii cu ceilalți 
cai. Jake nu apăru. Fa urmă indicaţiile pe care i le scrisese pentru 
fiecare dintre caii lui de rasă sub supravegherea intendentului lui. 

În tot acest timp, Lyndie își făcu griji din pricina lui Silver și a 
lui Jake. Cu siguranță că Jake nu fugise de pe pistă deoarece voia să 
o evite. Când îl trezise, între ei nu se întâmplase nimic deosebit. Dar 
dimineaţa asta nu fusese momentul pentru interacțiuni memorabile. 
Fusese întuneric de-a binelea, iar animăluțele ei se încolăciră în jurul 
picioarelor lui într-un haos fericit când el se ridică și îi mulțumi și 
încercă să iasă pe ușă. Era pe jumătate adormit când plecase. N-ar 
trebui să-și facă griji. Nu-i așa? 

Lyndie tocmai dăduse drumul ultimului cal și îl predă îngrijitorului 
său când o văzu pe doctorița Murray, veterinara, că parchează într-un 
loc în afara grajdului lor. Fa își vâri capul prin deschizătura ușii de la 
vestiar. 

— Zoe? 

— Da? 

— A venit Dr. Murray. 

Lyndie și Zoe așteptară în afara boxei lui Silver. Cu riscul de a 
suna ca un disc zgâriat... 

— Jake s-a întors? întrebă Lyndie. 

— Nu, dar acum că a venit doctorița, sunt sigură că veni dintr-o 
clipă în alta. 

Dr. Murray se îndreptă spre ele, flancată de un tip înalt de aproape 
2 m care părea să fie student. 

— Cred că am zărit în sfârșit un tip înalt și drăguţ pentru tine, 
șopti Lyndie. 

— O, Doamne. E atât de drăguţ. Și atât de înalt. 

Lyndie o respecta foarte mult pe veterinara la care apela Jake. 
Cochetă, cu părul scurt și grizonat, Dr. Murray prefera pantalonii 
cargo și tricourile, și își făcea bine meseria când venea vorba despre 
caii de rasă. Doctoriţa îl prezentă pe tipul înalt ca fiind stagiarul ei. 

— Andrew termină ultimul semestru la Universitatea Metodistă 
din Sud. Din toamnă va urma școala de Medicină Veterinară. 

— Minunat, îi spuse Zoe. Școala e aproape de Dallas? 

Vocea lui Zoe era plină de speranță. 

— La Universitatea Texas A & M din Commerce“. 

— O, locuiesc în Holley. La mai puţin de o oră distanță de 
Commerce. 

— Super. 

Andrew avea părul brunet, gropiţe mari în obraji și un zâmbet 
sfios. La fel ca Zoe, spatele îi era ușor înclinat în față, ca și cum s-ar fi 
născut așa deoarece fusese silit să se aplece ca să îi asculte pe oameni. 

În timp ce Dr. Murray îl examină pe Silver, Lyndie stătu de vorbă 
cu două persoane înalte. Pentru prima dată de când o întâlnise pe 
Zoe, roșcata adoptase o postură perfect dreaptă, din cap și până în 
vârfurile cizmelor de un verde deschis. 

Când Jake apăru deodată într-o licărire de lumină la capătul 
îndepărtat al grajdului, inima lui Lyndie bătu mai repede. El își 
îndreptă atenția asupra ei, fixând-o cu privirea în timp ce se apropia. 

Te rog să nu faci o criză din cauza a ceea ce s-a întâmplat azi-noapte. 
Te rog să accepti relația asta dintre noi, atât pe plan personal, cât şi 
profesional. 

— Bună. 

Nu era tocmai cea mai potrivită replică de conversaţie. 

— Dr. Murray îl consultă pe Silver Leaf? întrebă el. 


Commerce este un oraș situat în sud-estul judeţului Los Angeles, 
California, Statele Unite. |n.trad.] 

— Da. 

— Mersi. 

Jake o salută pe Zoe, dădu mâna cu Andrew și trecu pe lângă 
Lyndie în boxă. Dr. Murray vorbi cu el în timp ce continua să consulte 
animalul. 

El făcuse duș, se bărbierise şi își schimbase hainele de când plecase 
de la ea. Frumusețea lui era la fel de răsunătoare ca muzica unei 
orchestre. Ea se mira că lumea se putea comporta obișnuit în preajma 
lui. 

— Andrew, strigă Dr. Murray. 

Andrew se alătură doctoriței, iar cei doi vorbiră în șoaptă. 

Lyndie se uită la Jake și îl surprinse uitându-se la ea atât de serios 
și de calculat, încât fu cuprinsă de neliniște. 

Fa îi bâlbâi ceva lui Zoe și se refugie în liniștea toaletei. 

Ceva nu mergea bine între ea și Jake — nu, nu. Totul era în ordine. 
Doamne! Ea nu putea avea niciun fel de pretenții din partea lui. 
Trebuia doar să accepte ceea ce i se oferea şi să se roage pentru ceea ce avea 
să vină. Lyndie se spălă pe mâini, își desprinse părul bogat din coada 
de cal pe care și-o făcuse și îl aranjă cu degetele într-o coadă de cal 
mai îngrijită. Apoi se duse în magazie și se apucă a lustrui căpestrele 
care aparțineau fiecăruia dintre caii ei. 

Jake intră în magazie. Aerul păru să se evaporeze în spațiul mic. 

— Ce a spus Dr. Murray în legătură cu Silver Leaf? 

Lyndie continuă să lustruiască. 

— Are o infecţie la plămâni provocată de un virus. 

Lyndie se opri. Un diagnostic ca acesta putea degenera repede în 
ceva mult mai grav. 

— Silver va fi bine, Jake. 

— Știu. 

— Nu vreau să-ţi faci griji. 

— Am învăţat cum să-mi înving temerile legate de caii mei. Am 
fost nevoit. Ei se mai îmbolnăvesc din când în când. 

— Ei bine, Silver se va însănătoși în scurt timp. 

Lyndie refuză să ia în considerare posibilitatea ca Silver Leaf să 
rămână pe tușă atât de devreme, după doar o singură cursă. 

— Silver e puternic. Se va pune repede pe picioare. 

Jake încuie lacătul de la magazie. 

— Ce faci? Lyndie înghiţi în sec. 

El se apropie de ea și îi cuprinse fața în palme. Jake avea un 
farmec aparte în a-și mișca trupul, umerii, brațele atunci când era în 
preajma ei. El o sărută ca și cum tot universul se învârtea în jurul ei, 
iar ea se topi toată. 

Jake se trase puţin înapoi. 

— Îmi pare rău că nu am fost aici de dimineață. 

— Nu-i nimic. 

— A trebuit să mă întâlnesc cu un agent de cai. 

— Bănuiam eu. 

Lyndie rânji. Era o adevărată plăcere să aibă libertatea de a-și 
pune mâinile pe pieptul lui. 

— Deci. În legătură cu cina din seara asta. Aseară tocmai ţi-am 
pregătit singura reţetă la care mă pricep, dar sunt dispusă să încerc să 
gătesc casserole*. Sau am putea merge la un restaurant. 

— Îţi place grătarul? 

— Da. 

— Ce zici de Taste of Texas** la ora șapte? Plătesc eu. 

— Nu, eu plătesc. 

— Nu suntem în California. Dacă mergem la restaurant, eu plătesc. 

Lyndie expiră fiindcă văzu că Jake era de neclintit în privința asta. 

— Servesc și desert? 


— Cobbler***. 


— Atunci pregătește-te pentru desert. 


O mâncare gătită la cuptor la foc mic, care conține un mixt de carne 
tocată sau bucățele, paste sau cartofi, legume și diferite sosuri sau 
brânzeturi care să acopere ingredientele cu o crustă delicioasă. Istoria 
acestui fel de mâncare datează de prin anul 1870. În America devenind 
în anii 1950 cel mai comun preparat care se gătea în caserole de sticlă sau 
de metal. 

Gustul Texas-ului in engl. [n.trad.] 

Un desert pe bază de fructe care sunt coapte într-un aluat, fie asemănător 
cu cel de clătite, fie fraged ca de biscuiţi, fie crocant din fulgi de ovăz. 
Reţetele de cobbler au apărut în coloniile britanice din America, ca o 
alternativă la clasicele budinci englezești. 

— Nu mănânc desert de obicei. 

— Știu. Dar, Jake? 

— Îmm? 

El păru distras de vederea degetului său mare care netezea pielea 
de dedesubtul buzei ei de jos. 

— O să mănânci de acum încolo. Fie că-ţi place, fie că nu. 

— Fie că-mi place, fie că nu? 

O scânteie de amuzament se aprinse în ochii lui care erau atât de 
severi de obicei. 

— Fie că-ți place, fie că nu. 

— Cred că...Degetul lui mare îi atinse din nou buza lui Lyndie. 
O să-mi placă. 


pa: 


A doua zi în jurul prânzului, se auzi râsul unei femei în grajdul 
de la Lone Star chiar când Jake termina de vorbit cu administratorul 
său. El ieși afară ca să vadă ce se întâmplă și o văzu pe Lyndie stând 
sub un copac, cu flori sălbatice la picioare. Silver Leaf era cu ea, la fel 
și mama lui, mama ei și Mollie. Ciudat. Nimeni nu pomenise nimic 
despre vreo reuniune de familie lângă grajdul lui azi. Jake se îndreptă 
către grup. 

Lyndie plecase de lângă el după sesiunea ei în care îl urmărea în 
acțiune pe pistă cu o jumătate de oră în urmă. La ora asta, trebuia să 
fie în drum spre Holley pentru a-și petrece după-amiaza lucrând la 
proiectele ei de artă. 

— Jake. 

Mama lui se apropie de el cu braţele deschise. Îmbrăţișările lui 
Nancy Porter erau întotdeauna la fel de energice ca ea. 

El o îmbrățișă la rândul lui, apoi o salută pe mama lui Lyndie. 

— Bună, Karen. 

— Ce mai faci, Jake? 

— Bine. Bună, Mollie. 

Ele o instalară pe Mollie în același scaun special pe care îl folosiseră 
pentru ea de Paște. Avea ochii deschiși, iar capul îi era înclinat într-o 
parte. 

— E distractiv să vedem cum se desfășoară lucrurile aici la pistă, 
spuse Karen. Acum o să am o imagine a locului unde tu și Lyndie 
lucraţi. 

— A trecut ceva timp de când am fost şi eu pe aici, spuse mama 
lui. Poate că ne puteţi face mie și lui Karen un tur al fermei după 
prânz. 

— Prânz? 

Mama lui se aplecă și ridică o pungă mare și albă. 

— Sendvișuri cu salată de tarhon și pui. 

Fa își prinse o șuviță din părul ei brunet închis cu fire albe în 
spatele urechii și zâmbi. 

— Nu noi le-am pregătit, menționă Karen. 

— Pentru numele lui Dumnezeu! 

Mama lui se plesni peste coapsă. 

— Cu siguranță n-aș putea pregăti ceva atât de sofisticat, iar Jake 
știe prea bine. 

— Nici eu, spuse Karen. Lyndie cumpără enchiladas* 
congelate de la magazinul alimentar și tot ce pot face este să le 
încălzesc. 

Cele două femei mai în vârstă se uitară una la alta și zâmbiră. 
Fuseseră prietene bune încă dinainte de nașterea lui Jake. Își amintea 
cum râdeau la fel și când el era copil. 

Jake îi aruncă o privire lui Lyndie. Fa îi întoarse privirea, iar un 
sentiment plăcut de bucurie îi însufleți chipul. În ultima jumătate 
de ceas, ea își lăsase părul desfăcut. De asemenea, ea își descheiase 
și câțiva nasturi micuţi de la bluza ei bleu, ceea ce îi descoperi puţin 
decolteul. Totul era cât se poate de decent. Și totuși, frate, bucăţica 
aceea de piele... 

— Ti-am adus mâncare, spuse mama lui. Poţi să vii să mănânci? 

— Desigur. 

Jake își aminti cum Lyndie continuase să-l hrănească cu 
credincioșie pe câinele familiei Stoneleighs după operaţia acestuia. 


* Enchiladas înseamnă “acoperit cu sos de ardei iute“ și este o rețetă 


tradițional mexicană extrem de picantă. Se prepară din tortilla de porumb 
care după coacere se înmoaie în sosul de ardei iute, apoi se rulează în 
jurul unei umpluturi de carne sau pește și se coc la cuptor În.trad.] 

— Pot să vă ajut cu ceva? 

— Nici vorbă, ne descurcăm. Du-te să stai cu Mollie. 

Karen și mama lui scoaseră o față de masă galbenă pe care o 
folosiră pentru a acoperi masa din plastic de afară, unde angajații lui 
serveau uneori prânzul. 

Lyndie îngenunche lângă scaunul lui Mollie, vorbindu-i încet și 
ținându-l pe Silver de căpăstru. 

Jake nu-și vedea capul de câte lucruri avea de făcut. Nici măcar nu 
știa ce gust are sendvișul cu pui și salată de tarhon. Probabil că nici 
nu avea să îi placă. Și totuși, fusese de acord să li se alăture la masa de 
picnic. Deoarece ea era aici. 

Seara trecută, stătuseră destul de mult la Taste of Texas, iar după 
cină, Jake o condusese pe Lyndie înapoi la apartamentul ei. N-ar fi 
contat dacă grătarul ar fi fost oribil sau dacă ar fi plouat în timpul 
plimbării lor. Lyndie fusese acolo, iar ea putea transforma ceva banal 
în ceva frumos. El își dorea să poată petrece fiecare clipă a zilei 
împreună cu ea. El voia să facă asta. 

Când Jake se întorsese în apartamentul lui noaptea trecută, 
dormise mai bine decât oricând. După două nopți de somn 
odihnitor, extenuarea care apăsa asupra lui precum o haină de fier 
se evaporase. 

Lyndie îl trase pe Silver Leaf aproape de scaunul lui Mollie. 

— Acesta este calul despre care ţi-am povestit. [i-l prezint pe 
Silver Leaf. 

Capul lui Mollie se întoarse în direcția lui Lyndie. Chipul îi 
zvâcni, ca şi cum ar fi încercat să vorbească sau să zâmbească. 

— Vrei să-l mângâi? întrebă Lyndie, luând deja mâna inertă a lui 
Mollie într-a ei. 

Jake fu cuprins de un sentiment profund de afecțiune față de 
Lyndie, atât de puternic încât aproape îl duru. Ea dădea dovadă de 
o perseverenţă extraordinară atunci când venea vorba de a-i ajuta pe 
oameni și pe animale. Caii fuseseră terapia lui de ani de zile, deci Jake 
înțelegea efectul puternic pe care îl puteau avea asupra oamenilor. Și 
totuși îi era limpede că nimic nu o putea ajuta pe Mollie mai mult 
decât o făcuseră deja medicii și familia ei. Chiar și așa, Lyndie își 
adusese sora aici. Mollie avea douăzeci şi șapte de ani, iar Lyndie nu 

încetase să facă tot ce îi stătea în putință pentru a ușura viaţa surorii 
el. 

Silver Leaf necheză, iar Mollie păru că îi răspunde, ridicându-și 
sprâncenele de vreo două ori. 

Ca și cum ar fi înțeles perfect ce aștepta Lyndie, calul făcu un pas 
înainte și își lăsă ușor capul în jos. 

— Îți face o plecăciune, scumpo! Așa cum face un rege înaintea 
unei regine. 

Lyndie așeză mâna lui Mollie pe capul lui Silver Leaf. Atât Mollie, 
cât și Silver Leaf nu mai făcură nicio mișcare, timpul părând că stă 
în loc. 

Jake avusese un nod în stomac încă de când aflase diagnosticul lui 
Silver Leaf. Nu-și arătase îngrijorarea față de Lyndie, deoarece știa că 
era deja tulburată și nu voia să îi sporească neliniștea. 

Unii dintre caii lui se vindecaseră repede de infecții pulmonare 
și de virusuri. Alţii fuseseră doborâți de boală. Nici nu voia să se 
gândească la cum ar fi reacționat Lyndie dacă boala l-ar fi învins pe 
Silver Leaf. 

Când armăsarul se îndepărtă de Mollie, Jake își întinse braţul 
după căpăstru. 

— Îmi dai voie? 

— Mulţumesc. 

Lyndie i-l înmână, ceea ce îi oferea posibilitatea de a sta lângă 
Mollie și de a o ţine de mână. 

— Ai adus-o aici pe Mollie deoarece ai crezut că Silver Leaf o 
poate ajuta. Nu-i așa? 

Fa își dădu părul peste umăr. 

— Exact opusul. 

— Opusul? Jake se încruntă. 

— Cred că ea îi va fi de folos lui Silver Leaf: 

Lyndie ridică ușor din umeri. 

— Ea are efectul ăsta asupra tuturor. 

Jake se holbă la ea, uluit. Ea credea că vizita lui Mollie aici avea 
să-l vindece pe Silver Leaf? 

— Nu vreau să-ți faci speranțe prea mari. 

— O să meargă, spuse ea foarte încrezătoare. O să vezi. 

Jake nu spuse nimic deoarece, deși cu trecerea anilor devenise 


cinic, o iubea exact așa cum era — puțin visătoare, hotărâtă, plină de 
speranță și mult prea tandră. 


pa: 


Lyndie privi nedumerirea de pe chipul lui Jake oarecum amuzată. 
Cel Înalt, Întunecat și Morocănos o credea puţin sărită de pe fix. În 
regulă. Fa avea dreptate în privința asta, aşa cum avea să-și dea și el 
seama în curând. 

— Aveţi pe undeva înăuntru furculițe din plastic și șervețele, 
Lyndie? întrebă Nancy. 

— Sigur. Vă arăt. 

Lyndie o conduse pe Nancy spre grajd. Întotdeauna o plăcuse și o 
admirase pe mama lui Jake. Aceasta avea o personalitate deschisă și 
prietenoasă și vedea întotdeauna partea plină a paharului. 

— Am să-ți încredinţez un secret, spuse Nancy. 

— A, da? 

Odată ce intrară în grajd, ele se opriră și se priviră în faţă. 

— Trebuie să-mi promiţi că nu o să le spui și celorlalți copii ai 
mei, spuse Nancy. 

— Bine, promit. 

— Jake a fost dintotdeauna preferatul meu. 

— Oh. 

Fi bine, cum se putea altfel? 

— Era un băiat atât de minunat, de grijuliu și de responsabil. Isteţ. 
Și foarte chipeș. 

— Sunt de acord cu dumneavoastră. Chiar este exact așa. 

Se angajau cumva într-un fan club al lui Jake? Lyndie s-ar fi 
alăturat bucuroasă. 

— Bineînţeles că rănile suferite l-au afectat puternic. Dar ele 
ne-au afectat și pe mine, și pe John. Și pe fraţii, și pe sora lui. 

— Pot să-mi imaginez. 

— Mă bucur că lucrează cu tine, Lyndie. Karen mi-a spus că a venit 
la ei acasă de vreo câteva ori și că a început să stea de vorbă cu ea. 

— Cred că este un pas înainte. 

Nancy îi luă mâinile lui Lyndie într-ale ei și le strânse. 

— Știu că așa este. 

Ochii i se umeziră. 

— Îți mulțumesc, Lyndie. 

— El își va reveni, o asigură Lyndie. 

Îi spusese același lucru și lui Jake ieri în legătură cu Silver Leaf? 
Bănuiala ei că destinul lui Jake și cel al lui Silver erau legate unul de 
celălalt deveni și mai puternică. 

— Jake va fi bine. 


Amândoi aveau să fie bine. 


pa: 


În după-amiaza următoare, Lyndie apăsă acceleraţia jeepului ei 
destul de tare încât să sfideze limita de viteză. Nu-i plăcea să întârzie 
niciodată, dar mai ales la întâlnirea de cafea de miercurea după-amiază 
cu Amber. 

Fusese extrem de /ozărâză să o ducă pe Mollie să-l vadă din nou 
pe Silver Leaf. Din moment ce părinții ei lucrau, iar bunicul Harold 
nu mai condusese o mașină de câţiva ani buni, fusese nevoită să se 
urce la volan și să meargă până în Holley după program ca să o ia 
pe Mollie, să o ducă la Lone Star ca să-l vadă pe Silver, apoi să facă 
drumul înapoi acasă. Lyndie petrecuse deja mai mult de trei ore în 
mașină. 

Avea nevoie de o cafea. Și nu numai pentru a-și reveni după 
toată oboseala condusului. Ci pentru a trece cu bine de restul zilei. 
Statul până noaptea târziu trei seri la rând, deoarece era incredibil de 
entuziasmată pentru că se întâlnea cu un bărbat chipeș, nu se compara 
cu opt ore sănătoase de somn. 

Lyndie ajunse în apartamentul lui Amber cu șapte minute mai 
târziu de ora stabilită. 

— Îmi cer scuze că am întârziat. 

Grăbită, se repezi în bucătăria lui Amber unde o găsi pregătind 
cafeaua, rol ce îi revenea de obicei lui Lyndie. 

— Nu-ţi face griji. Totul e sub control. 

Cana cu frișcă gâlgâi în timp ce Amber mai turnă două grămăjoare 
de frișcă în ceașca cu ciocolată fierbinte a lui Jayden. 

— Nu întârzii niciodată dacă ajungi înainte să se topească frișca. 
Dacă vii după ce frișca se topeşte, atunci cred că ești de acord cu mine 
că n-ai noroc. 

Amber rânji. 

Lyndie făcu onorurile presărând puţină mentă în căni. 

Amber îi duse ceașca lui Jayden afară. Lyndie rămase în urmă, 
sprijinindu-și șoldul de blatul de bucătărie al lui Amber, lăsând 
căldura cănii să îi pătrundă în palme. Pe fereastră, îl putea vedea 
pe Jayden cum stă în fața căsuţei eroului, trimițându-și soldățeii 
în misiuni zburătoare de pe acoperiș de parcă ar fi Superman. Ieri 
construise cu Jayden o masă și două băncuţe din bețe de înghețată. 
Făcuseră planuri mari de extindere pentru un eleșteu în miniatură 
în spatele casei. Ce putea fi mai drăguţ decât un mic ponton? Data 
următoare când Lyndie trecea pe lângă un magazin de craft, voia să 
se oprească și să cumpere mai multe accesorii pentru o casă de păpuși, 
precum găleți de mărimea unei zâne și lanterne. 

Amber se întoarse în bucătărie își luă cana și o ridică precum un 
toast. 

— Pentru cafea. 

— Pentru prieteni. 

— Ai avut o zi lungă? 

— Da. Silver Leaf e bolnav. 

— O, nu. 

Lyndie îi explică starea lui Silver și de ce boala lui o făcuse să o 
ducă pe Mollie cu mașina la Lone Star și înapoi acasă. 

Cum ar fi dacă ar introduce un personaj numit Mollie în povestea 
ei cu zâne? Personajul numit Mollie ar putea fi o vrăjitoare... 
cuminte și tăcută? Cu puteri miraculoase? Zâna blondă și zâna 
roșcată ar putea duce bagheta ruptă la vrăjitoare ca aceasta să o 
repare, iar cele două zâne să poată astfel să o folosească pentru a-l 
salva pe prinț. 

— Mai vrei cafea? întrebă Amber, ţinând ridicat ibricul. 

— Da, într-un minut. 

De fapt, ar fi drăguţ să adauge și o băutură gustoasă în poveste. La 

sfârșit? Personajele ar putea sărbători cu pocale din argint pline ochi 
cu frişcă și ciocolată. 

Amber își umplu cana cu vârf. Își pieptănase părul strălucitor într-o 
coadă de cal lungă de numai câțiva centimetri. Cu machiajul ei perfect, 
uniforma și trupul ei bine proporționat, arăta ca o infirmieră la care 
visa orice bărbat cu vârsta între șaisprezece şi nouăzeci și cinci de ani. 
Lyndie putea numai să bănuiască faptul că lista cu pacienţi a doctorului 
Dean crescuse semnificativ de când Amber venise să lucreze acolo. 

— Te-a invitat la vreo întâlnire un pompier chipeș de când am 
vorbit ultima oară? 

Amber își lăsă umerii în jos. 

— Nu. L-am văzut ieri dimineață pe Will la cofetărie. De fiecare 
dată când stăm de vorbă, mă îndrăgostesc tot mai mult de el. Dar încă 
nici un semn din partea lui, așa că am de gând să vorbesc în curând cu 
Danny, unchiul Celiei, ca să văd dacă îmi poate da mai multe sfaturi. 
Amândouă mai avem nevoie de o singură întâlnire. 

Amber o privi lung și cu subînţeles pe Lyndie. 

— Am dreptate? Sau se prea poate ca vecina mea de la etaj să-și fi 
găsit deja pe cineva cu care să iasă? 

O sclipire şugubeață coloră expresia de pe chipul lui Amber. 

— Eu... 

Relaţia ei cu Jake părea drept o comoară pe care o ascunsese. În 
momentul de față îi aparținea numai ei — în siguranță, protejată, 
foarte fragilă. 

— Deoarece s-a întâmplat să vă văd pe tine și pe un anume 
cowboy că intrați prin poarta din faţă azi-noapte după ce ţi-ai scos 
câinii la plimbare. 

— Eu şi acel cowboy lucrăm împreună. Am servit cina de câteva 
ori. Suntem prieteni. 

— Prieteni care se țin de mână, după câte se pare. 

Punct ochit. Lyndie zâmbi în spatele cănii de cafea și luă câteva 
înghițituri, trăgând de timp. 

— Bănuiala unei femei este mai exactă decât certitudinea unui 
bărbat, spuse Amber. Ai auzit citatul ăsta? De Kipling? 

— Nu, dar îmi place. 

— Deci, Jake Porter, hm? Mi s-a părut mie că văd o scânteie între 

voi doi de Paște, la Lone Star în ziua în care Silver Leaf a avut cursa. 
Se vede clar că aerul său sobru și de rău augur nu te sperie. 

— Nu. 

— Îţi place. 

— Îmi place dee. 

— Era cel mai bun prieten al tău când erați copii. 

— Da. 

Amber oftă puternic. 

— Presupun că ai să doreşti să pui la socoteală una dintre cinele 
avute cu el drept ultima din setul de trei întâlniri. 

Lyndie își puse deoparte cana cu cafea și își împreună degetele 
într-un gest rugător. 

— Da. Te rog. Te rog frumos. 

— Bine. 

Amber gesticulă aprobator cu mâna ei liberă. 

— Nu-mi vine să cred că te întâlneşti cu un bărbat superb — Jake 
e înspăimântător, dar superb — în vreme ce eu încă mai șomez pe 
teritoriul burlacilor. Nu e un gest foarte altruist din partea ta, Lyndie. 

Amber râse. 

— De acord. Nu e foarte altruist din partea mea. Cum ar fi dacă 
ți-aş dărui porția mea de frişcă săptămâna viitoare și așa o să fim chit? 

— Și chiar că nu pot să cred, continua Amber, ambalându-se mai 
tare, că trei dintre prietenele mele, întâi Meg, apoi Celia, și acum tu 
vă măritați cu frații arătoși din familia Porter. 

— Poftim? Cine a pomenit ceva despre căsătorie? Eu și Jake am 
servit masa împreună de câteva ori. Asta-i tot. 

— V-aţi sărutat în timpul acestor cine? 

Dacă Lyndie nu spunea nimic, roșeața avea să o dea de gol. 

— Ne-am și sărutat. 

— Un sărut fabulos? 

— Da, un sărut fabulos. 

— Atunci e posibil să urmeze căsătoria. Din câte am văzut, odată 
ce bărbaţii din familia Porter găsesc pe cineva de care le place, sunt 
serioși în acea relație. 

ști sigură că e o ideea bună? o întrebă Jake pe Lyndie în seara 
următoare. 
Fa aproape că râse văzând scepticismul de pe fața lui. 

— Sunt sigură. 

— Să mănânci ceva pregătit într-un food truck"? 

— Nu-mi vine să cred că ţi-a scăpat toată nebunia asta cu food 
truck-urile, Jake Porter. Locuiești în Texas, nu în Antarctica. E vremea 
să încerci mâncarea lor. 

— Fă-mă să înţeleg, de ce e așa de diferit față de un restaurant 
obișnuit? i 

— Deoarece e distractiv și poți să mănânci în aer liber. Imi place 
ambianța din preajma unui food truck. 

— Ambianţă sună drept o chestie californiană. 

Jake era suspicios cu privire la orice lucru care avea de-a face cu 
California. 


* O alternativă mobilă la fast-food-uri și restaurante. Conceptul de 


comercilizare a produselor culinare pe stradă în căruțe, cărucioare, tonete 
sau mașini, își are începutul pe la sfârșitul secolului al XVII-lea pe coasta 
de est a Americii. 

— California nu deține monopolul în ceea ce privește ambianța. 

Lyndie își trecu braţul pe după cotul lui Jake și se sprijini de tăria 
lui de neclintit pe care o simți în mușchii lui, în timp ce așteptară ca 
angajaţii de la food truck să le pregătească comanda. Ea îl convinsese 
să vină în cel mai mare parc din Holley, o bucată de pământ străbătută 
într-o parte de un pârâu, un loc de joacă și un gazon care servea ca 
teren de fotbal. 

Patru food truck-uri diferite se opreau la marginea parcului în 
fiecare joi seară. Își dorise să vină și să încerce mâncarea, iar vremea 
frumoasă de primăvară din seara asta o făcuse să opteze pentru 
varianta street food. 

Fra în culmea fericirii că în sfârșit găsise pe cineva cu care îi plăcea 
să iasă la întâlniri seara. 

— După seara asta cred că voi șterge food truck-urile de pe lista 
cu lucruri de făcut într-o viață, spuse Jake. 

— Food-truck-ul nu are ce căuta pe lista cu lucruri de făcut într-o 
viaţă. Acolo incluzi doar ce îți solicită imaginaţia și sunt o reală 
provocare. 

Borul pălăriei lui se înclină în timp ce Jake se uită la Lyndie. 
Căldura de pe chipul lui contrasta cu trăsăturile lui severe și cu 
cicatricea. 

— Lista mea e destul de scurtă. 

Spuse asta ca și cum Lyndie ar fi fost singurul lucru notat pe ea. 

Cuvintele acestea îi produseseră lui Lyndie un val de plăcere. 

— Porter, îi strigă numele un angajat de la food truck. 

Jake luă farfuriile lor, trei hamburgeri gourmet pentru el și un 
sendviș cu mușchi de vită pentru ea. Lyndie luă sticlele de Dr. Pepper“ 
și îl urmă la o masă din apropiere. 

El se jucă cu mâna ei în timp ce mâncară și vorbiră. Degetele lui 
puternice care se prindeau de ale ei îi tot distrăgeau atenţia lui Lyndie. 
Fa mușcă din sendviș și se opri să se uite la mâinile lor, copleșită de 
o dorință puternică. Începu să creadă că lipsa ei de interes din trecut 


* Dr Pepper este o băutură răcoritoare, creată în 1880 de farmacistul 


Charles Alderton. Comercializată din 1885, cu un an înainte de 


Coca-Cola [n.trad.] 

în ceea ce privea întâlnirile amoroase fusese modul practic al lui 
Dumnezeu de a o păstra pentru bărbatul pe care El îl alesese pentru 
ea. Acum că Jake apăruse în viaţa ei, lipsa ei de interes se transformase 
în cel mai arzător interes cu putință. 

— Ce...Ce spuneam? întrebă Lyndie. Spuneam ceva? 

— Nu-mi amintesc. 

Faţa lui nu schiță niciun zâmbet, doar o concentrare puternică. 
Uitaseră complet de mâncarea lor. 

Fa se aplecă spre el, îi ţinu fața în palme și îl sărută ușor. Faptul 
că își câștigase cumva abilitatea de a-l săruta sau de a-l ține de mână 
o umplea de uimire de fiecare dată. Dându-se înapoi, Lyndie zâmbi. 

— Începe să-mi placă ideea ta cu food truck-ul. 

Linii fine ca un evantai se iviră în jurul ochilor lui. 

Mă bucur. 

Încearcă numai să nu te îndrăgosteşti de el, Lyndie. Încearcă să nu faci 
asta. 

Însă îi devenea tot mai greu în fiecare zi. 

O boare de vânt îi flutură șerveţelul în aer. Înainte să poată 
reacționa, Jake se ridicase și îl recuperase. 

Jake era manierat. Nu acel gen de maniere cu care Lyndie era 
obișnuită din California. Nu, era parcă de modă veche, din sud. Se 
ridica în picioare când Lyndie intra într-o încăpere, îi deschidea 
portiera de la camionetă înainte să se urce la volan și o ajuta să-și 
îmbrace haina. 

— Mulţumesc, îi spuse Lyndie când Jake îi înapoie șervețelul 
rătăcitor. 

— Mai ai nevoie de ceva? 

Vedeţi? Asta înseamnă maniere. 

— Nu, nimic. Stai jos. 

El făcu asta, așezându-se cu picioarele de o parte și de alta a băncii 
de beton astfel încât să stea cu faţa la ea. Se aplecă asupra farfuriei lui 
ca să ia o îmbucătură dintr-unul dintre hamburgerii lui. 

Cel puţin Lyndie reușise să-l determine să mănânce consistent la 
cină. După ce îşi terminau sendvișurile, plănuiau o oprire la înghețată, 
iar apoi poate își continuau seara la televizor în apartamentul lui cu 
puţin mobilier care fusese o clădire industrială. 

— Mama ta o aduce din nou pe Mollie mâine la Lone Star? 
întrebă Jake. 

— Da. Mi-a spus deja că așa va face. 

Mama lui Lyndie sprijinea cu totul credinţa acesteia în puterea 
vindecătoare a lui Mollie. 

— Cum aș putea să te conving că Silver Leaf beneficiază deja de 
cea mai bună îngrijire medicală posibilă? 

Jake adoptase abordarea tradițională și urmă reţeta doctoriței 
Murray, exact așa cum ar fi trebuit să o facă. 

— Nu e nevoie să mă convingi. Sunt de acord cu tine. Silver are 
parte de cea mai bună îngrijire medicală. Dar ceea ce Mollie poate să 
facă pentru el merge mult mai departe de atât. 

Lyndie ridică din umeri. 

— Vindecarea e darul ei de la Dumnezeu. 

— N-aș vrea să fii dezamăgită dacă chestia asta nu funcționează. 

— Va funcţiona. 

Lyndie apucă o bucată de carne care îi căzu din sendviș și o băgă 
în gură. Știa că Jake o considera ciudată deoarece aducea în vizită, în 
repetate rânduri, o femeie care nu putea să vorbească la un cal care nu 
putea vorbi. Dar comunicarea dintre Mollie și Silver trecea dincolo 
de cuvinte. 

— Nu m-am țăcănit de-a binelea, spuse Lyndie. 

— Aproape că nu. 

Fa zâmbi și își scoase bărbia în față. 

— Îi amintești de teoria mea cu Casanova în ceea ce-l privește pe 
Silver Leaf? A avut sau nu a avut sens? 

— O parte din mine tot crede că teoria ta a fost noroc chior. 

— O, cât de mult te înșeli. Teoria mea cu Casanova a fost genială. 
Și așa este și teoria mea cu Mollie. 

Jake îi luă mâna într-a lui și o duse la buze pentru a-i săruta palma. 

Fericirea o cuprinse pe Lyndie precum niște fluturași în zbor. 

Se temuse că Jake nu avea să fie un iubit bun. El îi spulberase 
îndoielile. Cel Înalt, Întunecat și Morocănos se dovedise a fi un iubit 
incredibil de bun. Atent. Generos. Și lucrul cel mai important pentru 
ea, care o făcea să leșine...era că el părea să o considere minunată. 

Acum numai dacă și-ar fi pus lucrurile în ordine cu Dumnezeu, 

Lyndie n-ar mai trebui să se lupte cu acest sentiment îngrijorător 
de teamă care-i dădea târcoale câteodată. De fiecare dată când o 
cuprindea îndoiala, Lyndie trebuia să se lupte cu nevoia copleșitoare 
de a-l îmbrăţișa cu toată puterea și curajul de care era în stare. 

Ca și cum asta ar fi făcut vreo diferență, dacă Dumnezeu Se hotăra 
să-i despartă. 

Încearcă numai să nu te îndrăgosteşti de el, Lyndie. Încearcă să nu faci 


asta. 


În dimineata de sâmbătă, Jake stătu în fața boxei lui Silver Leaf în 
vreme ce lumina palidă a răsăritului de soare pătrundea în grajd prin 
ferestre şi uși. 

Luase deja cina de șase ori cu Lyndie și de fiecare dată când își 
amintea de Irak, se silea să facă ceea ce îi sugerase Karen. În loc să-și 
reprime amintirile, încercase să le înfrunte. Nădăjduia că Karen știa 
ce spune, spera că dacă putea rezista amintirii exploziei, atunci acel 
lanț care îl ţinea captiv avea să slăbească. 

Jake nu avea să mai fie vreodată omul care a fost, sau unul lipsit de 
păcate. Și totuși, în cele șase zile de când se întâlnea cu Lyndie, ea îl 
ținuse de mână, îl sărutase și îi zâmbise în fiecare zi. 

Datorită acestui fapt, ceva luminos și calm, ca lumina unei noi zile, 
începuse să crească în lăuntrul lui. Începea să se simtă... 

Mai bine. 

Și acum se întâmpla asta. 

Jake îl observă cu atenţie pe Silver Leaf și calul făcuse la fel. 
Armăsarul mâncase toată mâncarea și se ospătase și cu puţin fân. Nu 
mai avea febră. 

Silver Leaf își ridică capul și necheză și își ciuli urechile în direcția 
lui Jake. 

Blackberry, din boxa vecină, necheză drept răspuns. 

Jake își îndesă mâinile în buzunare, dând ușor din cap. Nu îi venea 
să creadă. Nu era singurul care făcea progrese. 

Silver Leaf se însănătoșise. Învinsese infecția și virusul în mai 
puţin de o săptămână. Un alt miracol. 


288 


Simţi prezenţa lui Lyndie înainte să-i audă pașii. Fa intră în grajd 
și se îndreptă spre el îmbrăcată în hainele de călărie. Dintre toate 
miracolele ciudate pe care le văzuseră ochii lui obosiţi de lume, ea era 
cel mai mare miracol. 

De-a lungul ultimelor zile, Jake se pomenise că-și dorea să îi 
spună că o iubește. Dar nu avea curajul să-i dezvăluie atât de mult 
din sufletul lui. Nu ştia ce simțea Lyndie față de el, și până nu afla, nu 
putea să îi mărturisească nimic. 

Faptul că o iubea îl ajutase în multe feluri. Dar îi și complicase 
viața într-o anumită privință: cu cât o iubea mai mult și cu cât se baza 
mai mult pe ea, cu atât mai speriat era să nu o piardă. Nu putea scăpa 
de sentimentul că relaţia lor nu avea să reziste. 

Încă tremura la gândul că Lyndie avea să se mute în altă parte sau 
că avea să-l vadă așa cum era cu adevărat și să pună capăt relaţiei. De 
multe ori își făcea griji că Lyndie putea să fie rănită. Frica cu privire 
la siguranței ei nu-l părăsise niciodată. Crescuse devenind mai rece 
și mai intensă. 

Nu era normal să fie terorizat de ideea că Lyndie s-ar putea 
accidenta. Devenise o obsesie pentru el. 

— Și-a mai revenit Silver Leaf? întrebă Lyndie. 

De vreme ce nu mai era nimeni în grajd decât ei doi, Lyndie își 
împleti degetele cu ale lui. 

— Da. După câte văd, starea lui s-a îmbunătățit mult. 

Fa îi aruncă o privire întrebătoare. 

— Serios? 

— Da. 

— Ştiam eu! Lyndie îl strânse de mână, zâmbind larg. Farmecul 
lui Mollie a învins din nou. Pot să-ți zic: ţi-am spus că așa va fi? 

— Tocmai mi-ai spus. 

Lyndie râse. 

— Jake Porter, acesta — ea arătă cu mâna înspre calul de rasă de 
un cenușiu deschis — reprezintă dovada că ai întotdeauna motive să 
speri în viață. 

— Tu și sora ta l-aţi vindecat, exact așa cum ai spus că veți face. 

Lyndie dădu din cap. 


— Dumnezeu este Singurul care poate vindeca cu adevărat. In 

cazul acesta, se pare că El mi-a ascultat rugăciunile și a folosit-o pe 
Mollie — 

— ...ŞI pe tine... 

— ...în acest proces. Uită-te la Silver Leaf. Acum uită-te la mine 
şi spune-mi că începi să crezi că există un Dumnezeu. Un Dumnezeu 
iubitor. 

Jake o trase la pieptul lui. 

— Încă nu sunt convins în legătură cu restul. Dar mă voi uita la 
tine cu mare bucurie oricând. 

— Unde există Dumnezeu, există speranță, spuse Lyndie. Și unde 
există speranță, vindecarea este posibilă. Nu poţi să te uiţi la Silver 
Leaf în dimineaţa asta și să nu vezi asta. 

Adevărul din cuvintele ei îi atinse inima. Nu putea contesta acest 
lucru. Și nici nu mai putea să continue să respingă ideea existenței 
lui Dumnezeu, zicând că este un simplu mit. Dacă Dumnezeul lui 
Lyndie exista, iar Jake începuse să creadă că așa era, atunci același 
Dumnezeu câteodată permitea ca lucruri teribile să se întâmple 
oamenilor. Dar cu ea în braţele lui, trebuia să recunoască faptul că 
uneori El dădea și daruri minunate. Chiar și lui. 

Jake nu ştia ce să facă cu informația asta. 

Lyndie se dădu puţin pe spate astfel încât să-l bată ușor cu 
mâna peste vesta lui căptușită. Fa îi deschise fermoarul unuia dintre 
buzunare și scoase câteva bucăţi de morcovi. Își arcui buzele amuzată. 

— Poate că nu ai observat, dar îmi plac animalele. 

— Am observat. 

— Îmi plac și bărbaţii cărora le plac animalele. 

— Chiar așa? 

— Mai ales bărbaţii care țin bucăţi feliate de morcovi în buzunare. 

— Doar bucăţi feliate de morcovi sau pot fi și bucăți feliate de 
mere? 

— Prefer morcovii. 

— Vorbim de cai? Sau ti-ar conveni și dacă bărbatul ăsta despre 
care îmi vorbeşti ar hrăni cu morcovi cornutele? 

Lyndie râse. 

— Numai un texan ar folosi o cornută în exemplul ăsta. 

— Adevărat. 

— În cazul ăsta, prefer caii. 

Jake putea citi în ochii ei căprui cât de mult îi păsa de el. Să vadă 
privirea aceea din ochii lui Lyndie doar pentru el... 

— Sunt înnebunit după tine, Lyndie. 

El încercă să zâmbească, dar cicatricea făcea ca zâmbetul să îi fie 
strâmb și probabil că arăta mai rău. 

Fa nu păru să fie deranjată deoarece îl apucă de reverul vestei și îl 


trase în jos ca să îl sărute. 


Trecu o săptămână, timp în care Dumnezeu îi dădu voie lui Lyndie 
să-și etaleze pe deplin latura protectoare. Ea și Jake continuară să 
servească cina în fiecare seară. Aprilie zbură din calendar, iar mai sosi 
cu zile călduroase. Cei doi mâncau fie în restaurante. Fie comandau 
acasă și savurau bucatele în apartamentul lui Jake. Sau stăteau unul 
lângă altul la masa veche de fermă a lui Lyndie și mâncau ceva ce ea 
încercase să gătească. Se uitau la filme, emisiuni și la sport împreună. 
Stăteau de vorbă. De câteva ori, ea lucră în atelierul ei după cină în 
timp ce Jake stătu pe Tronul Viselor, citind. Scoaseră câinii lui Lyndie 
la plimbare. Și odată îngenuncheară lângă cada lui Lyndie pentru a 
face baie câinilor și sfârșiră uzi leoarcă. 

În fiecare seară se sărutau, iar puterea incredibilă a atractiei dintre 
ei electriza atmosfera, iar sângele le curgea năvalnic în vene la cât de 
perfect era totul. 

Lyndie nu fusese niciodată mai fericită. Și nu se rugase niciodată 
mai fierbinte pentru mântuirea cuiva decât se ruga pentru mântuirea 
lui Jake. 

În vinerea de dinaintea aniversării a două săptămâni de relaţie, cei 
doi stătură la pista de la Lone Star pe o ploaie măruntă. Lyndie își 
pusese gluga de la hanorac pentru a se feri de ploaia ceţoasă. Ce bine 
ar fi dacă gluga ar face ca părul să nu i se încrețească. Dar nu avea 
cum. Umiditatea din aer avea să îi vină părului ei de hac. 

— De ce nu mergi înăuntru să te încălzești? sugeră Jake. 

Puloverul lui gri îi scotea în evidență brațele puternice și bustul. 

— Aproape că am terminat aici. 

— Nu mă deranjează vremea. 

Jake îi aruncă o privire peste umăr. 

— Ţi-a spus vreodată cineva că ești încăpățânată? 

— Nu, răspunse Lyndie, cu o nevinovăție prefăcută. N-am auzit 
niciodată așa ceva. Niciodată. 

Jake îi zâmbi pe jumătate. 

— Chestia cu „niciodată“ e exagerată. 

— Nu exagerez nimic niciodată. Niciodată. 

Amândoi îl priviră pe Hank Stephens, jocheul obișnuit al lui Jake, 
cum îl călărește pe Firewheel. Acoperiseră ochii animalului, dar chiar 
și așa, era destul de dificil de lucrat cu el. Lyndie și Jake discutaseră 
în amănunt punctele forte și slăbiciunile mânzului înainte de ultima 
repriză de precipitații. 

Zgomotul neașteptat al telefonului lui Lyndie sparse tăcerea. Și-l 
scoase din buzunar. 

— Bună, mamă. 

— Bună, scumpo. Răceala lui Mollie s-a agravat. 

Cuvintele o loviră pe Lyndie precum o bătaie de clopot rău 
prevestitoare. 

Observaseră răceala lui Mollie ieri dimineață și de atunci o ţineau 
sub strictă supraveghere. 

— Eu și tatăl tău tocmai am internat-o în spital, continuă mama 
lui Lyndie. 

Asta însemna că Mollie avea pneumonie. De când se știa Lyndie, 
se temuse de acest cuvânt. Pneumonie. Putea să afecteze foarte grav 
plămânii slăbiți ai lui Mollie. O putea ucide oricând. 

— Ajung la spital într-o jumătate de oră, mamă. 

— Ne vedem atunci. 

Lyndie închise telefonul. Jake se întoarse să o privească în față. 

Ridurile de pe fruntea lui îi spuneau că știa că ceva nu era în 
regulă. 

— Părinţii mei au dus-o pe Mollie la spital. 

— Ce s-a întâmplat? 

— Are pneumonie. 

Cuvintele lui Lyndie plutiră în aer. 

— Trebuie să mă duc la spital. 

— Vin cu tine. 


— Jake, nu. Ai de lucru aici. 

— Nimic ce nu pot delega altuia. 

Lyndie știa din experiență că situaţia lui Mollie nu avea să fie 
ușor de gestionat. Era mult prea dificil pentru el, pentru starea lui 
mentală din prezent. Nu voia ca bunătatea lui Jake față de ea să vină 
în detrimentul propriului său progres. 

Linia maxilarului lui era însă fermă. 

— Vin cu tine. 

ake se aștepta ca părinţii lui Lyndie să fie politicoși, dar 

nedumeriți, la apariția lui în rezerva de spital a lui Mollie. 

Nu se întâmplă așa. Mike și Karen îl întâmpinară cu căldură 
ca și cum l-ar fi așteptat să vină, ca și cum făcea parte din familie. 

Lyndie se așeză pe pat în dreptul lui Mollie și îi luă mâna într-a ei. 

— Bună, Mols. Sunt aici, iubito. L-am adus pe Jake cu mine. 

Ceilalți stăteau la capătul patului. 

— Care este situația? îi întrebă Lyndie pe părinții ei. 

Vorbiră despre litri de oxigen și tratamente pentru respiraţie și 
despre Albuterol“ și alte lucruri pe care Jake nu le înțelegea. 

In dăţile anterioare în care Jake o văzuse pe Mollie, aceasta era 
plină de pace. O văzuse cum răspundea într-un mod clar familiei ei. 
Câteodată, părea că ea chiar ascultă. 

În seara asta Mollie părea să nu observe deloc prezența celor din 
jurul ei. Membrele i se mișcau fără încetare sub pijamaua ei roz. Gura 
îi era întinsă într-o linie tristă și plină de durere, iar sunetul respirației 
ei anevoioase răzbătea în încăpere. 


* Este un bronhodilatator, folosit în tratarea spasmului bronșic la 


persoanele cu obstrucţii ale căilor respiratorii. 

Lui Jake i se făcu rău de la stomac să o vadă pe Mollie în halul ăsta, 
într-o rezervă impersonală de spital. Dacă murea? Lyndie avea să fie 
zdrobită de durere. Începu să-l cuprindă panica. 

Simţi cum o mână îl strânge de braț și întâlni privirea lui Karen. 
Părul ei blond tuns scurt și treningul colorat îi erau la fel de familiare 
precum acea privire înţelegătoare de pe fața ei. 

— Dumnezeu este bun, Jake, spuse ea simplu. 

Poftim? vru Jake să mârâie. Te-ai uitat cum arată fiica ta? Fata care 
s-ar fi putut naşte sănătoasă şi cu un viitor plin de speranță dacă n-ar fi 
fost greşeala tragică a acelui medic? 

— Dumnezeu este bun în orice vreme, insistă Karen. Amin, Mike? 

— Amin, răspunse bărbatul ei. 

— Ne-am agăţat mereu de adevărul ăsta, spuse Karen. 

Jake nu pricepea cum Karen putea spune asemenea lucruri într-o 
astfel de situație și cu atât mai puţin, cum să le creadă. 

El nu se pricepuse niciodată să joace teatru. Dacă ar fi fost bun la 
așa ceva, oamenilor le-ar fi plăcut mai mult de el. În rezerva asta cu 
Mollie, toată prefăcătoria fusese îndepărtată. Niciunul nu putea să 
se mai prefacă aici. În loc să dezvăluie teama acestei familii, situaţia 
de față dădea la iveală că ei — care o iubeau pe fata bolnavă din pat — 
aleseseră să-și pună întreaga încredere în mâinile lui Dumnezeu. 

— A mâncat vreunul dintre voi prânzul? îi întrebă Lyndie pe 
părinții ei. 

— Nu încă, răspunse Mike. 

— De ce nu vă duceți la cantină și luaţi ceva? Eu și Jake vom sta 
aici cu Mollie. 

— Nu e o ideea rea, iubito, spuse Mike. Hai să mâncăm puţin. 

— În regulă. 

Karen își puse poșeta pe umăr, apoi se opri. 

— Doriţi să ne rugăm înainte să plecăm? 

Jake se pomeni că se ţine de mână cu Karen și cu Mike. El, 
bărbatul care nu se ținea de mână cu nimeni în afara lui Lyndie și 
care nu se ruga. 

— Doamne, Dumnezeule, spuse Karen. Tu ești bun. Te lăudăm 
pentru bunătatea Ta. Ne punem toate poverile în mâna Ta. 

Jake își ținu ochii închiși și se concentră să respire. Deveni foarte 

conştient de mâinile lui și încercă să nu se zbată, să nu le încordeze 
sau să le țină prea moi. 

— Te rugăm să veghezi asupra lui Mollie, continuă Karen. Te 
rugăm să o mângâi și să îi dai pacea Ta. Lucrează prin intermediul 
acestor minunati doctori și asistente. Ne rugăm ca Tu să o vindeci pe 
Mollie de pneumonie așa cum ai făcut-o de atâtea ori înainte. Dar, 
mai mult decât orice, mă încred în voia Ia, nu în voia mea. 

Karen îl strânse pe Jake de mână când termină rugăciunea. Apoi 
ea și Mike ieșiră din cameră. 

Lyndie masă ușor braţul lui Mollie. 

— Crezi că... 

Lui Jake îi fu greu să termine propoziția. 

Lyndie îl privi întrebătoare. 

— Crezi că se poate să se fi îmbolnăvit când a venit la Lone Star? 

Fa dădu din cap. 

— A trecut mai bine de o săptămână de când Mollie a fost la 
pistă. S-a îmbolnăvit de-abia ieri. 

E] se încruntă. 

— Când Mollie se îmbolnăvește, încercăm să nu fim prea duri cu 
noi înșine și nici să ne îngrijorăm unde sau cum a intrat în contact cu 
microbii, spuse Lyndie blând. Ideea este că toți avem vieţile noastre. 
Le trăim. O ducem pe Mollie cu noi în diferite locuri. Suntem pe cât 
de precauţi putem, dar nu o putem ţine într-un mediu perfect steril. 

— Când a fost ultima oară internată în spital? 

— A avut parte de o perioadă bună. Au trecut cam șase luni de la 
ultima internare. Eram încă în California. 

— A stat mult timp atunci? 

— Cinci zile. Când face pneumonie, poate sta în spital câteva zile 
sau două săptămâni. 

Jake nu-și putu imagina cum era ca familia ei să o vadă în starea 
asta timp de două săptămâni la rând. 

— Tu și părinții tăi veţi rămâne cu ea toată ziua? 

— Da, și unul dintre noi va dormi lângă ea. De fiecare dată când 
Mollie este în spital, noi trei facem cu rândul astfel încât ea să nu 
fie singură. Este important pentru noi ca Mollie să-și aibă familia 
aproape. 

Din moment ce Lyndie avea pe cap boala lui Mollie, el nu voia ca 
Lyndie să-și facă griji și în privinţa serviciului. 

— a-ţi liber mâine. 

Chipul lui Lyndie se îmblânzi. 

— E foarte drăguţ din partea ta, dar tot am de gând să vin la 
muncă. 

— Nu. Nu veni. 

Mollie gemu și își mișcă capul dintr-o parte în alta. Lyndie se 
aplecă aproape de urechea surorii ei și o linişti cu cuvinte rostite în 
șoaptă. 

Oare Lyndie nu-și dădea seama că și ea se putea îmbolnăvi de 
pneumonie? Această posibilitate îl umplu de teamă pe Jake, deși își 
spuse că exagerează. Nu avea cum să o apere pe Lyndie de propria ei 
soră, care avea nevoie de ea. 

— Mâine e sâmbătă. Deci dacă nu lucrez mâine, nu mă voi 
întoarce la muncă până luni, spuse Lyndie. 

— E în ordine. Doar să — să ai grijă de sănătatea ta. 

În comparaţie cu fericirea lui Lyndie, lui nu-i păsa deloc dacă 
Silver Leaf mai câștiga vreodată o altă cursă. 

— Așa voi face. Mulţumesc pentru că m-ai adus aici. Chiar 
apreciez lucrul ăsta. 

Oare Jake trebuia să spună acum „n-ai pentru ce“ când el nu făcuse 
nimic? 

— Părinții mei se întorc într-un minut. Întoarce-te la pistă, da? 
Nu vreau să rămâi în urmă cu munca fiindcă ai fost atât de drăguţ și 
m-ai adus aici. 

Rămase nespus faptul că serviseră cina mai multe seri la rând. Nu 
aveau să mai mănânce împreună în seara asta. 

— Cu ce te pot ajuta? întrebă el. 

Trecură câteva clipe îndelungate, îndurerate de sunetul respirației 
şuierătoare a lui Mollie. 

— Te deranjează dacă treci pe la părinții mei pe-acasă diseară în 
jurul orei nouă și vezi ce face bunicul Harold? 

— Nu mă deranjează. 

— Dacă ai putea să stai cu el până când este gata de culcare, ar 
fi minunat. Nu durează mult, nu-i o persoană care stă până noaptea 


297 


BECKY WADE 


târziu. Și încă ceva, îi place să aibă peste noapte un pahar cu apă cu 
gheață și un ziar lângă pat. 

— Bine. 

— Jake? 

Lyndie îi întinse mâna liberă. Pentru prima dată de când primise 
telefonul referitor la Mollie, Jake văzu latura vulnerabilă a lui Lyndie. 

El îi luă imediat mâna și o sărută. 


— Mulţumesc, spuse ea. 


Când Harold răspunse la ușă și îl văzu pe Jake stând pe verandă, 
îi aruncă o privire rapidă. 

— Femeile, spuse bătrânul. 

— Domnule? 

— Vreuna dintre femei te-a pus să vii aici și să mă dădăcești? 

— Nu am de gând să vă dădăcesc. 

— A fost Lyndie sau Karen? 

— Lyndie. 

Dând din cap, Harold îl conduse pe Jake în camera de zi, unde 
rula canalul de golf. Harold se așeză în fotoliul lui și îi făcu semn lui 
Jake să ia loc pe fotoliul lui Mike. 

— Cum se simte Mollie? 

Jake se gândi că dacă îi spunea că Mollie se simțea foarte rău, asta 
nu îl liniștea pe bunicul ei. 

— Au stabilizat-o. 

— Sunt toţi acolo cu ea? 

— Da, domnule. 

Ei se uitară la televizor timp de o jumătate de oră fără să schimbe 
o singură silabă. 

— Câţiva bărbați de ispravă, spuse Harold în timpul unei pauze 
de publicitate. Ştii la ce mă refer? 

— Cumva la sloganul Infanteriei Marine a Statelor Unite? 

— Da. A fost un căpitan care căuta, cu alte cuvinte, încerca să 
înroleze câțiva bărbaţi de ispravă în anul 17... 


— 1779. 

— Corect. Cum îl chema pe căpitan? 

— William Jones. 

Harold încuviință din cap satisfăcut. 

— Marina Militară. Sunt bărbați buni. 

— Da. 

Chipurile multor bărbați din Marină pe care Jake îi cunoscuse 
îi trecură prin minte, în special Rob Panzetti, Justin Scott și Dan 
Barnes. Amintirea îl făcu să retrăiască același sentiment de regret și 
de vină pe care îl simțea întotdeauna. 

— Îmi place de tine, Jake. 

Harold îl fixă cu privirea, învârtindu-și verigheta pe care o purta 
întotdeauna pe degetul său osos. 

— Și mie îmi place de dumneavoastră, domnule. 

— Cred că tu mă înţelegi mai bine decât toți cei pe care i-am 
întâlnit în ultimii douăzeci de ani. 

Gura lui Jake se arcui amuzată. Amândoi făcuseră parte din Marina 
Militară, și amândoi își aveau tabieturile lor. Aveau multe în comun. 

— Mi-a făcut plăcere să-l urmăresc pe armăsarul tău de rasă la 
cursă la Lone Star. S-a descurcat minunat. Crezi că e în stare să 
concureze la cursele cu premii? 

— Nu sunt încă sigur. 

De fapt, având-o pe Lyndie drept jocheu, Jake chiar credea că 
Silver Leaf avea potenţialul de a concura la curse cu premii. Care 
era problema? Faptul că Lyndie era jocheul lui Silver Leaf avea să-l 
omoare cu siguranță înainte ca ei să ajungă atât de departe. Jake 
nici nu se gândise la o nouă cursă pentru Silver Leaf. Însă nu și 
Bo. Fratele lui venise la el în urmă cu câteva zile ca să stabilească 
următoarea cursă a lui Silver. Bo și Meg aleseseră deja una care 
părea ideală pe hârtie și aveau de gând să îl înscrie pe Silver Leaf în 
competiţie. În timpul întâlnirii, Jake nu spuse mai nimic. Deoarece 
indiferent cât de bine arăta cursa pe hârtie, de fiecare dată când se 
gândea că Lyndie participă la ea, Jake era cuprins de groază. 

Lyndie era o călăreață incredibil de talentată. Și îi plăcea să 
călărească. Foarte mult. Șansa de a fi jocheul lui Silver Leaf îi 
împlinise visul din copilărie. 

Dacă Lyndie ar fi avut oricare alt vis, Jake ar fi făcut tot posibilul 

să i-l împlinească. Dar visul acesta...o punea în pericol, iar el nu se 
putea împăca cu gândul ăsta. 


— Ei bine, eu mă retrag. 
Prima încercare a lui Harold de a se ridica din fotoliu eșuă. 
Jake îl apucă de braţ și îl ajută să se ridice în picioare. Bătrânul se 


duse în bucătărie și își umplu un pahar cu apă și gheață. 


— Eşti bine-venit să rămâi și să te uiţi în continuare la golf. 
— Mulţumesc, dar cred că mă duc acasă. 

Jake folosi telecomanda pentru a închide televizorul. 
— Noapte bună. 

— Noapte bună, fiule. 

Harold merse încet de-a lungul holului. 

— Domnule? 

Jake ridică un ziar de pe masa de bucătărie și i-l dădu. 
Harold râse răgușit. 

— Ele cred că nu-s în stare să-mi iau singur ziarul? 
Bătrânul se îndreptă spre dormitorul lui, dând din cap. 
— Femeile astea. 


pa: 


— Urmează un eveniment foarte fain, îi spuse unchiul Danny 


lui Amber luni la cofetărie. Foarte fain. Maratonul Color the World 
Happy 5K*. E un loc grozav unde poţi întâlni burlaci. 


Amber se opri, lăsându-și furculita plină cu o bucată de tort cu unt 


brun suspendată în aer. 


— Un maraton? Vrei să-mi spui că o să trebuiască să alerg ca să 


fac cunoștință cu bărbaţi necăsătoriți? 


x 


Ce se întâmpla cu lumea asta oare? Să îi ceri unei femei fără 


Este o cursă necronometrată, în care participanţii sunt colorați din 
cap până în picioare cu pudră în diverse culori la sfârșitul fiecărui 
kilometru parcurs, distanța de acoperit fiind de 5 kilometri. Cursa se 
încheie cu sesiuni foto, concerte, degustări și multă voie bună. Lansarea 
evenimentului a avut loc în America în martie 2011, iar din 2014 este 
prezent și în România. 

abilităţi atletice să alerge părea un preț prea mare. Amber ar fi preferat 
mai degrabă să rămână necăsătorită. 

— Am văzut maratonul promovat pe câteva site-uri. Toate 
perechile care se întâlnesc alcătuiesc echipe. E pentru o cauză nobilă, 
Amber. 

— Ce fel de cauză? 

— Evenimentul strânge fonduri pentru protejarea florilor 
sălbatice. 

— Poftim? 

Amber nu știa că florile sălbatice trebuiau protejate. 

— Fiecare echipă adoptă o culoare, apoi toți membrii echipei se 
îmbracă în culoarea respectivă. Mi te alături? 

Nu. O, nu, n-avea de gând să facă așa ceva. 

Danny încuviință din cap ca și cum ea ar fi fost de acord. 

— Toate fetele și toți băieții poartă costume și se pictează pe față 
sau își fac tatuaje false pe braţe. Ei aleargă sau merg în maratonul de 
5 kilometri, apoi au parte de un concert important la sfârșitul cursei. 

Amber mestecă o îmbucătură din felia de tort, fiind oripilată 
numai de gândul de a se picta cu verde pe față în timp ce alerga un 
maraton de 5 kilometri alături de alți membri din echipă îmbrăcați în 
verde. Doamne, ăsta e planul Tău pentru mine? Vopsea pe fată şi tatuaje 
false? Mai degrabă ăsta e felul Tău de a-mi spune să mă opresc. Îmi dai de 
înteles că mă înşel în a continua cu genul ăsta de întâlniri, nu? 

Ce gen de bărbaţi putea spera Amber să întâlnească la maratonul 
Adu Culoare în Lume? Aveau să fie spilcuiți. Dispuși să se îmbrace în 
costume viu colorate. Pasionaţi de cauza albăstrelelor. 

— Danny, trebuie să mai merg la o întâlnire pentru a-mi încheia 
înțelegerea pe care o am cu Lyndie de a merge la trei întâlniri în trei 
luni. 

El încuviință din cap, compătimitor, pielea lui fiind de culoarea 
nucii. 

Amber nu avea să se descurajeze din cauza faptului că Lyndie își 
găsise un iubit. Fie ce-o fi, era hotărâtă să se ţină de învoiala lor. 

— Crezi că maratonul ăsta de 5 kilometri e cea mai bună șansă a 
mea? 

— Cu siguranță. 

— Ei bine. Amber își puse jos furculița, resemnată. Atunci 


presupun că poţi conta pe mine. 


Liftul se opri. Jake ieși din el și merse pe holul spitalului, simțind 
cum pieptul i se strânge, așa cum se întâmpla de fiecare dată când se 
apropia de rezerva de spital a lui Mollie. Ura acea rezervă. Ura acea 
cameră de spital la fel de mult — dacă nu, mai mult — decât toate 
rezervele de spital în care fusese odată forțat să stea, cu mult timp în 
urmă. Ar fi preferat ca el să fie cel care suferă în locul lui Mollie. 

Starea ei nu se îmbunătățise. De când fusese internată cu cinci 
zile în urmă, se tot agravase. În ultimele trei dimineţi Lyndie venise 
la muncă. Își petrecuse restul timpului la căpătâiul lui Mollie, și chiar 
și unele nopți. 

El și Lyndie mai luaseră masa împreună pe fugă de vreo două 
ori, dar, în cea mai mare parte, Jake se întorsese la mâncarea la 
pachet și la orele de insomnie în interiorul apartamentului său. Și 
deși Lyndie ascundea lucrul ăsta foarte bine, Jake putea citi oboseala 
pe chipul ei. 

De fiecare dată când putea pleca de la muncă, se urca în mașină 
și conducea până la clădirea asta sufocantă unde fricile îi dădeau 
târcoale, numai ca să fie alături de Lyndie. Îi mulțumea întotdeauna 
că venise și îl încuraja mereu să nu stea prea mult. Jake nu era sigur 
dacă Lyndie îl voia plecat din cauză că își făcea griji din pricina 
sănătății lui mentale sau pentru că voia să se depărteze de el. Știa însă 
un singur lucru, câtă vreme Lyndie era acolo, și el voia să fie cu ea. 

Jake deschise ușa de la rezerva lui Mollie, oprindu-se când o văzu 
pe Karen stând pe una dintre cele două canapele mici și uzate. 

Fa își ridică privirea din grămada de materiale pentru scrapbooking 
ce tronau pe măsuța de cafea și se lumină la față când îl văzu pe Jake. 

— Intră. 

El se apropie și cercetă din priviri locul. Cu tot respectul față de 
Karen, dar dacă Lyndie nu era, și se vedea că nu este, el nu voia să stea 
în camera asta. 

Karen își așeză ochelarii pe vârful capului. 

— Lyndie trebuie să ajungă dintr-o clipă în alta. Vrei să rămâi cu 
mine până vine? 

Jake șovăi. 

— Mi-ar plăcea să am pe cineva lângă mine, adăugă ea. 

El oftă ușor și se așeză pe canapeaua de lângă cea ocupată de 
Karen. 

— Mama ta scumpă a venit mai devreme. Ea a adus toate astea. 

Karen arătă cu mâna înspre masa dintr-o parte. Gustări, plus o 
minicafetieră și tot felul de cafele și de ceaiuri acopereau masa. 

Jake încuviinţă din cap. Mama lui nu fusese niciodată genul de 
creștină care să stea cu mâinile-n sân și să se aștepte ca alții să ia 
atitudine. Fa însăși se îngrijea de nevoile pe care le observa. 

— Cum se simte Mollie? 

— Cam la fel. 

Lyndie și părinții ei vorbeau despre starea lui Mollie unii cu alții și 
cu medicii ca niște experți. Lui îi spuneau în termeni simpli. 

— Doarme liniștită acum. Asta mă ușurează. 

Mollie avea o perfuzie pornită și era conectată la aparate care îi 
monitorizau semnele vitale. Familia îi așezase perna preferată sub cap 
și o acoperise cu pătura ei de acasă. Cartea cu devoţionale a lui Mollie 
și două romane se găseau pe măsuţa de lângă patul ei. Karen își adusese 
materialele de scrapbooking, Lyndie se înarmase cu blocuri de desen, 
creioane colorate și stilouri cu cerneală. Mike nu adusese nimic, din 
moment ce singurul lucru de care avea nevoie era o telecomandă, iar 
asta era inclusă în cameră. Familia James se mutase în spital. 

— Cum vă simţiți? întrebă Jake, concentrându-și atenția asupra 
lui Karen. 

— Sunt bine. 

Cearcăne întunecate îi înconjurau pielea de sub ochi. Nu era 
machiată, cu excepția faptului că se dăduse cu niște strugurel de buze 
roz strălucitor. Părul îi arăta la fel de boţit precum bluza ei mov. Chiar 
și așa, părea să aibă pace. Încă. După ce o privise pe fiica ei timp de 
zile întregi cum se lupta să respire. 

— Mă interesează să știu cum te simţi tu, spuse Karen. Știu că 
ti-a fost greu. 

Jake se burzului. 

— Vouă v-a fost infinit mai greu. 

— Pot să-ţi ofer cafea sau ceai? Ceva de mâncat? 

— Cafea simplă, vă rog. 

Fra posibil ca Jake să aibă nevoie de o cafea pentru a purta o 
discuţie cu Karen. 

Fa umplu vasul la chiuvetă, apoi se apucă să prepare cafeaua. 

— Îţi aduci aminte despre ce am discutat ultima oară când am 
stat de vorbă? Despre lucrurile care i-au ajutat pe clienții mei care 
sufereau de sindromul stresului posttraumatic? 

El învățase să răspundă la sinceritatea lui Karen cu aceeași 
sinceritate. 

— Acum vei începe ședința de psihanaliză cu mine și mă vei pune 
pe fugă de aici? 

— Psihanaliză — da. Să te fac fugăresc de aici — cine știe? Poate 
că nu. 

Jake o privi încruntat. 

Karen chicoti. 

— N-am leac, nu-i așa? Nu mă pot abţine! Aș vrea să-ţi vorbesc 
despre lucrurile care contează. N-am mai fost la muncă de când am 
internat-o pe Mollie în spital, așa că tu ești singurul pacient pe care îl 
am în momentul de față. 

— Nu-mi amintesc să mă fi înscris la vreuna dintre ședințele de 
terapie. 

— Nu văd rostul discuţiilor contradictorii, câtă vreme negi 
realitatea. Ultima dată când am vorbit, ţi-am spus că o relaţie cu 
Dumnezeu și reamintirea traumei te va ajuta. Ai încercat vreuna 
dintre aceste variante? 

— Am încercat să-mi amintesc. 

— Şi? 

— Nu știu dacă mi-a făcut bine. 

— Ei bine, nu te da bătut. Nu e o soluţie rapidă. E ceva care dă 
rezultate în timp. Continuă să încerci. Am observat că te-ai schimbat 
în bine în săptămânile ce au trecut de când te-am întâlnit prima oară. 

Cafeaua era gata, așa că Karen îi turnă o ceașcă lui Jake, apoi își 
puse una pentru ea. 

— Cum rămâne cu prima variantă? În legătură cu Dumnezeu? 

Nu exista îndeajuns de multă cafeină în lumea asta pentru o 
asemenea discuție. Nu îi era jenă lui Karen să tot aducă în discuţie 
subiectul ăsta cu el? Nu părea să îi fie. 

El sorbi cafeaua, apoi ținu ceașca pe braţul canapelei. 

— Nicio schimbare. 

— Când Dumnezeu ne dezamăgește, e firesc să-L blamăm și să 
ne sustragem din relaţia noastră cu El. Am încercat să-L învinovățesc 
câțiva ani la rând după nașterea lui Mollie, dacă îți amintești că ţi-am 
povestit. Problema este că respingerea lui Dumnezeu sfârșește prin a 
răni persoana care Îl respinge cel mai mult. 

— Nu cred că ceva din ce am făcut sau n-am făcut m-ar fi rănit 
mai mult decât eram deja. 

— Îmm. Karen își lăsă capul într-o parte, părând să cântărească 
afirmația lui. Când cineva se îndepărtează de Dumnezeu, el înrăutățește 
foarte mult lucrurile. O șuviță de păr blond îi căzu peste frunte, 
aproape de ochi. E greu, nu-i așa? Când ai crescut având încredere în 
Dumnezeu și încercând să trăiești în conformitate cu voia Lui și apoi 
viața îți oferă ceva care îţi frânge inima? Te simţi distrus. 

Jake nu spuse nimic, Karen își ridică sprâncenele, așteptând un 
răspuns. 

Distrus? 

— Da. 

În copilărie, Jake încercase să urmeze călăuzirea lui Dumnezeu. 
Până când Dumnezeu îngăduise ca Humvee-ul în care se afla să dea 
peste un dispozitiv exploziv artizanal. 

Ce era și mai rău era că Dumnezeu îl lăsase în viață când toți 
ceilalți muriseră. 

Karen bău din cafea, observându-l cu blândețe. 

— Oamenilor li se întâmplă lucruri teribile. Dar de obicei se 
petrec și multe lucruri bune. Dacă ar fi să pui în balanţă binele și răul, 
Jake, cred că binele ar cântări mai greu decât restul. Există lucruri în 
viața ta pentru care ești recunoscător, nu-i așa, Jake? 

Lui îi veni în minte imaginea lui Lyndie. Rămăseseră singuri în 
încăpere în dimineaţa asta, iar ea se retrase din îmbrățișarea lui și îl 
privise drept în ochi. Îi citise inima, în timp ce braţele ei se odihneau 
pe talia lui, iar ochii ei căprui străluceau. 

Jake era profund recunoscător pentru Lyndie, recunoscător într-un 
mod în care nu fusese niciodată înainte. Chiar și sentimentele față de 
ea erau ceva la care el nu se așteptase după explozie. 

— Sunt câteva lucruri pentru care sunt recunoscător. 

— Asta e bine. 

Karen și Lyndie făcuseră tot posibilul să-l facă să vadă lucrurile 
din punctul lor de vedere. Le respecta și le admira. Chiar își dădea 
seama de validitatea argumentelor lor în sprijinul credinței creștine. 
Totuși, în adâncul ființei lui, ceva tot se opunea. Datorită lui Lyndie, 
Jake de-abia începuse să guste din nou fericirea. Fa îi era îndeajuns 
deocamdată. Mai mult decât suficient. Era tot ce avea nevoie. 

Karen își puse ceașca deoparte. 

— Vrei să o iei la fugă? 

— Da, răspunse Jake. 

În spatele zâmbetului cu care îi răspunse Karen, Jake văzu 
certitudinea credinţei ei. Acel gen de siguranță pe care nici numărul 
anilor și nici o încercare nu o puteau zdrobi. 

— Chiar dacă ţi-ai lua tălpășiţa din locul ăsta, n-ai fi niciodată în 
stare să alergi prea departe de El. Dumnezeul pe care ÎI cunosc este 
deopotrivă răbdător și... 

— Da? 

— Drept. 

Capitolul 23 


ollie era în spital de șase nopți. 

Silver Leaf era înscris într-o cursă poimâine. Dar 

privindu-l pe Jake cum se îndreaptă spre ea în 
lumina amurgului, alese să uite o vreme de aceste gânduri pentru a se 
concentra asupra lui. 

Fa se ascunsese într-un loc din afara ușilor spitalului. De aici, 
putea vedea bine trotuarul care ducea la intrarea în parcarea subterană 
a clădirii. Jake nu o zărise încă, ceea ce îi oferea o ocazie excelentă de 
a se holba la el. 

Purta o cămașă albastră din bumbac cu un buzunar la piept. Își 
suflecase mânecile, dând la iveală niște brațe musculoase. Prin material, 
Lyndie observă conturul umerilor laţi, talia subţire și pectoralii. Blugii 
îi erau la fel de uzaţi precum cureaua și ghetele. Nu purta pălărie în 
seara asta. Culoarea întunecată a cămășii și cea a cerului din spatele 
lui se potriveau cu nuanța părului său de un castaniu închis și cu 
trăsăturile aspre ale chipului său brăzdat de cicatrice. 

Deși locul nu era unul romantic — mașinile din apropiere umpleau 
atmosfera caldă cu izul oboselii — Lyndie nu admirase o priveliște 
mai romantică în toată viaţa ei. Jake venea din nou la spital. Deși ea 


307 


BECKY WADE 


știa foarte bine că ura locul, Jake venise, așa cum făcuse în fiecare zi 
de când familia ei se instalase aici, astfel încât să poată fi alături de 
ea. Când stătea până mai târziu, Jake trecea pe la casa părinţilor lui 
Lyndie ca să-l vadă pe bunicul Harold. Și dacă o prindea pe mama lui 
acasă, o întreba dacă avea nevoie de ceva. 

Lacrimile îi umplură ochii în timp ce el se apropia. Îl iubea. 

Fi bine. Pentru numele lui Dumnezeu, era numai vina lui! Grija 
lui Jake pentru Mollie și familia ei din ultima săptămână o făcuseră să 
îi fie imposibil să rămână în limita graniței invizibile dintre admiraţie 
și dragoste. Cum putea să nu-l iubească? Nu putea. Încercase. 

Oboseala își puse amprenta asupra ei. În plus, grija față de Mollie 
și îngrijorarea cu privire la efectul acestei situații asupra lui Jake o 
epuizaseră. Totuși, fusese inexplicabil sentimentalismul și lacrimile 
care o podidiseră la vederea lui. 

Era emotivă deoarece era îndrăgostită lulea de Jake. 

Poate că nu era o chestie inteligentă. Încercase să fie precaută 
și să nu se avânte prea tare. La urma urmei, Jake nu își rezolvase 
problemele cu Dumnezeu. Nici nu-și mărturisise sentimentele față 
de ea. Fi nici măcar nu aduseseră vreodată în discuţie statutul relației 
lor. 

El păși pe trotuar, iar ea ieși din umbră. 

— Jake. 

Imediat, ochii lui se îndreptară în direcţia ei și se opri din mers. 
Atracția dintre ei era incendiară. Æi grijă, Lyndie, o implorară 
instinctele ei. Nu îl grăbi. Dacă pui prea multă presiune pe el, e posibil 
să cedeze. 

Jake o luă de mână, o trase pe trotuar departe de uși, apoi o 
îndreptă cu fața spre el. 

— De ce plângi? 

— Eu nu plâng. Cine plânge? 

Lyndie își suflă nasul și zâmbi, era atât de evident că vărsase 
lacrimi, ochii o trădau. 

— Te rog, nu plânge. 

— Mă simt bine. De fapt, sunt multumitoare. 

— Mulţumitoare? repetă Jake, ca și cum el nu putea înțelege de ce 
Lyndie ar plânge din cauza unei emoții pozitive. 

— Sunt recunoscătoare pentru tine. 

O parte din îngrijorarea lui se risipi. 

— Cum se simte Mollie? 

— La fel. 

Doctorii făceau tot ce le stătea în putință, dar Lyndie se temea că 
starea lui Mollie putea foarte bine să se agraveze, la fel cum putea să 
se și îmbunătățească. 

Mollie depășise cu mult media de viață pe care medicii o stabiliseră 
pentru o persoană cu afecțiunile ei — fapt ce nu o liniștea deloc 
pe Lyndie. Nu avea șase surori. Avea numai una. Mollie era parte 
integrantă a micii lor familii la fel cum, pentru a forma un pătrat, sunt 
necesare patru colțuri solide. 

— Tata e cu ea. Mai stă vreo oră, așa că atunci când am primit 
mesajul tău că veneai încoace, mi-a zis că pot să plec. 

— Ce ușurare, fiindcă vreau să luăm cina împreună. 

— Serios? 

— Bineînţeles că da. Hai să mergem la pizzeria aia despre care 
ne-a spus asistenta ieri. Putem merge pe jos până acolo. 

— Perfect. 

De fapt, nicio invitaţie la cină nu i se păruse vreodată mai perfectă. 
Lyndie își șterse lacrimile care încă îi umbreau ochii. 

Jake își plimbă cu grijă vârfurile degetelor pe sub genele ei. 

— Lyndie, te rog, nu plânge. Pe bune. Te rog să nu plângi. 

— Câteodată nu mă pot abtine. 

— Înţeleg. Eu doar... 

— Sunt lacrimi de fericire. 

— Chiar și atunci. Nu pot să te văd plângând. 

Fa se întinse și îl sărută. El o sărută la rândul lui, între ei 
făcându-se simțită o tandreţe copleșitoare. Când sfârșiră sărutul, 
Lyndie nu putea să-l lase să plece. Îl îmbrăţișă, închizându-și ochii, 
lăsându-se mângâiată de apropierea lui și relaxându-se preţ de câteva 
clipe minunate. 

Jake o ţinu strâns de mână tot timpul până când ajunseră la 
restaurant. 

Pizzeria se dovedi a fi un spațiu minuscul și cam obscur. Tejgheaua 
din față, care deservea un număr mare de clienți ce-și cumpărau 

mâncare la pachet, avea sticle verzi de vin cu lumânări înfipte în 
capace și dâre uscate de ceară pe margini. O chelneriță adolescentă îi 
conduse pe Jake și pe Lyndie într-un interior slab luminat și îi așeză 
la una dintre puţinele mese de acolo. Toate celelalte erau ocupate. 

Lumânarea electronică din mijlocul mesei lor îi întâmpină 
pâlpâind. Conţinutul ei vișiniu se potrivea cu ciorchinele vișinii de 
struguri care atârnau din loc în loc deasupra lor, acolo unde peretele 
se intersecta cu tavanul. Atât strugurii din plastic, cât și vita-de-vie 
care atârna între ei arătau din 1993. 

Lyndie își ridică buzele în sus în mod insistent, în timp ce se uită 
peste meniul ei la Jake. El se afla aici cu ea. Îi lipsiseră nespus de mult 
întâlnirile lor la cină. Acele cine fuseseră ca perlele înșirate pe un 
lănţișor de aur, fiecare dintre ele fiind rară și prețioasă. 

Chelneriţa le aduse baghete fierbinți de pâine care sclipeau cu unt 
topit. Apoi veni salata, urmată de o pizza pe care o comandaseră să 
o împartă. 

Când Jake încercă să ridice o felie, capătul pizzei se lăsă imediat în 
jos, iar brânza și sosurile o luară la vale. 

Râzând, Lyndie îi întinse o farfurie dedesubt tocmai la timp. 

— Coaja e atât de subţire încât cred că trebuie să te foloseşti de 
furculiță și cuțit. 

— Poftim? 

El ridică farfuria pe care i-o dăduse Lyndie, iar una dintre 
sprâncenele întunecate i se încruntă. 

— Încearcă, cowboy-ule. 

Lyndie își luă și ea o felie și mâncă din ea folosindu-se de furculiță. 
Pizza era atât de gustoasă, încât i se topea în gură. Avea roșii, brânză, 
blat crocant, condimente, sosuri. Nu-i mai stătuse gândul la mâncare 
de când cu spitalizarea lui Mollie, dar pizza asta putea ispiti pe oricine 
să mănânce în neștire. 

— Ce părere ai? 

Jake încercă să mănânce cu furculita. 

— Nu e rea. 

Ochii lui o tachinau. Jake ar fi trebuit să fie lipsit de papile 
gustative ca să nu sesizeze cât de grozavă era pizza asta. 

— Chiar dacă trebuie să foloseşti tacâmuri ca să o mănânci? 

— Chiar și așa. 


— Vrei să ştii ce e perfect la cina asta? 

— Cu siguranță că nu e vorba despre abilitățile mele conversaţionale. 

Pe Lyndie o pufni râsul. 

— Nu e nimic în neregulă cu abilitățile tale conversaţionale. 

Expresia de pe chipul lui nu-i dădea crezare. 

— Voiam să spun că ceea ce e perfect la cina asta e faptul că nu 
mi se cere să dansez sau să particip la spartul gheții într-un restaurant 
Hibachi, așa cum trebuia să fac la întâlnirile organizate de Amber. 
Îţi amintești că a vorbit despre asta în duminica de Paște? Cum eu și 
Amber ne puseserăm de acord să mergem la trei întâlniri în trei luni. 

— Îmi amintesc. 

Jake se lăsă pe spate în scaun și își puse mâinile pe coapse. Cel 
Înalt, Întunecat și Posomorât nu părea fericit. 

— Nu mi-a convenit deloc înțelegerea aia. 

— Crede-mă că nici mie. 

— Nu, nu te cred. 

— Eu sunt cea care a trebuit să meargă la trei întâlniri. 

— Eu sunt cel care a trebuit să aflu despre ele de la Bo. 

— O. 

Jake îi aruncă o privire provocatoare care o îndemna să aibă tupeul 
să spună că experiența ei fusese mai rea. 

— Oricum, continuă Lyndie, acum mi-am încheiat partea mea de 
înțelegere cu Amber datorită ţie. 

— Îţi place mai mult pizza asta decât meniul servit la restaurantul 
Hibachi? întrebă el. 

— Compania în care mă aflu e mai bună. 

Jake putea să o stârnească numai dintr-o privire. Întâlnirea asza 
era una de vis. 

— Îmi place de o mie de ori mai mult cina asta împreună cu tine. 

— Nu e prea slab luminat locul? 

— Lumina e fermecătoare. 

— Abia pot să te văd. 

— Exagerezi. 

— Strugurii — el arătă cu mâna înspre tavan — nu te deranjează? 

— Nicidecum. 

Lyndie se servi pe ea și pe Jake cu o nouă felie de pizza, apoi își 
înfipse furculița în salată, care includea atât brânză de capră, cât și 
ulei de măsline. 

— Cred că s-ar putea să-l scot pe Silver Leaf din cursa de sâmbătă, 
spuse Jake. 

Din senin, fără niciun avertisment. 

Lyndie se opri, apoi se îndreptă ușor de spate. 

— Poftim? 

— Nu am niciun motiv să-i încarc programul cu o cursă acum. Pot 
să-l înscriu într-o săptămână sau două. 

Gândurile lui Lyndie se învălmășiră. Nu! Nu, nu, nu. 

— Dar l-am pregătit în așa fel încât să fie în cea mai bună formă 
poimâine. 

— O să-l pregătesc din nou. 

— Acum e sănătos. E gata pentru cursă. Eu sunt gata. 

— Eu nu, spuse Jake. 

Lyndie se agăţase de promisiunea cursei următoare. Cu tot ce se 
petrecea cu Mollie în ultima săptămână, această cursă fusese singurul 
lucru bun. 

— Dorești să amâni din cauza lui Mollie? 

Jake o privi cu atenţie o clipă îndelungată, iar ochii lui căprui erau 
adumbriți. 

— Da. 

Lyndie nu-și putu da seama dacă el era întru totul sincer cu ea. 

— Jake, îţi promit că nu voi lăsa ca situația lui Mollie să-mi 
afecteze prestaţia. 

— Nu e nevoie să participi la cursa asta chiar acum, când ea e 
internată. 

— Dar Bo se gândește la viitor. El și Meg au programat cursele 
următoare care depind de cea de poimâine. 

— Nimic nu e bătut în cuie. 

Maxilarul lui putea foarte bine să fi fost sculptat din lemn. 

După ce timp de zile întregi nu fusese capabilă să schimbe 
ceva cu privire la sănătatea lui Mollie, Lyndie își dorea foarte mult 
să influențeze măcar acest lucru. Ea își puse cotul pe masă și își 
ridică palma în fața lui. Jake îi răspunse punându-și propria palmă 

deasupra palmei ei. Simpla atingere i se părea ca două jumătăţi ale 
aceluiași întreg care se unesc. 

După o clipă, el schimbă poziţia mâinilor lor astfel încât el îi ţinea 
acum palma pe masă. 

— Cursa asta mi-a oferit ceva de care să mă agăț cu bucurie, spuse 
Lyndie sinceră. E un eveniment fericit care compensează totul acum. 
Am nevoie de ea. 

— Înţeleg. 

Ca de obicei, Jake nu arătă prea mult din conflictul său interior. 
Doar gura i se crispă ușor, atâta tot. 

— Totuși, rămân de părere că ar trebui să amânăm. 

O voce interioară, care părea să fie intuiţia, îi șopti lui Lyndie că 
Jake făcuse alegerea cea bună, că risca să îl împingă prea departe. Nu 
îi dădu atenţie. Avea nevoie ca lucrurile să meargă așa cum voia ea. 

— Te rog să nu amâni cursa. Te rog, lasă-mă să călăresc. 

Degetele lui le strânseră pe ale ei cu putere. 

— Eşti sigură? 

— Sunt sigură. 

O umbră întunecă chipul lui Jake. 


pa: 


Douăzeci și patru de ore mai târziu, Lyndie termină o discuţie 
cu unul dintre doctorii lui Mollie pe hol și intră din nou în rezerva 
acesteia de spital. 

Fa se uită la Jake, care era ca vederea unei insule în mjlocul unei 
mări învolburate, îi oferea siguranță și pe deasupra mai era și chipeș, 
așa că avea la ce să se concentreze. Jake ocupase unul dintre cele două 
locuri ale canapelei de spital, stând cu cizmele încrucișate pe măsuța 
de cafea. Tinea computerul în poală. Lucrase în timp ce Lyndie îi 
citise cu voce tare lui Mollie. 

Încercase să-l convingă de vreo două ori, în ultimele ore, să 
părăsească spitalul. Urma să se trezească la fel de devreme ca ea 
mâine dimineață pentru cursa lui Silver. Jake avea nevoie de odihnă, 
iar Lyndie nu putea să nu se gândească la faptul că trebuia să fie și 
apărat de tristeţea situației cu Mollie. 

Până acum, se dovedise a fi foarte încăpățânat. Dumnezeu să-l 
binecuvânteze, Jake nu plecase. 

Chiar înainte ca Lyndie să ajungă la el, Jake își puse deoparte 
computerul și îi oferi braţul astfel încât ea să se poată cuibări lângă el. 
Își așeză capul pe pieptul lui, iar el o trase aproape. În timp ce Lyndie 
îi asculta bătăile inimii, liniștea o cuprinse precum o plapumă. Un 
simțământ de apartenență și de siguranță o ispiteau să cedeze și să 
plângă cât pentru toți cei douăzeci și șapte de ani în care își construise 
viaţa în jurul lui Mollie, cu toate neliniștile, dragostea și datoria de soră. 

Din timpul celor mai timpurii amintiri, Lyndie știa că era fiica 
cea sănătoasă, norocoasă, cea de la care toți aveau așteptări, fiica 
responsabilă pentru sora mai mică și mai vulnerabilă, Mollie. Încercase 
să apere sănătatea lui Mollie. Chiar încercase. Dar Dumnezeu era Cel 
care o ţinea în mâinile Lui pe Mollie, iar Lyndie nu știa dacă El avea 
de gând să o ia acasă de data asta. Această foarte reală posibilitate o 
îngrozea. 

Lyndie nu-i dezvăluise temerile. L-ar fi împovărat prea mult pe 
Jake, când toată situaţia de față îl solicita peste puterile lui, de proaspăt 
iubit. Ea își trase genunchii sub ea și se apropie mai mult de el. 

— Eşti obosită, spuse Jake. De ce nu dormi un pic? 

Lyndie era cea care trebuia să aibă grijă de el. Ea se lăsă pe spate 
îndeajuns de mult încât să-l privească în față. Odată i se păruse că 
ochii lui Jake erau reci. Acum vedea o asemenea înflăcărare în ei, încât 
simți cum roșeața îi cuprinde pielea. 

— O să dorm un pic mai încolo, când Mollie se va simţi mai bine. 

— Sunt aici. Rămân treaz și o supraveghez pe Mollie în locul tău. 

— Nu. Trebuie să te duci acasă și tu și... 

Lyndie își pierdu șirul gândurilor când Jake îi dădu o șuviță de păr 
de pe tâmplă. El îi așeză din nou capul pe umărul lui. 

— Poţi să ai încredere că o să te trezesc dacă intervin schimbări. 
Dormi. 

— Nu trebuie să faci asta pentru mine. 

— Ba nu, spuse el simplu, trebuie. 

Jake putea foarte bine să o fi salvat de un tren în viteză sau de o 
bandă de tâlhari. Însă nimic din lume nu l-ar fi putut face mai drag în 
ochii ei sau să o întărească mai mult decât asigurarea lui. 

Din clipa în care îl întâlnise pe Jake cel matur, se așteptase ca 
Dumnezeu să le folosească pe ea, pe Mollie și pe mama lor ca să îl 
vindece. Dar se părea că Dumnezeu îl folosea și pe el ca să vindece 
rănile inimii ei. 

Lyndie nu-și dăduse seama de asta până acum. Cum se poate 
să fi trecut cu vederea așa ceva? Jake era un profesionist când venea 
vorba să-și vindece caii. De fapt, prima dată când îl văzuse în acea 
după-amiază la Whispering Creek, Jake verifica starea de sănătate a 
unui cal de rasă rănit. 

— Eu voiam să fiu cea care te ajută, îi şopti Lyndie în materialul 
moale al cămăși lui. În schimb, tu ești cel care mă ajuţi pe mine. 

— Nu, frumoaso. Nu pot ajuta pe nimeni. 

Mâna lui, care o strângea în mod protector la pieptul lui și care 
o apăra de pericole, îi contrazicea vorbele. Atunci văzu acea simetrie 
perfectă. Dacă ea și Jake erau cu adevărat legaţi unul de altul, atunci 
bineînțeles că Dumnezeu intenţionase ca fiecare dintre ei să facă bine 
celuilalt. Lyndie să-i facă bine lui. Jake să-i facă bine lui Lyndie. 

Bineînţeles că Dumnezeu intenționase lucrul acesta. 

În tot timpul ăsta. 

uria oarbă, confuzia şi disperarea îl cuprinseră pe Jake. El era cel 
care ar fi trebuit să fie mort şi carbonizat. Nu puştiul. 
Se dădu înapoi, împiedicându-se. 

— Panzetti! strigă el, dar abia îşi putu auzi vocea răgușită. 

Doi dintre pușcașii marini din echipa lui alergară în direcția acestuia. 

— Asiguraţi-vă că cineva a chemat medicii, le strigă Jake. 

Ei ezitară, încuviințară din cap şi făcură cale întoarsă pentru a-i 
îndeplini ordinul. Jake alergă în josul drumului, uitându-se în stânga şi în 
dreapta. Nu putea respira cum trebuie din cauza lichidului din plămâni. 
Continuă să alerge. Nu văzu nimic. 

Unde erau Panzetti şi Scott? Jake își făcu drum printr-un tufis, iar 
sudoarea îi curgea pe o parte a feței. El se atinse, iar de pe degete i se 
scurgea sânge. Jake sângera şi mai mult din cauza unei răni din coapsă şi 
din partea dreaptă. 

Un sunet îi ajunse în cele din urmă la creier. Strigăte. Cineva îi striga 
numele. Disperat, el îşi făcu loc prin vegetatia deasă. 

Dădu peste corpul lui Justin Scott. Era întors cu fata în Jos şi 
nemiscat. Cu inima la gât, Jake puse o mână pe umărul lui Justin şi 
îl întoarse uşor pe spate. Descoperi un lac de sânge care se scurgea în 

praf. O parte din braţele lui Justin şi pieptul îi fuseseră spulberate. Și 
acesta era mort. 

Mort. Constientizarea acestui fapt îl făcu să simtă fiori reci în vene şi 
în membre. Ametit fizic şi mental, Jake merse mai departe. Auzise tipete, 
tipete care nu veniseră de la Scott. Sudorea îi intra în ochi. Nu avea destul 
aer, iar Panzetti era tot de negăsit. 

Rob nu ar fi putut fi aruncat atât de departe. Jake se întoarse la locul 
accidentului într-un unghi diferit. În sfârșit, văzu cum ceva se mișcă 
și alergă în direcția aceea. Se prăbuşi la pământ, aterizând în palme. 
Dezgustat de el însuși, Jake se forță să se ridice din nou în picioare şi să 
meargă. În Sfârşit, îşi găsise prietenul. 

Jake se îndreptă spre el în genunchi, punându-și imediat cotul sub 
umărul lui Rob pentru a-l sprijini. Jake văzu durere şi ceva care semăna 
cu resemnarea pe chipul înnegrit de funingine al lui Panzetti. 

— Mă bucur să te văd, frate, spuse Panzetti. 

— Și eu. 

— Arăti cumplit. 

O umbră de zâmbet se ivi pe fata lui Panzetti înainte ca acesta să se 
schimonosească de durere. El îşi întinse mâna, iar Jake i-o strânse. 

Jake aruncă o privire spre trupul lui Panzetti. Uniforma camaradului 
său era arsă şi ruptă în bucăţi în unele părți. Picioarele lui... nu mai erau 
de la coapse în jos. Mai mult sânge. Prea mult sânge... 

— N-o să supravietuiesc, spuse Panzetti. 

— Ba da. O să pun un bandaj de compresie pe picioarele tale. 

Când Jake vru să se miște, Rob îl trase înapoi. 

— Ajşteaptă. 

Jake se opri, încercând cu disperare să se gândească. Ce ar putea să 

folosească drept bandaj de compresie? Ar avea nevoie de — 

— Ne-a lovit un dispozitiv exploziv artizanal, spuse Rob. 

Jake încuviință din cap. 

— Își Jur că eram cu ochii în patru să nu fue vreun pericol în preajmă. 

Vehiculul lui fusese primul din convoi. Jake fusese cel responsabil să 
zărească orice mic indiciu al vreunui dispozitiv exploziv. 

— N-am văzut nimic. 

— Știu, omule. 

Rob îi strânse mâna lui Jake pentru a-i atrage atenţia. 

— Vreau să îi transmiti ceva soției mele din partea mea. 

Haosul din urechile lui Jake îl făcea să îi fie greu să audă cum trebuie. 
Se luptă să se concentreze. 

— Spune-i că ea este cel mai bun lucru...care mi s-a întâmplat 
vreodată şi că îmi... îmi pare rău şi că o iubesc. 

Spune-i tu asta, vru Jake să urle. În schimb, el îşi privi în fată 
Prietenul. Aceasta era cea de-a treia misiune a lor împreună. Atât de multi 
ani şi atâtea amintiri. 

— O să-i spun. 

— Spune-le copiilor mei că tati — Panzetti se înecă şi tuşi. Ochii i 
se umplură de lacrimi, dar el dădu din cap ca să şi le şteargă, hotărât să 
termine ce avea de spus. 

— Spune-le că tati îi iubeste. Că... îi... voi iubi întotdeauna. 

— În regulă. 

— Crezi că poti să-ți aminteşti toate astea sau eşti doar un băietaş 
frumos? 

Panzerti râse uşor şi trist. Respiratia îi deveni tot mai întretăiată. 

— Pot să-mi amintesc. 

— Bun. 

Jake văzu mişcare cu coada ochiului. El se uită în sus şi văzu un 
elicopter CH-46 pe cer. 

— Vin medicii. 

— Nu mă simt... atât de bine, omule. 

Rob își închise ochii. 

— Poti să mă laşi jos? 

ÎI cobori uşor, iar mâna lui i-o ţinea încă pe a lui Panzetti. Simţea 
cum mâna prietenului său devine tot mai slăbită. 

— Vin medicii, repetă Jake. Aproape că sunt aici. Rezistă. Am să caut 
un bandaj de compresie şi ei ne vor scoate de aici. 

— Nu-fi face griji, vorbi Rob neclar. E în regulă. 

— Panzetti. 

Prietenul lui expiră îndelung. Apoi nimic. Viata i se sfârşi. 

Nu. 

Negarea îl străpunse pe Jake. Verifică pulsul lui Rob. Nimic. Se ridică 
în picioare, punându-și palmele unite pe pieptul lui Rob pentru a începe 
procedurile de resuscitare, numărând cu voce tare pentru a se putea concentra. 

O parte din el ştia că totul era în zadar, că era prea târziu. Dar Jake 
nu se putea opri. Nu era prea târziu. Jake nu avea să permită să fie prea 
târziu. 

Jake se trezi brusc și se ridică în capul oaselor, respirând cu greutate 
ca și cum se îneca. Lumina slabă din baie dădea la iveală patul său, 
fereastra, dulapul. 

Își acoperi fața cu mâinile, aplecându-se. Coapsa și partea dreaptă 
îl dureau la fel ca în vis, era o durere fantomă. Nu mai exista demult. 
Sudoarea îi acoperi pielea, iar frisoanele îi cuprinseră trupul. 

A fost un coșmar. Nu mai ești acolo. Eşti acasă în Holley. Asta s-a 
întâmplat acum opt ani, Jake. A fost doar un coşmar. 

Jake se apucă de cap, încercând să simtă ceva, să se ancoreze în 
prezent. Coşmarul se repetase de foarte multe ori de-a lungul anilor. 
De fiecare dată când se trezea, trebuia să se împace cu faptul că Rob 
Panzetti, Justin Scott şi Dan Barnes erau morți. Erau tot morți. Iar 
el nu putea schimba nimic în privința asta. Ura faptul că nu putea 
schimba nimic. 

Vina, întunecată și împovărătoare, îl cuprinse. 

O amintire cu Lyndie, în grajdul de la Lone Star, se ivi în mintea 
lui. Fa îi zâmbea și îl arăta cu mâna pe Silver Leaf, care își revenise 
după o boală care ar fi trebuit să-l doboare. În viaza asta, îi spusese, 
întotdeauna există motive pentru speranță. 

Chiar așa? Se gândi Jake cu amărăciune. Nu i se părea așa în 
această zi, deoarece azi era ziua în care Lyndie participa la cursă cu 
Silver Leaf. Era pe punctul de a o pune pe Lyndie, singurul motiv de 
speranță, în pericol. 

Furios, Jake dădu cuverturile la o parte și se duse în baie. Apa se 
încălzise abia pe jumătate înainte ca el să se bage sub duș. El fixă cu 
privirea cicatricea albă și subțire de pe piciorul lui, iar apoi cicatricea 
de o parte a abdomenului. Ambele erau la fel de permanente la fel ca 
cea de pe chipul lui. Uneori își dorea ca rănile lui să fi fost mai grave. 
Asta ar fi scos mai bine în relief distrugerea sa interioară. Dacă ar fi 
suferit leziuni cerebrale, și-ar fi trăit restul vieții fără să fie conștient 
de ceea ce i se întâmplase. Dacă ar fi fost țintuit într-un scaun cu 
rotile, dacă n-ar mai fi avut picioare, atunci poate că vina n-ar mai fi 
avut atâta putere asupra lui. 

Jake își cobori capul, lăsând ca apa să i se prelingă pe ceafă. El 
nu mai avusese coşmaruri de când urmase sfatul lui Karen de a 
retrăi amintirile. Nu era greu să-ți dai seama de ce avusese din nou 
coșmarul în seara asta. Jake stătuse în pat două ore înainte să adoarmă, 
privindu-și ceasul, înnebunit de grijă cu privire la cursa lui Lyndie, 
înainte să adoarmă în cele din urmă în jurul orei unu. Acum era ora 
patru. 

După ce își şterse cu prosopul corpul și părul, Jake își puse o 
pereche de pantaloni de trening. Apoi se opri și își puse palma pe 
partea de sus a dulapului său, iar suprafața era netedă și rece. 

De obicei nici măcar nu se uita în direcţia sertarului din colțul 
de jos al dulapului său, cu atât mai puțin nu-l atingea. Lucrurile 
dinăuntru îi aminteau de dispozitivul exploziv, iar Jake petrecuse 
multă vreme evitând tot ce îi putea aduce aminte de așa ceva. 

Astăzi... astăzi, totuși, dorea să își amintească. 

Îngenunchind, Jake îşi puse mâna pe mânerul sertarului și respiră 
sacadat. Apoi trase de el. 

Neliniștea îl năpădi. Ar trebui să închidă la loc sertarul — nu. 
Trebuie să-ți amintesti, Jake. L-ai spus lui Lyndie că poate să îl călărească 
pe Silver Leaf azi. Nu te mai ascunde. Aminteste-ti. 

Inima începu să îi bată cu putere. O fotografie a detașamentului 
pe care îl comandase în acea ultimă misiune se afla deasupra celorlalte 
obiecte. În poză, Panzetti rânjea la cameră. Barnes arăta ca și cum 
încerca să impresioneze pe toată lumea cu maturitatea lui, deși nu era 
deloc matur. Scott stătea cu fața la fotograf, relaxat și inteligent. Jake 
își amintea și de ceilalți băieți din poză. Își aminti de poveștile lor, 
poreclele și personalitățile lor. Chipul lui Jake arăta tânăr și neted fără 
acea cicatrice. El se simți ca și cum ar fi fost o altă persoană față de 
bărbatul care fusese atunci, ca și cum Jake n-ar fi fost acela care fusese 
prezent în fotografie, ci un străin. 

Sub poză se aflau plăcuțele lui de identificare și sub ele, 
uniforma lui. Lăsă uniforma neatinsă și se ridică să se așeze pe 
marginea patului său, cu poza lângă el și cu plăcuțele în mâini. 
Jake se încruntă văzând literele și numerele familiar inscripționate 


pe ele. 

JAKE R. O POS 
4343 

USMC M 
CHRISTIAN 


Metalul părea uzat, dar nu era murdar. Cineva curățase funinginea, 
sudoarea și sângele. Aproape că i se părea că nu era bine că etichetele 
arătau atât de curate. Ele trebuiau să arate oribil. Dar fuseseră spălate 
și lustruite. Așa cum fusese și el. Ca și cum conta exteriorul. 

Situaţiile în care se aflase Jake cu aceste plăcuţe legate de gâtul lui 
îi veniră în minte, iar își aminti mirosurile, temperatura, priveliștile 
Irakului și ale Afganistanului. Îngrijorarea îi crescu și începu să 
respire mai repede. 

Cu tot succesul lui din fosta carieră, aceste plăcuţe de identificare 
reprezentau un simbol al celui mai mare eșec al lui. În cele din urmă, 
sergentul Jake R. Porter, USMC, CHRISTIAN, nu fusese în stare 
să-și țină în viață camarazii. Nu-l adusese pe Panzetti înapoi acasă la 
soția și la copiii acestuia. Scott nu avusese niciodată șansa de a obține 
o diplomă în psihologie. Barnes nu se mai întorsese la iubita lui și nici 
nu mai apucase vârsta de nouăsprezece ani. 

Jake nu văzuse lanţul dispozitivelor explozive, așa că niciunul 
dintre aceștia nu supraviețuise. Ce motiv ar avea să creadă că Lyndie 
va supraviețui în cursa de azi? 

După tot ce se petrecuse în Irak, Jake nu mai crezuse că va mai 
iubi vreodată. Dar o iubea. Cu un devotament de nestrămutat. O 
iubea mult mai mult decât orice altceva sau mult mai mult decât se 
credea el în stare s-o facă. 

Cum se ajunsese aici? Noaptea trecută, Lyndie se așezase lângă 
el pe canapea și adormise, iar Jake o ţinuse în brațe. Ea se aflase în 
siguranță. Și azi el o punea pe unul dintre caii lui ca să facă ceva atât 
de periculos precum a fi jocheu? De ce oare lui Lyndie îi plăcea atât 
de mult să fie jocheu? De ce Silver Leaf nu alergase pentru Elizabeth? 
De ce nu renunţase Lyndie la cursa asta? Sora ei...biata ei soră era la 
un pas de moarte. 

Jake strânse în mână plăcuțele, iar metalul îi intră în palmă. Era 

antrenorul de la Whispering Creek. Avea puterea de a o pune pe tușă 
pe Lyndie. Instinctele lui o luară razna, spunându-i să îl scoată pe 
Silver Leaf din cursă. Ar fi făcut asta cu zile în urmă dacă ar fi avut 
puţină încredere în propriul raționament. 

Lyndie credea că era jocheul potrivit pentru Silver Leaf, iar cel 
mai de încredere consilier al lui Jake, Bo și administratorul său erau 
de acord. Prestaţia ei îi dovedise abilitatea. Nu se puteau pune la 
îndoială îndemânarea sau experiența ei. 

Toată săptămâna, Jake urmărise comportamentul personalului său 
față de Lyndie. Se bucuraseră pentru ea și agreau ideea de a fi jocheul 
lui Silver Leaf. Jake simțea exact opusul, ceea ce îl făcea să-și pună 
întrebări în privința capacităţii lui de a lua decizii înțelepte în ceea ce 
o privea pe Lyndie. 

Jake nu credea că era în stare să gândească rațional în privința ei. 

Avea de gând să-și urmeze instinctul și să nu o lase să-l călărească 
pe Silver Leaf? Sau avea să se bazeze pe raționamentul lui Lyndie și 
al celorlalți? Ei aveau minţile întregi, nu ca el. 

Totuși, ei nu o iubeau la fel cum o iubea Jake. 

Și nu puneau siguranța ei mai presus de orice altceva în lume. 

— Ce zici de un galop pe cinste ca să le arătăm celorlalți concurenți 
cum stă treaba? Intri în joc, Silver? 

Lyndie îl mângâie cu drag pe calul de rasă. 

— Intră, răspunse Zoe, aplecându-se să ajusteze legătura de pe 
unul dintre picioarele din spate ale lui Silver. 

Lyndie purta însemnele specifice pentru Whispering Creek, casca 
și restul uniformei de jocheu. Cu mai puțin de un minut în urmă, 
ajunsese la padocul unde se înșeuau caii și îi găsi pe Silver și pe Zoe 
aşteptând-o, dar nici urmă de Jake. Ea cercetă din priviri locul. 

— Ziceai că Jake era chiar în spatele tău? 

— Da. O să ajungă. 

Întârzierea lui Jake i se păru ciudată lui Lyndie, dar nu întru totul 
neobișnuită. Antrenorii aveau un program încărcat, își înscriau caii la 
cât mai multe curse neținând cont de zile. 

— Cum stă treaba cu Andrew? întrebă ea. 

Zoe şi studentul de la Medicină Veterinară își trimiseseră mesaje 
continuu și se întâlniseră de vreo două ori. 

Zoe oftă îndrăgostită. 

— Totul merge perfect cu Andrew. Avem de gând să... 

Să ne împletim cosițe franțuzești? se gândi Lyndie. Să dansăm pe 
o melodie irlandeză? 

— Aveţi de gând să...? vru să ştie Lyndie. 

— O. Să ne întâlnim la sfârșitul săptămânii. M-am oferit să îi fac 
un tur al fermei de la Whispering Creek, iar el a zis că i-ar plăcea, 
ceea ce în ochii mei e ca și cum ar spune că vrea să se însoare cu mine. 

— Da, sigur. 

— E înalt, Lyndie. 

— Am observat. 

— Și are cel mai simpatic zâmbet, va fi veterinar și - bineînţeles — 
că iubesc animalele așa că — evident — suntem perfecţi unul pentru 
celălalt. 

— Cu siguranță. Mă bucur pentru tine, Zoe. 

— Eu mă bucur pentru tine de pe acum, fiindcă știu că tu și Silver 
Leaf veți câștiga cursa asta. 

Jake apăru în raza ei vizuală. 

Lyndie fu ușurată și simţi un fior de plăcere văzându-l cum se 
apropie. 

— Bună. 

În loc să îi răspundă, el o luă de cot și o trase în colțul din spate al 
grajdului. Se întoarse cu spatele la spectatori, astfel încât Lyndie să 
nu fie văzută de aceștia. 

— Nu trebuie să faci asta, spuse Jake. 

— Ce, să port însemnele astea? Lyndie zâmbi, tachinându-l în 
mod intenţionat pentru a mai îndulci expresia serioasă de pe fața lui. 
Bineînţeles că trebuie. Toti jocheii de la Whispering Creek le poartă. 

— Tu nu ești unul dintre jocheii de la Whispering Creek. 

Cuvintele lui căzură ca un bolovan peste Lyndie, iar zâmbetul îi 
păli. Îngrijorarea amenință să îi zdruncine încrederea. 

— Bineînţeles că sunt. Sunt jocheul lui Silver Leaf. 

— Pentru mine ești mai mult decât atât. 

— Iar tu pentru mine ești mult mai mult decât antrenorul lui 
Silver Leaf. Dar asta nu înseamnă că noi nu putem fi și jocheu și 
antrenor. Suntem şi jocheu şi antrenor. 

Jake își încrucișă braţele pe piept, iar trupul i se încordă. Când 
oamenii erau îndureraţi, se comportau exact ca Jake în acest moment, 
deveneau rigizi pentru a se putea aduna. Lyndie nu știa dacă Jake era 
furios pe ea pentru că îl convinsese să o lase să călărească sau dacă era 
furios pe el însuși fiindcă permitea acest lucru. Probabil că ambele 
variante erau valabile. Dar Jake avea să se convingă. Silver Leaf avea 
să câștige cursa asta. 

— Jochei, pe cai! vocea judecătorului de la padoc reverberă în aer. 

Buzele lui Jake se aplatizară. 

— Vorbesc serios, Lyndie. Nu trebuie să călărești. 

Doamne, discursurile lui motivaţionale înainte de cursă adresate 
jocheilor aveau nevoie de niște ajustări. Jake trebuia să o încurajeze 
și să îi dea sfaturi în ultimul moment. Își aminti că și înaintea cursei 
anterioare se purtase în același fel, asigurând-o că nu era obligată să 
călărească. 

— Nu trebuie, spuse Lyndie, dar o voi face. Sunt pregătită pentru 
cursă, și la fel e și Silver. Bucură-te de întrecere. Ai să vezi că o să 
câștige. 

Chipul lui Jake deveni rece și gol. Se retrase cu un pas înapoi 
când ea își dorise să-l asigure că totul va fi în regulă doar cu o simplă 
atingere a mâinii ei pe braţul lui Jake; se închisese în el. Nu mai exista 
între ei acea apropiere de noaptea trecută. 

Reacţia lui o panică pe Lyndie. Cu siguranță că...lui Jake avea 
să îi treacă furia. Îl iubea și nu voia să facă nimic care să pună în 
pericol relaţia lor, dar Jake era cel care se înșela. Se comporta irațional. 
Lyndie fusese înscrisă în cursa asta în urmă cu câteva zile. La fel ca 
data trecută, cursa se va desfășura fără nicio problemă, ea va fi teafără 
și nevătămată, Silver va excela, iar Jake își va reveni în fire. Relaţia lor 
va fi bine. 

— Jochei, pe cai! Judecătorul de la padoc se îndreptă spre boxa lor. 
El îi privi nerăbdător pe cei doi. 

Lyndie îl observă pe Jake, iar inima i se strânse deoarece nu era 
bine să lase lucrurile nerezolvate între ei. 


324 


El nici nu se mișcă și nici nu spuse vreun cuvânt. 

Lyndie se îndreptă spre Silver. Zoe o ajută să îl încalece. 

E în regulă, Lyndie. Jake o să-și revină. Spectatorii de pe margini 
îi priviră cum trec pe lângă ei. Pozi să clarifici tot ce trebuie clarificat 
cu Jake după cursă. Defilarea prin faţa tribunelor trecu ca prin ceață. 
Trecutul lui l-a făcut să devină mult prea îngrijorat. Asta-i tot. Numai 
că nu părea să fie un lucru lipsit de importanță. O presimţire rea o 
năpădi pe Lyndie, în contrast clar cu albastrul senin și vesel al cerului. 

Era aproape timpul să înceapă cursa. Întârziase din cauza lui Jake 
în padocul unde se înșeuau caii, iar acum avea să piardă timp prețios 
ocupându-și gândurile tot cu el. Lyndie avea o cursă de câștigat. Nu 
își permitea să-și distragă atenţia cu alte lucruri. Hotărâtă, își puse 
ochelarii de protecție. 

De îndată ce îl așezară pe Silver Leaf la poartă, Lyndie intră în 
rutină. Verifică detaliile pe care le învățase pe de rost și își imagină — 

Se dădu startul. Exact ca data trecută, Lyndie îl lăsă pe Silver Leaf 
să alerge în ritmul lui în vreme ce restul cailor o luară cu mult înainte. 
Vântul o bătea în față. Ea se concentră mai tare și investi tot ceea ce 
învățase, tot ceea ce simțea în legătură cu Silver Leaf, fiecare strop 
din talentul ei de la Dumnezeu în cursa asta. 

Silver Leaf alerga perfect. Avea o fluiditate perfectă. O putere 
incredibilă. Alergătorii din față se distanțară cu mult de ei în 
comparaţie cu prima cursă, așa că Lyndie se hotări să îl îmboldească 
pe Silver să-și mărească viteza mai devreme decât data trecută. El 
răspunse imediat. 

În ultima parte a cursei, Silver trecu nemilos pe lângă competitorii 
săi până când mai rămăsese un singur cal în fața lor. Lyndie îl 
îndemnă insistent pe Silver să gonească și mai tare, dar, de data asta, 
el nu răspunse. Lyndie simți cum Silver obosea. 

Caii foarte buni păreau să ştie exact unde anume se termina cursa, 
ceea ce era foarte adevărat în cazul lui Silver Leaf. În clipa în care 
el trecu peste linia de final pe locul al doilea, Silver încetini fără ca 
Lyndie să trebuiască să îl direcţioneze. 

Lyndie își relaxă mușchii, deși gândurile i-o luară razna. Făcuse 
oare o greșeală, determinându-l să-și mărească viteza atât de devreme 
în cursă? Fra posibil să-l fi forțat prea mult încât să îi fi cauzat 

probleme. Se prea poate ca Lyndie să-i fi epuizat toată energia prea 
devreme. 

Sau poate că Silver nu avea atât de multă energie azi. Bazându-se 
pe tot ceea ce știa despre Silver și modul în care se desfășurase cursa, 
crezuse că făcuse această mișcare la momentul oportun. Dacă Silver 
ar fi avut nivelul lui obișnuit de energie, ar fi câștigat cursa. Dar el nu 
se ridicase la înălțimea așteptărilor azi, probabil din cauza bolii sale 
recente. Uneori efectele subtile ale bolii persistau chiar și după ce 
calul se însănătoșea. Probabil că Silver mai avea nevoie de vreo câteva 
săptămâni pentru a-și intra în formă. 

Lyndie mângâie gâtul lui Silver. Cu toate acestea, el alergase într-o 
cursă impresionantă. Locul doi nu era ceva de lepădat atunci când 
te confruntai cu competitori duri. Toți cei care pariaseră pe Silver 
nu aveau să-și piardă banii. Numai că.. Lyndie nu se putu abține să 
nu se simtă ușor dezamăgită. Își dorise să adauge o nouă victorie 
în palmaresul calului preferat, antrenat de bărbatul pe care îl iubea. 
În padocul unde se înșeuau caii, îi spusese lui Jake că Silver avea să 
câștige cursa. Nu se ținuse de cuvânt. 

Duse calul la Zoe, spunându-și că era mai aspră cu ea însăși decât 
avea să fie Jake. El era un antrenor foarte cinstit. Cu siguranță că 
prestația ei fusese îndeajuns de bună încât să îi placă. 

Totuși, atunci când Jake nu veni să o întâmpine după cursă, 
optimismul lui Lyndie începu să se destrame. Stătu de vorbă cu Meg 
și Bo, care erau amândoi mai mult decât satisfăcuți de rezultatul lui 
Silver şi al ei. 

Zoe îl escortă pe Silver la hambarul de testare. Lyndie se ocupă de 
verificarea greutății, așa cum se cerea după cursă, apoi rămase singură 
aproape de intrarea în camera jocheilor. Nu voia să intre și să-l piardă 
din greșeală pe Jake. La urma urmei, putea să-și facă apariția oricând. 

Trecură zece minute. Apoi încă zece. Lyndie trebui să recunoască 
în cele din urmă că Jake nu avea să vină. Înăbușindu-și dezamăgirea, 
ea merse înăuntru. 

Ceilalți jochei și valeții lor o felicitară în timp ce trecu pe lângă ei. 
Cuvintele lor binevoitoare nu aveau însă niciun efect asupra ei. 

— Mulţumesc. 

Fa se forță să le zâmbească pe cât de bine putea. 

— Vă mulțumesc tuturor. 

Ceva nu era deloc în ordine cu Jake, altminteri ar fi stat de vorbă 
cu ea după cursă. 

Lyndie făcu un duș și se îmbrăcă cu hainele pe care le împachetase: 
un maieu ivoriu, cerceii rotunzi, blugi potriviți. Apoi își uscă părul, 
puse echipamentul de călărie în geanta ei și porni în căutarea lui Jake. 

Întâi îl căută la clubul de echitație și în celelalte locuri publice 
dimprejur. Cum nu-l găsi, se îndreptă spre jeepul ei. Bănuia că deja 
ar fi putut părăsi proprietatea de la Lone Star. Așa că, atunci când 
se apropie de grajdul lor, de lângă pistă, fu ușor surprinsă să îi vadă 
camioneta la locul ei obișnuit. 

Lyndie parcă și stătu așa preţ de o clipă, cu mâinile pe volan. 
Văzând că Jake nu plecase de la fermă, pricepuse că ar fi putut să se 
deranjeze să-și facă apariţia după cursă. De dragul lui Meg și al lui 
Bo. De dragul lui Silver Leaf. De dragul ei. 

Fa nu-l înțelegea. Ce îl împiedicase să vină? Nu-și putea imagina 
ce anume se produsese în inima sau în capul lui fie înainte de cursă, 
când Jake fusese atât de posomorât, fie după cursă, când el o părăsise 
și o lăsase să înnebunească de grijă din pricina lui. Totuși, era clar că 
ceva nu era în regulă. Ar fi bine să fie rezervată. Jake era rănit. 

Fra un bărbat în toată firea! Faptul că era rănit nu era o scuză ca 
Jake să fie un mitocan toată viața. Lyndie își închise ochii și se rugă 
lui Dumnezeu pentru pace și înțelepciune. Dar sincer vorbind, în 
timp ce intră în hambar, nu se simți nici plină de pace, nici înțeleaptă. 
Se simţea numai supărată și nedumerită, îi era teamă și avea nevoie 
de răspunsuri sincere. 

Nu era nimeni acolo în afară de un grăjdar, ceea ce însemna că 
avea să-l găsească pe Jake în micul birou din hambar. Se duse acolo 
și deschise ușa larg. 

ake stătea la biroul său. Computerul, un vraf de acte și orarul 
curselor de cai erau în faţa lui. Încă purta pălăria lui marca 
Stetson. Dedesubtul ei, Jake o fixă cu privirea, iar ochii lui 
căprui cu gene lungi erau la fel de ostili și de distanți ca atunci când 
ea îl părăsise în padocul unde se înșeuau caii. 
Lyndie se opri chiar în pragul micii încăperi. Jake se ocupa de 
hârtii? Ea deveni şi mai frustrată. 
— Silver Leaf a ieșit pe locul doi. 
— Știu. 
— Ai urmărit cursa? 
El încuviință o dată din cap. 
— De unde? 
— Pe ecranul unui televizor din interiorul clubului de echitație. 
— De ce n-ai stat împreună cu Meg și Bo în tribună? De ce nu ai 
venit la noi după cursă? 
Jake se ridică în picioare și o observă cu atenţie o bună bucată de 
timp, în care el se luptă cu emoțiile. 
— Eşti concediată. 
Jake rosti aceste două cuvinte în mod irevocabil. 

Lyndie fu şocată. Îi luă câteva clipe ca să înceapă să conştientizeze 
ceea ce îi spusese Jake și să-și regăsească vocea. 

— Poftim? 

— Eşti concediată. 

Concediată? Lyndie îl iubea și avea încredere în el, iar Jake o 
concedia acum? 

— De ce? 

— L-ai îmboldit prea repede. Greșeala ta l-a făcut pe Silver Leaf 
să piardă cursa de azi. 

Fiecare cuvânt o lovi ca o săgeată. Cele fizice ar fi rănit-o mai 
puţin. Ce — ce se întâmplase cu încrederea lui în ea? Avea de gând să 
se întoarcă împotriva ei din cauza unei mici greșeli? Până și simplul 
fapt că Jake se gândea la așa ceva părea o trădare. 

— Am revăzut cu ochii minţii desfășurarea cursei din nou și din 
nou, spuse Lyndie, iar vocea îi tremura ușor în timp ce se străduia 
să-și păstreze calmul. Instinctele mele m-au făcut să-l îmboldesc 
exact la momentul potrivit. Se poate să fi fost prea devreme. Dacă așa 
au stat lucrurile, îmi pare foarte rău. Voiam să câștige azi la fel de mult 
ca toți ceilalți de la fermă. 

Expresia lui Jake rămase inflexibilă. 

— Te rog să mă crezi când îţi spun, continuă ea, că Silver n-a 
fost întru totul în apele lui azi. Nu a avut același nivel de energie din 
trecut. Poate că boala l-a afectat mai mult decât ne-am dat seama. 

— Destul. Am terminat discuţia. 

Lyndie își îndreptă postura. 

— Nu. Cu siguranță că n-am terminat. 

— Poţi să pleci. 

Lyndie simţi că rămâne fără aer. Mâinile îi tremurară. Furia și 
indignarea o cuprinseră precum o vâlvătaie. Îl voia înapoi pe bărbatul 
care o ţinuse în brațe cu o seară în urmă și care o veghease pe sora ei 
în timp ce ea dormise. Lyndie nu pricepea schimbarea asta bruscă de 
atitudine. Ea nu trecuse niciodată brusc de la o stare la alta. Emoţiile 
ei erau puternice și reale. 

Uită-te la el, Lyndie. Stai puțin şi calmează-te şi uită-te la el cu 
adevărat. Ce văzuse pe chipul lui îi întărise convingerea și emoţiile 
lui erau puternice și reale. Jake nu era o persoană ușor de citit. Era 

profund și sincer. Da, se închisese în el. Dar asta nu însemna că 
sentimentele lui față de ea se schimbaseră. 

Obrajii lui Jake se îmbujorară, făcându-i cicatricea să pară și 
mai palidă și mai urâtă. Lyndie învățase să privească dincolo de 
mecanismele lui de apărare, vedea că îi ascundea anumite lucruri. 

— Cursa de azi nu e singurul motiv pentru care ești furios, nu-i 
așa? 

El se strâmbă la ea aproape sfidător. 

Gândește-te, Lyndie. Jake fusese tulburat chiar și înainte ca să-l 
încalece pe Silver Leaf. 

— Eşti furios pentru că te-am convins să-l lași pe Silver Leaf să 
alerge când tu voiai să-l scoţi din cursă? 

— Nu. 

Lyndie nu îl credea pe deplin. 

— Are vreo legătură cu sora mea? 

La pizzerie, Jake îi spusese că nu voia ca ea să călărească din 
pricina lui Mollie. 

— Nu. 

— Atunci de ce? Ce s-a schimbat de aseară și până acum? 

Jake era neînduplecat și chipeș într-un mod sever, iar ochii lui 
aveau din nou acea expresie rece și fantomatică. Nu! Lyndie nu 
suporta gândul că Jake se întorcea la vechile obiceiuri. Nu știa cum 
să oprească acest lucru sau cum să-l facă să înțeleagă. Să-l scuture? 
Să-l sărute? 

Expresia de pe chipul lui o avertiză să păstreze distanța. 

— Spune-mi, Jake. Te rog. Vocea lui Lyndie tremură. Faptul că își 
arăta slăbiciunea o înfuria. Putem rezolva problema, îți promit, dacă 
ai încredere în mine. 

— Ţi-am spus tot ce trebuia să știi atunci când ai intrat pe ușă. 
Te concediez pentru că nu ești o călăreață îndeajuns de bună. [i-am 
oferit o şansă. Dar ai ratat-o. 

Între ei se lăsă o tăcere teribilă. Ochii lui Lyndie se umplură de 
lacrimi. O zdrobea faptul că Jake credea că nu era o călăreață îndeajuns 
de bună. Tocmai el, care era calificat să îi aprecieze valoarea, persoana 
pe care ea o respecta cel mai mult și de care îi păsa cel mai mult. 

— Meg nu o să te lase să mă concediezi, reuși Lyndie să spună. 

— Nu Meg e cea care ia deciziile. Eu sunt cel care decid aici. Și 
m-am hotărât deja. 

— Ea şi Bo sunt de acord să fiu jocheul lui Silver Leaf. 

— Dacă Meg și Bo au vreo problemă cu modul în care eu conduc 
lucrurile, pot să discute cu mine. 

— Jake, şopti ea. 

Fl nu se îmblânzi. Dimpotrivă, Jake păru că devine și mai 
defensiv. 

De ce se purta așa cu ea? De ce voia să dărâme tot ceea ce 
construiseră încetul cu încetul? Lyndie îl iubea, dar nu mai zărea 
nicio urmă de iubire în ochii lui pentru ea. Doamne, strigă ea în sinea 
ei. Jake o rănise și îi spulberase toate speranțele, și pe deasupra o și 
înfuriase. O înfuriase de-a binelea. 

Jake știa cum să arunce priviri urâte, dar nu era singurul. Lyndie îi 
răspunse cu propria ei căutătură, apoi trânti ușa de la birou în urma ei. 

Jake se prăbuși în scaunul său de la birou, aplecându-se imediat și 
îngropându-și fața în mâini. Schimbul de replici cu Lyndie îl epuizase, 
îl slăbise de puteri. Nu știuse dacă avea să o ducă până la capăt. Dacă 
discuția mai dura un pic, Jake n-ar mai fi fost în stare să reziste. 

Lacrimile amenințau să îi inunde ochii. Încercă din răsputeri să 
se concentreze asupra respirației, inhalând și expirând. Jake nu știa ce 
era mai rea, durerea sau disperarea. 

De ce revenise Lyndie în viaţa lui? De ce trebuia să aibă optimismul 
acesta naiv? De ce trebuia să fie atât de curajoasă? Nu-și mai dorea 
alți oameni buni și curajoși în viaţa lui. Cei buni și curajoși muriseră. 

Jake știuse de la ora patru dimineaţa că ar trebui să îl scoată pe 
Silver Leaf din cursă, dar nu fusese sigur de propria lui judecată și îi 
permisese lui Lyndie să călărească. 

Se văzuse nevoit să înalțe un zid între el și Lyndie în mintea lui, 
înainte de cursă, în interiorul padocului unde se înșeuau caii, doar 
ca să supravieţuiască. Chiar și așa, dacă era să fie sincer, aproape că 
pierduse bătălia cu el însuși, în lăuntrul clubului de echitație. În timpul 
cursei stătuse cât mai departe de televizor, cu mâna pe mânerul ușii, 

gata oricând să părăsească incinta. În acele momente, se zrâse pe sine 
pentru că nu-și urmase instinctele și nu o scosese din cursă. 

Lyndie credea că el era furios pe ea. Adevărul? Jake era furios pe 
el însuși. 

Spune-mi, Jake. Te rog. Putem rezolva problema, îti promit, dacă ai 
încredere în mine. 

Voise să recunoască faptul că el era cel care nu se putea împăca cu 
ideea ca Lyndie să fie jocheu, mai degrabă ar muri decât să o lase să 
se rănească sub supravegherea lui. Nu-i spusese, deoarece îi era rușine 
și pentru că...pentru că o parte din el se temuse că Lyndie avea să 
accepte sinceritatea lui și implicit pe el. Fa avea o inimă atât de mare 
și de generoasă încât poate că l-ar fi iubit oricum. 

Jake nu fusese în stare să-și asume acel risc. Nu era drept ca el să 
își trăiască viața alături de Lyndie în timp ce camarazii lui putrezeau 
în cosciugele lor. Nu găsea nicio justificare în mintea lui pentru ce 
făcuse. Într-un mod bolnăvicios, starea lui deplorabilă din clipa asta 
i se părea corectă. Ca și cum ar fi egalat scorul și primise ceea ce 
merita. 

Jake îi spusese lui Lyndie că nu era îndeajuns de bună la călărit 
deoarece știuse că avea să o rănească și astfel încheiase discuţia mult 
mai repede. Ea îl îmboldise pe Silver Leaf să mărească viteza mai 
devreme decât în ultima cursă, dar la întrecerea de azi fusese exact la 
momentul potrivit. Dacă Lyndie n-ar fi făcut mișcarea în clipa aceea, 
Silver Leaf ar fi ajuns mult mai jos în clasament. Jake urmărise fiecare 
moment al cursei și îi displăcuse prestaţia lui Silver Leaf la fel de mult 
ca ei. Armăsarul nu fusese la fel de energic azi. Lyndie călărise perfect. 
Lui nu îi păsa că Silver Leaf ieșise pe locul doi și nu pe primul. 

Pe Jake îl interesa numai faptul că minciunile lui își atinseseră 
scopul. Ele puseseră capăt relaţiei lui cu Lyndie pentru totdeauna. 
Cel puțin, el reușise să facă acest lucru. Se descurcase excelent când 
venise vorba să rupă orice legătură cu lucrul care îi era cel mai drag 
de pe pământ. Și dacă ar fi trebuit să o facă din nou, ar fi procedat 
exact la fel. 

Bo, administratorul său, angajații săi sau jurnaliștii n-aveau decât 
să fie împotriva deciziei lui de a o concedia pe Lyndie. Nu mai conta 
acum pentru Jake. 

Lyndie era în siguranță. Și atâta timp cât ea se afla undeva în 
lumea asta, teafără și nevătămată, atunci Jake putea găsi o modalitate 
de a convieţui cu el însuși. 

El nu avea să riște din nou. Cu niciun preţ. Lyndie nu avea să mai 
călărească vreodată unul dintre caii lui, nu atâta timp cât Jake mai 


avea suflare. 


Târziu în noapte, Will McGrath se plimba de colo colo din 
sufragerie până în holul de la intrare și înapoi. Era ora unsprezece 
fără opt minute. Știa asta fiindcă se holbase la ceas. 

Când fiica lui cea mare, Madison, împlinise șaisprezece ani și 
își luase permisul de conducere, el stabilise niște reguli stricte. Una 
dintre ele: ea trebuia să fie acasă la ora unsprezece în serile de vineri 
și sâmbătă. Alta: trebuia să aibă la ea telefonul mobil pentru ca tatăl 
ei să o poată suna. 

Madison se întorcea de obicei acasă cu mult înainte de ora 
unsprezece. Câteodată era singură, alteori era însoțită de vreo prietenă 
sau două cu care își petrecuse seara. Răspundea întotdeauna la telefon 
când o suna. 

În seara asta, încercase să o sune la zece și jumătate, doar ca să se 
asigure că era în drum spre casă. Nu-i răspunsese la primul apel și nici 
la următoarele cinci. 

De ce nu-i răspundea la telefon? Era o fată de șaisprezece ani. 
Telefonul îi era practic lipit de mână. Lui nu îi veni niciun alt motiv 
în minte pentru care ea să nu răspundă la telefon decât acela că fusese 
implicată într-un accident de mașină. 

Numai gândul unei astfel de grozăvii îi trimise lui Will fiori 
reci pe spinare. O învățase să conducă prudent și o avertizase de 
foarte multe ori cu privire la pericole. Madison se dovedise a fi 
de încredere la fiecare pas, așa că tatăl ei îi oferise din ce în ce 
mai multă libertate. Chiar și așa, fata lui era o șoferiță extrem de 
neexperimentată. 

Nu-l ajuta nici faptul că, în calitate de pompier, Will ajungea 
adesea la scena accidentelor de mașină. Întervenise în sute de cazuri 

în care fuseseră implicați adolescenți. Unele dintre cele mai grave 
accidente de mașină îi venire în minte. 

Dacă lui Madison i se întâmpla ceva... 

Farurile mașinii luminară sufrageria. Se duse la fereastră și îi văzu 
Volvo-ul din 2008 cum intră pe alee. Slavă Domnului. Will răsuflă 
ușurat și se uită la ceas. Era unsprezece fără două minute. Fusese 
pe punctul de a face un atac de inimă în ultima jumătate de ceas. 
Dar în timpul în care Madison parcă mașina în garaj și intră în casă, 
tensiunea lui începu să se stabilizeze. 

Will o aşteptă în bucătărie. 

— Bună, tată. 

Madison își așeză gentuța pe masa din bucătărie și se duse la 
frigider ca să-și ia unul dintre sucurile Izze cu aromă de rodie pe care 
tatăl ei le păstra pentru ea. 

— Unde-i Tay? 

— În camera ei, citeşte. Ți s-a descărcat telefonul? 

— Poftim? Nu. 

Madison destupă sticla cu suc și îl privi nedumerită în timp ce bău 
o înghițitură. 

Will își ridică telefonul. 

— Am încercat să te sun. 

— Serios? Ea își scoase telefonul din gentuță. Uau. De şase ori, 
tată? 

— De ce nu mi-ai răspuns? 

Fa își verifică telefonul. 

— O, nu avea volumul pornit. Hannah se jucase pe el mai devreme. 
Trebuie să-l fi setat pe mut. Scuze. 

— Mi-am făcut griji. 

— Bine, spuse Madison încet, aruncându-i o privire care îi spunea 
că reacţia lui era cam exagerată. N-a fost vina mea. 

— Ba da, fiindcă nu te-ai asigurat că aveai volumul pornit când 
Hannah ţi-a înapoiat telefonul. 

— Am dat de bucluc? Am spus deja că îmi pare rău. 

Will strânse din dinţi. Voia să o pedepsească fiindcă îl făcuse să se 
îngrijoreze, și în același timp admise că imensa greșeală fusese aceea 
că nu observase că prietena ei îi setase telefonul pe mut. Cu două fete 

adolescente în casă, Will învățase să-și aleagă luptele. Se sprijini de 
masa din bucătărie, cu mâinile lipite de margini. 

Madison îl fixă cu privirea așa cum o făcea rareori de când se 
maturizase, ca și cum ceva i-ar fi atras atenţia asupra lui. 

— Poate că ar fi timpul să...nu te supăra că-ți spun, bine? 

De fiecare dată când Madison spunea asta, Will putea pune pariu 
că avea să se supere. 

— Poate că ar fi timpul să ai o viață socială. 

Will își ridică sprâncenele și își încreți fruntea. 

— Zic şi eu. 

Madison ridică din umeri. 

— Adică mă bucur că nu ai ieșit la multe întâlniri când eu și 
Tay eram mai mici. Ar fi fost tare ciudat și scârbos dacă ai fi adus o 
grămadă de femei aici. 

— Înmm. 

— Dar în ultima vreme, am început să cred că e cam ciudat că nu 
ai o iubită. Vorbesc serios. De ce nu? Mama ne-a părăsit când aveam 
în jur de patru ani. 

— Vrei să-mi găsesc o iubită? 

Will era sigur că fetelor nu avea să le placă deloc ideea. 

— Cred că e timpul, tati. Madison răspunse blând și compătimitor. 
Voi mai sta acasă încă un an și jumătate, iar Taylor încă trei ani. Apoi 
ce ai de gând să faci? 

— O să am multe lucruri de făcut. 

— Cum ar fi? 

Madison luă o nouă înghițitură de suc. Când tatăl ei nu răspunse, 
ea îl privi în genul „ţi-am zis eu“. 

— Ce zici de femeia pe care am întâlnit-o ieri la terenul de fotbal? 
Cea cu băieţelul? 

— Amber? 

— Părea cumsecade. Și cred că vă place unul de celălalt. 

— Ea — e prea tânără pentru mine. 

— Ce vrei să spui? Părea să aibă în jur de treizeci și cinci de ani. 

Tipic din partea lui Madison. Orice persoană peste douăzeci și 
doi de ani părea în ochii ei drept una ofilită de treizeci și cinci de ani. 

— Cred că are douăzeci și opt de ani. 

— Şi ce dacă? Între Brad Pitt și Angelina Jolie e o diferență de 
vârstă de doisprezece ani. Nimănui nu-i pasă. Numai tu te gândești 
la chestii din astea, tată. 

— Eu.. 

Madison își luă poșeta și telefonul și se îndreptă în direcția 
dormitorului ei. 

— Poate că dacă ai ieși cu Amber — ea nu catadicsi să se uite în 
urmă — nu m-ai mai suna de șase ori într-o seară de sâmbătă. 

— Tot te-aș suna de șase ori într-o seară de sâmbătă. Asta fac 
părinții. 

Will rămase singur în bucătărie, înconjurat de zumzetul aparatelor. 
Madison avusese într-adevăr patru ani când Michelle îi părăsise, iar 
Taylor doar doi anișori. Pentru numele lui Dumnezeu, cea mică purta 
încă scutece la vremea aia. În primii ani de după despărțire, tot ceea 
ce putuse să facă Will fusese să încerce să stea pe linia de plutire în 
calitate de tată singur. Fetele lui avuseseră atât de multă nevoie de el, 
încât Will își dăduse toată silinţa să le poată oferi toate cele necesare. 

El lucra la departamentul de pompieri și construia terase din lemn 
în zilele libere în timp ce ele erau la școală. Viaţa lui se învârtise atât 
de mult în jurul lui Madison și al lui Taylor încât îi era greu să stea 
singur în bucătărie și să se gândească la el însuși ca fiind altceva decât 
tatăl lor. 

Madison avea dreptate, ele aveau să se mute în curând. Will 
investise în fonduri pentru studiile lor de când au fost mici astfel 
încât să-și poată permite să le trimită la una dintre școlile de la 
Universitatea din Texas. Le crescuse în așa fel încât să fie pregătite să 
părăsească casa părintească. 

Will făcuse planuri pentru viitorul lor. 

Dar nu și pentru al lui. 

El analiză interiorul casei, tipic americane cu trei dormitoare și 
două băi, pe care Will și Michelle o cumpăraseră chiar înainte de 
nașterea lui Madison. Casa era la periferia orașului, în spatele ei pajiști 
cu cai și doar câţiva vecini în preajma lor. Will fusese întotdeauna 
descurcăreţ, așa că renovase casa pe rând, o baie într-o vară, bucătăria 
în vara următoare, apoi veranda. Avea patruzeci de ani, o casă solidă, 
o slujbă stabilă și două fete aproape mature cu care să se laude. 

Dar dacă Will ar fi cel implicat într-un accident de mașină în 
viitor? Ar fi el pe deplin mulțumit de modul în care a trăit? Viața 
e scurtă, iar omul o trăiește o singură dată. Credea el cu adevărat că 
Dumnezeu avea un plan pentru viața lui — numai pentru el, bărbatul 
— separat de copiii săi? Aproape că i se părea greșit să creadă așa 
ceva. Dar cu cât Will se gândea mai mult la asta, cu atât ideea părea să 
capete mai mult sens. Dumnezeu nu-Și încheiase încă treburile cu el. 


pa: 


De cealaltă parte a orașului, Lyndie medita și ea profund la propriile 
probleme. Gândurile ei erau ceva de genul: Cum de-a îndrăznit să facă 
asa ceva? şi O să-mi trebuiască mai multe servetele. 

Își suflă nasul, aruncă șervețelul mototolit la coșul de gunoi, apoi 
scoase un nou şervețel din cutie și îl folosi pentru a șterge lacrimile care 
nu conteneau să îi curgă pe față. Lyndie se așezase pe taburetul din 
atelierul ei, cu părul strâns într-o coadă în vârful capului. Animăluțele 
ei ședeau pe podea la picioarele ei, fixând-o îngrijorate cu privirea în 
timp ce ea picta ca și cum viața ei depindea de așa ceva. 

Scena care căpăta contur pe hârtia de desen îl înfățișa pe prinţul 
cel posomorât, cu chipul nemilos și cu pelerina care îi flutura în vânt. 
El arăta cu degetul la distanță, cerându-le zânelor și inorogilor să-l 
lase în pace în singurătatea lui. Zâna cea blondă își ținea mâinile 
făcute pumni și arăta supărată. 

Pe planșa de dinainte, prințul închisese poarta castelului său 
cenușiu în nasul zânelor pline de speranță. Zâna blondă plângea. 

În desenul anterior, prinţul stătuse în fața tronului său. Zâna cea 
blondă încercase să fluture bagheta vindecătoare peste el, dar prinţul 
i-o luase din mână și i-o făcuse bucăți în ciuda rugăminților ei. 

Niciunul dintre deznodăminte nu era fericit. Povestea pe care și-o 
imaginase Lyndie cu privire la speranță și vindecare luase o turnură 
teribilă. 

Jake avusese tupeul — pezA — de a-i spune că nu era un jocheu 
bun. El nu avea un jocheu sau un călăreț de exerciţii care să fi făcut 
mai multe pentru herghelia lui decât făcuse ea în ultimele două luni. 
Credea că Jake văzuse asta. 

Lyndie nu putea să nu se gândească la faptul că prestaţia ei în cursa 
de azi fusese doar o mică parte din motivul pentru care o concediase. 
El avusese alte motive. ÎI rugase să îi spună adevărul, și Jake refuzase. 

Progresase mult. Comportamentul îi era diferit. Lui Jake îi păsa 
de ea, Lyndie știa asta! 

El nu ti-a spus niciodată, Lyndie. El n-a rostit niciodată cuvintele 
astea. 

Și totuși, Jake îi spusese. Îi vorbise prin ochi, o sărutase. Îi 
confirmase acest lucru într-un mod care trecea dincolo de cuvinte și 
care era și mai de încredere. Sau cel puţin așa crezuse ea. În mintea ei 
se derulau peste o sută de amintiri cu el, pe care le folosi drept dovadă. 
Lui Jake îi păsa de ea! Așa că de ce, de ce, de ce stricase totul azi? 

Lyndie își puse pensula deoparte și își sprijini mâinile de genunchi, 
uitându-se la desenul de pe șevaletul ei ca și cum acolo ar fi găsit 
răspunsurile de care avea nevoie. 

Cu numai zece zile în urmă, sănătatea surorii ei fusese stabilă, ea 
antrenase cai și îl avusese și pe Jake. Și acum toate îi scăpaseră printre 
degete. Nu ştia ce ar fi putut face diferit azi, ca să dea o altă turnură 
evenimentelor. Își tăgăduise acţiunile, întrebându-se dacă ar fi putut 
să-l fi călărit într-un alt mod pe Silver Leaf, dacă îl împinsese pe Jake 
peste limită sau dacă nu fusese destul de insistentă cu el. 

Lyndie crezuse întotdeauna că Jake avea o inimă de aur sub 
exteriorul acesta aspru. Dar poate că nu așa stăteau lucrurile. Poate că 
îi lipsea obiectivitatea din cauză că îl iubise și îl admirase atât de mult 
în copilărie. Poate că Jake fusese rănit prea adânc pentru a-și face 
partea lui într-o relație. Sau se poate că întunericul care se tot lupta să 
pună stăpânire pe el câștigase în cele din urmă. Poate că stresul bolii 
lui Mollie fusese prea mult. N-ar fi trebuit să-l fi lăsat să vină la spital. 

Serios, Lyndie? Scoase un nou șerveţel. Se desparte de tine şi tu cauţi 
să te învinovăfești pentru asta? Îşi şterse ochii și se năpusti la fereastră. 

Lyndie devenise de fapt una dintre acele femei care se îndrăgosteau 
de un bărbat pe care sperau să-l schimbe într-o bună zi. De când 
se sărutaseră prima oară, înțelesese pericolul care o păștea dacă se 
îndrăgostea de Jake. El era un bărbat care n-avea nicio relație cu 
Dumnezeu. Un bărbat care nu îi dezvăluise vreun detaliu legat de 
misiunea din Irak și care nici nu îi spusese ce simțea față de ea. 

Lyndie sperase și se rugase că în timp i se va destăinui. Așa își 
gestionase ea îndoielile. 

„Dumnezeu este bun,“ își spuse Lyndie ca să se liniștească. 
„Dumnezeu este bun.“ Unul dintre versetele pe care le învățase pe de 
rost îi veni imediat în minte. Domnul este bun fată de toți şi îndurările 
Lui se întind peste toate lucrările Lui. Domnul sprijină pe toți cei ce cad şi 
îndreaptă pe cei încovoiaţi. 

Lyndie se afla cu siguranţă în categoria celor încovoiați acum. 

Telefonul o anunţă că primise un mesaj. Fa îl verifică. Nu era de la 
Jake. Era de la Teddy, cel care făcuse un jurământ de puritate până la 
căsătorie și o întrebase dacă voia să meargă împreună cu el la studiul 
biblic de săptămâna viitoare. Lyndie își puse telefonul pe birou și 
se uită din nou pe fereastră. Bineînţeles că Jake nu catadicsea să îi 
trimită un mesaj sau să o sune. 

El era înalt, întunecat și posomorât, iar ea se săturase! Se săturase 
de partea posomorâtă. Se săturase foarte mult! 

Cu excepția faptului că...Lyndie nu putea uita modul în care Jake 
o ţinuse în braţe după căzătura ei. Sau cum îi adusese bomboane 
Reese. Sau modul în care îi spusese „Nu sunt îndeajuns de bun pentru 
fine“ în seara în care se sărutaseră. Sau toate dăţile în care el se 
dusese să îl vadă pe bunicul ei. 

Sau toate celelalte zeci de chestii... 

Jake o făcuse să-l iubească. Ea îl iubea cu putere pe ticălosul 
posomorât și cu inima de piatră și era teribil faptul că el se purtase 
aşa încât să-i fie imposibil de iubit. 

Lyndie nu reușise să-l repare pe bărbatul pe care dorise cel mai 
mult să-l vadă vindecat. Și în toată povestea asta, el sfârșise prin a o 
răni. 

ayden? Amber strigă în după-amiaza următoare, oprindu-se 
chiar în dormitorul lui. Ea nu îl vedea. Jayden? 
— Nu sunt aici acum. 

Amber râse. 

— Ceva îmi spune că eşti aici. 

— Ce anume? 

— Vocea ta. 

— Oh. 

Fiul ei se ivi de partea cealaltă a patului său dublu. 

Fi se întorseseră acasă de la biserică și luaseră prânzul în grabă, 
apoi Amber îl îmbrăcase într-o pereche de pantaloni scurți și un 
tricou portocaliu ieftin. Și-ar fi dorit să poarte și ea ceva la fel de 
casual cu ocazia maratonului Color the World Happy 5K. În schimb, 
vorbise cu fetele de la muncă să i se alăture la maraton și bineînțeles 
că ele voiau să se distingă în mulțime, așa că adoptaseră o ţinută 
reprezentativă pentru grupul lor. Sandra, care se ocupa de creanțele 
de asigurare ale doctorului Dean, venise cu ideea costumelor, așa că 
Amber purta colanți cu dungi portocalii și albe, un tutu* portocaliu, 


* Costum de scenă purtat de dansatoare sau de balerine, din mai multe 


fuste de tul, scurte, încreţite și suprapuse. 

un tricou de aceeași culoare pe care scria Not From Concentrate, aripi 
albe de zână și o diademă cu diamante false. Habar n-avea ce rol 
aveau aripile de zână și diadema. Totuși, Sandra insistase să le poarte. 
Înscrierea la maraton o făcuse pe Amber să o cunoască mai bine pe 
Sandra, care se dovedise a fi o adevărată luptătoare. Costumaţia îi 
aduse aminte de citatul lui Frank Sinatra, „Portocaliul este cea mai 
veselă culoare“; în ciuda constatării artistului, purtarea nuanței la 
maraton nu o făcea pe Amber să se simtă fericită. 

— De ce ești îmbrăcată atât de ciudat, mamă? 

— Deoarece participăm la maratonul 5K astăzi, și fac parte dintr-o 
echipă. Colegele mele au dorit să ne costumăm așa. 

Jayden se strâmbă şi gesticulă cu mâinile. 

— Eu nu port așa ceva, niciodată. 

— Evident că nu, tu nu te îmbraci așa. Stai liniștit că n-am să- 
ți pun pe cap o diademă și nici nu vei purta tutu. Mai avem câteva 
minute înainte să plecăm. Ce-ar fi să mergem până sus și să vedem 
ce face Lyndie? 

— Bine. 

Lui Jayden îi plăcea întotdeauna să o viziteze pe Lyndie. Ea avea 
animale. 

Ei se urcară pe scara exterioară de la Candy Shoppe, bătură la ușă 
și așteptară. Lyndie răspunse la ușă purtând un pulover mare, colanți 

și șosete pufoase cu modele florale. 

— Bună, spuse Amber. Tot în pijamale? 

Era ora unu și un sfert. 

— Da. Părul lui Lyndie era în dezordine și o ținea pe doamna 
Mapleton în braţe. Bună, Jayden. 

— Bună ziua, domnișoară James. Pot să mă joc cu câinii 
dumneavoastră? 

— Sigur. Le-ar plăcea asta. 

Jayden se lăsă pe genunchi și câinii dansară în jurul lui, bucuroși să 
aibă pe cineva atât de mic în preajmă. 

— Drăguţ costum, îi spuse Lyndie lui Amber. Eşti Zâna 
Măseluță? 

— Da. În persoană. 

— Nu știam că Zâna Măseluţă este Not From Concentrate. 

Lyndie încercă să zâmbească, dar nu îi prea reuși. risteţea i se 
citea în ochi. 

— Eşti bine? 

— Da. Povestește-mi despre costum. 

Amber era perfect conștientă că prietena ei nu părea deloc bine, 
aşa că o urmă în camera de zi în timp ce îi explică totul în legătură cu 
maratonul de 5 kilometri. 

— Unchiul Celiei, Danny, crede că acolo o să am șansa să întâlnesc 
un bărbat. Aș vrea eu! Pe cine o să impresionez cu ţinuta asta? 

— Pe Regele Măseluță? 

Lyndie se făcu comodă pe canapeaua ei, se acoperi cu o pătură, iar 
deasupra o așeză pe Doamna Mapleton. 

Amber alese un scaun drăguţ de culoare camelină. În copilărie, 
visase la un cămin asemănător, cu tonuri calde de nisipuri fine și cer 
senin. 

— M-am îngrijorat când am văzut că nu ţi-ai mișcat mașina din 
parcare toată ziua. De obicei mergi la biserică duminica. 

Lyndie nu îi oferi vreo explicaţie. 

— Ce faci aici uitându-te la... 

Pe ecranul televizorului era o imagine cu Keri Russell“ îmbrăcată 
în haine de epocă. 

— „Austenland.** 

— Ce faci aici uitându-te la Austenland într-o după-amiază de 
duminică? 

— Jake m-a concediat. 

Lui Amber nu-i veni să creadă. 

— Te-a concediat! De ce? 

— Nu mai vrea să-l călăresc pe Silver Leaf sau vreun alt cal de-al lui. 

— Dar de ce? Eşti un jocheu minunat. 

— Mulţumesc, dar Jake este de altă părere. 

Lyndie își strânse buzele. 

— Și cum a rămas cu relația voastră? 


Keri Lynn Russell este o actriță și dansatoare americană. [n.trad.] 
Austenland este un film de comedie romantică britanico-americană din 


2013 regizat de Jerusha Hess. [n.trad.] 

— S-a terminat. 


— O, nu. Îmi pare atât de rău. Regret ce ţi s-a întâmplat. Pot să 
te ajut cu ceva? 

— Tocmai ai urcat să mă vezi. lar cât timp am stat în spital cu 
Mollie, ai avut grijă de animăluţele mele. 

Lyndie se întinse să o strângă pe Amber de mână înainte de a-și 
reașeza pisica în poală. 

— E mai mult decât suficient. Mulţumesc. Chiar îți mulțumesc. 

— Cu drag. Ce-ai zice dacă ai veni cu mine și cu Jayden la 
maratonul Color the World Happy 5K? O să fie distractiv. 

Ultima parte, cea cu distracţia? I se părea pură iluzie. 

— Nu, mersi, spuse Lyndie. 

— S-ar putea să întâlneşti vreun Rege Măseluță. 

— Mă simt bine acasă. O am pe pisica mea, pe câinii mei și filmul 
Austenland. 

— Fără oameni lângă tine. 

— Ceea ce e perfect în regulă. Oricum, trebuie să merg la spital 
în curând. 

Amber oftă. 

— Chiar am crezut că...adică atunci când mi-ai spus că ieșeai cu 
Jake, eram sigură că el era bărbatul potrivit pentru tine. Poate că o să 
vă împăcați. 

Lyndie își dădu părul peste umăr. 

— M-a părăsit. Fără niciun pic de milă. Aș vrea să i-o plătesc. 

— Oh. Amber își încreți fruntea. Vrei să-i rezolv cauciucurile sau 
poate altceva? 

Gura lui Lyndie se arcui într-un zâmbet obosit. 

— Nu. 

— Bun, pentru că, drept să-ți spun, aș fi îngrozită să-i sparg 
cauciucurile lui Jake Porter. Amber se ridică în picioare. Măcar pot 
să-ți fac o cafea înainte să plec. 

— Nu trebuie să faci asta. Nu prea am chef. 

— Fac cafeaua! 

Jayden continuă să se joace cu câinii lui Lyndie în timp ce Amber 
prepară una dintre cafelele ei faimoase. Aceasta așeză fiertura pe 
măsuța de lângă Lyndie. 

— Ornamentele pentru decor sprinkles le am în bucătărie, la 
mine. Vrei să dau o fugă să ti le aduc? 

— Nu, e perfectă și fără ele. Mulţumesc. 

— Cu plăcere. Amber o îmbrățișă. O să trec pe la tine după 
maraton. 

— Voi fi la spital cu Mollie. 

— În cazul ăsta — Amber îl dezlipi pe Jayden de câini — o să-i scot 
pe Felicity și pe Tobias la plimbare. De asemenea, o să-ți las și cina 
într-o caserolă lângă ușa ta, bine? Vreau să ai ceva de mâncare când 
ajungi acasă. 

— Nu trebuie să... 

— Îţi aduc cina! 

Amber îi făcu cu mâna lui Lyndie, apoi ieși cu Jayden pe ușă și se 
opriră pe prima treaptă. 

— Pot să mă duc să-mi văd căsuţa eroului? întrebă el. 

— Numai cât mă duc să-mi iau poșeta și cheile de la mașină. Trei 
minute. 

Băiatul o luă la goană spre mijlocul curții din spate. Când intră în 
apartamentul ei de la parter pe ușa din spate, Amber prinse sfârșitul 
unui ciocănit în ușa din față. Apoi tăcere. 

Fu destul de sigură că bătaia aceea era importantă. N-ar fi vrut 
să-o rateze. Amber se repezi la ușa din față și o deschise larg. 

Zări spatele lui Will McGrath care se îndepărta, parcursese deja 
jumătate din distanţa până la poarta de la Candy Shoppe. 

Will! Wi. 

— Will? 

El se întoarse, iar ochii lui se măriră văzându-i ținuta. 

Tinuta asta oribilă. Bărbatul visurilor mele stă în pragul uşii, iar eu 
îi deschid fiind îmbrăcată cu un tutu portocaliu. Ea se îndreptă spre el, 
lăsând ușa de la intrare deschisă astfel încât să îl poată auzi pe Jayden. 

— Arăt ridicol, știu. Eu și Jayden participăm azi la un maraton. 
Se numește Color the World Happy și toți participanții se îmbracă 
cu o anumită culoare. Echipa mea - spuse Amber, arătând jenată spre 
hainele ei - poartă culoarea portocalie. 

Will zâmbi, iar zâmbetul lui fu plin de amuzament și de bunătate. 
O mireasmă distinctă și călduță, colorată de soare, se lăsă între ei. 

— Baţi de mult timp la ușă? întrebă Amber. 

— Nu de foarte mult timp. 

— Îmi cer scuze. Eram la etaj, în vizită la prietena mea. 

— Nu-i nimic. Mă bucur că ești acasă. 

Will purta un tricou gri simplu și blugi. Maxilarul lui ascuțit și 
ochii aceia irezistibili o făceau pe Amber să se topească pe dinăuntru. 

El venise. Acasă la ea! Avea ea oare vreun drept să spere că el ar 
putea... 

— Mă întrebam dacă tu... 

Fâstâcindu-se, Will își îndesă mâinile în buzunarele din spate de 
la blugi. 

— Dacă ti-ar plăcea, m-aș bucura să ieşim împreună cândva. 

O bucurie de nedescris se dezlănțui în inima ei ca un foc de 
artificii. Ea radia de fericire. 

— Mi-ar plăcea foarte mult. 

Will păru sincer surprins de răspunsul ei. Ca și cum n-ar fi 
priceput semnalele pe care Amber tot încercase să i le transmită din 
ziua în care se cunoscuseră, cum că o interesa persoana lui. 

— Îmi făceam griji că sunt prea bătrân pentru tine, spuse el. 

Cuvintele sale și scuza sinceră de pe chipul lui o topiseră. O 
topiseră cu totul. 

— Nu ești prea bătrân. Anii petrecuți ca mamă singură mi s-au 
părut a fi echivalentul celor de câini. 

Will chicoti. 

— Cunosc sentimentul. 

— Pe bune, îl asigură ea, nu mă deranjează deloc numărul anilor 
tăi. Îmi place vârsta ta. 

— Există o diferență mare de ani între noi, Amber. 

— Îmi place de tine așa cum ești, Will. 

— La fel simt și eu faţă de tine, spuse el. Îmi place de tine exact 
așa cum ești. 

Atracția dintre ei era atât de puternică, încât Amber simţi cum i 
se face pielea de găină pe braţe. 

— Dacă ești liber, ar fi grozav dacă ai putea să vii cu mine și cu 
Jayden la maraton. 

— Sigur. Vă însoțesc dacă vrei. 

— Mi-ar plăcea să vii. 

Fa îl pofti în casă cât să-și poată lua poșeta și cheile. 

Se părea că până la urmă maratonul, cea de-a treia întâlnire a ei, 
avea să fie un eveniment foarte fericit pentru Amber. 

Ani la rând, Amber încercase să se convingă că Dumnezeu o 
iertase cu adevărat de toate greșelile ei din trecut. Avusese îndoieli și 
fusese nesigură în această privință. Dar avusese și îndeajuns de multă 
credință ca să reziste ispitei și să aștepte timpul lui Dumnezeu în 
alegerea unui partener. 

Se părea că Dumnezeu avea multă iertare și generozitate de 
oferit. Plus că avea și simțul umorului când venea vorba să acţioneze. 
Deoarece în ziua în care Amber se îmbrăcase în colanţii cu dungi și 
își pusese o diademă, Will apăruse la ușa ei ca să îi spună că îi plăcea 
de ea exact aşa cum era. 

Amber era atât de fericită, încât ar fi fost în stare să zboare până 
afară ca să îl ia pe Jayden. Ultimii patru ani, în timpul cărora se 
concentrase pe studii, investise în profesia de mamă și își construise 
relația cu Dumnezeu, o conduseră în acest punct. 

Will și Amber se duseră în curtea din spate, către căsuţa eroului. 

— Trebuie să alerg în maratonul ăsta? întrebă Will. 

— Nu. 

— Trebuie să mă îmbrac în portocaliu? 

— Nu. 

Amber îi zâmbi larg, plină de bucurie. 

— Ai uitat? Îmi place de tine exact așa cum ești. 


pai 


Trecuseră cinci zile de când Jake se despărțise de Lyndie. Acestea 
fuseseră cele mai negre zile din viața lui Jake. Ceea ce spunea multe. 

Toată lumina și căldura din lumea lui se evaporaseră. Toate 
dispăruseră. Deoarece ea absenta. 

Sudoarea i se scurgea pe trup în timp ce Jake trăgea din greu la 
aparatul de vâslit, mișcându-se în față și retrăgându-se în spate cu 
scaunul rulant. La ora la care majoritatea oamenilor serviseră cina și 
se uitau la televizor în orele de maximă audienţă, Jake se închisese în 


346 


camera de antrenament din apartamentul lui. Mușchii picioarelor i 
se încordau, ridicând bara cu greutăți deasupra pieptului. Își îndoia 
genunchii. Ridica bara. Apoi repeta mișcarea, din nou și din nou. În 
afara de melodia lui Led Zeppelin care se auzea în fundal, Jake nu mai 
auzea nimic altceva decât sunetul ritmic scos de aparat váj, våj,vâj, váj. 

Din ziua în care Silver Leaf participase la cursă, Jake își petrecuse 
zilele mișcându-se mecanic, ca și cum ar avea un trup, dar nu și un 
suflet. Ceasul deșteptător continua să sune în fiecare dimineaţă, iar 
el continua să se ducă la grajdurile de la Whispering Creek și Lone 
Star. De fapt, muncea cât era ziua de lungă, antrenând cai pe care 
angajaţii lui i-ar fi putut antrena în țarcul rotund, se îngropa în munca 
de birou, petrecând multe ore la Lone Star, supraveghind starea de 
sănătate a cailor în convalescență. 

El muncea și muncea necontenit. Nu putea mânca, dormi, sau 
gândi...și nici nu se suporta. 

Tricoul se lipise de el. Plămânii și mușchii îi ardeau, iar Jake 
continua agonia fizică pentru că era mai suportabilă decât chinul din 
mintea lui când rămânea singur cu gândurile cotropite de Lyndie. 

Avea cai trimiși în Florida. Putea merge acolo sau putea să ducă 
câțiva cai de rasă în New York mai devreme decât planificase. Ar 
trebui să părăsească orașul Holley. Poate i-ar prinde bine. 

Și totuși nu voia să plece mai mult decât voia să rămână. Cel puțin 
aici, Lyndie îi era aproape. 

Un pocnet slab se auzea dinspre ușa de la intrare. Jake se opri, 
răsuflând din greu. Alte bocăneli. Le ignoră nervos și își continuă 
trasul la aparatul de vâslit. Oricine ar fi fost la ușă n-avea decât să bată 
mult și bine. Jake n-avea chef de companie. 

Ciocănitura nu se opri. În cele din urmă, Jake cobori de pe aparat 
și opri muzica. Trecu prin bucătărie și camera de zi, care erau în cea 
mai mare parte scufundate în întuneric acum că soarele apuse. Iritat, 
deschise ușa de la intrare. 

Sora lui mai mică, Dru, îl întâmpină având un pistol în mână. Se 
părea că-l folosise pentru a bate în ușă. 

Dru îl privi suspicioasă în timp ce își ascunse arma dedesubtul 
jachetei ei negre. 

— Te antrenezi pentru Jocurile Olimpice? 

— Atunci de ce tragi de greutăți cu așa patos? Stai mai mult decât 
bine cu masa musculară, Jake. Părerea mea e că ai putea să petreci mai 
mult timp uitându-te la fotbal și mâncând chipsuri Frito. 

Jake nu se mișcă pentru a o lăsa să intre. Dru se strecură pe lângă 
el oricum, aprinzând luminile în timp ce se îndreptă spre fotoliul din 
piele de lângă canapea. Se așeză pe brațul fotoliului și îl observă cu 
atenție. 

Încă îl surprindea faptul că Dru devenise o femeie în toată firea. 
Familia Porter trimisese o fată îndrăzneață, hotărâtă și energică în 
vârstă de optsprezece ani în Marina Militară. De acolo ea se întorsese 
femeie. Jake era cel de-al treilea copil în familia lor, iar ea al patrulea, 
dar exista o diferență de vârstă de zece ani între ei. Până nu demult, 
Dru fusese întotdeauna un copil în ochii lui. 

— Mama e îngrijorată din cauza ta, spuse ea. 

— Şi? 

— Şi a devenit problema mea fiindcă mă tot sună și-mi vorbește 
despre chestia asta. Dru își dădu capul într-o parte. Ai totul sub 
control sau ai luat-o pe arătură? 

— Am totul sub control. 

— Nu te cred. 

Printre multele defecte ale lui Dru: ochii ei albaștri observau totul, 
iar ea putea fi extrem de directă. 

— Când ai mâncat ultima oară? Ai dormit ceva? În ultima vreme 
ai schimbat mai mult de zece cuvinte cu cineva? 

— Mersi pentru vizita ta constructivă, Dru. Dar am nişte schije pe 
care vreau să mi le înfing sub unghii. 

— Apartamentul ăsta al tău e de-a dreptul întunecat și deprimant. 
Iar exerciţiile fizice la care te supui până la epuizare mă fac să mă 
îndoiesc de sănătatea ta mentală. 

— Nu mă pricep să dau impresia că sunt sănătos mental. 

— Prin urmare, nu cred că o să-i pot da mamei vreo veste bună 
când plec de aici. 

Jake ignorase apelurile celorlalți membri ai familiei Porter. Toți 
erau îngrijorați. Meg și Bo erau nu numai îngrijorați, dar și nedumeriți. 
Lyndie îl avertizase că nu aveau să fie mulțumiți de decizia lui de a 

o concedia. Și așa se întâmplase. Renunţase la jocheul preferat al lui 
Meg, de pe calul favorit al acesteia fără nicio explicaţie. 

După tot ce se întâmplase cu Lyndie, viața lui nici că se putea 
înrăutăți mai mult. Lui Jake îi părea teribil de rău că o rănise pe 
Lyndie, că îi luase slujba de jocheu. ÎI distrugea faptul că o pierduse și 
că o făcuse să-l urască. Dar Lyndie era în siguranță și el era singur, și 
așa trebuiau să stea lucrurile. 

— Bună, spuse Bo în timp ce el și Ty intrară. 

Jake mormăi și simți cum se umple de mânie. 

— Arăţi transpirat, spuse Ty. 

— Foarte transpirat, fu de acord Bo. Te-ai transformat în Omul 
de Fier? 

— Sunt cumva la Curtea Marţială? întrebă Jake încordat. 

— Eu i-am chemat, spuse Dru, după ce am bătut la ușa ta timp 
de zece minute. M-am gândit că am nevoie de ei să aplanez lucrurile 
dacă trebuia să sparg ușa ca să intru. 

— Leșiţi toți afară, spuse Jake. 

— E ţâfnos, le spuse Dru lui Bo și Ty. E îndrăgostit de Lyndie 
James, dar a stricat cumva relaţia, iar acum e la un pas distanță de o 
cădere psihică. 

Bo îi aruncă o privire lui Jake, cu care acesta se obișnuise de-a 
lungul multor ani în care ei doi lucraseră împreună. Privirea aceea era 
atât cercetătoare, cât și plină de îngrijorare. Jake o urâse întotdeauna. 

— Ce-ai făcut de-ai stricat relația cu Lyndie? întrebă Bo. 

— Nu vreau să vorbesc despre asta. 

— Și eu, și Ty am avut probleme cu soțiile noastre înainte să ne 
însurăm, spuse Bo. Înţelegem chestia asta. Disputele sunt dificile. 

Jake se încruntă acum la Ty. 

— Nu te uita la mine. Ty ridică din umeri. Am fost adus aici sub 
un pretext fals. Bo mi-a zis că îmi dă gogoși. 

— Ne ajuţi foarte mult, Ty, spuse Dru. 

— Și faptul că v-aţi năpustit amândoi asupra lui îl face pe Jake să 
se simtă mai bine? 

Dru se ridică în picioare, și-și puse mâinile pe șolduri. Chiar și 
pe tocuri, era mai scundă decât toți cei trei frați ai ei. Chiar și dacă 
era mai mică de înălțime, studiase artele marțiale timp de zece ani și 

putea trage la ţintă cu o precizie fatală. Încă de când avusese șase ani, 
Dru fusese în stare să le ţină piept fraţilor ei. Fa îl abordă direct pe 
Jake. 

— O iubeşti? 

Niciunul dintre fraţii lui nu putu să-și ascundă speranța în timp 
ce așteptau răspunsul lui. 

Jake voia să nege, să spună că nu o iubea pe Lyndie. 

Începuse să se priceapă la minciuni. Se minţea chiar și pe el însuși 
destul de bine. Își spusese că relaţia lor nu avea să meargă chiar și în 
timp ce erau împreună. Se convinsese că era îndeajuns de puternic 
pentru a-și gestiona sentimentele față de Lyndie și că se putea obişnui 
cu faptul că era angajata lui ca jocheu. 

Se descurca grozav să se mintă pe sine, însă nu-i putea minți pe 
Bo, Ty sau Dru în legătură cu dragostea lui față de ea. Să facă așa ceva 
ar fi însemnat să o trădeze și mai mult pe Lyndie, așa că tăcu. Fi îi 
citiseră răspunsul pe față. 

Ce mai rămăsese din mândria lui făcută praf. Stupiditate și o 
iubire lipsită de speranță. 

— Du-te să o vezi, spuse Dru. Spune-i că o iubești și că-ți ceri 
scuze pentru că te-ai comportat ca un idiot. 

— Din experiența mea, spuse Bo, chestia asta chiar funcționează 
bine. 

— Și din experiența mea, fu de acord Ty. Sfatul ei e unul înţelept. 
Surprinzător. El îi zâmbi provocator surorii ei. Nu sunt obișnuit să te 
aud spunând ceva care chiar are sens, Dru. 

— Dumnezeu știe că eu sunt și mai puțin obișnuită să te aud 
vorbind normal, Ty. 

El aruncă o privire în direcția bucătăriei. 

— Ai cumva gogoși? 

Dru se puse în faţa lui Jake. 

— Ascultă. Fiecare femeie pe care o cunosc e speriată de tine. 
Printr-un miracol, lui Lyndie nu-i este frică de tine. Curajul ei nu se 
limitează la cai, ci se extinde și în ce te privește. Nu ești o fire prea 
maleabilă. Am dreptate, băieți? 

— Așa-i, răspunseră Bo și Ty la unison. 

— Împacă-te cu ea, îi porunci Dru. 

— Nu poţi să continui în ritmul ăsta, spuse Bo. 

— Ba da, insistă Jake, deși nimic din ființa lui nu era de acord cu 
asta. 

— Lyndie e perfectă pentru tine. Ty își încrucișă braţele și îi 
aruncă lui Jake o privire care îi spunea că era un prost pentru că se 
despărțise de ea. Datorită ei, te-ai simțit mai bine în ultimele luni 
decât ai fost înainte de revenirea ei. Nu vrei să te întorci la viața de 
dinainte, nu-i așa? 

Nu. 

— Orice nu merge bine între voi doi poate fi rezolvat, spuse Dru. 

— Nu și atunci când eu sunt cel distrus, spuse Jake. 

Se lăsă tăcerea. 

— Chiar și tu poţi fi vindecat, spuse Bo, uitându-se la Jake. 

Jake începu să dea din cap. 

— Pune-te pe genunchi în fața lui Dumnezeu, spuse Bo. Vezi ce 
se întâmplă. N-ai puterea să te vindeci singur, dar El poate vindeca 
orice. Chiar și pe tine, chiar și relația ta cu Lyndie. 

Dumnezeu era ultimul lucru pe care îl voia Jake în toată discuţia 
asta. Se duse la ușă și o ţinu deschisă. 

— Apreciez discursul. Acum ieșiți toți afară. 

— Eşti întotdeauna o gazdă ospitalieră. 

Ty îl bătu pe umăr în timp ce trecu pe lângă el. 

Dru se uită urât la Jake și ieși. 

Bo se opri, părând îngrijorat. 

— Jake. 

— Te rog, pleacă. 

Bo fu cuprins de milă, îl ascultă și plecă. Numai că nu-i păru rău 
de Jake când acesta se întoarse în apartamentul lui care răsuna a gol, 
singurătate, un vid de lumină, aer și căldură. 

Toate dispăruseră. 

Lyndie nu mai era în viaţa lui. 


pai 


Trecuse de miezul nopţii în acea seară, Jake se opri la piciorul 


patului de spital al lui Mollie. 

Când ajunsese în parcarea subterană a spitalului, atât mașina lui 
Karen, cât și cea a lui Mike erau acolo. El așteptase în camioneta lui, 
știind că Mike stătea adesea noaptea cu Mollie. Karen plecase în cele 
din urmă, exact cum sperase Jake. Mike adormise cu siguranță, iar 
Jake nu voia să fie văzut de nimeni. 

Aşteptase o jumătate de oră și intrase în spital într-un mod în care 
i-ar fi înfuriat pe cei de la pază. 

Camera lui Mollie era scăldată pe jumătate în întuneric. După 
cum se aștepta Jake, Mike dormea. Acesta se întinsese pe scaunul 
rabatabil de lângă patul lui Mollie, cu faţa întoarsă spre fiica lui ca și 
cum ar fi implorat-o să se însănătoșească. 

Jake își dădu seama că starea lui Mollie nu se îmbunătățise. Abia 
putea suporta să îi audă respirația chinuită. Treisprezece zile. Cum se 
putea ca trupul slăbit al lui Mollie să se fi luptat cu pneumonia atât 
de mult timp? Ca și în cazul lui, ceva o devora pe dinăuntru. Și tot la 
fel ca el, Mollie pierdea lupta. 

N-ai putere să te vindeci singur, dar El poate vindeca pe oricine. Chiar 
și pe tine, îi spusese Bo mai devreme. Jake nu putuse să-și scoată 
cuvintele din minte. O parte din el voia să-l creadă pe Bo. Și de asta 
venise aici, deoarece știuse că Mollie avea să îi dovedească contrariul. 

Dumnezeu nu putea repare orice. El nu o însănătoșise pe Mollie. 
Nici măcar nu îi vindecase pneumonia. 

Cineva, probabil Karen sau Lyndie, o îmbrăcase pe Mollie cu 
o pereche de pijamale de culoare galben deschis. Părul ei de un 
blond întunecat fusese pieptănat cu grijă într-o mică coadă de cal. 
Sprâncenele îi era strânse într-o expresie ce aducea a îngrijorare. 
Gura îi era întredeschisă, iar ochii închiși. Mollie gemea încetișor. 

Jake își întoarse repede atenția spre Mike, dar sunetul slab nu îl 
făcuse pe acesta să se miște. 

Mollie își mișcă capul, dar păru să se calmeze când obrazul i se lipi 
de perna ei de acasă. 

Jake stătea în picioare, nemișcat, iar compasiunea își făcu loc în 
inima lui precum un râu care își croiește drum prin munţi. Nu-și 
putea imagina ce fel de viaţă dusese Mollie. Își aminti cum era în 
copilărie, și în tot timpul acesta, situaţia ei nu se schimbase. Mollie 
era tot captivă într-un trup care nu se mișca, care suferea de convulsii 

frecvente. Era nevăzătoare. Ce se petrecea oare în mintea ei? Jake nu 
știa, nu era sigur de ce simțea sau gândea ea, deoarece Mollie nu putea 
să vorbească. Ea avea douăzeci și șapte de ani și depindea în totalitate 
de familia ei. 

Lyndie credea, sau voia să creadă, că Mollie avea puteri 
vindecătoare. Dar femeia din patul din fața lui era slabă și bolnavă. 
Nu avea puteri magice. 

Nu l-ai vindecat pe Silver Leaf, Mollie. N-aveai cum. Și, din păcate, 
nu este nimeni aici care să te vindece pe tine. Cine o să te vindece, Mollie? 

Răspunsu îi acapară mintea ca o intuiție. 

Eu o voi vindeca. 

Jake își încruntă sprâncenele. 

Eu o voi vindeca. 

Jake simţi cum îl trece un fior pe spinare. Mike și Mollie dormeau 
în continuare. Perfuzia lui Mollie funcţiona normal. El era singurul 
treaz din cameră. Numai că părea că nu este așa. Simțea că mai este 
cineva cu el. 

Resentimente adânci și vechi îi răscoliră sufletul lui Jake. Lumea 
Za, voia el să urle, esfe nedreaptă şi bolnavă. El nu fusese niciodată în 
stare să se împace cu faptul că Dumnezeu permitea nedreptatea în 
lume. Mollie nu greșise cu nimic, nimic care să merite viaţa pe care 
o ducea. 

Și tu, Jake? Tu ce meriţi? 

El merita iadul. Moartea. Jake avusese întotdeauna un simțământ 
puternic al binelui și al răului. 

Stând la picioarele patului lui Mollie, el văzuse exact ceea ce 
venise să vadă. El o văzu pe Mollie, nevinovată. Totuși, ei nu i se 
oferise un trup sănătos sau un viitor. Jake se văzu pe sine, vinovat. 
Totuși, el avea un trup sănătos și un viitor. Lor nu li se oferise ceea 
ce meritau fiecare. 

Meritul era ceva ce făcea clic în mintea lui Jake. Dar Dumnezeu 
nu lucra bazându-Se pe ce sau cine era meritoriu. 

Vezi? Se răzvrăti el în mintea lui. E nedrept. E greșit. Nu putea 
accepta asta. 

Chiar și așa, știa ce i-ar răspunde Lyndie sau Karen. Ele i-ar spune 
că dacă Dumnezeu nu a dat fiecăruia ceea ce a meritat, era un motiv 

de laudă la adresa Lui. În loc să dea ceea ce merita fiecare, ar spune 
ele, Dumnezeu a oferit ceva mult mai bun. Harul. 

Era harul ceva mai bun? Jake nu-și dădea seama cum. Și cu 
siguranță nu vedea cum Dumnezeu i-ar putea oferi lui har. 

Fără niciun zgomot, Jake ieși din cameră. Avea să se ducă acasă, 
să încerce să doarmă și să-și vadă de viaţă — numai că nu o mai avea 
pe Lyndie, și fără ea, Jake își ura viața. Extenuarea, dezgustul și 
nefericirea îl ajungeau din urmă. Nu știa cât mai putea să le ducă în 
spinare. 

El dădu colțul și nimeri într-un hol scurt care avea lifturi pe o 
parte și cu o ușă care ducea la o scară de cealaltă parte. Braţele și 
picioarele începură să îi tremure. Jake se împiedică ușor și trebui să se 
sprijine de perete cu o mână. 

Lyndie. Inima i se frânse gândindu-se la ea. Când fuseseră 
împreună, el sperase că ea era tot ce avea nevoie pentru a fi bine. Dar 
chiar și așa, Lyndie nu fusese. Și acum ea nu mai făcea parte din viața 
lui. lar Dumnezeu Se folosea de absența ei pentru a-i arăta lui Jake 
că nicio ființă umană nu putea să-l vindece. Dumnezeu Se folosea de 
absenţa lui Lyndie pentru a-l aduce la capătul puterilor sale. 

— Nu, șopti Jake, luptându-se încă. Nu voia ceea ce îi oferea 
Dumnezeu. Perfecţiunea și sfințenia lui Dumnezeu îl făceau pe Jake 
să se simtă și mai murdar. 

Deschise ușa înspre scară. Treptele din ciment urcau și coborau în 
fața lui. O lumină electrică inunda locul. 

Jake avea să se ducă acasă. 

Nu, nu avea să facă asta. Nu putea. Simţea cum îl lăsau picioarele. 
Jake reuși să-și sprijine spatele de perete, apoi se lăsă în șezut. Își 
puse coatele pe genunchii ridicaţi și își plecă capul. Se strădui să își 
păstreze calmul, dar nu îi era de niciun folos. Nu mai putea să mai 
facă asta. Jake nu mai putea să-și mai ducă în spate fricile și durerea 
încă un pas. Ajunsese la fundul prăpastiei. 

Îi întorsese spatele lui Dumnezeu cu multă vreme în urmă. Dar 
nu trecuse atât de mult timp încât să nu-și amintească ce învățase 
odinioară. I se spusese că pedeapsa pe care o merita fusese pusă pe 
umerii lui Isus. Și făcând asta, Isus plătise răscumpărarea lui și îl 
eliberase. 

Lui Jake îi fusese mai ușor să creadă asta când avea impresia că era 
un om bun. Însă acum îi era mult mai greu să creadă, când regretele îl 
apăsau precum pământul apăsa asupra unui cosciug îngropat. 

Sunt distrus, Doamne. 

Dar Eu sunt desăvârșit. 

Sunt un esec. 

Eu nu sunt. 

Sunt plin de întuneric. 

Eu sunt Lumina. 

Jake avea de oferit numai frângerea lui — și foarte puțină credință. 
Dar el își direcționă acea fărâmă de credință pe care o avea înspre 
acceptarea faptului că jertfa lui Isus putea să plătească pentru păcatele 
lui. 

— [artă-mă, șopti Jake, atât de încet încât sunetul vocii lui de abia 
îi ajunse până la urechi. 

Renunţă pe rând la toate angoasele lui. Vina lui de nesuportat. 
Modul în care se învinovățise. Ura de sine. Frica lui continuă cu privire 
la siguranța lui Lyndie. Furia lui la adresa lui Dumnezeu. Revolta lui 
legată de faptul că el trăise când toți camarazii lui muriseră. Rănile lui. 

Jake se strădui să aducă toate aceste lucruri la lumină și să i le dea 
în schimb lui Dumnezeu. 

Aproape că...putea simti cum Dumnezeu era gata să îi ia poverile. 

Încetul cu încetul, Jake încetă să mai tremure. Stomacul i se liniști. 
Oboseala începu să-l lase. Pentru prima dată de când cu explozia 
dispozitivului artizanal, Jake se simți ca și cum povara trecutului îi 
fusese ridicată de pe umeri. 

Asemenea ceţii care acoperă o vale, pacea începu să-l cuprindă. Un 
pic câte un pic, apoi din ce în ce mai palpabilă. Trecuse atât de multă 
vreme de când simțise adevărata pace interioară, încât Jake începu să 
suspine. Suspine tăcute fără lacrimi îi clocotiră în piept. 

El nu ştia cum putea Dumnezeu să-l ajute. Ceva se frânsese 
în el în ziua în care camarazii lui muriseră. Jake nu avea să mai 
fie niciodată aceeași persoană. Avea să poarte cicatrici și avea să se 
lupte cu sindromul stresului posttraumatic. Dar poate...poate că 
Dumnezeu putea să-l ajute. 

Speranţa lui firavă începu să îi înflorească în suflet. 

n noaptea următoare, Lyndie oftă în timp ce se dezmeticea 

din starea de somnolență. Își întredeschise ochii și zări camera 

de spital a lui Mollie. Era rândul ei să doarmă în scaunul de 
lângă patul surorii ei. Întunericul din cameră o asigură că zorile erau 
încă departe. 

ÎI visase pe Jake. O, Jake. Își închise ochii și se strădui să se întoarcă 
pe tărâmul visului. În vis, el o iubea. Stătuseră unul lângă altul pe pista 
de la Lone Star, iar caii lui minunati trecuseră pe lângă ei în galop, cu 
cozile și coamele fluturându-le în vânt. Îi descria amănunţit o nouă 
idee pentru o poveste despre uriași prietenoși care se luptau să-și 
apere regatul încărcat cu prune împotriva unei armate de căpcăuni 
hotărâte să facă gem din ele. El o tachinase și îi zâmbea, iar în ochii 
lui se putea citi cea mai înduioșătoare tandrețe... 

Lyndie refuza realitatea. Prefera visul. Așa că încercă să se întoarcă 
în el. Numai că ceva nu o lăsa în pace. Ceva ce îi solicita atenţia. 

Lyndie își ciuli urechile și ascultă. Nu auzi nimic. Niciun șuierat. Se 
ridică repede din scaun și își îndreptă atenţia asupra lui Mollie. Sora 
ei dormea liniștită și respira normal. Aparatele la care era conectată 
își făcuseră treaba. Tăcerea nu era un semn rău. Ci unul bun. 

Lyndie fu cuprinsă de ușurare. Slavă lui Dumnezeu! Slavă Lui, 
slavă Lui, slavă Lui. Mollie începea să-și revină. 

Zâmbind printre lacrimi, Lyndie își puse o mână peste umărul 
lui Mollie și se rugă pentru ea, mulțumindu-l Dumnezeului care îi 
vindecase încă o dată sora. 

Tu eşti bun, Doamne. Ceea ce ar fi fost adevărat și dacă El ar fi 
luat-o pe Mollie în cer. La fel de adevărat și dacă El i l-ar fi dat înapoi 
pe Jake. Voia cu disperare ca Dumnezeu să i-l redea înapoi pe Jake. 
Domnul nu făcuse asta. Dar El cruțase viaţa lui Mollie. Lyndie avea 
să mai petreacă timp cu cea mai dulce persoană pe care o cunoștea, 
singura ei soră. Mai avea timp să o iubească, să-i citească și să aibă 
grijă de ea. Ea și părinții ei nu o pierduseră pe iubita lor Mollie. 

Slavă Tie, Doamne! Multumesc. Esti bun. 


pai 


Lyndie aranja florile pe care tocmai le cumpărase în timp ce 
asculta vocea mamei ei care venea din telefonul pe care îl ţinea între 
ureche și umăr. 

— Îhi. 

Mama ei i-a explicat cât de greu îi fusese să se despartă de una 
dintre asistentele de pe secţia lui Mollie. Asistenta, al cărei soţ suferea 
de dispnee în somn, iar fiul de sindromul stresului posttraumatic, 
legase o prietenie trainică cu mama ei. 

Lyndie adăugă două tulpini de hortensie în vaza de sticlă de pe 
masa ei în stil vechi. 

Trecuseră mai bine de două zile de când observase pentru prima 
dată că starea lui Mollie se îmbunătățise, iar astăzi familia James o 
adusese pe Mollie acasă. De îndată ce o așezaseră pe Mollie în patul 
ei, unde era scăldată în lumina soarelui și auzea ciripitul păsărelelor 
de afară, Lyndie se duse la alimentară pentru a face cumpărături atât 
pentru ea, cât și pentru părinții ei. Se răsfăță cu un buchet mare de 
trandafiri roz, hortensii albe, lavandă și lalele galbene. 

Florile părură un mod potrivit de a sărbători ieșirea din spital a 
lui Mollie și un mod de a înveseli un apartament — și o inimă — care 
fuseseră învăluite în tristețe de când Jake se despărțise de ea. 

Bunicul Harold o întreba de Jake de fiecare dată când se întâlneau. 
Bunicului îi era dor de Jake. La fel și părinţilor ei. Dacă Mollie ar fi 
putut vorbi, Lyndie era destul de sigură că și ea ar fi întrebat de el. 
Chiar și câinii și pisica ei îi aruncaseră niște priviri întrebătoare. 

Lyndie voia să le spună tuturor că Jake se comporzase ca un ticălos 
fără pereche cu ea. Totuşi, nu făcuse acest lucru, deoarece nu era 
convinsă că era chiar un ticălos fără pereche în spatele exteriorului 
său tăios. Inima ei naivă aștepta un semn de la el, să o sune sau să vină 
să o vadă pe ea sau pe Mollie. 

Trei antrenori, ai căror cai concurau în prezent la Lone Star, o 
contactaseră și o întrebaseră dacă era interesată să lucreze pentru ei. 
Lyndie nu era încă gata să se despartă de Silver Leaf. Inima ei avea 
nevoie de timp pentru a renunţa la speranțele legate de Jake și de 
armăsarul de cursă înainte ca să fie în stare să se gândească la o slujbă 
într-o altă fermă de cai. Veniturile din vânzarea cărților ei îi ofereau 
libertatea financiară de a mai aștepta puțin înainte să ia o decizie. 

— Ai văzut prognoza meteo? o întrebă acum Karen. 

— Nu. 

— Se anunţă furtuni puternice. 

— Zău? Lyndie aranjă unul dintre trandafiri. 

— S-a emis o avertizare de tornadă deasupra orașului Holley 
pentru următoarele trei ore până la ora şapte seara. Vrei să te întorci 
cu mașina la noi acasă? 

— Nu, e în regulă. Nu pot să las animalele singure aici. 

Furtunile păreau să le streseze întotdeauna. 

— M-aş simţi mai bine dacă ai fi aici cu noi. Poți să aduci și 
animăluțele cu tine. 

— Mamă, e în ordine. Texanii exagerează întotdeauna când vine 
vorba de vreme. 

Cei drept, se înregistraseră câteva furtuni de primăvară în 
ultimele luni. Și de fiecare dată, meteorologii locali, într-un exces 
de zel, înlocuiseră programul obișnuit pentru a prezenta diagrame 
din radar și pentru a vorbi mult și bine despre viteza vântului. Din 
toată povestea lor de speriat, care credeți că era cel mai rău lucru pe 
care îl văzuse Lyndie până acum? Câteva ploi torențiale însoţite de 
descărcări electrice. 

— Dacă eşti sigură... 

— Sunt. 

— În regulă. Vorbim mai târziu, scumpo. 

Ele întrerupseră convorbirea, iar Lyndie aruncă o privire pe cea 
mai apropiată fereastră. Cerul după-amiezii era acoperit din loc în 
loc cu nori de o nuanță ușor cenușie. Niciun strop de ploaie în zare. 

Cât de mult se putea înrăutăți vremea? 

În jurul orei șase seara, Jake auzi sunetul unei sirene. Fiecare copil 
crescut în Texas recunoștea sunetul unei sirene de tornadă atunci 
când îl auzea. 

Își pusese o pereche de blugi după ce făcuse exerciţii fizice și 
un duș. Își luă un tricou și se duse în camera de zi să deschidă 
televizorul. Jake urmărise întotdeauna cu atenţie buletinele meteo 
deoarece vremea influența starea generală a cailor. De dimineaţă, 
observase că s-ar putea porni o furtună. Împreună cu Bo și cu angajații 
lor revizuiseră planurile de măsuri în caz de vreme nefavorabilă 
tocmai după-amiază înainte să plece de la fermă. Odată stabilite toate 
detaliile, Jake nu-și mai făcuse griji în privinţa vremii. 

Stătea în mijlocul camerei de zi în picioarele goale, urmărind 
prognoza meteo, în timp ce îngrijorarea lui cu privire la Lyndie 
creștea. Jake trecuse prin atâtea sezoane cu tornade, încât le pierduse 
șirul. Intuia proporţiile unei furtuni periculoase atunci când vedea 
una. Vârtejurile fuseseră zărite la suprafața solului în ținuturile de 
la sud și vest. În următoarele patruzeci și cinci de minute, frontul 
atmosferic avea să țintească orașul Holley. 

Unde se adăpostea Lyndie? 

Renunţase la dreptul de a afla acea informaţie. Jake ar putea să o 
sune — nu. N-ar trebui. 

Se plimba prin casă fără noimă și îi trimise un mesaj lui Bo în 
legătură cu caii. Mă ocup deja de asta, răspunse Bo. Caii sunt la adăpost. 
Rămâi în casă şi ai grijă de tine. 

Jake continuă să se plimbe de colo-colo, urmărind cu colțul 
ochiului prognoza amenințătoare și ținând telefonul în mână. De-a 

lungul ultimelor zile, încercase să-și pună gândurile în rânduială. 
Rugăciunea pe care o rostise pe scara spitalului îl schimbase radical. 
Jake nu era vindecat sau măcar pe jumătate normal, așa cum și-ar fi 
dorit să fie. Dar vina nu îl mai ţinea captiv, iar pentru el, ăsta era un 
lucru mare. 

Se străduia să accepte harul. Nu-i venea ușor. Însemna o schimbare 
majoră a modului său de a gândi și a tiparelor mentale care deveniseră 
obiceiuri vechi. Dar încetul cu încetul, Jake făcea progrese. 

Poate că rugăciunile și credința lui erau slabe, dar Dumnezeul 
lui Lyndie nu era nicidecum așa. Jake voia să-i spună că ea avusese 
dreptate în privinţa asta. Știa că avea să fie încântată. Însă celelalte 
aspecte ale despărțirii lor îl rețineau. 

Jake nu avea să o mai lase să călărească vreodată pentru el. Asta nu 
se schimbase și nici nu avea să se schimbe. Ceea ce însemna că el era 
tipul care îi furase visul. Il călărise foarte bine pe Silver Leaf și poate 
că l-ar fi propulsat chiar în topul curselor de cai, dacă n-ar fi fost Jake. 

Sirenele se opriră. 

Antrenorii din California nu-i văzuseră potenţialul și nu-i 
oferiseră şansa de care avea nevoie. Jake însă îi observase calităţile 
de jocheu, dar și el îi refuzase oportunitatea de a performa. ÎL lua cu 
rău la stomac când se gândea la brutalitatea deciziei lui. Și cu toate 
astea, nu avea s-o expună pericolului. 

Nu putea. 

Poate că Lyndie nu avea să-l ierte pentru asta. N-ar învinovăți-o 
dacă lucrurile ar sta așa. Nici nu se aștepta să-l ierte pentru lucrurile 
usturătoare pe care i le spusese în ziua în care o concediase. În toată 
perioada în care Lyndie lucrase pentru el, ea fusese înţelegătoare, 
onestă și loială. Și, în schimb, Jake o dăduse la o parte. 

Își dorea să o revadă și cu siguranță trebuia să-și ceară scuze. 
Jake era sigur de aceste două lucruri. Dar înainte să stea de vorbă cu 
Lyndie, avea nevoie de mai mult timp pentru a ști cum să-și ceară 
iertare și pentru a se convinge pe sine că putea să-i împărtășească 
detaliile trecutului său și ale bolii lui mintale. 

Sirena sună din nou, devenind mai stridentă și mai tăcută în timp 
ce se învârtea. 

Jake avea nevoie de mai mult timp înainte să o vadă pe Lyndie, dar 

nu avea să primească acest răgaz. Furtuna se apropia, iar el nu suporta 
să nu știe unde era Lyndie și dacă era în siguranță. 

Jake nu ar trebui să o sune. Dar chiar înainte de a-și duce gândul 
până la capăt, îi formă numărul. Ascultă cum îi sună telefonul. Intră 
căsuţa vocală. Jake mai aşteptă câteva minute. Meteorologul anunță 
că se formase o nouă tornadă. Jake deveni și mai neliniștit. Sună din 
nou. Și din nou. 

Își îndesă telefonul în buzunarul din spate în timp ce își căută 
cheile. De ce nu răspundea Lyndie la telefon? Probabil din cauză că 
el era cel care o suna. Era posibil ca ea să fie acasă la părinții ei, fie la 
spital. Probabil că era bine. 

Jake își puse repede şosetele și cizmele, fără să-și mai ia o jachetă sau 
pălăria, prea îngrijorat ca să facă altceva decât să alerge la camioneta 
lui. Înainte să se întețească furtuna, trebuia să se asigure că Lyndie nu 
era singură acasă, apoi se putea întoarce liniștit în apartamentul lui. 

Nori joși și cenușii se adunau deasupra lui în timp ce conducea, 
întunecând ce mai rămăsese din lumina zilei. Sirenele se opriră, apoi 
porniră din nou. Cei de la radio sfătuiră oamenii să se adăpostească. 
Vântul îi zdruncina camioneta. 

Jake văzu exact ceea ce spera să nu vadă când parcă în fața clădirii 
lui Lyndie. Se vedeau lumini la etajul al doilea, etajul unde stătea 
Lyndie. Jake se dădu jos repede din camionetă, iar primii stropi mari 
de ploaie îl loviră. La jumătatea scării din exterior, o zări în mijlocul 
grădinii din spate. 

Lyndie era în mijlocul grădinii din spate. Afară, lipsită de apărare, 
și aplecată la pământ. Îngrozit, Jake se întoarse şi coborî câte două 
trepte odată. 

Când se apropie la câţiva pași de ea, chipul ei se întoarse brusc în 
direcția lui. Jake se opri lângă ea, iar inima îi bătea nebunește. 

Nedumerită și neîncrezătoare, Lyndie se holbă la el. Ostilitatea 
din privirea ei îl izbi, umplându-l de regrete. 

Fa ţinea în brațe niște lucruri care păreau că aparțin unei case 
de păpuși. Scăunele, o scară, o masă. Vântul îi flutura părul în jurul 
umerilor hanoracului negru pe care îl purta. 

— Ce cauti aici? îl întrebă Lyndie. 

Jake nu o văzuse de zile întregi. Se străduia să se obișnuiască cu 

realitatea prezenței sale. Apropierea ei. Cu antipatia ei. Cu dragostea 
lui paralizantă pe care i-o purta. 

— Am venit pentru că am vrut să mă asigur că ești în regulă. 

Ploaia se înteți. 

Jake îngenunche, coborând la nivelul ei. Umezeala îi pătrunse în 
blugi. 

— M-ai concediat, spuse Lyndie. Ai uitat? 

— Nu. 

— Dacă sunt sau nu în regulă nu mai e problema ta. 

Cuvintele ei îl răniră. Pe el, care fusese un expert în a folosi cuvinte 
tăioase pentru a-i ține pe ceilalți, inclusiv pe ea, la distanță. 

— Tornadele se îndreaptă spre zona asta. 

— Sunt conştientă de asta. Aproape că am terminat. De îndată ce 
strâng totul, intru în casă. 

— Trebuie să intri acum. 

Ochii ei căprui luciră de furie. 

— Nu faci tu regulile în casa asta. Aici, eu sunt cea care decide. 

Lyndie îi întoarse o vorbă pe care el i-o aruncase la Lone Star. 
Jake strânse din dinţi și se luptă cu o disperare crescândă. 

Lyndie strânse mai multe lucruri. 

— Nu pot să las căsuţa de erou a lui Jayden în calea furtunii. 
Înseamnă mult pentru el. El și Amber sunt acasă la Will. Nu sunt 
aici să o ducă înăuntru. 

Tunetul bubui în depărtare. Jake se gândi să o ia în braţe şi să o 
ducă în apartamentul ei. Lui nu-i păsa nici cât negru sub unghie de 
căsuţa de joacă a lui Jayden când venea vorba de siguranţa lui Lyndie, 
dar linia hotărâtă a bărbiei ei îi spunea că lui Lyndie îi păsa. 

Căsuţa însemna ceva pentru ea, așa că Jake își ridică tivul cămășii 
și puse repede în adâncitura ei tot ce găsi. 

— Acum? scrâșni el. 

— Mai sunt...Lyndie se întoarse spre el, arătându-i mai multe 
piese pe care nu le văzuse. 

Jake apucă și restul obiectelor miniaturale. Rafalele în vârtejuri se 
apropiau de ei, iar el salva o casă de păpuși. 

Odată ce strânseră totul, alergară spre scară, luptându-se cu o 
ploaie torențială care-i udă leoarcă. Jake și Lyndie dădură buzna în 

apartamentul ei. Câinii îi priviră speriați în timp ce descărcară toate 
lucrurile pe masa din sufragerie. O grămadă de lucrușoare fusese 
aşezată deja acolo, semn că Lyndie mai fusese pe afară. 

La televizor se anunţa prognoza meteo, iar sonorul era aproape 
acoperit de răpăiala ploii și vuietul vântului. 

— Am încercat să te sun, spuse Jake. 

Părul lui Lyndie era ud leoarcă. Chipul ei curat și neted era umed. 
Avea noroi pe blugi și pe cizmele de călărie. 

— Probabil eram afară, strângând lucrurile din căsuţa lui Jayden. 

O serie de lătrături se auzi de afară. 

Lyndie se duse la una dintre ferestre. Se uită în curtea din spate 
preț de o clipă, apoi se îndreptă spre ușă. 

Jake își puse mâna ferm pe ușă pentru a o ţine închisă. 

— Nu te întorci acolo. 

— Ba da. Retrieverul auriu al vecinului meu a rămas afară. 

— $i? 

— O fi scăpat din lesă. Fug după el și-l aduc cu mine în casă. 

— Câinele vecinului tău știe să-și poarte singur de grijă. 

— Mai am timp să-l aduc. 

— Nu, nu mai este timp. 

— Ba este. Spaima din ochii ei îl dezarmă. Nu pot lăsa să i se 
întâmple ceva. 

Jake își aminti toate ocaziile în care Lyndie, copil fiind, îl implorase 
să salveze un animal. Nici atunci el nu fusese în stare să o refuze. 

— O să merg eu să iau câinele. 

Un fulger lumină zarea, iar în clipa imediat următoare, se întrerupse 
curentul. Televizorul tăcu. Apartamentul rămase în întuneric. 

— Ai lumânări? întrebă Jake. 

— Da. 

— Stai înăuntru și aprinde-le. 

— Jake — 

El împinse ușa cu umărul și ieși în furtună, căutând câinele în 
mijlocul haosului cauzat de vreme. Spre sud, norii se făcuseră de un 
cenușiu închis și erau neregulați pe margini. Fulgerul aproape că lovea 
orizontal acolo, câteva străfulgerări odată. Tunetul bubuia mereu și 
mereu, apropiindu-se. 

Jake nu vedea animalul. 

Lyndie cobori repede scările în direcţia lui. 

— Stai înăuntru! urlă el, făcându-i semn să se întoarcă. 

Lyndie fugi spre el, cu un braţ ridicat în sus și acoperindu-și capul. 

— Câinele nu te cunoaște. Lyndie trebui să strige ca să se facă 
auzită. Nu o să vină la tine. 

Furios, îngrijorat din cauza ei, Jake o luă în braţe și o aruncă peste 
umăr. Răbdarea lui în fața încăpățânării ei ajunsese la limită. O duse 
în brațe înapoi pe scări, ignorând vocea ei sugrumată. Camarazii lui 
muriseră sub comanda lui. Jake nu avea de gând să lase ca același 
lucru să i se întâmple și lui Lyndie. 

Când o aduse înapoi în apartament, Jake o lăsă jos în picioare. 
Amândoi respirau cu greutate, stând față în față cu mâinile făcute 
pumni. Cele două lumânări pe care Lyndie le aprinsese și le așezase 
pe masă se stinseseră. 

Fa își dădu părul ud din ochi. 

— Animalul nu o să vină la tine! 

— O să-l aduc eu, mârâi Jake. Va trebui să ai încredere în mine. 

— Să am încredere în tine? Ochii lui Lyndie se aprinseră de mânie. 

— Ai de gând să stai înăuntru sau nu? 

Lyndie își trase capul înapoi. Sirenele porniră din nou. 

— Ce alegi? ceru Jake să știe. 

— Vol..voi sta înăuntru. 

În timp ce Jake dădu să plece, Lyndie făcu un pas în față. 

— Jake, așteaptă. 

Fa aruncă o privire afară. 

— Nu știu dacă mai vreau să pleci chiar acum. S-ar putea să nu 
mai avem timp. 

În clipa asta, Jake n-avea de gând să lase ca un câine amărât să fie 
lovit de o bucată de lemn care zbura prin aer. 

— O să-l aduc. Și o să mă întorc imediat. 


pai 


Lyndie stătu la fereastră și îl privi pe Jake cum dispăru în spatele 
șirului de copaci care se încovoiau în bătaia vântului. Decizia ei nu era 

una bună. N-ar fi trebuit să-l lase să plece chiar acum. Nici măcar nu 
fusese intenţia ei ca Jake să iasă! Fa intenționase să meargă singură. 

Vremea se făcuse teribilă și înfricoșătoare. Norii negri cumpliți 
nu se mișcau într-o singură direcţie așa cum făceau de obicei, ci 
începuseră să formeze un cerc mare. 

Lyndie își mușcă buza. De ce venise Jake aici, în mijlocul acestei 
furtuni, după atâtea zile de tăcere? 

Îi spusese că venise pentru a se asigura că era bine, la fel cum 
făcuse și când erau copii, cu aceeași grijă constantă pe care i-o purtase 
de când începuse să lucreze pentru el. Indiferent dacă o iubea sau nu, 
părea că Jake nu se putea abţine să nu o apere. Făcea parte din firea 
lui. 

Tremurând de frig și frică, Lyndie privi în zare, căutându-l. 
Efortul de a-l salva pe Max, câinele scump al vecinului ei, păruse 
să merite când era vorba de pielea ei în joc. Dar siguranţa lui Jake? 
Era un preţ prea mare. Poate că ar trebui să iasă și să-l aducă pe Jake 
înăuntru — numai că îi promisese că-l va asculta. 

Jake apăru în fugă de după copaci, cu Max în braţe. Lyndie răsuflă 
ușurată. 

Blugii îi deveniseră la fel de negri precum cămașa pe care o purta. 
Chipul îi era hotărât și încordat. Lyndie era încredințată că și dacă ar 
fi nimerit în epicentrul unei tornade, Jake i-ar fi prins câinele cu un 
lasou și i l-ar fi adus înapoi. 

El nu era și nu fusese niciodată un ticălos fără pereche. Emoţiile 
ei contradictorii oscilau, fie între lacrimi de iubire față de el, fie între 
lacrimi de frustrare și angoasă pentru că Jake îi frânsese inima. 

Se luptă să-i țină deschisă ușa, apoi o trânti și o zăvori bine 
în urma lui. Jake îl puse jos pe Max. Animalul o rupse la fugă în 
camera de zi, lăsând dâre de noroi. Se piti sub un fotoliu, cu coada 
între picioare, tremurând. Doamna Mapleton mieună nemulțumită 
văzându-l pe oaspetele bădăran, iar câinii lui Lyndie o priviră agitaţi 
de lângă canapeaua ei. 

Resturile căsuței de joacă a lui Jayden zăceau pe masă, 
dezrădăcinate, o amintire a ceea ce se poate întâmpla cu lucrurile care 
fuseseră construite cu grijă atunci când erau lăsate în bătaia vântului. 

Lui Lyndie îi fu destul de greu să-l privească pe Jake în ochi. 

Când făcu asta, simți impactul privirilor lor până în vârful tălpilor. 
Străfundurile ochilor lui căprui, adumbriţi de gene ude, străluceau de 
emoție. Părul lui negru era umed. Frumusețea lui Jake, brăzdată de 
cicatricea lui, nu fusese niciodată mai evidentă. 

Lui Lyndie i se uscă gura. Îi păru rău că îl trimisese în mijlocul 
furtunii și era recunoscătoare că o ajutase să salveze căsuţa de joacă și 
pe Max. În același timp, amintirea dureroasă a ceea ce se întâmplase 
între ei ultima oară plutea în aer, precum o boare distrugătoare. 

— Îți mulţumesc că ai salvat câinele. 

Jake nu răspunse. Pieptul îi fremăta și fără îndoială încerca să-și 
formuleze în minte un discurs usturător despre siguranță în timpul 
tornadelor. 

Lyndie nu voia o predică. Ea căuta răspunsuri sincere din partea 
lui. Avea oare curajul de a-l confrunta? 

Avea multe defecte. Dar nu-i lipsise niciodată curajul. 

— Încă de când m-am mutat înapoi din California, spuse ea clar 
și răspicat, am încercat să aflu adevărul de la tine, Jake. N-am reușit. 
Dar cred că a venit timpul să fim sinceri unul cu celălalt. Chiar dacă 
o să mă doară, am nevoie să aflu adevărul. 

Jake își încreți fruntea. 

Lyndie își adună curajul. 

— Îţi pasă de mine? 

Ploaia bătea în acoperiș. 

— Da. 

— Atunci de ce ai distrus ce aveam? 

— Eu... 

Fa îi lăsă timp să termine. Jake nu mai spuse nimic. 

— A fost din cauza modului în care l-am călărit pe Silver Leaf? 

— Nu. N-a fost niciodată vorba despre asta. Am mințit. 

Adrenalina i se puse în mișcare. Jake își deschidea în sfârșit inima 
în fața ei. 

— Atunci de ce nu m-ai lăsat să fiu jocheul lui Silver Leaf? 

În el se dădea o luptă interioară ce-l măcina să-i încredinţeze lui 
Lyndie toate detaliile sau nu. 

Ai încredere în mine, voia ea să-l implore. 

— Nu te-am lăsat să mai fii jocheul lui Silver Leaf pentru că nu 

suport să te pun în pericol. Nu pot să fac asta. Mă copleșește frica și 
nu pot...nu pot să-ți risc siguranța. 

Chipul lui Jake părea chinuit. 

— Nu pot să te pun în pericol, indiferent de motiv. Mi-aș pierde 
minţile dacă aș face-o. 

Lyndie fu cuprinsă de compasiune. 

— De ce nu mi-ai spus? 

— Nu mă mândresc cu asta. Și de asemenea eu... 

Jake își strânse buzele. 

— Da? 

— Mi-am făcut griji că ai putea înţelege. 

— Și asta ar fi fost un lucru rău deoarece...? 

— Pentru că atunci aș fi avut șansa de a fi fericit. 

Lyndie înțelese totul acum. Frica pentru siguranţa ei împreună cu 
vina supravieţuitorului — complotaseră împotriva lui și a ei. 

— Iubești călăria, spuse el. Sper că mă poți ierta pentru că ţi-am 
furat acest vis şi pentru lucrurile pe care ți le-am spus la Lone Star. 
Nu o să te învinuiesc dacă nu mă ierti. 

Ceea ce învățase din viața ei cu Mollie se dovedea adevărat și 
în cazul lui Jake. Iubirea cuiva nu se limita la perfecțiunea acelei 
persoane. Era vorba despre acceptarea fiecărei părți a acelei persoane, 
cu slăbiciunile și calitățile ei, cu imperfecţiunile ei — văzând tot ceea 
ce reprezintă persoana respectivă și iubind-o pe de-a-ntregul. 

Dacă se uita la tot ceea ce era Jake, până în adâncul fiinţei lui, ea 
îl iubea. 

Fa se apropie de el. 

— Ai dreptate. Îmi place să călăresc. Dar oare valorează mai mult 
pentru mine decât propria ta persoană? Dacă ar fi să aleg între călărie 
ȘI pacea ta interioară, atunci fe aleg pe tine. 

— Lyndie, spuse Jake răgușit. 

El o observă cu atenţie ca și cum ar fi încercat să găsească destulă 
speranță în el pentru a se încrede în cuvintele ei. Mâinile lui îi 
rămaseră inerte pe lângă corp. 

— Cred că m-am înșelat în privinţa ta, Jake. 

Lyndie îl apucă cu putere de cămașa lui udă leaorcă, hotărâtă să-l 
țină exact acolo unde era, să-l facă să o audă. 

— Nu ţi-am spus exact ce simţeam față de tine fiindcă n-am 
vrut să te sperii sau să te zoresc. Dar acum îmi dau seama că 
m-am înșelat, poate ar fi trebuit să mă fac bine înțeleasă de la 
bun început. 

Fa simţi cum el își încordează trupul, ca şi cum s-ar fi pregătit 
pentru o veste proastă. 

— Între dorința mea de a călări și liniștea ta, repetă Lyndie, te aleg 
pe tine. Mă înţelegi? Sunt îndeajuns de explicită? 

Genele i se umplură de lacrimi. 

— Da. 

— Te aleg pe tine fiindcă te iubesc. Așa ca să nu mai fie vreodată 
vreo îndoială sau îngrijorare în mintea ta cu privire la acest aspect, te 
iubesc. 

Pe chipul lui Jake se citi o nesiguranță sfâșietoare. 

— Mă iubeşti? 

— Da, te iubesc. 

— Nu sunt — vocea lui Jake se frânse. Nu sunt...întreg. Mă tem 
că nu o să fiu niciodată. 

— Niciunul dintre noi nu este întreg. Numai Dumnezeu este. 

Jake o privi cu multă tandrete. 

— Te iubesc, Lyndie. 

— Atunci ce pot să-mi doresc mai mult, Jake Porter? Lyndie 
zâmbi emoționată. Eşti mai mult decât perfect. Eşti al meu. O să-i 
încredințăm lui Dumnezeu slăbiciunile noastre. 

Jake îşi prinse mâinile în părul lui Lyndie și o sărută atât de 
pasional, încât ea simţi cum îi curg lacrimi pe obraz. El o duse cu 
spatele în timp ce se sărutară, până o sprijini de peretele neted 
din hol și o sărută ca și cum nu avea de gând să se mai oprească 
vreodată. 

Când Jake își ridică capul, ei se priviră fix unul pe celălalt, rămași 
fără suflare. În lumina lumânării, în ochii lui lucea devotamentul pe 
care i-l purta. 

— Îmi pare rău că ţi-am luat slujba de jocheu, spuse el. 

Lyndie își puse o mână pe obrazul lui teafăr, minunându-se de el. 
Jake o iubea! O iubea pe ea. 

— La Whispering Creek sunt mulți cai și nu toți sunt implicați 

în antrenamente. Când o să simt nevoia să călăresc, voi lua unul. Nu 
trebuie să particip într-o cursă ca să mă bucur de acest sport. 

— Era visul tău. 

— Era unul dintre visurile mele. Tu îmi dai motive să-mi făuresc 
noi Visuri. 

Lyndie își înlănţui degetele pe ceafa lui, simțindu-i mușchii. Jake 
o iubea! El spusese lucrul ăsta cât se poate de clar. 

— Mă voi duce la Elizabeth și îi voi spune că ne-am hotărât ca 
ea să fie jocheul lui Silver Leaf de acum încolo. Îi voi arăta cum să se 
apropie de el. 

Lyndie își dădea seama cum aveau să stea lucrurile, și deși sacrificiul 
acesta o durea, nu-i părea rău. 

— O să-i ia ceva timp lui Elizabeth să-l câștige pe Silver Leaf de 
partea ei, dar, de dragul lui, o va face. Și se va descurca excelent. Vor 
câștiga în competiții, iar tu, Bo și Meg veți avea calul vostru campion. 

— Lyndie, şopti Jake. Nu mă interesează să am un cal campion 
câtă vreme te am pe tine. 

— Chiar și așa, vei vedea ce se va întâmpla. Ne vei avea pe mine 
și pe calul tău campion. 

Jake îi surprinse o lacrimă răzleață cu vârful degetului și i-o şterse 
cu extrem de multă tandrete. 

— Vrei să te întorci la pistă și să antrenăm cai împreună? 

— Bineînţeles că da. 

Faptul că stătuse lângă el în sesiunile lui de antrenament fusese 
cea mai frumoasă parte a zilei pentru ea. 

— Când caii mei vor merge la New York, vor merge fără mine. 

— O să rămâi în Holley? 

— Da, pentru că tu nu poți să o părăseşti pe Mollie. 

— Nu. Nu pot. 

— ar eu nu te pot părăsi pe tine. 

Lyndie își suflă nasul și își şterse cu dosul palmei ultimele lacrimi, 
iar apoi îl înlănțui din nou pe Jake pe după gât. 

— Că tot veni vorba despre Mollie, vreau să ştii că starea ei s-a 
îmbunătăţit. Am adus-o acasă azi. 

— Asta e o veste foarte bună. 

— Foarte bună. 

Jake îi zâmbi strâmb. 

— Te-ai... Lyndie își cobori genele, fiind deodată ușor suspicioasă. 
Te-ai dus să o vezi pe Mollie în ultima săptămână? 

— Numai o dată. 

— Și Dumnezeu a folosit-o pentru a te ajuta, nu-i așa? 

— Dumnezeu m-a ajutat. Nu ştiu dacă a folosit-o pe Mollie. 

— Bineînţeles că a făcut-o! El o folosește întotdeauna ca să aducă 
vindecare. 

Lyndie râse, apoi se emoţionă din nou. 

— Te-ai schimbat. Dumnezeu a lucrat în viaţa ta. 

Vedea metamorfoza în Jake. Simţea transformarea. Jake se 
împăcase în sfârșit cu Dumnezeul care îl iubea și care nu încetase să-l 
caute niciodată. 

Lyndie știa că frica lui Jake în legătură cu siguranţa ei stătea în 
credința greșită că protecţia ei era responsabilitatea lui. Într-o zi, 
Jake avea să-și dea seama că nu era așa. În timp, ea credea că Jake 
putea să înveţe să se încreadă în Dumnezeul care putea face orice, în 
Dumnezeul cel bun, căruia Îi putea încredința toate grijile lui. Dacă 
Dumnezeu avea puterea de a birui întunericul din viața lui Jake și de 
a-l întoarce la El, atunci Dumnezeu putea să facă mult mai multe. În 
timp. 

In mintea lui Lyndie se contură o schiță de desen. Prinţul care 
fusese odată posomorât ocupa mijlocul paginii, iar peste el erau 
turnate raze de soare ce se coborau din rai. Ele se revărsau nu numai 
peste el. Ci inundau și adâncul ființei lui. O ridică pe braţe pe zâna 
blondă care zâmbea. Inorogii și zâna cu părul roșcat stăteau în jurul 
lor, aplaudându-i în timp ce din cer cădeau trandafiri. 

— Cred că acoperișul casei tale nu o să fie smuls de tornadă. 

Fulgerele și tunetele trecuseră de ei. Lyndie auzi cum furia lor se 
retrăgea în depărtare. 

— Așa zic și eu. Se pare că noi doi nu o să fim luaţi de val de data 
asta. 

— Tu mă faci să mă las dus de val. Jake deveni serios. Te iubesc, 
Lyndie. Te voi iubi întotdeauna. Câtă vreme sunt soarele și luna pe 
cer, promise el. Și mai mult de-atât. Te voi iubi. 

Lyndie se ridică pe vârfuri ca să-l sărute din nou, fiind cuprinsă de 

extaz până în adâncul ființei ei. Simți cât de generos era Dumnezeu 
cu binecuvântările Lui. Dumnezeu croise o cale pentru ca ea să se 
întoarcă la Jake și el la Lyndie. 

Jake. Cel mai bun prieten al ei din copilărie. Apărătorul ei. Cel pe 
care Lyndie avea să-l apere. 

Viitorul ei. 

l verifică pulsul lui Rob. Nimic. Jake se ridică, punându-și 

palmele împreunate pe pieptul lui Rob pentru a începe 

procedurile de resuscitare, numărând cu voce tare pentru a se 
putea concentra. 

O parte din el ştia că era prea târziu. Dar nu se putea opri. Nu era prea 
târziu. Jake nu avea să lase să fie prea târziu. 

Panzetti, Scott şi Barnes erau camarazii lui. El îi alesese pe tori 
ca să meargă cu Humvee-ul azi. NU se putea întâmpla așa ceva. Jake 
era responsabil pentru viețile acestor bărbați — Dumnezeule... pentru 
camarazii lui. Siguranța lor depindea de el, iar Jake voia să se întoarcă în 
timp şi să-i lase pe toți — pe oricare dintre ei — să trăiască și el să moară. 
Jake nu văzuse dispozitivul explozibil artizanal. Ceva îi scăpase. 

Jake continuă resuscitarea, devastat, înnebunit, în timp ce elicopterul 
se apropia de sol. Vântul izbitor şi zgomotul elicelor îl asurziră. Jake era 
un om distrus care n-ar fi trebuit să trăiască, şi singurul lucru la care se 
putea gândi în timp ce sângele-i curgea din rana de pe fată pe pieptul lui 
Panzerti era: nu. Nu! Nu, nu, nu. 

— Jake. O mână îl apucă de umăr, calmă și liniștitoare. Trezeşte- 
te. Ai un coșmar, iubitule. 

Lyndie. Deși inima îi bătea nebunește și o panică teribilă îl 
cuprinse, prezenţa ei începu imediat să-l liniștească. 

Căldura și delicatețea trupului ei îl învăluiau în patul lor. Jake 
își deschise ochii și o văzu în semiîntuneric, ridicată într-un cot, 
uitându-se în jos la el. Șuviţe de păr îi cădeau pe pieptul lui gol. 
Aroma unei cascade, proaspete și pline de pace, îi umplu simțurile. 
Parfumul ei. 

Jake îi șopti răgușit numele. 

— Da, sunt aici. 

Aici. Jake nu mai trebuia să-și înfrunte amintirile de unul singur, 
slavă Domnului. El o trase înspre el, puternic și posesiv și se rostogoliră 
amândoi pe o parte. Lyndie se agăţă de el, iar braţele ei subțiri erau 
surprinzător de puternice. 

În cele șase luni premergătoare nunţii lor și de două luni încoace, 
Jake avusese coșmarul acesta numai de vreo câteva ori. Coşmarul își 
pierdea puterea asupra lui, eliberându-l încetul cu încetul. 

Jake putea distinge trăsăturile lui Lyndie în strălucirea difuză a 
luminii de veghe pe care ea o lăsa mereu aprinsă pentru el. Dormitorul 
lor era la cel de-al doilea etaj al clădirii pe care Lyndie o numea 
Candy Shoppe, îi înconjura. Ferestre vechi, pături, animăluţe care 
sforăiau. 

— Eşti în regulă? Fa își plimbă degetele peste obrazul lui și în 
părul de deasupra urechii lui. 

Jake încuviință din cap, deşi nu se simțea bine încă. Scena din Irak 
era încă întipărită în mintea lui, dar el nu voia să-i spună de ea și să 
o îngrijoreze. 

— Mincinosule. Lyndie rosti tandru cuvântul. 

El îi spusese fiecare detaliu al lucrurilor pe care le văzuse și le 
trăise în misiunile lui. 

— N-a fost vina ta, Jake. ÎI reasigura ea de fiecare dată când Jake 
retrăia amintirile exploziei, la fel ca acum. Vorbele ei pătrundeau în el 
precum o lumină? Dumnezeu a avut un motiv pentru care ţi-a salvat 
viaţa. Are planuri cu tine și un viitor. 

— Împreună cu tine. 

— Împreună cu mine. Ştii că o iubire ca a noastră se naște o dată 
la o sută de ani. Lyndie zâmbi. 

— O dată la o mie de ani. Te iubesc, Lyndie. Te iubesc atât de 
mult. 

Jake o lipi pasional de el și o sărută. 

El o iubea. O iubea cu un devotament neclintit și adânc asemenea 
unui ocean. La fel de puternic ca mareea. 


pai 


Căci Eu cunosc planurile 
pe care le am cu privire la voi, zice Domnul, 
planuri de pace şi nu de nenorocire, 
ca să vă dau un viitor şi o nădejde. 
— [EREMIA 29:11 


Sperăm că ti-a făcut plăcere lecturarea acestei cărti. 
Dacă te-a inspirat mesajul ei, 
te rugăm dă-o mai departe persoanei pe care vrei să o inspiri. 


Pentru detalii suplimentare şi alte apariții editoriale 
disponibile la Editura Scriptum, vezi paginile de final 


și accesează librăria virtuală de la adresa www.scriptum.ro 

Zeprafăta pentu dsaaţă 


Lyndie și Jake erau prieteni din copilărie. Ai avut pe cineva pe 
care să-l consideri „prietenul tău cel mai bun“ din copilărie? Îi 
mai amintești bine de acea persoană? Mai ești la fel de atașat de 
ea? Mai păstraţi legătura? 

Inima Mea Pereche începe cu un prolog care oferă cititorului o 
fărâmă din copilăria lui Lyndie și a lui Jake. Cu ce contribuie 
această scenă la poveste şi de ce crezi că Becky Wade a inclus-o 
în roman? 

Acest roman este cel de-al treilea într-o serie de patru romane 
care au în centru familia Porter. Îţi place să citești serii de romane? 
Care sunt câteva dintre lucrurile care îți plac în general la ele sau 
la seria despre familia Porter în particular? 

Jake reprezintă prototipul eroului deprimat. Ce sentimente ai 
avut față de el? De ce crezi că acest tip de erou se bucură de atât 
de multă popularitate? 

Potrivit statisticilor de la Departamentul pentru Veterani, 
11-20% dintre veteranii care au participat la Operațiunile Iraqi 
Freedom și Enduring Freedom suferă de sindromul stresului 
posttraumatic la un moment dat. Civilii care au fost supuși 

unei traume riscă de asemenea să sufere de această afecțiune. 
Ai experimentat personal stresul posttraumatic sau cunoşti pe 
cineva care a fost afectat de așa ceva? 

Cursele de cai de rasă joacă un rol important în subiectul 
poveștii din Inima Mea Pereche. Lui Beck Wade i-au plăcut caii 
în copilărie, dar nu a deţinut niciodată unul al ei. Ei i-a plăcut 
să-l „dețină“ pe Silver Leaf în timp ce scria această poveste. Ce 
ti-a plăcut și ce nu ţi-a plăcut referitor la acest subiect? Ai învățat 
lucruri noi despre cursele de cai? 

În ce mod crezi că Dumnezeu S-a folosit de experiența lui 
Lyndie cu Mollie pentru a o pregăti pe Lyndie pentru o relaţie 
cu Jake? 

Tema acestei cărți este „găsirea speranței“. Jake încearcă să-și 
găsească în Lyndie izvorul speranței lui, dar descoperă curând 
că nici măcar iubirea puternică ce i-o poartă nu este suficientă 
pentru a-l răscumpăra. De ce crezi că suntem atât de predispuși 
să căutăm speranța în alte surse decât în Dumnezeu? 

Aceia dintre voi care ați citit primele două cărți din seria Familia 
Porter poate că vă amintiţi de apariția lui Amber Richardson 
din primul volum, Inima Mea Îti Apartine. În volumul de față, 
Amber se luptă să aștepte momentul ales de Dumnezeu în loc 
să cedeze ispitei de a acţiona după capul ei. Așteptarea aceasta a 
momentului hotărât de Dumnezeu a fost vreodată dificilă pentru 
tine? 

După primul lor sărut, Lyndie se luptă cu sentimentele ei față 
de Jake deoarece știe că el este un necredincios și că speranțele 
ei ca Jake să se schimbe în viitor s-ar putea dovedi zadarnice. Tu 
sau vreun membru al familiei tale v-aţi confruntat vreodată cu 
această dilemă? 

Ce scene din carte ți-au rămas cel mai mult în minte? 

Ce părere ai avut despre decizia lui Lyndie de la sfârșitul 
romanului de a renunța la visul ei de a fi jocheul lui Silver Leaf? 
Ce spune acest lucru despre caracterul ei? 

Despre auteare 


Becky Wade și-a petrecut copilăria 
în California, unde, împreună cu surorile, 
prietenii și verii eli, punea mereu în scenă 
diferite piese de teatru imaginate chiar de ea. 
Aceste piese erau de cele mai multe ori poveşti 
de dragoste cu final fericit, în care protagonistul 
era un prinț sau o prințesă. De atunci a rămas 
fascinată de orice poveste de iubire. 

Becky a absolvit Universitatea Baylor. 
După căsătorie, Becky și soțul ei au locuit 
pe malul mării în Insulele Caraibe și, mai 
apoi, în Australia În această perioadă, 
pasiunea lui Becky pentru lectură s-a transformat într-o pasiune 
pentru scris, mai cu seamă romane creștine de dragoste. 

După nașterea celor trei copii ai familiei, Becky s-a preocupat să ţină 
pasul cu treburile casnice și nevoile copiilor, dar își face timp să joace 
tenis, să se antreneze în sală și mai ales să scrie sau să se uite cu soţul ei la 
emisiuni preferate, prăbușită pe o canapea și mâncând ciocolată. 

Familia Wade locuiește acum în Dallas, Texas. 


Seria Familia Porter 


Romanele din seria Familia Porter prezintă poveștile de viață ale membrilor 
ei, care se confruntă cu lupte și zbateri personale cu care adeseori și tu te poți 
identifica. Becky Wade nu se ferește să prezinte vulnerabilităţile lor, dar, în 
egală măsură, credința și speranța în Dumnezeu sunt teme subliniate foarte 
puternic, mai ales în situații critice pentru protagoniștii ei. 

Seria O genealogie a harului 


O genealogie a harului — cinci femei care au schimbat lumea. 
Povești de viață captivante, personaje controversate 
și un context biblic real te vor captiva definitiv. 

Seria Fiii încurajării 


Fiii încurajării — cinci bărbaţi ai credinţei care au slujit în umbra 
unor mari lideri și au influențat cursul istoriei pentru totdeauna. 
Povești de viață uimitoare, eroi din umbră 
și un context biblic real te vor captiva definitiv. 

Seria Anii tăcerii 


Anii tăcerii — este povestea vieţii a patru femei puternice care au avut 
un impact decisiv în istoria celor 400 de „ani de tăcere“, o vreme când 
Dumnezeu nu a vorbit lui Israel prin proroci, dar Și-a continuat lucrarea în 
mijlocul poporului Său, printre alte popoare și în lumea supranaturală. 

Personală. Autentică. Sinceră. 


Revista Lydia apare de două ori pe an, de Paşte şi de Crăciun. Se pot face 
abonamente pe o perioadă de doi ani, atât în ţară, cât şi în străinătate. 

Vrei să-i mulţumeşti cuiva, să abordezi pe cineva, să întreţii o prietenie dragă 
sau doar să îi aminteşti cuiva de tine? Dăruieşte-i un abonament cadou. 

Cum poţi obţine cărţile 
editurii Scriptum 


Editura Scriptum Îşi doreşte să beneficiezi de cele mai bune cărţi, răsplătindu-ţi 
pe deplin efortul de a citi. Astfel, alegem cu cea mai mare grijă cărţile pe care 
le publicăm sau le promovăm. 

Poţi obţine foarte comod cărţile noastre: prin telefon, fax, e-mail, librărie 
virtuală sau standuri de carte şi librării din oraşul tău. Cărţile comandate direct 
la editură vor fi trimise prin poştă, iar plata se va face ramburs, la ridicarea 
coletului. În librăria virtuală vei găsi mereu titluri noi şi deosebite. 


Pentru informaţii: 

Editura Scriptum, O. P 9 C. P 33, 410690 Oradea 
Tel. /Fax/Robot: 0259-457. 428, 

e-mail: comenziQscriptum. ro, 

magazin virtual: www. scriptum. ro 


Toate drepturile asupra prezentei ediţii în format digital 
(e-book) a cărții sunt rezervate Editurii Scriptum. Nicio parte din 
această carte nu poate fi reprodusă, sub nicio formă, fără acordul 
scris al editurii și este destinată exclusiv utilizării ei în scop privat pe 
dispozitivul pe care a fost descărcată. 

Orice altă utilizare, incluzând împrumutul sau schimbul, 
reproducerea integrală sau parțială, multiplicarea, închirierea, 
punerea la dispoziția publică, inclusiv prin internet sau rețele de 
calculatoare, stocarea permanentă sau temporară pe dispozitive 
sau sisteme cu posibilitatea recuperării informaţiei, altele decât 
cele pe care a fost descărcată, revânzarea sau comercializarea sub 
orice formă, precum și alte fapte similare săvârșite fără acordul scris 
al editurii intră sub incidența legii copyrightului. Dacă dorești să 
oferi cartea și altei persoane, te încurajăm să achiziționezi încă o 
copie. Dacă citeşti această carte și nu ai cumpărat-o, te rugăm să-ți 
achiziționezi propria copie. 

Dincolo de aspectul legal al situaţiei, dorim să iei în calcul și 
aspectul etic creștin și te rugăm să respecţi efortul autorilor și al 
celor care au contribuit la publicarea cărţii, sprijinind în acest fel 
publicarea celor mai bune titluri de carte creștină în limba română. 
Cumpărând această carte încurajezi existenţa Editurii Scriptum și 
faci posibilă publicarea altor titluri noi. 

stul ofițer de Marină, Jake Porter, are cicatrici mult mai 
adânci decât cea care îi marchează chipul. Se luptă 
cu sindromul de stres posttraumatic, trăiește o viată 
solitară și evită orice relație pe cât posibil. Asta până când o 


reintâlnește pe Lyndie James, care ajunge să lucreze la fermă, iar 
Jake îi încredințează în grijă unul dintre caii în care el își pusese 
mari speranţe, dar fără prea mult succes. 

Jake și Lyndie au personalități total diferite, dar legătura 
dintre ei este evidentă. Împotriva voinței lui, Jake este cucerit 
de personalitatea sclipitoare și optimistă a lui Lyndie. Va putea 
vreodată Jake să o iubească pe Lyndie așa cum merită sau inima 
lui este prea zdrobită pentru a mai putea fi alinată? 

